
Tekoälyahdistus 

Ihminen  häviää  tietokoneelle  yhä  useammassa  lajissa.  Koneet 
ovat  nykyään  go-mestareita  ja  tunnistavat  miljoonia  ihmisiä 
valvontakamerakuvista.  Samalla  käyttöliittymät  kehittyvät  suun¬ 
taan,  jossa  niistä  ei  ota  oikein  tolkkua,  mutta  jotka  lähestulkoon 
arvaavat  käyttäjän  ajatukset. 

•  • 


Älykkäisiin  järjestelmiin  liittyy  omanlaisensa  ahdistus.  Se  on 
osittain  samaa  ahdistusta,  jota  yleensäkin  tunnetaan  uusien  ja 
vieraiden  järjestelmien  äärellä,  mutta  se  kaivautuu  syvemmälle. 
Monimutkaisenkin  insinöörirakennelman  oppii  ajan  mittaan  järkiperäi¬ 
sesti  ymmärtämään  ja  hallitsemaan,  mutta  simuloitukin  äly  on  mystistä 
ja  arvaamatonta.  Neuroverkkojen  sisukset  rakentuvat  ihmisen  koske¬ 
matta,  joten  useinkaan  ei  ole  ketään,  joka  osaisi  vastata  niihin  liittyviin 
miksi-kysymyksiin. 

Tutustuin  syväoppiviin  neuroverkkoihin  kesällä  2015  ja  kirjoitin  sa¬ 
malla  niistä  Skrollin  syysnumeroon.  Olin  tutkinut  verkkojen  toimintaa 
ja  teoreettisia  perusteita,  rakennellut  niistä  kuvaa  konemaisten  osien 
kokonaisuutena.  Artikkelin  valmistuttua  tunsin  kuitenkin  jo  niin  kovaa 
tekoälyahdistusta,  etten  halunnut  moneen  kuukauteen  koskeakaan  neu¬ 
roverkkoihin.  Kaikesta  tutkiskelustani  huolimatta  ne  tuntuivat  hallitse¬ 
mattomilta  ja  aavemaisilta.  Keskityin  vanhaan  tietotekniikkaan,  joka  on 
yksinkertaista,  yksiselitteistä  ja  yllätyksetöntä. 

Ihminen  haluaa  hallita  välineensä.  Perinteisen  käyttöliittymäsuunnit¬ 
telun  perusperiaate  on,  että  ohjelmasta  täytyy  pystyä  saamaan  aikaan 
luotettava  päänsisäinen  malli.  Usein  kuitenkin  hommat  hoituvat  nope¬ 
ammin  tai  paremmin  välineellä,  joka  rikkoo  tätä  periaatetta  ja  ajattelee 
jonkin  verran  itse  -  esimerkiksi  arvailee,  mitä  käyttäjä  on  tekemässä. 
Tyhmempään  softaan  tottunut  voi  oppia  sietämään  tekoälyahdistusta, 
jos  äly  tuo  mukanaan  etuja,  mutta  yliälykkäitä  koneita  on  silti  aina  välillä 
päästävä  pakoon. 

Elämme  maailmassa,  jossa  yhä  suurempi  osa  elämästä  tapahtuu  so- 
himiskäyttöliittymillä  Googlen  ja  Facebookin  tilasto  aivojen  huomassa. 
Ihminen  on  ruvennut  surkastumaan  umpilisäkkeeksi,  jonka  tehtävä  on 
tuottaa  tekoälyille  tilastoitavia  tykkäyssignaaleja.  Tällaisen  maailman 
asukkaat  tarvitsevat  yhä  kipeämmin  henkireikiä,  joissa  he  pystyvät  yl¬ 
läpitämään  itsenäistä  älyään  ja  teknistä  ymmärrystään.  Päiviä,  jolloin 
kaikkea  ei  googlata. 

Monet  pakenevat  kesäisin  mökille,  jossa  elämän  perusteet  ovat  yksin¬ 
kertaiset.  Kun  suhde  perusasioihin  on  palautettu,  sietää  monimutkaista 
sivilisaatiota  taas  jonkin  aikaa.  Vastaavasti  tietokoneharrastajankin  on 
hyvä  palautella  suhdettaan  perusasioihin  sellaisen  tekniikan  parissa, 
joka  ei  ole  liian  älykästä.  & 

Tietosanakirjoista  googlailuun 

Mitä  tietotekniikka  on  tehnyt  tiedolle?  Ainakin  tietosanakirjojen  julkaisemisen  se  lopetti,  sillä 
”Googlesta  katsominen”  on  korvannut  hakuteosten  käytön. 

Teksti:  Jukka  K.  Korpela  Kuvat:  Saara  Kantele,  Jukka  K.  Korpela 


Kulttuuri 


■ 


■  U,  K 


pilvi 


on  ilmakehän  alimmissa 


kerroksissa  ilmavirtausten 
kannattamana  leijuvaa 
aerosolia 


Suomalaisten 
tietosanakirjojen 
lyhyt  vuosisata 

Viime  vuosisadalla  monen  kodin  tär¬ 
kein  tietokirjahankinta  oli  moniosai¬ 
nen  tietosanakirja.  Usein  se  oli  hyl- 
lynkoriste  ja  sivistyneisyyden  symboli, 
mutta  siitä  myös  katsottiin  tietoja  -  se 
oli  oman  aikansa  Google. 

Suomalaisten  tietosanakirjojen  ai¬ 
kakausi  oli  suunnilleen  sama  kuin 
se,  mitä  historioitsija  Eric  Hobsbawn 
kutsuu  lyhyeksi  1900-luvuksi,  vuodet 
1914-1991,  eli  1.  maailmansodasta 
Neuvostoliiton  hajoamiseen.  Erilaisia 
suppeahkoja  tietosanakirjoja  oli  jul¬ 
kaistu  aiemminkin,  mutta  aikakauden 
aloitti  vuosina  1909-1919  julkaistu 
10-osainen  Tietosanakirja ,  ja  sen  voi¬ 
daan  katsoa  loppuneen,  kun  vuosina 
1988-1993  oli  julkaistu  11 -osainen 
Suomalainen  tietosanakirja.  Tosin  vuo¬ 
sina  2003-2005  julkaistiin  vielä  8-osai- 
nen  Factum  ja  vuonna  2006  yksiosai¬ 
nen  Facta-tietosanakirja. 

Aikakausien  murrokset  näkyvät  si¬ 
sällössä:  Tietosanakirjaa  alettiin  tehdä 
Suomen  suuriruhtinaskunnassa  ennen 
suurta  sotaa,  loppuosat  tehtiin  sodan 


jälkeen  itsenäisessä  Suomessa.  Suoma¬ 
laisen  tietosanakirjan  ensimmäisissä 
osissa  Neuvostoliitto  on  vielä  olemas¬ 
sa,  loppuosissa  15  valtioksi  hajonnee¬ 
na. 

Muutoinkin  julkaisemisen  kesto  ai¬ 
heutti  sen,  että  alkuosien  tiedosta  iso 
osa  oli  jo  vanhentunutta,  kun  kirja 
vihdoin  oli  valmis.  Tätä  yritettiin  kor¬ 
jata  täydennysosilla.  Lisäksi  laajassa 
tietosanakirjassa  saattoi  olla  erillisiä 
”pikatieto-osia”,  joissa  oli  hyvin  lyhyi¬ 
tä  artikkeleita  suuremmasta  joukosta 
asioita  kuin  varsinaisissa  osissa.  Tämä 
teki  käyttöliittymästä  varsin  hankalan. 
Kätevämpi  liittymä  oli  yksiosaisissa 
tietosanakirjoissa,  mutta  niistä  ei  kos¬ 
kaan  tullut  kovin  arvostettuja. 

Pikatietoa  ja  artikkeleita 

Suurten  tietosanakirjojen  pikatieto- 
osat  sekä  yksiosaiset  tietosanakirjat 
tarjosivat  käyttöliittymän,  josta  nope¬ 
asti  löytyi  lyhyt  vastaus  kysymykseen: 
”Mikä  on...?”  Käyttäjän  piti  toki  osata 
aakkosjärjestys.  Pikatieto-osassa  saat¬ 
toi  olla  viittaus  varsinaiseen  sanakirja- 
artikkeliin,  joka  parhaimmillaan  antoi 
tiivistetysti  hyvät  perustiedot  aiheesta. 


Vaikka  tietosanakirjat  kävivät  kau¬ 
paksi,  ei  tiettävästi  juurikaan  tutkittu, 
miten  ihmiset  käyttivät  niitä.  Tyypil- 
lisintä  lienee  ollut  juuri  pikatiedon 
haku,  kun  oli  törmätty  uuteen  nimeen 
tai  termiin.  Tietosanakirjoista  katso¬ 
malla  ratkaistiin  vedonlyöntejä  siitä, 
miten  jokin  asia  oikein  on,  ja  ne  olivat 
myös  sanaristikoiden  ratkojien  (ja  te¬ 
kijöiden)  apu. 

Laajojen  tai  monimutkaisten  asioi¬ 
den  ymmärtämiseen  tietosanakirjat 
sopivat  huonommin,  koska  niiden 
esitystapa  oli  kovin  tiivis  eikä  juuri  op¬ 
pikirjamainen.  Toisaalta  tietosanakirja 
oli  useimmissa  asioissa  ainoa  tietoläh¬ 
de,  joka  oli  kätevästi  saatavilla. 

Painetuissa  tietosanakirjoissa  käy¬ 
tettiin  hypertekstiä  siinä  määrin  kuin 
käytetty  väline  sen  salli:  artikkelista 
viitattiin  toisiin  artikkeleihin.  Tällaiset 
”paperilinkit”  oli  merkitty  esimerkik¬ 
si  lyhenteellä  ”ks.  t.”  (=  katso  tätä)  tai 
nuolella 

Tietotekniikka  ja 
tietosanakirjat 

Tietotekniikka  avasi  aivan  uusia  näkö¬ 
aloja  tietosanakirjojen  tekemiselle  ja 

Ontologia  (<  kreik.  on  =  oleva),  oppi  olevai¬ 
sesta  1.  se  filosofian  osa.  joka  koettaa  selvittää 
millainen  tosiolevainen  on.  Monet  filosofit  kä¬ 
sittävät  o:n  olevan  =  metafysiikka  (ks.  t.).  Entis¬ 
aikaan  tarkoitettiin  o  :11a  tavallisesti  meta¬ 
fysiikan  ensimäistä,  yleisintä  osaa.  joka  selitteli 
niitä  olevaisen  ominaisuuksia,  jotka  soveltuvat 
yhtäläisesti  kaikkeen  olevaiseen,  sekä  aincclli- 
|  seen  että  sielulliseen. _ A.  Or.  \ 

Kuva  1.  Ontologiaa  käsittelevä  artikkeli  van¬ 
hassa  Tietosanakirjassa.  Lopussa  on  artik¬ 
kelin  kirjoittajan  nimikirjaimet. 

Ontologia  (kreik.),  oppi  olevaisesta,  i 
filosofian  osa,  joka  koettaa  selvittää, 

|  millainen  tosiolevainen  on. _ 

Kuva  2.  Suppea,  pikatietotyyppinen  ontolo¬ 
gia-artikkeli  Pienessä  tietosanakirjassa. 

ontologia,  oppi  olevasta,  eräs  filosofian 
keskeinen  alue.  Ontologia  on  liittynyt  lä¬ 
heisesti  metafysiikkaan,  ja  vasta  sak¬ 
salainen  Christian  Wolff  selkiytti  näiden 
käsitteiden  suhteita  1700-luvulla  siten, 
että  olemisen  käsitettä  ja  olevaa  ylipää¬ 
tään  tutkiva  ontologia  on  yksi  metafysii¬ 
kan  osa-alue.  Ontologia  pohtii  mm.  ky- 
symyksiä  siitä,  mitä  olioita  on  olemassa, 

Kuva  3.  Suomalaisen  tietosanakirjan  on¬ 
tologia-artikkelin  alkua. 

käytölle.  Aluksi  sitä  käytettiin  aineis¬ 
ton  järjestämiseen  koneella  käsiteltä¬ 
väksi  jonkinlaiseksi  tietokannaksi,  ja 
karkeasti  sanottuna  monet  Suomessa 
julkaistut  tietosanakirjat  olivat  vain 
erilaisia  vedoksia  samasta  kannasta. 
Tietosanakirjan  julkaiseminen  kesti 
silti  vuosia,  koska  tietokannan  ylläpi¬ 
to  ei  ollut  jatkuvaa,  vaan  uuden  kirjan 
tekoon  ryhdyttäessä  ruvettiin  tarkista¬ 
maan  ja  lisäämään  artikkeleita.  Työtä 
tekivät  osittain  ammattitoimittajat 
mutta  enimmäkseen  eri  alojen  asian¬ 
tuntijat  -  eivät  yleensä  alojensa  huiput 
vaan  kokeneet  asiantuntijat,  joilla  oli 
kiinnostusta  tehdä  tällaista  työtä  mel¬ 
ko  pientä  korvausta  vastaan. 

Uudet  tietovälineet  ja  kehittyneem¬ 
mät  näyttölaitteet  johtivat  siihen,  että 
muutamia  tietosanakirjoja  ehdittiin 
julkaista  cd-muodossa,  tosin  suppe¬ 
ampina  kuin  suuret  painetut  kirjat. 
Hakutoiminnot  tekivät  tietosanakir¬ 
jojen  aakkosellisesta  järjestyksestä  vä¬ 
hemmän  tärkeän. 

Mikä  on  tietosanakirja? 

Sanan  tietosanakirja”  määritelmä 
vanhassa  Tietosanakirjassa  on  Aakko¬ 
sellisessa  järjestyksessä  olevien  haku¬ 
sanojen  alle  järjestetty  kokoelma  kir¬ 
joituksia  inhimillisen  tietämyksen  eri 
aloilta”  Tämä  on  hyvä  esimerkki  siitä, 
että  tietosanakirjamääritelmät  ovat 
yleensä  hyödyllisiä  ja  kuvaavia  mutta 
eivät  suinkaan  aina  osu  naulan  kan¬ 
taan.  Aakkosjärjestys  oli  kyllä  olen¬ 


nainen  painetuissa  tietosanakirjoissa, 
koska  se  (tai  aakkosellinen  hakemisto) 
oli  ainoa  tapa  taata  tiedon  edes  kohta¬ 
lainen  löydettävyys.  Kuvaus  kokoel¬ 
ma  kirjoituksia”  on  kovin  vaatimaton 
siihen  verrattuna,  että  tarkoitus  oli 
kattaa  tiedon  koko  kirjo,  kaikki  tärkeät 
hakusanat.  Lisäksi  tietosanakirjoja  ko¬ 
kosivat  ammattilaiset,  ja  kirjoittajiksi 
hankittiin  eri  alojen  asiantuntijoita. 

Tietosanakirjoista  puhuttaessa  mai¬ 
nitaan  usein  ranskalainen  valistuksen 
ajan  La  Grande  Encyclopedie,  jolla  oli 
suuri  merkitys  ja  joka  antoi  nimen  ko¬ 
konaiselle  aatesuunnalle,  ensyklope¬ 
disteille.  Se  oli  kuitenkin  omalaatuinen 
luomus,  johon  liittyi  selvä  maailman¬ 
katsomuksellinen  ja  poliittinen  ten¬ 
denssi.  Siksi  se  poikkeaa  normaaleista 
tietosanakirjoista,  joiden  voi  sanoa 
olleen  ikävystyttävyyteen  asti  puolu¬ 
eettomia. 

Miltä  tietosanakirjojen 
tulevaisuus  näytti? 

Kun  tilasin  Suomalaisen  tietosanakir¬ 
jan  lähinnä  heräteostona  maatalous- 
messuilta  -  tieto sanakirjakauppiaita 
oli  lähes  kaikilla  messuilla  silloin  -, 
ajattelin,  että  se  kannattaa  hankkia, 
koska  se  saattaa  hyvin  olla  viimeinen 
painettu  tietosanakirja.  Ei  ihan  ollut, 
mutta  aika  lähelle  osui.  Sitä  en  arvan¬ 
nut,  että  myös  tietosanakirjojen  loppu 
yleensäkin  olisi  kohta  käsillä. 

Tietotekniikka  näytti  tarjoavan  laa¬ 
jat  näköalat  tietosanakirjoille,  kunhan 
tietovälineet  ja  verkot  kehittyisivät. 
Pian  saisi  massiivisen  tietosanakirjan 
joka  tietokoneeseen  kohtuuhinnalla, 
ja  tieto  löytyisi  nopeasti.  Kirjan  voisi 
myös  päivittää  helposti  ja  edullisesti,  ja 
jokainen  kirjan  käyttäjä  voisi  kätevästi 
ilmoittaa  huomaamistaan  virheistä  ja 
puutteista. 

Miten  Microsoft  romutti 
tietosanakirjat 

Vuonna  1993  Microsoft  alkoi  julkaista 
Encarto-tietosanakirjaa,  aluksi  cd:llä. 
Sen  vaikutus  oli  huomattava:  hinta  oli 
sadan  markan  luokkaa,  kun  painetut 


tietosanakirjat  maksoivat  tuhansia. 
Encarta  ei  ollut  yhtä  laaja  eikä  yhtä 
luotettava,  mutta  tämä  ei  kovin  pal¬ 
joa  merkinnyt.  Vaikka  vanhat  tietosa¬ 
nakirjojen  julkaisijat  yrittivät  vastata 
haasteeseen  omilla  cd-,  dvd-  ja  verkko¬ 
versioillaan,  markkinat  olivat  jo  olen¬ 
naisesti  muuttuneet. 

Encartan  viimeinen  painos  jul¬ 
kaistiin  vuonna  2009.  Tärkeimmäksi 
syyksi  on  yleensä  mainittu  Wikipedian 
suosio,  mutta  todennäköisesti  kyseessä 
oli  yleisemmin  verkossa  vapaana  ole¬ 
van  aineiston  määrä.  Kaupallisen  toi¬ 
mijan  on  aina  hankala  kilpailla  ilmais¬ 
ten  tuotteiden  kanssa.  Kärjistäen  voisi 
sanoa,  että  halpistieto sanakirja  joutui 
oman  strategiansa  uhriksi. 

VVikipedian  nousu 

Wikipedia  kutsuu  itseään  ”vapaaksi 
tietosanakirjaksi”  On  kuitenkin  ku¬ 
vaavampaa  sanoa,  että  Wikipedia  on 
osaltaan  tullut  tietosanakirjojen  tilalle 
kuin  että  se  olisi  tietosanakirja.  Siltä 
puuttuu  tietosanakirjojen  olennainen 
ominaisuus:  toimitus,  joka  saattaa  si¬ 
sällön  yhtenäiseen  muotoon  ja  huo¬ 
lehtii  sisällön  kattavuudesta  joidenkin 
kriteerien  mukaan.  Niinpä  artikkelien 
luonne,  laajuus,  rakenne  ja  tyyli  vaih- 
televat  suuresti.  Tätä  saattaa  hämärtää 
se,  että  keskenään  samantyyppisissä 
artikkeleissa  usein  noudatetaan  samoja 
esitystapoja  -  onhan  yleensä  helpointa 
tehdä  artikkeli  jäljittelemällä  vanhojen 
artikkelien  rakenteita  ja  tyyliäkin. 

Wikipedia  on  noin  15  vuodessa  kas¬ 
vanut  vaatimattomasta  alusta  vaikutta¬ 
vaan  laajuuteen.  Tämä  koskee  etenkin 
englanninkielistä  versiota.  Laajuuden 
lisäksi  Wikipedia  on  usein  aivan  ajan 
hermolla:  tieto  esimerkiksi  kuuluisan 
henkilön  kuolemasta  ilmestyy  yleensä 
Wikipediaan  tunnin  kuluessa  tai  aina¬ 
kin  samana  päivänä. 

Wikipedia  on  saanut  osakseen  pal¬ 
jon  arvostusta  ja  yllättävän  vähän 
arvostelua.  Tätä  kuvastaa  se,  että  Na- 
ture-lehden  vuonna  2005  tekemä  VVi¬ 
kipedian  ja  Encyclopoedia  Britannican 
vertailu  elää  vahvana  mielikuvissa:  sen 

sanotaan  todistaneen,  että  Wikipedia 
oli  jo  tuolloin  luotettavampi  kuin  Bri- 
tannica.  Vaikka  Nature  on  aiheellises¬ 
ti  arvostettu  julkaisu,  vertailu  ei  ollut 
tieteellinen  tutkimus  eikä  sellaista  lie¬ 
ne  myöhemminkään  tehty  tällaisesta 
aiheesta.  Mielikuva  elää,  koska  siihen 
halutaan  uskoa  -  vaikka  harva  on  lu¬ 
kenut  alkuperäisen  artikkelin  tai  Bri- 
tannican  vastauksen  siihen.  Toisaalta 
tällaiset  mielikuvat  ovat  vähentäneet 
Britannican  ja  muiden  tietosanakir¬ 
jojen  arvostusta  ja  menekkiä  ja  siten 
jouduttaneet  niiden  häviämistä. 

Wikipedian  vahvuuksiin  kuuluu, 
että  se  on  kenen  tahansa  täydennettä¬ 
vissä  ja  korjattavissa.  Tosin  alkuperäi¬ 
sen  idean  täyttä  vapautta  on  käytän¬ 
nössä  eri  tavoin  rajoitettu.  Kyseinen 
vahvuus  on  myös  sen  suurimpia  heik¬ 
kouksia.  Väittelyissä  vedotaan  nykyi¬ 
sin  usein  Wikipediaan,  vaikka  vetoa- 
jahan  on  voinut  juuri  itse  kirjoittaa 
artikkelin,  johon  vetoaa,  ja  lisäksi  sen 
sisältö  voi  muuttua  koska  tahansa. 

VVikipedian  vaativuus 

Oikein  käytettynä  Wikipedia  on  oival¬ 
linen  väline.  Kun  kyse  on  vain  tiedetyn 
asian  mieleen  palauttamisesta,  Wiki- 
pedia  auttaa  yleensä  paremmin  kuin 
tietosanakirjat  auttoivat,  koska  tieto 


löytyy  nopeammin.  Sama  koskee  ti¬ 
lanteita,  joissa  tarvitaan  nopeasti  edes 
karkea  käsitys  siitä,  mitä  jokin  termi 
tarkoittaa  tai  mihin  jokin  nimi  viittaa. 
Usein  asiasta  saa  aika  tarkankin  kuvan, 
jota  voi  edelleen  tarkentaa  seuraamalla 
linkkejä  ja  tutkimalla  viitteitä. 

Ihanteellisessa  Wikipedia-artik- 
kelissa  on  kerrottu  sen  tärkeimmät 
tietolähteet.  Lisäksi  keskeisiin  väittei¬ 
siin  liittyy  yksityiskohtaisia  viitteitä: 
tekstissä  oleva  indeksinumero  viittaa 
lopussa  olevaan  viiteluetteloon,  jos¬ 
sa  viitenumerot  taas  viittaavat  takai¬ 
sin  tekstiin  (kuva  5).  Tällöin  artikkeli 
muistuttaa  tieteellistä  julkaisua.  Tässä 
suhteessa  Wikipedia  voi  olla  paljon 
kehittyneempi  kuin  tietosanakirjat. 
Viitteiden  arvoa  kuitenkin  vähentää 
se,  että  viittaukset  verkkosivuille  kovin 
usein  lakkaavat  toimimasta  (linkkimä- 
tä,  link  rot),  eikä  linkkien  toimivuutta 
tarkisteta  järjestelmällisesti. 

Wikipediaa  voidaan  kuitenkin  lukea 
ja  yleisesti  luetaan  melko  kritiikittö¬ 
mästi  ja  jopa  viimeisen  sanan  sanoja¬ 
na,  vaikka  se  sopii  pikemminkin  ensi 
askeleeksi  tietoon.  Onkin  kyseenalais¬ 
ta,  että  viittaukset  Wikipediaan  saate¬ 
taan  hyväksyä  jopa  opinnäytetöissä. 


Vapaasti  vietävissä 

Aineiston  tuottamisessa  ja  ylläpitämi¬ 
sessä  voi  periaatteessa  olla  laaja  skaala 
organisoimistapoja.  Erityisesti  se  voi 
perustua  palkattuun  ammattimaiseen 
työhön  tai  se  voi  olla  vapaaehtoistyö¬ 
tä;  vapaaehtoiset  voivat  olla  eri  alojen 
ammattilaisiakin,  mutta  useammin  he 
ovat  asianharrastajia.  Näitä  muoto¬ 
ja  voisi  yhdistellä,  mutta  niin  ei  juuri 
ole  tapahtunut.  Ammattityönä  tehdyt 
tietosanakirjatkin  ovat  korvautuneet 
Wikipedialla,  joka  rakentuu  vapaaeh¬ 
toisuuden  pohjalle. 

Syitä  ei  ole  vaikea  nähdä.  Jos  johon¬ 
kin  toimintaan  on  paljon  halukkaita 
vapaaehtoisia,  ei  kenenkään  kannata 
maksaa  siitä  edes  nimellistä  korvaus¬ 
ta  -  ainakaan  jos  vapaaehtoisten  työn 
tulokset  kelp aavat  yhtä  hyvin  tai  lähes 
yhtä  hyvin  kuin  ammattilaisten. 

Mediatalojen  voisi  luulla  olevan 
valmiit  maksamaan  laadukkaasta  tie- 
tosanakirjamaisesta  aineistosta,  koska 
toimittajien  työssä  on  voitava  tarkistaa 
asioita.  Tämäkään  ei  enää  toimi.  Var¬ 
sinkin  uutistoiminta  on  muuttunut 
niin  kiivastahtiseksi,  että  uutiset  ovat 
enimmäkseen  huonoja  pikakäännök- 
siä  tai  aivan  suoraan  muualta  kopioitu¬ 
ja.  Siinä  ei  riitä  aika  edes  Wikipediasta 
tarkistamiseen. 

Vapaaehtoistyötä  pidetään  yleisesti 
kannatettavana  ja  kiitettävänä.  Har¬ 
vemmin  sen  moraalisuus  kyseenalais¬ 
tetaan,  vaikka  syytä  olisi.  Kärjistäen 
sanottuna:  kun  teet  työtä  ilmaiseksi, 
viet  leivän  jonkun  suusta.  Jos  jotain 
tehdään  laajasti  ilmaisena  vapaaehtois¬ 
työnä,  suljetaan  jokseenkin  tehokkaas¬ 
ti  pois  se  mahdollisuus,  että  sitä  tehtäi¬ 
siin  ammattimaisesti  edes  jollain  tapaa 
palkkiota  vastaan. 

Google  ystävänä 
ja  kilpailijana 

Wikipedian  suosion  yksi  syy  on,  että 
Google  suosii  sitä  hakutulosten  esittä¬ 
misessä.  Erityisesti  jos  hakusana  vastaa 
suoraan  Wikipedian  sivun  otsikkoa, 
Google  tarjoaa  ensisijaisesti  tätä  sivua. 

Googlen  toiminta  on  kuitenkin 
muuttuvaista.  Aiemmin  se  esimerkiksi 
suosi  dmoz.org-linkkikirjastoa  haku¬ 
tuloksissa,  mutta  tästä  on  vähin  äänin 
luovuttu.  Toistaiseksi  Wikipedia  on 
niin  suosittu,  että  Googlella  ei  juuri  ole 
mahdollisuuksia  esimerkiksi  rakentaa 
omaa  ”tieto  sanakirjaansa”,  vaikka  aja¬ 
tus  varmaan  houkuttaisi. 


Ontologia 


Tämä  artikkeli  käsittelee  ontologiaa  filosofisena  käsitteenä.  Katso  myös :  ontologia  tietojenkäsittelytieteessä. 

Ontologia  (kreikan  sanoista  öv,  övto<;  'oleminen'  ja  -AoYia  'oppi')  on  olevaisen 
perimmäistä  olemusta  tutkiva  filosofian  osaE1 

Ontologia  luetaan  usein  metafysiikan  osa-alueeksi  niin  sanottuna  yleisenä 
metafysiikkana Se  tutkii  olemisen  ja  olemassaolon  käsitteitä  ja  olevaisen 
perimmäistä  laatua,141  kuten  sitä.  mitä  tyyppiä  olevia  asioita  on  olemassa  ja  minkälaisia 
suhteita  niiden  välillä  on.  Tällaisena  metafysiikan  on  perinteisesti  sanottu  olevan 
tutkimusta  olevasta  itsenään,  ei  olevasta  sellaisena  kuin  se  ilmenee.^1 

Sisällysluettelo  [piilota] 

1  Yleistä 

|  2  Historia _ | _ 

Kuva  4.  VVikipedian  ontologia-sivu  on  laaja  (tässä  vain  alkua),  mutta  sen  alussa  on  lyhyt  pika- 
tieto. 


L  allte  et  [  m  uokka  a  |  m  uokka  a  wrkite  kstiä  ] 

*  Juti,  Riku:  Johdatus  metafysiikkaan.  Helsinki:  Gaudeamus,  2001.  ISBN  951-662-821-4. 

Viitteet  [  muokkaa  [  muokkaa  wikite kstiä  ] 

1. 1  Kielitoimiston  sanakirja.  Kotimaisten  kielten  tutkimuskeskuksen  julkaisuja  132.  Internet- versio 
MOI  Kielitoimiston  sanakirja  1.0.  Helsinki:  Kotimaisten  kielten  tutkimuskeskus  ja  Kielikone  Oy, 
2004.  ISBN  952-5446-11-5. 

2.  t  aöJutE2001,  s.  13-14. 

3.  t  Craig,  Edward:  MetaphysicsiS1  Roufiedge  Encyclopedia  of  Philosophy.  Viitattu  23.8.2007. 

4.  t  Hetemäki,  Ilari  (to im.):  Filosofian  sanakirja,  s.  153.  Porvoo  Helsinki  Juva:  WSOY,  1999.  ISBN 

Kuva  5.  VVikipedian  ontologia-sivun  lopussa  on  lähdetieto  ja  laaja  viiteluettelo,  josta  tässä  on 
alkua. 

Filosofia 

Filosofi  •  Filosofeja 
Koulukuntia  ja  oppeja 
Filosofian  teemasivu 
Filosofian  tietosanakirja 


Google  tietosanakirjana 

Käytännössä  tietosanakirjojen  käytön 
tilalla  on  nykyisin  Googlen  käyttö. 
Usein  se  johtaa  Wikipedian  sivulle, 
mutta  ihmisillä  on  taipumus  muuten¬ 
kin  hyväksyä  ensimmäinen  osuma, 
jossa  näyttää  olevan  asiallisen  näköi¬ 
nen  esitys  aiheesta,  josta  halutaan  tie¬ 
toa. 

Tulevaisuuden  "tietosanakirja”  on¬ 
kin  ehkä  täysin  hajautettu,  tai  oikeam¬ 
min  sanoen  ihan  levällään  netissä.  Eri 
ihmisten  ja  organisaatioiden  tuotta¬ 
mia  sivuja  käytetään  tietosanakirja-ar¬ 
tikkelien  tapaan,  jos  ne  ainakin  vähän 
näyttävät  sellaisilta  ja  etenkin  jos  ne 
osuvat  kärkeen  Google-tuloksissa. 

Voisiko  tietosanakirjoilla 
sittenkin  olla  tulevaisuutta? 

Erikoisinta  2010-luvun  tapahtumissa 
tieto  sanakirja- alalla  on,  että  ei  ole  ta¬ 
pahtunut  mitään  erikoista.  Perinteiset 
tietosanakirjat  ovat  jatkaneet  kuihtu¬ 
mistaan,  Wikipedia  on  jatkanut  kasvu¬ 
aan  ja  Google  on  kehittänyt  tai  ainakin 
muutellut  algoritmejaan. 

Ehkä  kuitenkin  on  tapahtunut  jo¬ 
tain,  joka  voisi  tuoda  maailmaan  uu¬ 


denlaisen  tietosanakirjan 
tai  ainakin  uusia  tapoja 
järjestää  tiedon  paljoutta. 
Tietosanakirjat  ovat  ol¬ 
leet  muodoltaan  tekstiä 

s, 

%  ja  tekstiin  liittyviä  kuvia, 
ilman  muuta  erityistä 
rakennetta  kuin  jakautumi¬ 
nen  artikkeleihin.  Siksi  niiden 
tietosisältö  sopii  (digitaaliseen  muo¬ 
toon  saatettunakin)  automaattiseen 
käsittelyyn  vain  samassa  mielessä, 
kuin  tekstimassaa  yleisesti  voi  käsitel¬ 
lä.  Ontologiat  ovat  tuoneet  aivan  toi¬ 
senlaisen  lähestymistavan. 

Ontologioista  tiedon 
uuteen  järjestämiseen 

Reilun  vuosikymmenen  ajan  on  Suo¬ 
messa  rakennettu  yleisiä  ontologioita. 
Samalla  ontologia-sanan  merkitys  on 
muuttunut.  Suomen  kielen  perussa¬ 
nakirjan  mukaan  sen  merkitys  on  yhä 
vain  olevaisen  perimmäistä  olemus¬ 
ta  tutkiva  filosofian  osa;  tarkemmin 
sanoen  kyse  on  filosofian  alasta,  joka 
käsittelee  olemassaoloa,  sitä,  mitä  on 
todella  olemassa.  Sen  sijaan  asiasa¬ 
nasto-  ja  ontologiapalvelu  Finto  esittää 
myös  merkityksen  ’koneen  ja  ihmisen 
tulkittavissa  oleva,  yhteisesti  sovittu 
täsmällinen  kuvaus  sovellusalueen  kä¬ 
sitteistä  ja  näiden  välisistä  suhteista; 
muotoilu  on  professori  Eero  Hyvösen. 
Ontologiassa  käsitettä  (esimerkiksi 
hevonen)  kuvataan  muun  muassa  ylä¬ 
käsitteiden  (esimerkiksi  kavioeläin  tai 
kotieläin)  ja  alakäsitteiden  (esimerkik¬ 
si  ori  tai  suomenhevonen)  avulla. 


85  tulosta  haulle  'ontologia' 


KITO:  ontologia 

*1  filosofia 

O  aatehistoria,  eksistentialismi,  estetiikka,  etiikka,  fenomenologia,  finalismi,  hermeneutiikka,  koherenssi,  n...  (10) 

©  ontology  (en) 

http:  // www.yso.fi  /onto/kito/  k294 

YSA:  ontologia 

*1  filosofia 

O  metafysiikka,  modaalinen  realismi,  oleva,  oliot  (filosofia),  substanssi 
®  02  Filosofia 

©  TERO:  ontologia  (filosofia),  TERO:  ontologia  (järjestelmät),  Allärs:  ontologi(sv) 
http:  /  /  www.yso.fi  /  onto  /  ysa  /  Y97800 

AFO:  ontologia  (filosofia) 

*1  filosofia 

O  metafysiikka,  modaalinen  realismi,  oleva,  oliot  (filosofia),  substanssi 
0  ontologia 
®  02  Filosofia 

©  ontology  (ph ilosophy)  (en),  ontology  (en),  ontologi  (sv),  ontologi  (filosofi)  (sv),  ontologi  (sv) 
http:  /  /  www.yso.fi  /  onto  /  yso  /  p1055 


Kuva  6.  Finto  sisältää  suuren  määrän  ontologia-tietueita.  Ne  eivät  määrittele,  mitä  ontologia 
on,  vaan  kuvaavat  sen  asemaa  käsitteiden  järjestelmässä. 


Ontologiaa  voisi  luonnehtia  raken¬ 
teisen  tietosanakirjan  aluksi.  Nykyisin 
ontologiat  keskittyvät  termien  välisten 
suhteiden  kuvaamiseen  muodollisin, 
koneella  käsiteltävissä  olevin  tavoin, 
sekä  termien  suositteluun  (jos  käytössä 
on  vaihtoehtoisia  termejä),  erikielisten 
vastineiden  luettelemiseen  ja  jossain 
määrin  myös  sanallisten  määritelmien 
esittämiseen.  Tällaiselle  pohjalle  voi¬ 
si  rakentua  uuden  ajan  tietosanakirja, 
jossa  tehokkaan  rakenteisen  käsittelyn 
mahdollisuus  voidaan  ottaa  huomioon 
myös  käyttöliittymissä.  Olennaista  on 
tietysti  se,  keksiikö  joku  tavan,  jolla  ih¬ 
miset  ja  yritykset  saadaan  maksamaan 
sellaisesta  -  maailmassa,  jossa  on  to¬ 
tuttu  tiedon  laajaan  ilmaisuuteen. 

Finto-palvelu  perustuu  vahvasti 
käyttäjien  tuottamaan  aineistoon,  jos¬ 
kin  toiminta  on  ainakin  periaatteessa 
kontrolloidumpaa  kuin  wiki-tyyppi- 
sissä  järjestelmissä.  Toistaiseksi  se  on 
kuitenkin  lähinnä  kokoelma  eri  läh¬ 
teistä  peräisin  olevia  sanastoja  ilman 
pyrkimystä  sisällön  yhdenmukaisuu¬ 
teen.  Esimerkiksi  kirjastojen  asiasa¬ 
noituksessa  käyttämä  YSA  (Yleinen 
suomalainen  asiasanasto)  on  siirretty 
Fintoon,  mutta  se  on  silti  sisällöltään 
erillinen. 

Mitä  väliä? 

Ihmisen  tieto  on  suuressa  määrin  il¬ 
luusiota.  Olipa  jonkin  asian  tarkista¬ 
misen  motiivina  vedonlyönti,  yleinen 
uteliaisuus  tai  journalistinen  periaate, 
virheellinen  tieto  ajaa  asian  yleensä  ai¬ 
van  yhtä  hyvin  kuin  oikea.  Jos  se  myö¬ 
hemmin  huomataan  virheelliseksi,  sat¬ 
tumusta  ehkä  harmitellaan.  Useimmat 
hankkimamme  tiedot,  varsinkaan  ”tie- 
tosanakirjatyyppiset”,  eivät  juuri  vaiku¬ 
ta  elämäämme.  Emme  rakenna  mitään 
niiden  varaan. 

Tästä  hiukan  kyynisestä  näkökul¬ 
masta  katsottuna  tietosanakirjat  olivat 
vain  oman  aikansa  viihdettä,  ja  netti 
monimuotoisuudessaan  on  korvannut 
ne  moneen  kertaan.  & 

Osoitteita 

•  Tietosanakirja  (1900-luvun  alku): 
http://runeberg.org/tieto/ 

•  Pieni  tietosanakirja  (1930-luku): 
http://runeberg.org/pieni/ 

•  Finto,  Suomalainen  asiasanasto-  ja 
ontologiapalvelu:  http://finto.fi 

Tekniikka 


NYTKO  SE  TULEE? 

Joka  kodin  virtuaalitodellisuus 


Keinotodellisuuden  matkapahoinvoinnin  täyteinen  taival  -  varhaisista  yrityksistä 
nykypäivään,  jossa  kännykkä) ätit  jakavat  virtuaalitodellisuutta  kaupan  päälle. 

Teksti:  Janne  Siren 

Kuvat:  Tapio  Lehtimäki,  Janne  Siren,  HTC,  LG,  Microsoft,  Oculus  VR,  Virtuix,  Flickr  Commons:  eVRydayVR, 
Pargon,  Museum  of  Hartlepool,  VVikimedia  Commons:  Davepape,  Evan-Amos,  Minecraftpsyco,  three, 

Dr.  VValdernA/irtuality  Group,  Shutterstock:  Charlie  Edmiston,  studioloco 


irtuaalitodellisuus 
(engl.  Virtual  reality , 
VR)  on  yleisnimitys 
keinotekoisesti  luo¬ 
duille  ympäristöille, 
jotka  voi  aistia  ja  joiden  kanssa  voi 
olla  vuorovaikutuksessa.  Virtuaalito¬ 
dellisuus  esittää  todellisia  tai  keksittyjä 
paikkoja.  Nykyisin  sanalla  käsitetään 
pääasiassa  tietokonesimulaatiolla  luo¬ 
dut  lumetodellisuudet,  mutta  histo¬ 
riaan  mahtuu  myös  optismekaanisia 
virityksiä. 

Parhaimmillaan  keinotodellisuus- 
kokemus  kattaa  kaikki  aistit:  näön, 
kosketuksen,  kuulon,  hajun,  jopa  liik¬ 
kumisen  tilassa.  Huvipuisto-  ja  labo¬ 
ratorio-olosuhteista  kattavia  kokeiluja 
löytyykin.  Toisaalta  ammattikäytössä 
virtuaalitodellisuutta  käytetään  hyvin 
spesifeihin  sovellutuksiin:  Mars-mön- 
kijän  ajamiseen,  kirurgisen  leikkauk¬ 
sen  harjoitteluun  tai  teolliseen  muo¬ 
toiluun.  Tällöin  koko  todellisuuden 
uskollista  toisintamista  tärkeämpää  on 
simuloida  yksittäistä  tilannetta. 

Ääripäiden  väliin  jää  jokahenkilön 
virtuaalitodellisuus,  kuluttajien  kei¬ 
notodellisuus,  joka  on  vaihtelevalla 
menestyksellä  keskittynyt  audiovisu¬ 
aalisten  lumekokemusten  luomiseen 
pääasiassa  silmien  ja  ajoittain  myös 
korvien  eteen  nostettavilla  laitteilla. 
Artikkelia  varten  Skrolli  kulki  tämän 
keskitien.  Mutta  onko  se  kultainen? 


Vuosisatainen  illuusio 

Virtuaalitodellisuuden  kantaisänä  pi¬ 
detään  yleisesti  tieteiskirjailija  Stan¬ 
ley  G.  Weinbaumia,  jonka  novelli 
Pygmalions  Spectacles  julkaistiin  vuon¬ 
na  1935.  Novellissa  päähenkilön  sil¬ 
mien  eteen  asetetaan  nesteellä  täytetyt 
linssit,  joihin  elektrolyysi  muodostaa 
kuvan  vieraasta  maailmasta.  Päähen¬ 
kilö  kuulee  myös  tuon  maailman  ääniä 
ja  katselee  ympärilleen  keinotodelli¬ 
suudessa  kävellessään,  mutta  samalla 
kuitenkin  tuntee  fyysisesti  istuvansa 
tuolissa. 

Novelli  päättyy  paljastukseen:  Koko 
virtuaalimatka  oli  stereoskopista  trik¬ 
kikuvausta,  kolmiulotteista  videota. 
Se  oli  kuvattu  päähän  kiinnitetyllä  ka¬ 
meralla,  ja  kaikki  vuorovaikutus,  paitsi 
kohta  jossa  päähenkilö  lausuu  oman 
nimensä,  oli  ennalta  näyteltyä.  Luki¬ 
jalle  on  kuitenkin  välittynyt  kuva  kei¬ 
notodellisuudessa  seikkailevasta  mat¬ 
kaajasta,  jonka  kokemus  muutamaa 
lennokkainta  kohtaa  lukuun  ottamatta 
voitaisiin  toisintaa  moderneilla  virtu¬ 
aalilaitteilla. 

Weinbaumin  novelli  on  paitsi  vir¬ 
tuaalitodellisuuden  historiallinen 
inspiraatio,  myös  osuva  ennustus 
keinotodellisuuden  symbioottisesta 
suhteesta  toiseen  lumeteknologiaan: 
stereoskopiaan.  Jo  sata  vuotta  ennen 
Weinbaumin  novellia  brittiläinen  tut¬ 
kija  Charles  Wheatstone  oli  keksinyt 
asettaa  kaksi  hieman  eri  kuvakulmista 


otettua  kuvaa  vierekkäin,  jolloin  silmät 
sopivasti  kohdistamalla  saadaan  kaksi¬ 
ulotteiseen  kuvaan  lisättyä  syvyysvai- 
kutelmaa. 

Pari  vuosisataa  Wheatstonen  löy¬ 
döksen  jälkeen  keinotodellisuus  pe¬ 
rustuu  edelleen  vahvasti  stereo  skopi- 
seen  illuusioon  kolmiulotteisuudesta. 
Niinpä  matka  kuluttajavirtuaalitodel- 
lisuuden  lähteille  on  aloitettava  3D- 
kuvan  tavoittelusta. 

Stereokuvilla  maailmalle 

Ihmissilmien  pupillit  ovat  keskimää¬ 
rin  kuuden  sentin  päässä  toisistaan  ja 
näkevät  siten  aavistuksen  eri  kulmista. 
Aivomme  yhdistävät  nämä  kaksi  kuva¬ 
kulmaa  kolmiulotteiseksi  näkymäksi. 
Tähän  perustuu  myös  stereoskopia. 
Stereoskopisia  valokuvia  kutsuttiin 
stereograafeiksi  tai  stereogrammeik- 
si  ja  niitä  myytiin  kuparille,  lasille  ja 
lopulta  pahville  painettuna  miljoonia 
kappaleita  1800-luvun  puolivälistä  al¬ 
kaen.  Suosittu  sovellutus  oli  ”virtuaali- 
matkailu”  vieraisiin  maihin. 

Stereogrammit  kuvattiin  alkujaan 
siirtämällä  kameraa  kuvien  ottamisen 
välillä.  Myöhemmät  kuvaajat  käyttivät 
kamera-  tai  linssiparia  -  tuttu  mene¬ 
telmä  2010-luvunkin  stereokuvaaj al¬ 
le.  Kuvia  katseltiin  erilaisilla  puisilla 
kojeilla,  stereoskoopeilla,  joiden  lins¬ 
sit  erottelivat  kuvaparin  eri  silmille. 
Tyypillinen  stereoskooppi  oli  kädessä 
pidettävä  kuvateline,  mutta  suurim- 

mat  laitteet  olivat  huonekaluja,  joihin 
mahtui  jopa  sata  stereokuvaa.  Eloku¬ 
van  esiinmarssi  päätti  stereogrammien 
valtakauden  1900-luvun  alussa,  mutta 
vain  hetkeksi. 

Stereogrammit  kokivat  uuden  tule¬ 
misen  1930-luvulla,  kun  muun  muassa 
Tru-Vue-niminen  yhtiö  alkoi  valmis¬ 
taa  mustavalkoisia  filmiliuskoja  käyt¬ 
täviä  stereokuvatuotteita.  1939  julkais¬ 
tiin  puolestaan  View-Master-niminen 
stereoskooppi.  Tru-Vue-  ja  View-Mas- 
ter-kuviakin  katseltiin  silmille  nos¬ 
tettavan  katselulaitteen  lävitse,  mutta 
pahvin  sijaan  kuvat  olivat  filmillä.  Ke- 
hittyneemmässä  View-Masterissa  käy¬ 
tettiin  alusta  alkaen  myös  värifilmiä 
-  lisäksi  kuvien  pahvikiekkopidike  teki 
selaamisesta  helppoa.  View-Master 
osti  Tru-Vuen  vuonna  1951  Disney- 
lisenssin  vuoksi. 

View-Masterin  luonnonvalolla 
taustavalaistu  värifilmi  nosti  stereo- 
skopisen  kokemuksen  uudelle  tasolle. 
Ensiversiossa  kuvakiekko  suljettiin 
laitteen  sisään,  1946  seurasi  kulmik- 
kaampi  päältä  ladattava  malli,  jonka 
toimintaperiaatteen  1900-luvun  lopun 
lapsetkin  muistavat.  View-Masterista 
julkaistiin  myös  ääniraidan  sisältävä 
versio,  jossa  kiekon  taakse  oli  kiinni¬ 
tetty  pyörivä  äänilevy.  View-Masterin 
silmilleen  nostava  henkilö  saattoi  näh¬ 
dä  -  ja  kuulla  -  olevansa  esimerkiksi 
Disneylandissa. 

Pahvikiekoista  pahvilaseihin 

Stereogrammi  voi  muodostua  paitsi 
kahdesta  vierekkäisestä  kuvasta,  jot¬ 


ka  esitetään  eri  silmille,  myös  yhdeksi 
yhdistetystä  kuvasta,  jonka  ihmisnäkö 
osaa  erotella  kahdeksi  kuvaksi.  Täl¬ 
löinkin  kuvia  otetaan  kaksi,  mutta  lop¬ 
putuotteessa  ne  asetellaan  päällekkäin. 
Jotkut  stereogrammit  voi  nähdä  kol¬ 
miulotteisena  jopa  paljaalla  silmällä, 
esimerkiksi  katsomalla  ”kuvan  lävitse” 
tai  kieroon. 

Kaupallisesti  merkittävä  läpimurto 
yhdistetyn  stereoskopian  saralla  oli¬ 
vat  1890-luvulla  yleistyneet  anaglyy- 
fikuvat,  joissa  stereokuvat  eroteltiin 
väreillä  -  yleensä  punaisella  sekä  tur¬ 
koosilla  tai  vihreällä.  Paljaalla  silmällä 
anaglyyfikuva  näyttää  epätarkalta  vä¬ 
rikuvalta,  mutta  punaisella  ja  esimer¬ 
kiksi  turkoosilla  linssillä  varustettujen 
lasien  lävitse  suodattuu  yhdestä  kuvas¬ 
ta  kaksi. 

Merkittävän  anaglyyfikuvasta  tekee 
sen  soveltuvuus  melkeinpä  mille  ta¬ 
hansa  medialle:  piirroksille,  elokuville, 
jopa  sarjakuville.  Mikä  tahansa  kuva 
tai  kuvasarja,  joka  voidaan  esittää  vä¬ 
reissä,  voidaan  esittää  stereoskopisena. 
Stereokuvien  erotteluun  ei  vaadita  kal¬ 
liita  linssejä,  vaan  esimerkiksi  värilliset 
muovikalvot  riittävät.  Anaglyyfit  tun¬ 
netaankin  yleisesti  pahvisista  ”puna- 
viherlaseista”. 

Ensimmäinen  anaglyyfisten  eloku¬ 
vien  buumi  oli  1920-luvulla,  ja  nimitys 
3D -elokuva  juontaa  juurensa  1950-lu- 
vun  anaglyyfielokuvista.  Sittemmin 
anaglyyfit  ovat  palanneet  säännölli¬ 
sesti:  1980-luvulla  Tappajahai  hyppäsi 
ruudusta  punaviher-3D:nä  ja  ensim¬ 
mäiset  kolmiulotteiset  Blu-ray- eloku¬ 


vatkin  2000-luvun  puolivälissä  olivat 
anaglyyfisia.  Tietokonepelejäkin  on 
voinut  pelata  anaglyyfisena. 

Historialla  on  tapana  toistaa  itseään. 
20 1 0-luvun  virtuaalivallankumouksen 
kärjessä  on  tälläkin  kertaa  pahvilasit  - 
mutta  ei  mennä  vielä  asioiden  edelle. 

3D  ei  tule  toimimaan 

Anaglyyfikuvan  heikkous  on  värierot- 
telun  epätäydellisyys,  etenkin  väri¬ 
kuvaa  esitettäessä.  Niinpä  yhdistetyn 
stereokuvan  katselemiseen  on  kehitet¬ 
ty  polarisaatio-  ja  aktiivilaseja,  joissa 
linssit  suodattavat  kuvaa  muilla  tavoil¬ 
la.  Nämä  tekniikat  ovat  korvanneet 
anaglyyfivideon  3  D  -  elokuvateattereis  - 
sa  ja  -kotiteattereissa.  Kuva  on  vieläkin 
pimeä,  mutta  parempi. 

Rajatusti  stereo skopista  videokuvaa 
on  onnistuttu  tuotteistamaan  myös 
paljaalla  silmällä  katsottavaksi.  Neu¬ 
vostoliiton  3D-elokuvahistoriassa  tätä 
tehtiin  jopa  teattereissa.  Lännessä  esi¬ 
merkiksi  Nintendo  3DS  -pelikonsoli 
kohdistaa  joka  toisen  pikselisarakkeen 
eri  silmälle  näytön  päälle  asetetun  suo¬ 
dattimen  avulla.  Tämä  toimii,  koska 
katselukulma  käsikonsolin  kanssa  on 
jotakuinkin  ennakoitavissa  ja  pienet 
erot  ovat  säädettävissä  kohdalleen  sää- 
timellä. 

Kaikesta  teknisestä  kehityksestä 
huolimatta  stereokuvaa  vaivaa  pysyvä 
ongelma.  Se  tuppaa  usein  tekemään 
katsojastaan  huonovointisen:  silmä- 
ja  pääsärkyä,  pahimmillaan  pahoin¬ 
vointia,  pyörryttävyyttä  tai  se  tuntuu 
muuten  vaan  selittämättömän  oudol- 

Sensorama  (1962). 

ta.  Tunnettu  elokuvaleikkaaja  Walter 
Murch,  muun  muassa  Ilmestyskirja. 
Nyt  ja  Captain  Eo  3D  -elokuvien  takaa, 
onkin  kuuluisasti  väittänyt,  ettei  ste- 
reoskopinen  3D-elokuva  tule  koskaan 
toimimaan. 

Murchin  mukaan  stereokuvaan  liit¬ 
tyy  perustavanlaatuinen  ongelma,  jota 
teknologian  kehitys  ei  voi  korjata.  Ste- 
reoskopinen  illuusio  vaatii  katsojaan¬ 


sa  tarkentamaan  katseen  vaihteleville 
etäisyyksille,  samalla  kun  silmät  ovat 
kuitenkin  koko  ajan  kääntyneenä  kohti 
vakioetäisyydellä  olevaa  kuvalähdettä. 
Tämä  stereokuvan  luonnoton  epäsuh¬ 
ta  hidastaa  havainnointia  ja  ylikuor¬ 
mittaa  aivoja,  mikä  etenkin  elokuvan 
tempolla  on  rankkaa.  Ainoa  pelastus 
olisivat  oikeat  hologrammit. 


Lisätty  todellisuus 

Yhtenä  ensimmäisistä  virtuaalimat¬ 
koista  pidetään  Sensoramaa  (1962), 
jossa  katsoja  istutettiin  peliautomaatin 
sisään.  Stereoskopiseen  3D-lyhytelo- 
kuvaan  yhdistettiin  ääniä,  tuoksuja, 
liikkuva  penkki,  tuulen  virettä  -  täy¬ 
sin  mekaanisesti.  Vastaavia  ”4D”-elä- 
myksiä  löytyy  edelleen  huvipuistois¬ 
ta.  Linkki  kolmiulotteisen  kuvan  ja 
muiden  tehosteiden  eli  sen  neljännen 
ulottuvuuden  välillä  on  yleensä  kar¬ 
kea,  mutta  viihdyttäähän  se  pieninä 
annoksina,  että  Legoland- elokuvan 
haisunäädän  pieraistessa  yleisöön  levi¬ 
ää  vihreää  savua. 

Yksi  asia  kuitenkin  näistä  moni¬ 
ulotteisista  virtuaalitripeistä  puuttuu: 
vapaa  liikkuminen,  etenkin  katseen 
vapaa  liikkuminen.  Tämä  seikka  erot¬ 
taa  virtuaalitodellisuuden  ja  staattisen 
3 D/4D- elokuvan  erillisiksi,  joskin  toi¬ 
siaan  ajoittain  sivuaviksi  kehityshaa- 
roiksi.  2010-luvulla  katsetta  seuraavia 
virtuaalielokuvia  on  tosin  myös  il¬ 
mestynyt  -  niitä  kuvataan  esimerkik¬ 
si  Nokian  Ozo -kameralla.  Elokuva  ei 
kuitenkaan  ole  jäänyt  ainoaksi  virtu¬ 
aalitodellisuuden  ponnahduslaudaksi, 
toinen  virtuaalitodellisuuden  välietap¬ 
pi  ja  sisaruspuoli  on  lisätty  todellisuus. 

Lisätty  todellisuus  (engl.  augmented 
reality ,  AR)  ei  sulje  käyttäjäänsä  lu- 
memaailmaan,  vaan  täydentää  tosi¬ 
maailmaa  keinotekoisilla  elementeillä. 
Lisätty  todellisuus  yhdistää  todelliset 
ja  virtuaaliset  elementit  samaan  ym¬ 
päristöön  interaktiivisesti  ja  reaaliai¬ 
kaisesti.  Maailman  ensimmäisenä  vir¬ 
tuaalikypärän  esi- isänä  onkin  yleisesti 
pidetty  lisätyn  todellisuuden  näyttöä 
The  Sword  of  Damocles  vuodelta  1968, 
myyttisen  pään  päällä  roikkuvan  mie¬ 
kan  mukaan. 

The  Sword  of  Damocles  oli  päähän 
kiinnitettävä  näyttö,  joka  esitti  vekto¬ 
rikuvaa.  Näyttö  oli  läpinäkyvä,  joten 
kuva  ilmestyi  tosimaailman  keskelle. 
Damokleen  miekan  mullistavin  ele¬ 
mentti  oli  pään  liikkeiden  seuranta: 
perspektiivi  siirtyi  käyttäjän  katseen 
mukana.  Pään  liikkeitä  seurattiin  kat¬ 
toon  kiinnitetyllä  tangolla  tai  ultra- 
äänisensoriristikolla,  joka  roikkui  ka¬ 
tossa  käyttäjän  yläpuolella.  Kehittäjä 
Ivan  Sutherland  totesi  tutkielmassaan 
A  head-mounted  three  dimensional 
display  (1968),  että  luonnollinen  pään 
liikkeiden  seuranta  on  3D -stereoku¬ 
vaakin  tärkeämpää. 

Samoja  kaikuja  kuultiin  Microsoftin 
esitellessä  läpinäkyvät  HoloLens -lasit 
melkein  50  vuotta  myöhemmin.  Lisät¬ 
ty  todellisuus  ei  silti  vaadi  läpinäkyvää 
näyttöä  -  se  voidaan  toteuttaa  myös 
3 D -kameralla  ja  3D-näytöllä,  kuten  on 
tehty  Nintendo  3DS:n  lisätyn  todelli¬ 
suuden  sovelluksissa. 

Huvipuistoista  kotisohvalle 

3D-stereokuva  ja  lisätty  todellisuus 
pohjustivat  tietä  virtuaalitodellisuu¬ 
delle.  Sana  virtuaalitodellisuus  nousi 
julkisuuteen  1980-luvulla,  kun  Atarilta 
karanneet  varhaiset  lumetodellisuus- 
insinöörit  perustivat  VPL  Research 
-nimisen  yhtiön,  jonka  virtuaalikypärä 
ja  -hanska  alkoivat  jo  näyttää  tutulta. 
Jälkimmäinen  pääsi  riisutusti  jopa  ku¬ 
luttajamarkkinoille,  Nintendo  Enter- 
tainment  Systemin  lisälaitteena  Power 
Glove. 

Kuluttaj  avirtuaalitodellisuuden 
ensivuosikymmenenä  on  pidettävä 
90 -lukua,  kun  värilliset  lcd-littunäy- 
töt  yleistyivät.  1991  julkaistua  mo¬ 
nen  käyttäjän  Virtuality-järjestelmää 
myytiin  pelihalleihin  useissa  maissa. 
Järjestelmän  ensiversio  oli  Amiga- 
pohjainen,  mutta  kotikoneille  sitä  ei 
julkaistu.  Sega  lupaili  kilpailevia  Sega 
VR  -virtuaalilasejaan  myös  Mega 
Drivelle,  mutta  lopulta  sekin  laite  jäi 
vielä  huvipuistojen  ja  peliluolien  yk¬ 
sinoikeudeksi.  Virtuaalilaseiksi  tai  -ky¬ 
päräksi  vakiintui  kuitenkin  molemmat 
silmät  stereokuvalla  peittävä  päähine. 

Kehityksestä  innostunut  lehdistö  po¬ 
vasi  huokean  lumetodellisuuden  star¬ 
tiksi  vuosikymmenen  puoliväliä.  Tämä 
huomattiin  myös  pelikonsolivalmistaja 
Nintendolla,  jonka  nimi  on  ansaitusti 
noussut  artikkelissa  esiin  useasti.  1995 
julkaistu,  alle  200  dollarin  hintainen 
Nintendo  Virtual  Boy  -konsoli  olikin 
edullisimpia  virtuaalitodellisuudella 
markkinoituja  tuotteita.  Erityisen 
”VR”  se  ei  ollut:  3D-stereokuva  oli  pu¬ 
namusta  ja  pään  vapaa  liike  puuttui  - 
käyttäjä  oli  sidottu  pelaamaan  pöydän 
ääressä.  Virtual  Boy  floppasi  pahasti. 

Ysärikonsolit  saivat  virtuaalikypä¬ 
ränkin,  kun  VictorMaxx  julkaisi  surke¬ 
an  Stuntmasterin  Nintendolle  ja  Segal- 
le  1993.  S euraavan  vuoden  CyberMaxx 
1.0  PC:lle  oh  vain  hieman  parempi  yri¬ 
tys.  1995  nähtiin  viimein  kohtuullisia 
PC-virtuaalilaseja:  Virtual  i/o  i-glasses 
oli  kevyt  ja  muistutti  silmälaseja.  For- 
ten  (myöhemmin  Interactive  Imaging 


Virtuality  (1991). 

Systems)  VFX1 -virtuaalikypärä  oli 
ensimmäisiä  immersiivisiä  virtuaalisil- 
mikoita,  joka  piilotti  tosimaailman  ja 
nosti  tilalle  kaksi  263x230  pisteen  vä- 
ri-lcd:tä  riittävällä  pään  liikkeen  seu¬ 
rannalla.  Yhdysvalloissa  VFX1  ikuis¬ 
tetuinkin  postimerkkiin  vuonna  2000. 

Kuhinasta  huolimatta  lumetodelli¬ 
suus  jäi  90-luvulla  kaupallisesti  mer¬ 
kityksettömäksi.  PC-virtuaalipelaa- 
minen  ei  vielä  lyönyt  leiville,  vaikka 
saikin  tukea  nimekkäiltä  valmistajilta 
kuten  Sony  (Glasstron)  ja  peleiltä  ku¬ 
ten  Star  Wars:  Dark  Forces,  System 
Shock ,  MechWarrior  2  ja  Quake.  Vii¬ 
meksi  mainittu  oli  silti  merkkihetki. 
Quaken  vaikutusvaltainen  kehittäjä 
John  Carmack  totesi,  että  teknolo¬ 
gian  alkeellisuuden  takia  tunnelma  oli 
kuin  vessapaperirullien  lävitse  katselisi 
-  mutta  mies  tulisi  yrittämään  uudel¬ 
leen. 

Toinen  tuleminen 

Kuluttaj  avirtuaalitodellisuuden  toinen 
tuleminen  alkoi  2010-luvulla  kahden 


maailmaan  kohdatessa:  hidasta  kypsy- 
mistään  jatkanut  PC-lumepelaaminen 
ja  huimasti  kehittynyt  älypuhelintek- 
nologia.  Keskeisimmät  kuluttaj atuote- 
julkaisut  ovatkin  juuri  nyt  käsillä  lop¬ 
puvuoden  2015  ja  loppuvuoden  2016 
välillä.  Pallon  potkaisi  liikkeelle  2012 
Oculus  Rift  -niminen  Kickstarter- 
joukkorahoituskampanja,  jonka  kelk¬ 
kaan  myös  John  Carmack  pian  hyppä¬ 
si.  Tästä  syntyi  Oculus  VR  -yhtiö. 

Näyttöteknologia  on  ollut  virtuaali¬ 
todellisuuden  koetinkivi:  liian  heikkoa 
ja  kallista.  Oculuksen  oivallus  oli  val¬ 
jastaa  älypuhelinten  näytöt  tarkoituk¬ 
seen.  Vanhat  virtuaalikypärät  käyttivät 
kahta  pientä  lcd-näyttöä,  joiden  val¬ 
mistusmäärät  olivat  pieniä  ja  tarkkuus 
jätti  näytön  verkkorakenteen  -  kana- 
häkin  -  esiin.  Oculus  Rift  hyödyntäi¬ 
si  yhtä  älypuhelimen  tyylistä  näyttöä, 
jonka  kuvan  puoliskot  ohjattaisiin  eri 
silmille.  Älypuhelinnäyttöjen  nopea 
kehitys  ja  suuret  volyymit  mahdollis¬ 
taisivat  tarkemmat  ja  edullisemmat 
näytöt  kuin  aikaisemmin. 

Nintendo  Virtual  Boy  (1995). 


Forte  VFX1  (1995). 


Oculus  Riftistä  julkaistiin  asteittain 
kehitysversioita  2014  ja  2015  sekä  ku- 
luttajaversio  keväällä  2016.  Vaikka 
Oculus  Rift  hyödyntää  älypuhelimista 
tuttua  näyttöteknologiaa,  se  on  PC- 
lisälaite,  joka  kytketään  tietokoneeseen 
kaapelilla.  2160x1200  pisteen  näytöstä 
irtoaa  1080x1200  pikseliä  kummal¬ 
lekin  silmälle  eli  20  kertaa  enemmän 
kuin  VFXl:ssä  vuonna  1995.  110  as¬ 
teen  näkökenttä  on  2,5-kertainen. 
Toistaiseksi  Oculus  Riftiä  on  myyty 
ennakkotilanneille,  ja  laajaa  saatavuut¬ 
ta  ennustetaan  vuoden  2016  loppu¬ 
puoliskolle. 

Oculus  Rift  inspiroi  virtuaalitodelli- 
suusbuumin  myös  älypuhelimien  puo¬ 
lella.  Kun  useimmilla  älypuhelimen 
omistajilla  on  jo  keinotodellisuudelle 
soveltuva  näyttö,  liiketunnistin  ja  tie¬ 
tokone  taskussaan,  tarvittaisiin  vain 
silmikko  erottelemaan  stereokuva. 
1900-luvun  alun  3D-pahvilasien  kar¬ 
toittamalla  tiellä  mm.  kaksi  Googlen 
ranskalaista  insinööriä  kehittivät  pah¬ 
viset  virtuaalilasit:  Google  Cardboard 
oli  syntynyt.  Tee-se-itse-ohjeilla  tai  esi¬ 
valmistetun  pakkauksen  hankkimalla 
kännykästä  tulee  virtuaalisilmikko. 
Google  on  jakanut  Cardboardia  myös 
ilmaiseksi. 

Mobiilipotentiaali  havaittiin  myös 
Oculus  VR:llä,  joka  oli  kaupattu  osaksi 
Facebookia.  Oculus  ja  Samsung  loivat 
yhteistyönä  sadan  dollarin  hintaisen 


Samsung  Gear  VR  -virtuaalisilmikon, 
joka  muuntaa  uusimmat  Samsung  Ga- 
laxy  S  -älypuhelimet  virtuaalilaseiksi 
Cardboardia  tasokkaammin.  Gear  VR 
julkaistiin  loppuvuodesta  2015  ja  Sam¬ 
sung  antoi  myös  lisälaitteen  ilmaiseksi 
Samsung  Galaxy  S7:n  ennakkotilan¬ 
neille.  Gear  VR:n  etu  on  langattomuus 
ja  riippumattomuus  isäntä-pestä. 

Myös  muilla  on  mobiiliprojekteja, 
esimerkiksi  LG  360  VR  on  jo  julkaistu 
LG  G5  -älypuhelimelle  ja  Sony  Xperia 
VR  on  huhuissa. 

Ekosysteemit  hahmottuvat 

Keinotodellisuuden  ekosysteemien 
rintamalinjat  alkavat  myös  hahmottua 
-  ja  tällä  kertaa  ne  rikkovat  katego- 
riarajoja.  Oculus  Rift  pitelee  PC-pelaa- 
misen  kärkipaikkaa  Oculus  Homella, 
mutta  myös  Samsung  on  valjastanut 
sen  osaksi  Gear  VR  -mobiilikokemus- 
taan.  Hieman  ennen  tämän  Skrollin 
painoon  menoa  Oculus-kauppaan  il¬ 
mestynyt  virtuaali-Minecraft  onkin  jo 
herättänyt  huudahduksia  lumetodelli¬ 
suuden  tappajasovelluksesta. 

HTC  Vive  -virtuaalilasien  kumppa¬ 
nina  on  PC-peliekosysteemistään  tun¬ 
nettu  Valve  ja  SteamVR-lumekauppa. 
HTC  Viven  vaikuttavana  demona  on 
muun  muassa  interaktiivinen  Mount 
Everest  -virtuaalitodellisuuselokuva, 
mutta  todellinen  erottautumistekijä 
on  HTC  Viven  room  scale  eli  tilassa 


liikkuvan  kehon  seuranta.  Toisessa  de¬ 
mossa  pelaaja  kiertelee  ja  kyyristelee 
virtuaaliasunnossa  heitellen  virtuaali- 
robottia  virtuaalikranaateilla  -  liikku¬ 
en  vastaavasti  oikeassa  tilassa.  Keino¬ 
todellisuuden  seuraava  taistelutanner 
onkin  virtuaalilasien  tuolla  puolen. 

Konsolien  lumevaltikkaa  kantaa  nyt 
Sony,  joka  on  2011  alkaen  lämmitellyt 
HMZ-T-leffasilmikoillaan.  Varsinaista 
Playstation  VR:ää  Playstation  4:lle  lu¬ 
paillaan  2016  lopulle.  Tätä  varten  Sony 
päivittää  Playstation  4:n  rautaa  tehok¬ 
kaammalla  PS4  Neo  -mallilla,  mikä  on 
poikkeuksellista.  Varsin  oculusriftmäi- 
sen  olemuksen  lisäksi  PS  VR:n  erikoi¬ 
suus  on  kaksinpeli  rinnakkaista  televi- 
sionäkymää  käyttävän  pelaajan  kanssa. 
Sony  ei  halua,  että  virtuaalipelaamises- 
ta  tulisi  liian  yksinäistä  puuhaa. 

Jotkut  valmistajat  ovat  päättäneet 
leikkiä  ekosysteemiaitojen  eri  puolilla. 
Vaikka  Microsoft  kehittää  lisätyn  to¬ 
dellisuuden  HoloLens-lasejaan,  yhtiö 
tekee  yhteistyötä  myös  Oculus  Riftin 
ja  HTC  Viven  parissa  sekä  lisensoi 
Xbox  Onen  peliohjaimen  Oculuksel- 
le.  Xbox  One  saa  myös  rajatun  Oculus 
Rift  -tuen  pelistriimaukselle.  Puhtaalla 
open  source  -puolella  Razer  ja  Sensics 
kehittävät  OSVR-virtuaalilaseja  (Open 
Source  Virtual  Reality). 

Google  on  hääräillyt  Google  Card- 
boardillaan  yli  Android-  ja  iOS-alusta- 
rajojen  sekä  lisensoi  idean  muun  mu- 

Virtual  i/o  i-glasses  (1995). 


Google  Cardboard  (2014). 


Holokansi? 

Ray  Bradbury  julkaisi  1950-luvulla  AI 
Parkerin  kuvittaman  novellin  Veldi  (engl. 
The  Veldt ,  The  World  the  Children 
Made),  jossa  lastenhuone  oli  virtuaalito- 
dellisuushuone,  joka  muuttui  lasten  kuvitte¬ 
lemaksi  maailmaksi.  Tarinassa  oli  varoittava 
loppu.  1980-luvulla  Star  Trek:  The  Next 
Generation  -tieteissarja  popularisoi  virtu- 
aalihuoneen  optimistisemmin  ja  antoi  sille 
nimeksi  holokansi  (engl.  holodeck). 

Star  Trekissä  holokannelle  luotiin  holo¬ 
grammien,  voimakenttien  ja  replikaatto- 
reiden  avulla  fotorealistisia  virtuaalimaail¬ 
moja.  Oculus  Rift  -pohjaisia  "holokansia" 
onkin  maailmalla  kokeiltu,  ja  HTC  Viven 
room  scale  -tila  päässee  kotioloissa  lähim¬ 
mäksi  tv-esikuvaa  -  nämä  kuitenkin  perus¬ 
tuvat  virtuaalilaseihin,  toisin  kuin  televisio¬ 
sarjan  holokansi. 

Virtuaalilasivapaita  holokansi-imitaatio- 
ta  löytyy  tutkimuksesta  ja  teollisuudesta. 


lllinois'n  yliopistolla  1990-luvulla  alkunsa 
saaneet  3-6  projektioseinän  CAVE-virtu- 
aalikopit  ovat  karuja,  mutta  kypsimmästä 
päästä,  niissä  on  nähty  jopa  liikkuva  lat¬ 
tia.  Uudemmassa  CAVE2:ssa  on  72  Icd- 
paneelia  320  asteen  kaarevana  näkymänä 
-  2D-kuvan  näkee  paljaalla  silmällä  ja  kol¬ 
miulotteisen  3D-laseilla.  Kuluttajapuolella 
on  vasta  pr-fiilistelty:  Sonyllä  on  huoneka¬ 
lut  peittävä  Great  films  fill  rooms  -projek- 
torikonsepti  ja  Microsoftilla  yhden  seinän 
lllumiRoom-demo. 

Yhdysvaltalaisella  VEC:llä  on  hybridi- 
idea:  "5D"-huvipuistoelämys  The  Void 
yhdistää  todellisia  tiloja  virtuaalikypärän 
visuaaleihin.  Osallistujat  liikkuvat  tosimaa¬ 
ilmassa  samanlaisessa  labyrintissa  kuin 
virtuaalitodellisuudessakin,  erona  vain  vir¬ 
tuaalisien  luomat  keino-olennot  ja  -yksi¬ 
tyiskohdat.  The  Voidin  ratkaisu  viestiikin  ho- 
lokansihankkeiden  ongelmasta:  lumekuvaa 
pinnoille  osataan  kyllä  luoda,  mutta  fyysisiä 


assa  View-Master  Viewer  -silmikolle. 
Googlelta  on  myös  tulossa  syksyllä 
Android  N:lle  Daydream -niminen  vir- 
tuaalialusta,  jolle  on  jo  haalittu  useiden 
puhelinvalmistajien  tuki. 

Yksi  peluri  on  kirjoitushetkellä  hil¬ 
jaa:  Apple.  iPhonen  vaatimattomat 
näyttötarkkuudet  ja  Macien  kannet¬ 
tava-  tai  ammattikäyttöön  suunnatut 
grafiikkasuorittimet  eivät  oikein  sovel¬ 
lu  virtuaalitodellisuudelle.  Tämä  tus¬ 
kin  on  omenaputiikin  viimeinen  sana, 
ainakaan  jos  sen  patenttihakemuksista 
ja  yrityshankinnoista  voi  mitään  pää¬ 
tellä. 

Liikettä  niveliin 

Virtuaalitodellisuuden  keskiössä  ovat 
virtuaalilasit  liiketunnistuksella.  Kun 
liikutat  päätäsi,  kuva  liikkuu  kuten 
tosielämässäkin.  Useampi  valmistaja 
on  päässyt  kokemuksessa  jo  pitkälle, 
mutta  tämä  on  vasta  alkua.  Mitä  toi¬ 
mivampi  lume-elämys  on,  sitä  huuta- 
vammaksi  käy  jatkokysymys:  miten 
keinotodellisuudessa  liikutaan.  Kehi¬ 
tys  tällä  alueella  onkin  huomattavasti 
keskeneräisempää. 

Helpoimmat  ensikosketukset  vir¬ 
tuaalitodellisuuteen  ovat  elokuvia  tai 
avaruuslentelyitä,  joissa  istuminen 
riittää.  Käytät  näppäimistöä,  joystickia 
tai  kevyesti  virtuaalikäyttöön  optimoi¬ 
tua  peliohjainta  -  vain  näyttö  muuttuu 
virtuaalisilmikoksi.  Seuraava  askel  on 


esineitä  on  edelleen  vaikea  imitoida.  Reaali¬ 
aikaista  3D-tulostusta  odotellessa... 

Oculus  Rift  (201 6)  -  Skrolli  esitteli  projektin  vaiheita  numeroissa  201 3.3  ja  201 5.2. 


Virtuix  Omni  (2015). 


Microsoft  HoloLens  (2015). 

käsien  seuraaminen.  Virtuaalihanska- 
kokeilujen  tilalle  on  nousemassa  Nin¬ 
tendo  Wiin  ohjaimien  tyylisiä  keveitä 
kädenjatkeita,  kuten  liiketunnistuksel- 
la  varustetut  Oculus  Touch-  ja  Steam- 
VR- ohjaimet. 

Mitä  syvemmälle  virtuaalimaail¬ 
maan  uppoudutaan,  sitä  suuremmaksi 
tulee  tarve  liikkua  käsivartta  pidem¬ 
mälle.  1990-luvun  kuvissa  näkyy  usein 
Virtualityn  futuristinen  aitaus,  jonka 
sisällä  pelaaja  voi  kääntyillä  ja  am¬ 
muskella  käsiohjaimella.  2010-luvun 
puolivälissä  onkin  jo  esitelty  tämän 
inspiroimia  virtuaalijuoksumattoja, 
esimerkiksi  Virtuix  Omni  ja  Cyberith 
Virtualizer,  jotka  lisäävät  leikkikehä- 
konseptiin  kävelyn  liiketunnistuksen. 
Käveleminen  tosin  muistuttaa  enem¬ 
mänkin  köytettynä  luistelemista. 

Valitettavasti  virtuaalijuoksumatot 
paitsi  näyttävät  naurettavilta,  tuppaa- 
vat  ne  kadottamaan  lumetodellisuuden 
suurimman  lumon:  tunteen  luonnolli¬ 
sesta  liikkumisesta  keinomaailmassa. 
Hyvät  virtuaalilasit  herättävät  aidon 
kokemuksen  ympärilleen  katselemi¬ 
sesta,  mutta  sen  rinnalla  ahdas  leik¬ 
kikehä  ei  vastaa  aitoa  liikuntakoke¬ 
musta.  Lupaavampi  kehityssuunta  on 
sijainnintunnistus.  Sekä  Oculus  Rift 
että  HTC  Vive  seuraavatkin  jo  käyttä¬ 
jän  liikkumista,  hieman  eri  perspektii¬ 
veistä. 

Oculus  Riftin  erilliset  sijannin- 
tunnistimet  seuraavat  virtuaalilasien 
infrapunaledejä.  HTC  Viven  Light- 
house-teknologia  toimii  käänteisesti: 
huoneeseen  sijoitetaan  infrapuna-  ja 


laser-lähettimet,  joiden  valoa  virtuaali¬ 
lasien  sensorit  seuraavat.  Näin  tunnis¬ 
tetaan  käyttäjän  sijainti  ja  asento.  Ocu¬ 
lus  Riftin  ratkaisu  panostaa  paikallaan 
istumiseen,  seisomiseen  ja  kääntyi- 
lyyn,  kun  taas  HTC  Vive  soveltuu  tilas¬ 
sa  liikkumiseen  -  siinä  on  myös  älykäs 
varoitusjärjestelmä  seinien  lähestyessä. 

Mobiilipuolella  ulkoisia  lisälaitteita 
vaativaa  sijainnintunnistusta  ei  vielä 
ole,  joten  lumekokemus  jää  rajalli¬ 
semmaksi.  Googlen  Tango -projektissa 
on  tosin  jo  nähty  tilan  ja  asennon 
mallintamista  mobiililaitteesta  käsin. 
Valitettavasti  Tangoa  ei  vielä  julkaistu 
Android  N:n  yhteydessä. 

Uhka  vai  mahdollisuus 

Walter  Murchin  havainnot  stereo - 
kuvasta  koskevat  myös  virtuaalisil¬ 
mikkoja,  mutta  3D-kuva  ei  ole  ainoa 
terveyshaaste.  Keho  joutuu  vieläkin 
kovemmalle  koetukselle,  kun  näön 
lisäksi  muitakin  aisteja  kuormitetaan 
epätasaisesti.  Virtuaalitodellisuuden 
onkin  todettu  aiheuttavan  matkapa- 


hoinvointia  ja  tasapaino -ongelmia. 
Lisäksi  virtuaalilasien  näkökenttä  on 
edelleen  kapeahko  ja  pikseliverkko  nä¬ 
kyy.  Muut  asiat  kuten  kosketus,  liike  ja 
äänisuunnittelu  laahaavat  silmikolta¬ 
kin  enemmän  perässä. 

Oma  hintansa  on  vaaditulla  sosiaa¬ 
lisella  ja  fyysisellä  tilalla.  Ulkomaailma 
joudutaan  peittämään,  joten  törmäys- 
vaara  tosimaailman  kanssa  vaanii  jo¬ 
kaista  liikettä.  Stanley  G.  Weinbaumin 
novellin  päähenkilön  virtuaalimatka 
päättyikin  kompurointiin  lattialle  ja 
virtuaalilasien  rikkoutumiseen.  Myös 
muu  elämä  suljetaan  ulkopuolelle, 
mikä  voi  olla  ahdistavaa  tai  addik- 
toivaa.  Scott  Adams  ennakoi  The  Dil- 
bert  Future  -kirjassa  holokannen  ole¬ 
van  ihmiskunnan  viimeinen  keksintö. 

Silti,  vuosi  2016  lienee  aiheesta  ni¬ 
metty  virtuaalitodellisuuden  vuodeksi. 
Virtuaalitodellisuudesta  on  viimein 
tullut  massatuote.  Muu  vaikutus  ih¬ 
miskunnan  tulevaisuuteen  jää  nähtä¬ 
väksi.  & 

Tältä  se  näyttää.  Panoraamavalokuva  Gear  VR  (S7  edge)  -linssin  lävitse,  kerralla  näkyvä  näkökenttä  kirkkaana  keskellä.  Pikseliverkko  ja  Gearin 
linssin  pystylaitojen  pehmeys  erottuu  hyvin  -  lataa  koko  kuva:  skrolli.fi/numerot/201 6-2 


Kansansilmikko 

Samsung  Gear  VR 

Gear  VR  muuntaa  uusimmat  Samsung  Galaxy  S  -äly- 
puhelimet  virtuaalilaseiksi.  Skrolli  testasi. 


Teksti  ja  kuvat:  Janne  Siren 

Samsung  patentoi  kännykän 
muuntamisen  virtuaalila¬ 
seiksi  jo  2005.  Patentissa 
kaksinäyttöinen  simpuk- 
kapuhelin  avattiin  silmien 
eteen.  Vasta  yksinäyttöinen  yhteistyö 
Oculus  VR:n  kanssa  pääsi  markkinoille: 
Samsung  Gear  VR: s tä  julkaistiin  ennak¬ 
koversioita  2014-2015  sekä  viime  vuo¬ 
den  lopussa  Samsung  Galaxy  Note5-, 
S6-  ja  S7-yhteensopiva  kuluttajamain. 
Gear  VR  maksaa  150  euroa,  ja  S7:n  en- 
nakkotilaajille  sitä  jaettiin  ilmaiseksi. 

Emme  usein  harrasta  kännykkätes- 
tejä  Skrollissa,  mutta  ensimmäisenä 
oikeana  massamarkkinoiden  virtuaali¬ 
silmikkona  Galaxy  S  ja  Gear  VR  ovat 
osa  isoa  kuvaa.  Google  Cardboardin 
ohella  -  ja  sitä  vakavammin  -  Sam- 
sungin  yhdistelmä  kosiskelee  keinoto¬ 
dellisuudelle  miljoonakäyttäjiä.  Testa¬ 
simme  Gear  VR:n  kaarevan  Samsung 
Galaxy  S7  edgen  ja  Samsung  Galaxy  S6 
edge+:n  kanssa.  Se  toimii  myös  suora- 
näyttöisten  mallien  kanssa,  vähäisem- 
mällä  valovuodolla. 

Riisuttu  Oculus 

Gear  VR  -muovisilmikko  kiinnitetään 
nauhoilla  päähän,  ja  älypuhelin  nak- 
sautetaan  lasien  sisään  -  yhteispaino 
jää  alle  500  grammaan.  Puhelimen 
koon  perusteella  tehdään  vipuvalinta, 
ja  silmille  on  tarkennusrulla.  Kaikki 
istuu  tukevasti,  ja  silmälasitkin  mahtu¬ 
vat.  Puhelin  tunnistaa  silmikon  ja  siir¬ 
tyy  keinotodellisuuskäyttöliittymään. 
Lumetodellisuuden  lakmustesti  on 


pään  liike.  Gear  VR:ssä  on  oma  lii- 
ketunnistin,  ja  se  läpäisee  testin  kirk¬ 
kaasti.  Kuva  seuraa  koko  ajan  luonte¬ 
vasti  päätä.  Ilmassa  leijuvia  painikkeita 
voi  valita  katsomalla  ja  painamalla  la¬ 
sien  nappia.  Silmikon  laidalla  on  pe- 
rusinteraktioon  passeli  kosketuslevy  ja 
volyyminsäätimet.  Kuulokkeita  ei  ole, 
vain  läpivientiaukko  puhelimeen. 

Kuvanlaatu  on  kohtuullinen  -  pa¬ 
rempi  kuin  ensimmäisessä  Oculus  Rift 
-esiversiossa.  Laatu  riippuu  käytetystä 
Galaxy-mallista:  S6  edge+:ssa  (näyt¬ 
tö  5,7")  pikselirakenne  näkyy  selvästi 
häiritsevämmin  kuin  S7  edgessä  (5,5"), 
jonka  kuva  ei  niin  paljoa  vaikuta  risti¬ 
kolta.  S7:n  perusmallissa  (5,1")  on  vie¬ 
läkin  tiiviimpi  pikselirakenne.  Toisaal¬ 
ta  96  asteen  katselukulman  laita  näkyy 
pienemmillä  S6/S7-malleilla  kurkki¬ 
essa,  siinä  missä  S6  edge+:n  kuva  on 
vähän  isompi. 

Suurempi  ongelma  ovat  tarkennus- 
vaikeudet,  Gear  VR:ssä  kun  ei  ole  Ocu¬ 
lus  Riftin  Fresnel-linssejä  tai  pupillien 
etäisyydensäätöä.  Silmikon  asentoa 
tulee  korjailtua,  kun  paras  tarkennu- 
setäisyys  hukkuu.  Näytön  heijastuksia 
ja  linssien  pyörörakennettakin  näkyy, 
pimeässäkin  huoneessa.  Vaikka  pään 
liikkeen  seuranta  toimii,  silmien  liik¬ 
kuminen  tuo  usein  linssien  sekä  näytön 
rajat  vastaan.  Valovuoto  ulkoa  sen  si¬ 
jaan  ei  ole  ongelma,  immersio  on  hyvä. 

Viimeistään  Gear  VR:n  lumetodelli¬ 
suus  kokee  särön,  kun  virtuaalitilassa 
kävelee  tai  kyyristyy.  Katse  seuraa  pään 
liikettä,  mutta  näkymä  ei  muutoin  lii¬ 


ku.  Gear  VR:ssä  ei  ole  sijainnin  tunnis¬ 
timia.  Liikkumiseen  voi  käyttää  useim¬ 
pia  geneerisiä  Bluetooth-ohj  äimiä 

-  muun  muassa  Samsung  GamePad, 
SteelSeries  ja  Moga  (B-tila)  toimivat, 
itse  käytimme  8Bitdo  NES30  Pro:ta. 

Tarpeeksi  hyvä 

Gear  VR:stä  on  silti  vaikea  olla  pitä¬ 
mättä.  Se  on  helppo  ja  tukeva.  Hinta 
ja  kynnys  ovat  kohtuullisia.  Langat¬ 
tomana  se  toimii  missä  vain.  360  as¬ 
teen  valokuvat  ja  elokuvat  herättävät 
vatsanpohjasta  ottavia  kokemuksia 

-  uudenlainen  ”viewmaster”- elämys. 
Netflixiä  voi  katsoa  virtuaaliteatteris- 
sa,  Suomessakin.  Kokonaisuus  ylittää 
rajan,  jonka  keho  tarvitsee  tullakseen 
huijatuksi.  Korkealla  huimaa. 

Entä  se  kohuttu  Minecraft  VR?  Seit¬ 
semän  euron  peliä  pelataan  Bluetooth- 
ohj  aimella,  joko  teatterimoodissa  (ku¬ 
vassa)  tai  Minecraft-maailman  sisällä 
kävellen.  Kyllä  toimii.  Pimeään  luolaan 
pelottaa  astua  sisään,  ja  rakentaminen 
on  kuin  legohiekkalaatikolla.  Katseen 
leijuessa  ja  kierrellessä  virtuaalimaa¬ 
ilman  vuorien  keskellä  tunnelma  on 
palikkavisuaaleista  huolimatta  jännästi 
realistinen. 

Vain  peliohjaimen  suoraviivaiset  lii¬ 
keradat  rikkovat  luonnonmukaisuut¬ 
ta.  Apua  on  tulossa:  Oculuksen  John 
Carmack  tiimeineen  sekä  ruotsalainen 
Univrses-firma  työstävät  sijainnintun- 
nistusta  Gear  VR:lle.  Kun  tähän  vielä 
saadaan  4K-kännykkä  näytöksi,  maail¬ 
ma  on  valmis.  & 

Go-tekoäly 

Ihminen  taipui  konetta  vastaan  jälleen  yhdessä  lautapelissä 

Maaliskuussa  2016  maailman  parhaana  go-pelaajana  pidetty  Lee  Sedol  taipui 
Google  DeepMindin  kehittämää  AlphaG  o -tekoälyä^  vastaan  viiden  pelin  ottelussa. 
Minkälainen  lautapeli  go  on ,  miten  AlphaGo  toimii  ja  miksi  tämä  tapahtuma 
oli  merkittävä  hetki  tekoälyn  kehityksessä? 

Teksti:  Tapani  Raiko,  Jarno  Niklas  Alanko 
Kuvat:  Laura  Pesola,  Nasu  Viljanmaa 


Tekoälyongelmana  gon 
voisi  kuvitella  olevan 
helppo,  sillä  se  kuuluu 
samaan  kategoriaan 
kuin  shakki:  Pelin  tila 
on  kokonaan  näkyvissä,  peli  on  deter¬ 
ministinen  (ei  esimerkiksi  noppia)  ja 
staattinen  (pelitila  ei  muutu  tekoälyn 
miettiessä  kuten  reaaliaikaisissa  ongel¬ 
missa).  Peli  on  myös  diskreetti  (kivet 
pitää  asettaa  ruudukon  risteyskohtiin), 
ja  säännöt  ovat  tarkasti  tunnetut.  Esi¬ 
merkki  vaikean  kategorian  pelistä  olisi 
jalkapallo  tai  StarCraft. 

Toisin  kuin  shakissa,  gossa  on  kui¬ 
tenkin  niin  paljon  erilaisia  siirto  vaih¬ 
to  ehtoja,  ettei  sen  ratkaiseminen  on¬ 
nistu  tyypillisellä  puuhaulla,  johon 
esimerkiksi  tunnettu  shakkitekoäly 
Deep  Blue  perustuu. 

Mikä  tekee  gosta 
niin  erilaisen? 

Go  on  maailman  suosituin  ja  samalla 
vanhin  lautapeli,  joka  on  erityisen  suo¬ 
sittu  Japanissa,  Kiinassa  ja  Koreassa. 
Pelin  yksinkertaiset  säännöt  ovat  pe¬ 
räisin  muinaisesta  Kiinasta.  Sitä  pela¬ 


taan  19xl9-kokoisella  laudalla  mustil¬ 
la  ja  valkoisilla  kivillä.  Aluksi  lauta  on 
tyhjä,  ja  kumpikin  pelaaja  lisää  vuo¬ 
rollaan  kiven  yhteen  laudan  tyhjistä 
pisteistä.  Tavoitteena  pelissä  on  hallita 
suurempaa  aluetta  kuin  vastapelaaja,  ja 
peli  päättyy,  kun  koko  lauta  on  jaettu 
mustan  ja  valkoisen  hallitsemiin  alu¬ 
eisiin.  Kivet  toimivat  ryhminä,  ja  jos 
ryhmä  tulee  kokonaan  ympäröidyksi 
(sillä  ei  ole  enää  yhtään  tyhjää  pistet¬ 
tä  naapurina),  koko  ryhmä  poistetaan 
laudalta  vankeina. 

Go-pelissä  ihmisen  on  helppo  hah¬ 
mottaa  monta  siirtoa  eteenpäin,  koska 
tilanne  rakentuu  laudalle  kivi  kerral¬ 
laan,  kun  kivet  eivät  liiku.  Shakissa 
nappulan  tyyppi  kertoo  sen  merkit¬ 
tävyyden,  mutta  gossa  kivet  ovat  kes¬ 
kenään  samanlaisia  (väriä  lukuun¬ 
ottamatta)  ja  niiden  merkitys  syntyy 
suhteesta  toisiin  kiviin.  Ihminen  oppii 
näkemään  silmänräpäyksessä  muu¬ 
taman  potentiaalisen  hyvän  siirron  ja 
keskittymään  miettiessään  niihin,  kun 
taas  shakkitekoälyssä  käytetty  kaikkien 
mahdollisten  siirtojen  tutkiminen  ei 
onnistu  vaihtoehtojen  suuren  määrän 


takia.  Tekoälyltä  on  siis  aiemmin  puut¬ 
tunut  opittu  intuitio. 

Erään  tutkimuksen1 2  mukaan  shak¬ 
kia  pelatessa  ihmisellä  aktivoituu  eri¬ 
tyisesti  vasen  aivopuolisko,  kun  taas 
gota  pelatessa  aktivoituvat  molemmat 
puoliskot.  Voidaan  sanoa,  että  shak¬ 
kia  pelataan  pelkästään  loogisesti,  kun 
taas  gota  pelatessa  intuitiolla  on  yhtä 
merkittävä  rooli. 

Kun  raaka  laskenta  ei  riitä 

Tyypilliset  shakkitekoälyt,  kuten  Kas- 
parovin  voittanut  Deep  Blue  (1997), 
perustuvat  puuhakuun.  Siinä  tämän¬ 
hetkisestä  pelitilanteesta  aletaan  muo¬ 
dostaa  puumaista  tietorakennetta 
siten,  että  puu  haarautuu  eri  siirtovaih- 
toehdoissa  ja  peräkkäiset  siirrot  vievät 
puun  juuresta  (pelitilanne  laudalla) 
puun  lehtisolmuihin  (raja,  mihin  asti 
tilannetta  on  ehditty  miettiä).  Leh- 
tisolmuissa  olevat  tilanteet  arvioidaan 
heuristisesti:  esimerkiksi  sotilas  vastaa 
yhtä  pistettä,  ratsu  ja  lähetti  kolmea 
pistettä  ja  niin  edelleen.  Sotilasasemaa 
voi  arvioida  tarkemminkin:  esimer¬ 
kiksi  vapaasotilas  on  hyvä,  kaksoisso- 


1  Silver  et  ai.  Mastering  the  game  of  Go  with  deep  neural  networks  and  tree  search.  Nature  (2016). 

2  Chen  et  ai.  A  functional  MRI  study  of  high-level  cognition  II.  The  game  of  GO.  Cognitive  Brain  Research  16  (2003). 

tilas  huono  ja  toisiaan  suoj aavat  soti¬ 
laat  hyviä.  Algoritmi  laskee  loogisesti, 
mikä  siirto  johtaa  parhaaseen  asemaan 
esimerkiksi  10  siirron  päästä,  jos  ole¬ 
tetaan  molempien  pelaajan  valitsevan 
parhaan  siirron. 

Gon  tapauksessa  tekoälyn  on  pal¬ 
jon  vaikeampi  arvioida  keskeneräisen 
pelin  tilannetta.  Pelin  lopussa  piste- 
tilanteen  voi  toki  laskea,  mutta  koska 
kaikkia  mahdollisia  peliasemia  on 
enemmän  kuin  atomeja  tunnetussa 
maailmankaikkeudessa,  kaikkia  mah¬ 
dollisia  lopputilanteita  ei  voi  kartoit¬ 
taa. 

Ennen  AlphaGota  parhaat  go-teko- 
älyt  ovatkin  perustuneet  Monte  Car¬ 
lo  -puuhakuun.  Varsinainen  tekoäly 
hyödyntää  yksinkertaisempaa  nopeaa 
tekoälyä,  jolla  simuloidaan  peliä  sa¬ 
tunnaisin  siirroin  nykytilanteesta  lop¬ 
puun  asti  tuhansia  pelejä  sekunnissa. 
Hieman  yksinkertaistaen  hakupuuhun 
lisätään  jokaisesta  läpipeluusta  yksi 
uusi  lehtisolmu  ja  puussa  oleviin  sol¬ 
muihin  merkitään  ylös,  kuinka  monta 
kertaa  kukin  siirto  on  johtanut  pelin 
voittoon  ja  häviöön.  Lupaavampia  siir¬ 
toja  kokeillaan  yhä  useammin  ja  puu 
kasvaa,  kunnes  teoriassa  se  asettuisi 
optimaalisiin  siirtoihin.  Monte  Carlo 
-haussa  puu  pääsee  kasvamaan  epäta¬ 
saisesti,  painottaen  lupaavampia  siir¬ 
toja.  Läpipeluut  tehdään  aina  loppuun 
saakka,  ja  tällä  tavalla  voidaan  välttää 
heuristinen  pelitilanteen  hyvyyden  ar¬ 
viointi. 

Neuroverkot  apuun 

Go  on  hyvin  visuaalinen  peli,  jossa 
intuitiolla  on  selvä  rooli.  Se,  että  gon 
kohdalla  saatiin  odottaa  vuoteen  2016, 
kunnes  tekoäly  meni  ihmisen  ohi,  ei 
siis  sinällään  ole  yllättävää.  Ympäris¬ 
tön  hahmottaminen  ja  intuitio  ovat  ol¬ 
leet  tekoälyn  akilleenkantapää  yleen¬ 
säkin. 

Viime  vuosina  syvillä  neuroverkoilla 
(engl.  deep  neural  network)  on  tehty  lä¬ 
pimurtoja  niin  puheentunnistuksessa, 
konenäössä,  bioinformatiikassa  kuin 
konekääntämisessäkin.  Gon  tapauk¬ 
sessa  vuonna  2015  opetettiin  syvä  neu¬ 
roverkko  ennustamaan  ihmispelaajan 
siirtoja  käyttäen  160  000  kirjattua  peliä 
opetusaineistona.  Kun  neuroverkkoa 
kokeiltiin  pelaamiseen  ilman  minkään¬ 
laista  siirtojen  eteenpäin  miettimistä, 
se  yllättäen  saavutti  lähes  Monte  Car¬ 
lo  -haun  tason.  Oli  selvää,  että  nämä 


Olterations 

w  000,204 


Leaming  rate  Activation  Regularization  Regularization  rate  Problem  type 

0.1  *  ReLU  -  None  -  0.1  ’  Classificatlon 


+  -  3  HIDDEN  LAYERS 


Which  dataset  do 
you  want  to  use? 


Ratio  of  trainlng  to 
testdata:  30% 


Batchsize:  30 


Which  properties 
do  you  want  to 
feedin? 


Test  loss  0.182 

Training  loss  0.084 


http://playground.tensorflow.org  -sivustolla  voi  kokeilla  neuroverkkojen  toimintaa.  Tässä  on 
erään  oransseja  ja  sinisiä  palloja  erottamaan  pyrkivän,  yksinkertaisen  neuroverkon  tila  204 
iteraation  jälkeen.  Aluksi  verkon  kaarien  painot  ovat  satunnaisia,  mutta  tässä  vaiheessa  painot 
mallintavat  dataa  jo  hyvin. 


hyvin  erilaiset  lähestymistavat  yhdis¬ 
tämällä  voitaisiin  saavuttaa  läpimurto 
gossa.  Google  DeepMind,  Facebook 
ja  eräät  yliopistot  tarttuivat  toimeen  ja 
Google  DeepMind  voitti  kilpajuoksun 
yli  20  hengen  tutkijatiimillään. 

AlphaGo  pohjautuu 
neuroverkkoihin 

Tyypillisen  (keinotekoisen)  neuro¬ 
verkon  tehtävä  on  oppia  yhdistämään 
annettu  syöte  (input)  toivottuun  vas¬ 
teeseen  (output)  opetusaineiston  pe¬ 
rusteella.  Verkolla  on  suuri  määrä  pa¬ 
rametreja,  kuten  kytkennän  painoja, 
jotka  käytännössä  määräävät  verkon 
toiminnan.  Yksittäinen  neuroni  laskee 
yksinkertaisen  matemaattisen  funkti¬ 
on  omasta  syötteestään  (esimerkiksi 
laskee  syötevektorinsa  ja  painovekto- 
rinsa  pistetulon  ja  muuttaa  negatiiviset 
arvot  nolliksi),  joka  annetaan  taas  sig¬ 
naalina  eteenpäin. 

Neuronit  on  järjestetty  tasoihin, 
joissa  kunkin  tason  neuronit  voidaan 
käsitellä  rinnakkainlaskennalla,  sillä 
niiden  signaalit  eivät  riipu  toisistaan. 
Kukin  taso  saa  syötteekseen  edellisen 
tason  signaalin  lähtien  alkuperäisestä 
syötteestä  ja  päättyen  lopulliseen  vas- 
tesignaaliin.  Opetuksen  alussa  kaikki 
parametrit  alustetaan  satunnaisiin  ar¬ 
voihin. 

Opetuksen  aikana  viedään  syöte 
verkon  läpi  ja  verrataan  vastetta  toi¬ 
vottuun  vasteeseen.  Parametreja  muu¬ 
tetaan  hieman  sellaiseen  suuntaan, 


joka  pienentää  virhettä.  Tätä  toistetaan 
jopa  miljoonia  kertoja,  kunnes  verkko 
on  oppinut  tuottamaan  mistä  tahansa 
syötteestä  hyvän  vasteen. 

Neuroverkkoa  sanotaan  syväksi,  kun 
neuroneita  on  vähintään  kaksi  kerrosta 
input-  ja  output-kerrosten  lisäksi.  En¬ 
nen  vuotta  2006  syvien  verkkojen  ope¬ 
tusta  pidettiin  käytännössä  mahdotto¬ 
mana,  mutta  nyt  tasojen  määrä  tuntuu 
olevan  kasvussa.  Neuroverkkojen  ope¬ 
tus  on  laskennallisesti  hyvin  raskasta, 
mutta  sitä  on  helppo  rinnakkaistaa,  ja 
käytännössä  kaikki  neuroverkkokir- 
jastot  mahdollistavat  myös  rinnakkais¬ 
laskennan  grafiikkakorteilla,  mikä  on 
tällä  hetkellä  ylivoimaisesti  kustannus¬ 
tehokkain  tapa  tehdä  laskentaa. 

Miten  AlphaGo  toimii 

AlphaGo  käy  läpi  pelipuuta  hyödyn¬ 
täen  kolmea  neuroverkkoa  alirutiinei- 
naan: 

1)  Syvä  supervised  learning  -verkko 
(SL- verkko,  ohjatun  oppimisen  verk¬ 
ko),  joka  ottaa  syötteenä  lautatilanteen 
ja  palauttaa  arvion  siitä,  mihin  intui¬ 
tiivisesti  tässä  tilanteessa  kannattaisi 
pelata. 

2)  Kaksikerroksinen  läpipeluuverk- 
ko,  joka  on  paljon  kevyempi  mutta 
epätarkempi  versio  SL-verkosta.  Tätä 
verkkoa  käytetään  solmujen  arvioin¬ 
tiin  simuloimalla  peli  loppuun  asti. 

3)  Syvä  arvo  verkko,  joka  ottaa  lau¬ 
tatilanteen  ja  palauttaa  arvion  siitä, 
kumpi  pelaaja  on  johdolla  tilanteessa. 

Jokaista  pelaamaansa  siirtoa  varten 
algoritmi  käy  läpi  valtavan  määrän 
erilaisia  jatkoja  tallettaen  läpikäydyt 
jatkot  puuhun.  Jokaisella  solmulla  on 
arvo,  joka  kuvaa  sitä,  kumpi  pelaaja 
on  johdossa  solmua  vastaavassa  lauta- 
tilanteessa.  Puun  kaarilla  on  myös  hy- 
vyysarvio,  joka  määritellään  kaikkien 
kaaren  läpi  kulkeneiden  polkujen  pää- 
tysolmujen  keskimääräisenä  arvona. 

Uuden  variaation  lisääminen  puu¬ 
hun  tapahtuu  seuraavasti.  (Katso  kaa¬ 
vio.)  Algoritmi  lähtee  puun  juuresta 
ja  valitsee  kaaren  ottaen  huomioon 
kolme  asiaa:  kaaren  läpi  kulkeneiden 
polkujen  keskimääräinen  hyvyysarvio, 
kaaren  intuitiivisuus  SL-verkon  mu¬ 
kaan  ja  kaaren  läpi  kulkeneiden  pol¬ 
kujen  määrä.  Algoritmi  suosii  hieman 
kaaria,  joita  on  käyty  läpi  suhteessa 
vähemmän  kuin  muita,  jotta  se  ei  jäisi 
jumiin  samoihin  variaatioihin.  Puun 
läpikäynti  kulkee  näiden  kolmen  asian 
ohjaamana,  kunnes  haku  päättyy  siir¬ 
toon,  jota  ei  ole  vielä  variaatiopuussa. 
Jos  tähän  siirtoon  on  jo  saavuttu  tar¬ 
peeksi  useasti  aiemmin,  niin  siirto  li¬ 
sätään  puuhun  ja  arvioidaan  yhdistel¬ 
mällä  arvoverkon  arviosta  ja  loppuun 
pelatun  läpipeluutuksen  tuloksesta,  ja 
lopuksi  päivitetään  juuresta  tähän  leh¬ 
teen  johtaneiden  kaarien  keskimääräi¬ 
set  hyvyysarviot.  Näin  tieto  kulkeutuu 
vähitellen  lehdistä  takaisin  puun  juu¬ 
reen  päin. 

Kun  tätä  on  toistettu  tarpeeksi  kau¬ 
an,  valitaan  pelattavaksi  siirroksi  se 
puun  juuren  kaari,  jonka  kautta  on 
kuljettu  useimmiten.  Jos  useimmiten 
käytetty  kaari  juuresta  ei  ole  myös  pa¬ 
ras  kaari  hyvyys  arvioiden  mukaan, 
hakua  jatketaan.  Toisin  sanoen  epäsel- 


Läpipeluuverkko 


Loppuun  pelattu  peli 

vissä  tilanteissa  käytetään  enemmän 
aikaa  hakuun.  Pelin  aika-asetukset 
myös  vaikuttavat  tekoälyn  käyttämään 
mietintäaikaan. 

Hakupuu  kasvaa  noin  17  000  solmua 
sekunnissa  käyttäen  1202: ta  CPU: ta  ja 
176:ta  GPU:ta. 

AlphaGon  neuroverkkojen 
opettaminen 

SL- verkko  opetetaan  oikeiden  pelien 
pohjalta  ennustamaan  vahvojen  ih- 
mispelaajien  siirtoja  käyttäen  stochas- 
tic  gradient  ascent  -menetelmää,  joka 
on  suosittu  yleiskäyttöinen  algoritmi 
neuroverkon  opettamiseen.  Verkossa 
on  neuroneita  12  kerroksessa  ja  pa¬ 
rametreja  noin  4  miljoonaa.  Verkon 
rakenne  on  konvolutiivinen,  aivan 
samoin  kuin  konenäköjärjestelmissä. 
Konvolutiivisessa  verkossa  kullakin 
neuronilla  on  paikka  laudalla  ja  se  nä¬ 
kee  edelliseltä  kerrokselta  vain  pienen 
osan  laudasta. 

Kullakin  tasolla  ja  kussakin  laudan 
pisteessä  on  192  eri  neuronia,  joilla  on 
omat  parametrinsa.  Verkon  käyttämi¬ 
nen  vaatii  4,8  millisekuntia  laskenta- 
aikaa  grafiikkakortilla  ja  on  AlphaGon 
laskennallinen  pullonkaula  pelin  ai- 


O  solmu 
|  |  lehti 

uusi  lehti 
läpikäynti 
kaaren  päivitys 
0,1  lehden  arvo 

(kaarien  arvoja  ei  merkitty  kuvaan) 

kana.  Opetusaineistona  käytetään 
160  000:tta  vahvojen  ihmispelaaji- 
en  pelaamaa  peliä  KGS-pelipalveli- 
melta.  Opetuksen  jälkeen  SL-verkko 
pystyy  ennustamaan  oikein  vahvan 
ihmispelaajan  seuraavan  siirron  57 
prosentissa  kerroista  tietämättä  pe¬ 
lin  taktiikoista  mitään,  nojautuen 
vain  laudalla  oleviin  muotoihin.  Ke¬ 
vyemmän  läpipeluuverkon  ennustus¬ 
ten  osumaprosentti  on  27  prosenttia, 
mutta  se  tuottaa  arvion  yli  tuhat  kertaa 
nopeammin  kuin  SL-verkko,  joten  se 
soveltuu  loppuun  asti  vietyihin  pitkiin 
läpipeluihin  paremmin. 

Arvoverkon  arkkitehtuuri  on  sa¬ 
manlainen  kuin  SL-verkolla,  mutta 
opettaminen  on  vaativampaa  ja  siihen 
tarvitaan  enemmän  dataa  -  yhteensä 
30  miljoonaa  eri  peliä.  Tämä  valtava 
aineisto  luodaan  keinotekoisesti.  Sitä 
varten  koulutetaan  vahvempi  versio 
SL-verkosta  peluuttaen  SL-verkkoa 
itseään  vastaan.  Siirtoja  poimitaan 
verkon  vasteen  antamasta  todennäköi¬ 
syysjakaumasta,  joten  jokainen  peli  on 
erilainen.  Jos  valkoinen  pelaaja  sattui 
voittamaan  pelin,  päivitetään  para¬ 
metreja  niin,  että  valkoisen  pelaajan 
käyttämistä  siirroista  tulee  hieman 
todennäköisempiä  ja  mustan  pelaajan 
käyttämistä  siirroista  hieman  epäto¬ 
dennäköisempiä. 

Tätä  toistetaan  kymmeniä  miljoonia 
kertoja,  minkä  jälkeen  tämä  verkko 
saavuttaa  vahvan  harrastajapelaajan 
tason  (3  dan)  sellaisenaan  ilman  min¬ 
käänlaista  siirtojen  eteenpäinmiet- 
timistä  käyttäen  saman  verran  aikaa 
kuin  alkuperäinen  SL-verkko.  Uusi 
suurempi  aineisto  luodaan  sitten  pe- 
luuttamalla  tätä  vahvaa  verkkoa  itse¬ 
ään  vastaan,  ja  arvo  verkko  opetetaan 
näin  luotujen  pelien  pohjalta  stochastic 
gradient  ascent  -menetelmällä. 

Lopulta  SL-verkon  vahvempaa  ver¬ 
siota  ei  käytetä  itse  pelaamisessa  lain¬ 
kaan,  koska  osoittautui,  että  kokonai¬ 
suuden  kannalta  on  parempi  käyttää 

Kuva  2.  Lee  Sedol  (valkea)  -  AlphaGo  (musta),  4.  Pelin  siirto  78. 


heikompaa  SL- verkkoa  ohjaamaan 
puun  läpikäyntiä.  Tämä  johtuu  ilmei¬ 
sesti  siitä,  että  heikompi  verkko  eh¬ 
dottaa  laajempaa  kirjoa  siirtoja  kuin 
vahvempi,  mikä  johtaa  variaatiopuun 
monipuolisempaan  läpikäyntiin. 

Miten  hyvin  se  sitten  toimii? 

AlphaGo  voitti  viiden  pelin  sarjan 
Lee  Sedolia  vastaan  luvuin  4-1.  Se  on 
vahvin  go-tekoäly,  vaikka  siitä  pois¬ 
taisi  käytöstä  minkä  tahansa  yhden 
kolmesta  neuroverkosta.  Koko  voimal¬ 
laan  se  voi  antaa  muille  tekoälyille  ai¬ 
nakin  neljän  kiven  tasoituksen  (vastaa 
kolmen  siirron  jättämistä  väliin  pelin 
alussa).  AlphaGo  oli  ensimmäinen  te¬ 
koäly,  joka  voitti  ammattilaispelaajan 
(lokakuussa  2015)  ja  maailmanmesta¬ 
rin  (maaliskuussa  2016). 

Lee  Sedolia  vastaan  pelatun  pelisar¬ 
jan  toisessa  pelissä  siirto  37  (kuva  1) 
yllätti  niin  ihmisvastustajan  kuin  pe¬ 
lin  ammattilaiskommentaattoritkin 
täydellisesti.  AlphaGo  arvioi  itsekin 
SL- neuroverkollaan,  että  ihmispelaaja 
tekisi  siirron  alle  0,01  prosentin  toden¬ 
näköisyydellä.  Lee  Sedol  käytti  kahden 
tunnin  mietintäajastaan  15  minuuttia 
vastatakseen  tähän  yhteen  siirtoon. 
Kommentaattorit  pitivät  aluksi  siirtoa 
virheenä,  mutta  pelin  edetessä  tarkem¬ 
min  mietittyään  tajusivat,  miten  hyvin 


AlphaGon  strategia  toimi.  AlphaGo  oli 
löytänyt  ammattilaistradition  vastai¬ 
sen,  mutta  hyvin  toimivan  siirron.  Lee 
Sedol  kommentoi  pelin  hävittyään,  et¬ 
tei  missään  vaiheessa  tuntenut  olevan- 
sa  vahvoilla. 

Vaikka  AlphaGo  onkin  nyt  vahvin 
tunnettu  go-pelaaja,  ei  se  pelaa  suin¬ 
kaan  täydellisesti.  Lee  Sedol  voitti  yh¬ 
den  pelin  viidestä.  Pelissä  Lee  Sedol 
pelasi  erittäin  epäintuitiivisen  siirron 
siirrolla  78  (kuva  2),  jota  AlphaGo  ei 
ollut  tutkinut  juuri  ollenkaan,  mikä 
johti  AlphaGon  kohtalokkaaseen  vir¬ 
heeseen.  AlphaGo  yrittää  maksimoida 
voitto  todennäköisyyttään,  joten  huo¬ 
matessaan  joutuneensa  vaikeuksiin  se 
yrittää  sekoittaa  peliä.  Tämä  tilanne 
paljasti  AlphaGon  heikkouksia,  sillä 
siirrot,  jotka  sekoittivat  peliä  Alpha¬ 
Gon  omasta  mielestä,  eivät  olleet  ih¬ 
miselle  mitenkään  sekavia  tai  vaikei¬ 
ta.  Kenties  merkittävänä  heikkoutena 
AlphaGo  ei  osaa  yleistää  hakupuussa 
hoksaamiansa  asioita  puun  toisiin  haa¬ 
roihin,  vaan  käsittelee  ne  täysin  erillisi¬ 
nä.  Se  tekee  yleistystä  ainoastaan  ope- 
tusvaiheessa.  Lisäksi  voidaan  todeta, 
että  siinä  missä  ihminen  kuluttaa  noin 
80  wattia  tehoa,  kulutti  AlphaGo  yli 
100  000  wattia.  Aivan  kuin  shakkite- 
koälyn  kehitys  ei  päättynyt  Kasparovin 
voittoon,  ei  go- teko  älynkään  kehitys 


pääty  AlphaGohon. 

Verrataan  AlphaGo  ta  vielä  Deep 
Bluehun.  Toisin  kuin  Deep  Blue, 
AlphaGo  oppii.  Vaikka  AlphaGon 
käyttämä  tietokonejärjestelmä  oli  noin 
100  000  kertaa  nopeampi  kuin  Deep 
Bluen,  se  arvioi  tuhansia  kertoja  vä¬ 
hemmän  asemia  sekunnissa.  Tämä 
johtuu  siitä,  että  tilannearvio  ei  ole  yk¬ 
sinkertainen  laskutoimitus  vaan  syvä 
neuroverkko,  jonka  voi  sanoa  antavan 
AlphaGolle  sen  intuition.  Deep  Bluen 
hakualgoritmin  ydin  oli  alfa-beetakar- 
sinta,  joka  soveltuu  ainoastaan  kahden 
pelaajan  peliin,  jossa  pelaajat  ovat  toi¬ 
siaan  vastaan  ja  jossa  ei  ole  satunnaisia 
elementtejä.  AlphaGon  algoritmi  so¬ 
veltuu  suoraan  myös  ongelmiin,  joissa 
voi  olla  yksi  tai  useampi  toimija  ja  joi¬ 
den  tavoitteet  voivat  olla  mitä  tahansa 
kilpailusta  yhteistyöhön.  Myöskään  sa¬ 
tunnaiset  elementit  (kuten  nopat)  eivät 
haittaa.  Google  DeepMind  suunnitte¬ 
leekin  soveltavansa  kehitettyjä  mene¬ 
telmiä  hyvin  erilaisiin  ongelmiin  kuten 
terveydenhuoltoon.  & 


Aiheesta  enemmän  kiinnostuneet  lukijat  voivat  halutessaan  tutustua  open  source 
-kopioon  AlphaGosta  osoitteessa 

https://github.eom/Rochester-NRT/RocAlphaGo/blob/develop/AlphaGo/mcts.py#L67 

Ei  näin!  Vuosikymmenen  vedätys 


Pelikonsolien  markkinoille  saapuu  monenlaista  yrittäjää.  Jotkut  yrittävät  kaapata  muiden 
markkinaosuuksia,  toiset  tuovat  markkinoille  aivan  uudenlaisia  innovaatiota.  Osan  tarkkoja 
motiiveita  taas  saa  pohtia  vielä  aikojen  päästä. 

Teksti:  Mikko  Heinonen  Kuva:  VVikimedia  Commons/  Evan-Amos 


arl  Freer  on  ruotsa¬ 
laissyntyinen  liikemies, 
nykymuodin  mukaises¬ 
ti  sarjayrittäjä.  Hän  on 
ollut  mukana  monessa 
firmassa  ja  hakenut  useita  patentteja. 
Siis  ainakin  paperilla  juuri  sellainen 
tyyppi,  jollaisia  startup- Suomikin  ko¬ 
vasti  kaipaisi  vaurautta  tuomaan. 

Hänen  liikekumppaninsa  Stefan 
Eriksson  sen  sijaan  ei  vaikuta  kovin 
symppikseltä.  Varkauksia  sekä  huu¬ 
me-  ja  asekauppaa  jo  vuosikymmeniä 
sitten  tehtaillut,  niin  sanottuun  Upp¬ 
salan  mafiaan  yhdistetty  tyyppi  ei  ole 
varsinaisesti  sitä  ainesta,  jonka  haluaisi 
suuren  yhtiön  ylimpään  johtoon.  Kui¬ 
tenkin  juuri  hänen  kanssaan  Freer  to¬ 
teutti  yhden  historian  erikoisimmista 
pelikonsolihankkeista. 

Bisnes  on  bisnes 

Carl  Freer  perusti  vuonna  2000  Eagle 
Eye  Scandinavian  -nimisen  elektro- 
niikkatukun  Ruotsissa.  Vuotta  myö¬ 
hemmin  Eagle  Eyen  osti  floridalainen 
Floor  Decor  -niminen  lattiamateriaa- 
leja  toimittanut  yritys.  Se  taas  oli  ollut 
aiemmin  nimeltään  Media  Commu¬ 
nications  Group  ja  julkaissut  kirkoille 
suunnattua  musiikkilehteä  sekä  hitti- 
kokoelmia. 

Firman  taustalla  oli  siis  tapahtunut 


paljon  jo  ennen  tätä  viimeisintä  ku¬ 
viota,  mutta  viimeisellä  yhdistymisellä 
oli  merkittävä  vaikutus  kokonaisuuden 
kannalta:  Floor  Decor  oli  nimittäin 
pörssissä  listattu  yritys,  ja  sen  osakkeita 
oli  helpompi  saada  kaupaksi  satunnai¬ 
sille  sijoittajille.  Yhtiö  teki  jokseenkin 
radikaalin  suunnanmuutoksen:  se  myi 
lattiamateriaalibisneksensä,  ilmoitti 
keskittyvänsä  GPS  -  seurantalaitteiden 
valmistukseen  ja  otti  nimekseen  Ti- 
ger  Telematics.  Tässä  vaiheessa  myös 
Eriksson  tuli  mukaan  toimintaan. 

Aivan  tiikerin  lailla  hommat  eivät 
kuitenkaan  edenneet.  Talousraporteis- 
ta  käy  ilmi,  että  yhtiö  onnistui  lähinnä 
vuotamaan  osakepääoman  nostoilla 
kokoon  saatua  rahaa,  vaikka  yritystä 
erilaisten  ajoneuvo-  ja  muiden  seuran¬ 
talaitteiden  saralla  olikin.  Noin  vuoden 
2003  paikkeilla  syntyi  ajatus  lapsille 
ja  teineille  tarkoitetusta  seurantalait- 
teesta,  johon  myynnin  edistämiseksi 
lisättäisiin  Java-pohjaisia  pelejä  sekä 
tekstiviestitoiminto.  Projekti  julkistet¬ 
tiin  lokakuussa  2003,  laitteen  nimeksi 
piti  tuleman  Gametrac,  ja  projektia 
veti  konsernin  Euroopan-osasto.  Sen 
johtajistoon  kuului  parivaljakko  Carl 
Freer  ja  Stefan  Eriksson. 

Tiger  Telematicsin  toimintaa  kuvasi 
ylipäätään  tietty  lähestymistapa:  se  pe¬ 
rusti  uusia  tytäryhtiöitä  ja  osti  pikku¬ 


firmoja  joko  omilla,  liki  arvottomilla 
osakkeillaan  tai  nimellisillä  rahasum¬ 
milla.  Kun  haaroista  jokin  sitten  joutui 
vaikeuksiin,  se  myytiin  pois,  samalla 
tavoin  nimelliseen  hintaan,  ennen  kuin 
vahinko  ehti  levitä  koko  konserniin. 
Toisinaan  tytäryhtiöiden  nimissä  teh¬ 
tiin  todella  epäilyttäviä  kupruja,  joista 
sitten  irtisanouduttiin  konsernina. 

Käytännössä  toimintaa  pyöritettiin 
nostamalla  osakkeiden  määrää  liki 
jatkuvasti  ja  etsimällä  niille  riittävän 
hyväuskoisia  ostajia.  Epäilyksiä  on  esi¬ 
tetty  myös  siitä,  että  osakkeita  ostettiin 
rikollisesti  ansaitulla  rahalla. 

Yllättävä  käänne 

Kun  seuraa  Tiger  Telematicsin  puuhai¬ 
lua,  voisi  olettaa,  että  ilmoitus  erään¬ 
laisen  pelikonsolin  valmistamisesta 
olisi  ollut  vain  osakkeen  hinnan  nos¬ 
tamiseksi  tarkoitettua  hämäystä.  Näin 
ei  kuitenkaan  ollut,  vaan  Tiger  ilmoit¬ 
ti  pian  useista  kumppanuuksista  eri 
yritysten  kanssa.  Mukana  oli  kokenut 
elektroniikan  suunnittelutoimisto  sekä 
Microsoft  Gold  Partner  -yhtiö,  jonka 
kautta  oltiin  hankkimassa  laitteeseen 
Windows  CE  -käyttöjärjestelmän  li¬ 
senssiä.  Valmistuskapasiteettia  hankit¬ 
tiin  Kiinasta. 

Myös  ilmoitetut  tekniset  tiedot  oli¬ 
vat  varsin  vakuuttavia.  Gametraciin 

oli  tulossa  tehokas  suoritin,  3D -kiih¬ 
dytys,  kamera,  SD-muistikorttipaikka 
ja  SIM-korttipaikka  sekä  tietenkin 
GPS-paikannus.  Uusi  oivallus  oli  myös 
Smart  Adds  -mainostekniikka  (sic), 
jonka  avulla  laitteen  saattoi  ostaa  edul¬ 
lisemmin  sallimalla  mainosten  lähettä¬ 
misen  siihen. 

Tammikuun  2004  CES-messuilla 
nähtiin  Gametracin  prototyyppi.  Se 
esiintyi  vuoden  mittaan  muillakin 
messuilla,  tosin  nimi  muuttui  loppuke¬ 
sään  mennessä  Gizmondoksi,  samoin 
kuin  koko  yrityksen. 

Gizmondon  ympärille  alkoi  ker¬ 
tyä  positiivista  kuhinaa.  Sen  ominai¬ 
suudet  olivat  monipuolisemmat  kuin 
Nintendo  DS:n  ja  Sony  PSP:n,  joten 
tekniikasta  kiinnostuneet  innostuivat. 
Gizmondo  myös  käytti  hulvattomasti 
rahaa  sekä  markkinointiin  että  sisäl¬ 
lön  hankintaan:  se  hankki  itselleen 
kaksi  pelistudiota  ja  osti  myös  lisens¬ 
sit  muun  muassa  Age  of  Empiresiin 
ja  Carmageddoniin.  Grafiikkasuoritin 
hankittiin  NVidialta,  tosin  sen  verran 
myöhään,  että  osa  peleistä  joudut¬ 
tiin  kirjoittamaan  uusiksi.  Jossakin 
vaiheessa  yhtiö  mainosti  saaneensa 
kokoon  560  000  ennakkotilausta  lait¬ 
teelle.  Osakkeen  hinta  kohosi  niin  kor¬ 
keaksi,  että  osa  omistajista  oli  jo  mil¬ 
jardöörejä.  Teoriassa. 

Todella  pehmeä  julkaisu 

Gizmondon  piti  ilmestyä  jouluksi 
2004.  Yhtiö  ilmoittikin  aloittavansa 
laitteen  "strategisen  markkinoille  tuon¬ 
nin”  lokakuun  lopussa,  mutta  kyseessä 
oli  ilmeisesti  todella  salainen  strategia, 
sillä  yhtäkään  laitetta  ei  myyty  aina¬ 
kaan  tammikuuhun  mennessä. 

Virallinen  Ison -Britannian  julkaisu 
tapahtui  lopulta  maaliskuussa  2005, 
eikä  kuluja  taaskaan  säästelty:  Giz¬ 
mondo  avasi  oman  myymälän  Lon¬ 
toon  keskustaan,  ja  julkaisubileissä 
vieraili  julkimo  jos  toinenkin.  Stefan 
Eriksson  pääsi  myös  toteuttamaan  in- 
tohimoaan:  hänet  tunnettiin  nopeiden 
autojen  ystävänä,  joten  Gizmondon 
nimissä  osallistuttiin  Le  Mansin  24 
tunnin  kisaan.  Suoritus  päättyi  keskey¬ 
tykseen. 

Markkinoinnin  hyötysuhde  oli  kui¬ 
tenkin  hyvin  heikko.  Julkaisupäivänä 
myytiin  noin  1  000  laitetta,  jonka  jäl¬ 
keen  myynti  jähmettyi  paikalleen.  Eräs 
syy  oli  se,  että  valmiina  oli  ainoastaan 
yksi  peli.  Jo  kuukauden  päästä  laitteen 


hintaa  pudotettiin  satasella  alkupe¬ 
räisestä  229  punnasta.  Smart  Adds 
-versio  oli  jo  alkuj äänkin  100  puntaa 
halvempi,  mutta  mainoksia  ei  koskaan 
kytketty  päälle. 

Laitteen  puuhamiesten  kotimaassa 
Ruotsissa  julkaisu  tapahtui  loppuke¬ 
sästä  2005.  Kauppa  kävi  surkeasti,  ar¬ 
vioiden  mukaan  vain  joitakin  satoja 
laitteita  myytiin.  Odotukset  kohdistui¬ 
vat  seuraavaksi  USA:n  markkinoille, 
mutta  siellä  julkaisu  meni  vielä  pa¬ 
hemmin  kiville:  laitteita  oli  saatavana 
vain  muutamasta  ostoskeskukseen 
avatusta  kioskista,  sitä  ei  käytännössä 
mainostettu  lainkaan,  ja  erilaisia  pelejä 
oli  tähän  mennessä  saatu  kasaan  8  kap¬ 
paletta. 

Menekkiä  auttoi  epäilemättä  entises¬ 
tään  se,  että  Tiger  Telematics  ilmoitti 
aikovansa  julkaista  uuden,  tehokkaam¬ 
man  Gizmondon  seuraavan  vuoden 
alussa.  Kokonaisuudessaan  Gizmon- 
doja  myytiin  alle  25  000  kappaletta, 
niistä  suurin  osa  Isossa-Britanniassa. 
Tällä  lukemalla  se  on  ehkä  huonoim- 
min  myynyt  pelikonsoli  koskaan. 

Korttitalo  kaatuu 

Lopulta  Ruotsin  media  sai  vihiä  Giz¬ 
mondon  taustalla  olevista  oudoista  ku¬ 
vioista.  Pian  USA:n  julkaisun  jälkeen 
alettiin  kohuta  Stefan  Erikssonin  ri¬ 
kollisesta  taustasta  sekä  siitä,  että  Giz¬ 
mondo  oli  siirrellyt  suuria  summia  ra¬ 
haa  sittemmin  konkurssiin  menneisiin 
yhtiöihin.  Kaikkiaan  satoja  miljoonia 
dollareita  oli  kadonnut  muutaman 
kuukauden  aikana  leasing- autoihin, 
hulppeisiin  toimistovuokriin  sekä 
konsulttipalkkioihin,  joita  oli  maksettu 
johtajien  lähipiirille  "pelien  suunnitte¬ 
lusta”.  Kohu  johti  lopulta  Erikssonin  ja 
hänen  esikuntansa  eroon  Gizmondos- 
ta  ja  pian  myös  koko  yhtiön  konkurs¬ 
siin. 

Jonkinlainen  tarinan  huipentuma 
oli,  kun  Stefan  Eriksson  romutti  Fer¬ 
rari  Enzo  -superauton  Kaliforniassa 
tammikuussa  2006.  Liki  300  kilomet¬ 
rin  tuntinopeudessa  sattunut  kolari 
teki  autosta  huomattavasti  vähemmän 
Superin,  mutta  Eriksson  jäi  sentään 
henkiin.  Hän  väitti  toisen  henkilön 
kuljettaneen  autoa,  mutta  tämä  osoit¬ 
tautui  pian  valheeksi. 

Seuraavaksi  selvisi,  että  Ferrari  oli 
rekisteröimätön,  tuotu  maahan  luvat¬ 
tomasti,  ja  että  itse  asiassa  vastaavia 
autoja  oli  Erikssonilla  muitakin.  Ai¬ 


nakin  yksi  niistä  oli  myös  ilmoitettu 
varastetuksi  Euroopassa,  ja  siitä  oli 
kuitattu  vakuutuskorvaukset.  Kun  et¬ 
sinnässä  löytyi  vielä  luvattomia  aseita 
ja  muuta  hämärää,  päätyi  pelikonsoli- 
tehtailija  telkien  taakse  ja  tuomionsa 
kärsittyään  karkotetuksi  Ruotsiin.  Siel¬ 
lä  hän  hankkiutui  pian  uusiin  vaikeuk¬ 
siin  perittyään  velkoja  kovakouraises¬ 
ti.  Erikssonin  värikkäistä  vaiheista  on 
länsinaapurissa  tehty  jopa  näytelmä. 

Myös  Carl  Freeriä  epäiltiin  kaiken¬ 
laisesta  liittyen  Gizmondoon  ja  sen 
jälkeen  käynnistettyihin  projektei¬ 
hin.  Häntä  ei  kuitenkaan  ole  tuomittu 
mistään,  ja  hän  jatkaa  erilaisten  bis- 
neshankkeiden  parissa  tänäkin  päi¬ 
vänä.  Jossain  vaiheessa  Freer  ilmoitti 
tuovansa  Gizmondon  takaisin,  mutta 
hanke  ei  koskaan  toteutunut. 

Suomi  mainittu! 

Siihen  nähden,  että  kyseessä  oli  ilmei¬ 
sesti  alusta  asti  jonkinlainen  pulivei- 
vaus  tai  mafian  rahanpesu,  itse  Giz¬ 
mondo  on  ällistyttävän  hyvä  ja  valmis 
laite.  Tämä  selittyy  luonnollisesti  sillä, 
että  sen  suunnittelu  ja  komponentit 
ostettiin  ulkopuolisilta  ammattilaisilta, 
jotka  tosin  eivät  ehkä  saaneet  koskaan 
rahaa  työstään.  Monet  pelit  näyttävät 
paljon  hienommilta  kuin  tuon  ajan 
mobiilipelit  ja  kestävät  jopa  vertailun 
Sony  PSP:n  ja  Nintendo  DS:n  alku¬ 
pään  tuotannon  kanssa,  vaikka  niistä 
osa  jouduttiinkin  tekemään  uusiksi 
3D-raudan  vaihtuessa. 

Suomalaisittain  kiinnostavaa  on,  että 
harvoista  julkaistuista  peleistä  varsin 
hyvä  prosenttiosuus  on  täkäläistä  käsi¬ 
alaa.  Fathammer,  Housemarque,  Ninai 
Games  ja  Vasara  Games  tekivät  kaikki 
pelejä  Gizmondolle,  ja  Fathammer  oli 
ainoa  Gizmondo -pelien  julkaisija  yhti¬ 
ön  itsensä  lisäksi.  Tämä  pioneerityö  ei 
tosin  valitettavasti  muuttunut  rahaksi. 

Joka  tapauksessa  jo  se,  että  Gizmon- 
doja  ylipäätään  on  olemassa,  on  lasket¬ 
tava  jonkinlaiseksi  ihmeeksi.  Yhtiötä 
kun  pyöritti  porukka,  jonka  lopullinen 
motivaatio  oli  aivan  ilmeisesti  jokin 
muu  kuin  maailman  parhaan  pelikon¬ 
solin  valmistaminen. 

P.S.  Erikssonin  tuhoama  Ferrari  Enzo 
sai  onnellisen  lopun.  Se  toimitettiin  ta¬ 
kaisin  tehtaalle ,  jossa  se  rakennettiin 
uudelleen  ja  sai  uuden  mustan  väri¬ 
tyksen  sekä  varustepäivityksiä.  Auto 
myytiin  Sothebyn  huutokaupassa  yli  1,5 
miljoonalla  eurolla. 

Rauta 


Kasibittinen  kohtaaminen 

Uusi  elämä  Commodore  64:n  äänipiirille 

Mitä  tapahtui,  kun  maailman  myydyimmän  kotitietokoneen  äänipiiri  vuodelta  1982  ja 
suosittu  2000-luvun  harraste- elektroniikka- alusta  vietiin  saunan  taakse . 

Teksti:  Tommi  "ZrX-oMs"  Lempinen  (haastattelussa),  Janne  Siren,  Valhe  Kouneli 
Kuva:  Nasu  Viljanmaa 


OS  Technology  6581/8580 
Sound  Interface  Device  - 
tuttavallisemmin  SID  -  oli 
yhdessä  graafisen  VIC-II-aisaparinsa 
kanssa  nostamassa  1980-luvun  Com¬ 
modore  64  -kotitietokonetta  Guin¬ 
nessin  ennätystenkirjaan.  Vaikka 
Commodore  64:n  visuaalitkin  elävät 
edelleen  demoissa,  SIDin  elinvoima  on 
ollut  vieläkin  suurempi:  muun  muassa 
Depeche  Moden,  Timbalandin,  Da¬ 
vid  Guettan  ja  Psyn  (Gangnam  Style) 
kerrotaan  käyttäneen  SID-äänipiiriä 
musisoinnissaan,  kiitos  SidStation- 
syntetisaattorin. 

Mitä  isot  perässä,  sitä  pienet  edellä: 
SID  on  pitkään  ollut  tärkeä  harraste- 
väline.  Muun  muassa  saksalaisen  Jens 
Schönfeldin  Individual  Computers 
on  valmistanut  pieneriä  SID -pohjaisia 
lisälaitteita  ja  itse  asiassa  myy  SID- 


piirejä  vielä  tänäkin  päivänä.  Muita¬ 
kin  toimijoita  SID-ekosysteemissä  on 
ollut.  Kysyntää  on  paitsi  Commodore 
64  -harrastajien,  myös  uudempia  tie¬ 
tokoneita  käyttävien  bittitaiteilijoiden 
ja  -näpertelij öiden  keskuudessa,  jotka 
haluavat  tuoda  SIDin  uniikin  soinnin 
muille  alustoille. 

Skrolli  oli  paikalla,  kun  SID  kohta¬ 
si  toisen  suositun  tee-se-itse-alustan, 
Arduino -mikrokontrollerin. 

SID-musiikin  sielunelämää 

Ymmärtääksemme  SID -musiikkihar¬ 
rastuksen  nykytilaa  on  syytä  tarkastella 
toista  ilmeisen  kuolematonta  kotimik¬ 
roa:  Amigaa.  1990-luvulla  Amigalta 
alkunsa  saanut  C64-musiikkisoittimen 
PlaySIDin  käyttämä  tiedostomuoto 
PSID  on  edelleen  SID-musiikin  talti- 
oimisen  keskiössä,  joskin  jalostetuissa 


muodoissa  PSID  v2,  PSID  v2NG  ja 
RSID. 

PlaySID-formaatissa  huomioitiin 
sekä  Commodore  64:n  että  Amigan 
uniikit  tarpeet.  SID -musiikki  kun  ei 
ole  tiedostomuoto,  vaan  C64:n  ääni- 
piiriä  ohjattiin  ohjelmakoodilla.  PSID- 
tiedostot  ovatkin  pieniä  C64-ohjelmia, 
joita  soittimet  emuloivat.  Amigan 
tehot  1990-luvulla  eivät  kuitenkaan 
riittäneet  Commodore  64:n  rekisteri- 
samplejen  emuloimiseen,  joten  tämä 
osa  musiikista  muunnettiin  PSID-tie- 
dostoja  varten  Amigan  sampleiksi. 

PSID -tiedostot  ovat  siis  sekoitus 
Commodore  64:n  ja  Amigan  histori¬ 
aa.  Sittemmin  Amigat  ja  etenkin  PC:t 
ovat  kehittyneet  niin,  ettei  sample- 
poppaskonsteja  enää  tarvita.  Mutta 
C64:n  "kehitys”  on  tuonut  tilalle  uusia 
haasteita.  Vanhan  sotaratsun  äänistä 

on  2000-luvun  harrastepiireissä  otettu 
sellaisia  tehoja  irti,  etteivät  PSID -soit¬ 
timet  pysy  perässä  -  siksi  uusin  RSID- 
tiedostomuoto. 

Hei  SID,  tässä  Arduino 

Toisaalla  tietokoneistaankin  muistettu 
italialainen  Olivetti  löi  hynttyyt  yhteen 
paikallisen  teleoperaattorin  kanssa  ja 
perusti  Interaction  Ivrea  -instituutin 
Pohjois-Italiaan.  Osa  koulun  oppilaista 
osallistui  2005  huipentuneeseen  pro¬ 
jektiin,  jonka  tarkoituksena  oli  tehdä 
laitekehityksen  protoilusta  edullisem¬ 
paa.  Näin  syntyi  avoin  mikrokontrol¬ 
leri  Arduino,  jota  on  sittemmin  myyty 
satoja  tuhansia  kappaleita  elektroniik- 
kaharrastajille. 

Kuten  SID,  Arduino  on  8 -bittinen, 
joskin  siitä  on  olemassa  myös  32-bit- 
tinen  ARM-versio.  Tämä  ei  kuiten¬ 
kaan  ole  sen  merkittävin  ominaisuus 
SID -näkökulmasta.  Arduino  on  ennen 
kaikkea  edullinen  kanava  yhdistää 
oma  ohjelmakoodi  rautaan,  tässä  ta¬ 
pauksessa  SID -piiriin.  Näin  teki  Skrol- 
lin  haastattelema  Tommi  ”  ZrX-oMs” 
Lempinen,  joka  puittasi  yhteen  PC:n, 
Arduino -kortin  ja  SID  in. 

Tarina  on  hakkeripiireissä  tyypil¬ 
linen.  Annetaan  ZrX-oMs:n  kertoa 
omin  sanoin. 

"Ajatuksena  oli  kytkeä  SID -piiri  Ar- 
duinoon  pelkästään  kokeiluna  tuottaa 
ääniä  erään  Commodore -kaveripo¬ 
rukan  saunaviikonlopun  aikana.  En¬ 
simmäisten  äänten  toistuttua,  ja  koska 
koneelta  sattui  löytymään  myös  erään 
mikroprosessoripohj  aisen  SID  -emu¬ 
laattorin  (Parallax  Propeller  SIDstick) 
musiikintoistoon  käyttämiä  SID-re- 
kisteritallenteita,  ei  mennyt  kovinkaan 
pitkään,  kun  piiri  jo  toisti  tuttuja  kap¬ 
paleita,  ainakin  sinnepäin.  Tuon  vii¬ 
konlopun  jälkeen  rupesin  miettimään 
itse  SID -tiedostojen  käyttöä,  koska  ne 
ovat  hyvin  pienikokoisia  verrattuna 
niistä  luotuihin  rekisteritallenteisiin.” 

Miksi,  kysyi  Skrolli  perään  ja  sai  toi¬ 
sen  tutun  vastauksen,  että  "pitihän  se 
jonkun  toteuttaa.” 

Musiikkiemulaattori 

Saunaporukan  tavoitteena  oli  haasta¬ 
teltavan  mukaan  "soittaa  Commodore 
64:n  SID-musiikkitiedostoja  (alku¬ 
jaan  Amigalla  syntynyt  PSID-tiedos- 
tomuoto  nousi  julkisuuteen  100  Most 
remembered  C64  game  tunes  -musiik- 
kikokoelman  myötä)  tutulla  6581-  tai 


8580-SID-äänipiirillä,  Arduinoa  apuna 
käyttäen."  Kuten  tavallista,  "varsinaista 
kytkentäkaaviota  ei  ole,  kaikki  syntyi 
päässä  ja  rakentaessa". 

ZrX-oMs  kertoi  rakennelman  pa¬ 
hkoina  olleen  nyt  jo  vanhempi  8 -bit¬ 
tinen  "Arduino  Duemilanove,  joka 
hoitaa  kommunikaation  PC: n  ja  SID- 
piirin  välillä,  6581  tai  8580  SID-piiri, 
1  MHz  oskillaattori  (oskillaattorin  pi¬ 
täisi  oikeastaan  olla  985248  Hz  jotta 
SID-piirin  luoma  ääni  soisi  täsmälleen 
samalta  sävelkorkeudelta  kuin  Com¬ 
modore  64:11a),  5  voltin  sekä  9  voltin 
(8580)  tai  12  voltin  (6581)  jännitteen- 
syötöt  (erillinen  virtalähde  tai  regulaat¬ 
torit)  ja  näiden  suotokondensaattorit, 
SID-piirin  filttereiden  kondensaattorit 
sekä  ääniulostulon  komponentit  jotka 
on  kopioitu  suoraan  Commodore  64:n 
kytkentäkaaviosta,  joten  ääniulostulo 
on  linjatasoinen." 

PC-tietokoneella  on  olennainen 
rooli  kokonaisuudessa:  ”PC:llä  toimi¬ 
va  apuohjelma  sisältää  6502-proses- 
soriemulaation,  koska  SID-musiikki- 
tiedostot  koostuvat  suoraan  musiikin 
luovasta  ohjelmakoodista.  Ohjelma 
siis  suorittaa  tätä  musiikkiko  o  dia  ja 
kerää  talteen  SID-äänipiirin  rekisterei¬ 
hin  osoitetut  kirjoitukset.  Tallennettu 
data  siirretään  seuraavaksi  USB-väy- 
lään  (sarjaporttiemulaatio)  kytketylle 
Arduino  Duemilanove  -kortille,  jossa 
pyörivä  ohjelma  sijoittaa  saapuvan  da¬ 
tan  kortille  kytketyn  SID-piirin  tar¬ 
vittaviin  rekistereihin,  näin  toistaen 
musiikin  samaan  tapaan  kuin  vastaava 
musiikkikoodi  Commodore  64:lläkin.” 

SID-musiikin  vapautusliike 

Tärkein  käteen  jäänyt  hyöty  projektista 
oli  "Commodore  64  -musiikin  toista¬ 
minen  autenttisella  äänipiirillä  ilman 
itse  konetta,  kunhan  musiikkikoodi 
itsessään  ei  ole  turhan  monimutkai¬ 
nen.  Vanhojen  pelien  musiikkia  kuun¬ 
nellessa  ei  välttämättä  huomaa  mitään 
eroa  itse  Commodorella  soiteltuun 
verrattuna.  Uudempien  etenkin  de¬ 
moissa  käytettyjen  kappaleiden  kanssa 
kiinnittänee  huomion  satunnaiset  häi¬ 
riöt  musiikin  toistossa,  johtuen  siitä, 
että  SID-piiri  käy  omalla  kellollaan, 
jonka  piirin  sisäinen  äänenluontiin 
tarvittava  logiikka  vaatii,  eikä  rekiste¬ 
reiden  kirjoituksia  saada  tahdistettua 


tähän  kelloon.” 

ZrX-oMs:n  mukaan  tekniset  seikat 
tosin  aiheuttavat  sen,  että  vuosikym¬ 
menen  vaihteessa  syntyneet  uudet 
ohjelmointitavat  (joita  varten  e.m. 
RSID -formaattikin  luotiin)  äänten 
tuottamiseksi  toimivat  vain  välttäväs¬ 
ti,  yleensä  eivät  ollenkaan.  Nämä  tar¬ 
vitsisivat  kellontarkkaa  toimintaa  sekä 
Commodore  64:n  muiden  piirien  toi¬ 
mintoja  avukseen,  jotka  täytyisi  emu¬ 
loida  pelkän  prosessorin  lisäksi.  C64:n 
rekisterisampletkin  nostavat  päätään: 
USB-sarjaporttiemulaation  yli  ei  saa¬ 
da  kirjoitettua  vaadittavaa  datamäärää 
riittävän  nopeasti. 

"Vaikeinta  on  ollut  saada  ohjelma¬ 
koodi  keräämään  SID-piirille  siirret¬ 
tävää  dataa  jollain  tapaa  optimaalisesti 
ja  siirrettyä  se  tehokkaasti  Arduinolle 
välttäen  yksittäisiä  siirtoja,  jotka  to¬ 
dennäköisesti  rasittavat  sarjaport- 
tiemulaatiota.  Liian  suurien  datamää¬ 
rien  kertyminen  taas  aiheuttaisi  lisää 
häiriötä  soittoon.  Lisäksi  varsinaisen 
Commodore  64:n  puuttuessa,  joitakin 
laitetason  vaatimuksia,  kuten  keskey¬ 
tykset  ja  CIA-liityntäpiirien  ajastimet, 
joutuu  tavalla  tai  toisella  simuloimaan 
ohjelmallisesti",  kiteyttää  ZrX-oMs. 

Mitä  seuraavaksi? 

ZrX-oMs:n  inspiraatio  oli  omaa.  Muis¬ 
ta  vastaavista  hankkeista  hän  on  kuul¬ 
lut  vain  etäisesti:  "Muistan  lukeneeni 
jostain  projektista  kytkeä  SID-piiri 
Raspberry  Pihin.  Myös  piirilevyjä  tila¬ 
uksesta  valmistavalla  OSH  Park  -sivus- 
tolla  on  jaettujen  projektien  joukossa 
Arduinolle  jonkinlainen  SID-shield. 
Tavallaan  tämä  on  kenties  hyvin  etäi¬ 
sesti  HardSID -lisälaitetta  muistuttava 
viritys." 

32-bittistä  jatkoa  on  jo  mietinnäs- 
sä:  "Jossain  vaiheessa  varmastikin  ra- 
kentelen  jotakin  vastaavaa  käyttäen 
modernimpaa  alustaa  kuten  STM32 
ARM  -prosessoria,  joka  tehokkuuten¬ 
sa  ansiosta  mahdollistaisi  tarkemman 
ja  monipuolisemman  emulaation  ja 
SID-tiedostojen  soittamisen  laitteessa 
itsessään." 


Lisätietoja  SID-Arduino-projektista:  skrolli.fi/numerot/201 6-2 

Kesällä  2015  maailmaa 
hätkähdytti  Googlen 
tutkijoiden  kehittämä 
deep  dream  -tekniik¬ 
ka,  jonka  perusideana 
on  käyttää  kuvantunnistukseen  tarkoi¬ 
tettua  neuroverkkoa  takaperin.  Sen  si¬ 
jaan,  että  verkko  vain  ilmoittaisi,  mitä 
kuvassa  näkyy,  se  pystyy  tuottamaan 
itse  grafiikkaa:  esimerkiksi  vahvista¬ 
maan  kuvassa  näkemiään  yksityiskoh¬ 
tia  tai  luomaan  tiettyä  tunnistusta  vas¬ 
taavan  kuvan  puhtaalta  pöydältä. 

Deep  dream  -tekniikkaa  käsitel¬ 
tiin  Skrollin  numeron  2015.3  neu- 
roverkkoartikkelissa.  Juuri  lehden 
viimeistelyvaiheessa  ilmestyi  teknii¬ 
kasta  kuitenkin  uusi  mielenkiintoinen 
muunnelma,  joka  ei  enää  ehtinyt  artik¬ 
keliin  mukaan.  Saksalaisen  Tiibinge- 
nin  yliopiston  tutkijakolmikko  Gatys, 
Ecker  ja  Bethge  oli  nimittäin  kehittä¬ 
nyt  algoritmin,  jolla  haluamansa  ku¬ 
van  pystyy  sovittamaan  periaatteessa 
minkä  tahansa  toisen  kuvan  tyyliin. 

Tutkijat  eivät  itse  antaneet  algorit¬ 
mille  ytimekästä  nimeä,  mutta  netti- 
yleisö  on  tägäillyt  sitä  muun  muassa 
tunnisteilla  ”deepstyle”  ja  ”neuralsty- 
le”.  Itse  päädyin  kutsumaan  sitä  GEB- 
algoritmiksi  tekijäkolmikon  nimien 
mukaan. 

Ne,  jotka  haluavat  kokeilla  algorit¬ 
mia  itse,  voivat  joko  ladata  sitä  varten 


valmiin  ohjelman  tai  kokeilla  sitä  jol¬ 
lakin  lukuisista  julkisista  www-pal- 
velimista.  Tätä  kirjoitettaessa  ensim¬ 
mäinen  vaihtoehto  on  suositeltava,  jos 
haluaa  tehdä  enemmänkin  kuin  yh¬ 
den  satunnaisen  kokeilun.  Algoritmia 
ajetaan  nimittäin  yleensä  sen  verran 
monta  kierrosta,  että  palvelimet  mene¬ 
vät  herkästi  tukkoon. 

Tätä  kirjoittaessa  ainoa  varteen¬ 
otettava  valmistoteutus  on  Githubis- 
ta  jcjohnson-käyttäjän  hakemistos¬ 
ta  löytyvä  neural-style,  joka  toimii 
Torch-kirjaston  päällä.  Myös  julkiset 
palvelimet  käyttävät  tätä  toteutusta. 
Itse  halusin  saada  jonkinlaisen  käsi¬ 
tyksen  algoritmin  toiminnasta,  joten 
valmisratkaisujen  sijaan  toteutin  sen 
alkuperäisen  artikkelin  pohjalta  Caffe- 
ohjelmistolle,  jolla  olin  tehnyt  myös  ai¬ 
emmat  neuroverkkokokeiluni. 

Kuinka  verkko  toimikaan? 

Yleisen  kuvantunnistuksen  tutki¬ 
muksessa  käytetyt  neuroverkot,  kuten 
Googlenet,  ovat  useimmiten  niin  sa¬ 
nottuja  eteenpäinsyöttäviä  konvolu- 
tiivisia  verkkoja.  Tämä  tarkoittaa  sitä, 
että  verkko  on  kuin  hyvin  monimut¬ 
kainen  kuvankäsittelysuodinten  jono. 
Alimman  kerroksen  neuroneihin  la¬ 
dataan  kuvan  pikselirakenne  sellai¬ 
senaan  -  siten,  että  kunkin  neuronin 
aktivaatiotaso  vastaa  suoraan  tietyn 


pikselin  värikomponentin  kirkkautta. 
Ylöspäin  edettäessä  suotimet  nostavat 
esiin  aluksi  erilaisia  värirajoja  ja  pin¬ 
nanmuotoja  edeten  lopulta  niin  kor¬ 
kean  tason  elementteihin,  että  niiden 
pohjalta  voidaan  luotettavasti  päätellä, 
mitä  kuva  esittää. 

Deep  dream  -hallusinaatiot  perustu¬ 
vat  siihen,  että  verkosta  valitaan  tietty 
kerros  -  yleensä  melko  korkealta  -  ja 
vahvistetaan  kuvasta  niitä  piirteitä, 
joita  kyseinen  kerros  havaitsee.  Tekni¬ 
sesti  tämä  tapahtuu  siten,  että  otetaan 
kyseisen  kerroksen  neuronien  aktivaa¬ 
tiotasot,  kerrotaan  ne  sopivalla  vakiol¬ 
la  ja  välitetään  ne  muutoksina  verkossa 
takaisinpäin  ( back-propagation ).  Kun 
ollaan  päästy  alimpaan  kerrokseen, 
jossa  neuronit  vastaavat  pikselien  vä¬ 
rejä,  korjataan  kuvan  pikseleitä  tälle 
kerrokselle  välittyneen  muutoksen 
mukaisesti. 

Muutosfunktion  voi  määritellä 
monella  muullakin  tavalla.  Voidaan 
käyttää  esimerkiksi  jonkin  toisen  ku¬ 
van  tuottamia  aktivaatio  arvoja,  joista 
on  vähennetty  muokattavana  olevan 
kuvan  aktivaatiot.  Tällainen  muutos- 
funktio  hivuttaa  alkuperäistä  kuvaa 
kierros  kierrokselta  lähemmäksi  koh¬ 
dekuvaa  nostaen  siitä  esiin  kohdeku¬ 
van  ääriviivoja  ja  muita  piirteitä. 

Gatys-Ecker-Bethge-algoritmi  pe¬ 
rustuu  muutosfunktioon,  jossa  yhtenä 

osana  on  kuvan  sisältö  -  eli  sen  tuot¬ 
tamat  korkean  neuronikerroksen  ak- 
tivaatioarvot  -  ja  toisena  tyyli.  Mutta 
kuinka  tyyli  saadaan  esiin  kuvasta? 
Tämän  ymmärtämiseksi  on  tutkittava 
verkkoa  hieman  syvemmältä. 

Suodinten  yhteiselo 

Kuvantunnistusverkon  yksittäisen 
kerroksen  neuronit  muodostavat 
yleensä  kolmiulotteisen  hilan.  Syöttö - 
kerroksella  hilan  koko  vastaa  suoraan 
syötetyn  kuvan  ulottuvuuksia:  jos  ky¬ 
seessä  on  vaikkapa  640x480  pikselin 
värikuva,  on  kerroksessa  kaikkiaan 
3x640x480  neuronia  -  kullekin  kol¬ 
mesta  värikomponentista  on  siis  hi¬ 
lassa  yksi  taso.  Ylemmillä  kerroksilla 
pohjapinta-ala  eli  "pikselien”  määrä 
yleensä  vähenee  samalla,  kun  korke¬ 
us  eli  "komponenttien”  määrä  kasvaa. 
Esimerkiksi  VGG-tiimin  CNN-S-ver- 
kon  ylimmillä  kuvan  rakennetta  säi¬ 
lyttävillä  kerroksilla  on  kaikkiaan  512 
suodinkomponenttia. 

Mitä  yksittäinen  suodinkomponent- 
ti  tekee?  Tästä  saa  aavistuksen  esimer¬ 
kiksi  ajamalla  deep  dream  -algoritmia 
yhdestä  komponentista  kerrallaan. 
Kuvassa  1  on  esillä  tyypillisiä  tällai¬ 
sen  ajon  tuloksia.  Pohjalla  on  sama 
valkoinen  kohina,  mutta  siinä  missä 
alin  konvoluutiokerros  ( convl )  nostaa 
siitä  esiin  lähinnä  eri  värejä,  nostavat 
ylempien  kerrosten  neuronit  aina  vain 
monimutkaisempia  muotoja. 

Verkon  toimintaa  syvempää  tutkis¬ 
kellessa  ei  kuitenkaan  kannata  olettaa, 
että  sen  logiikassa  olisi  samantapaista 
insinöörisuunnittelua  kuin  ihmisen 
luomissa  järjestelmissä.  Ihminen  on 
vain  määritellyt  verkolle  perusaihion 
ja  kouluttanut  sen,  ja  loppu  on  koulu- 
tusalgoritmin  muodostamaa.  "Suun- 


conv5 


conv4 


conv3 


Kuva  1:  erään  verkon  yksittäisten  suodintasojen  tunnistamia  muotoja. 


Vaikkei  algoritmi  sinänsä  koiranpäistä  hallusinoikaan,  saa  Amigan  klassisen  koirakuvan  malli 
Nasan  kuunäkymästä  varsin  painajaismaisen. 


Saman  kuvan  eri  osiin  voi  sovittaa  eri  tyylejä  esimerkiksi  maskikuvan  avulla.  Tulos  tosin  on  vaatimaton  verrattuna  Alex  J.  Champandardin  Neural 
Doodle  -algoritmiin. 

def  getstyle(net, layer) : 

neurons  =  net . blobs[layer] . data[0] 

(d, h, w)=neurons. shape 
style=np. zeros((d,d)) 
for  j  in  range(0,d): 
for  i  in  range(0,d): 
style[j][i]  = 

np.sum(neurons[i]*neurons[j]) 
return  style/ (w*h*1 .0) 

def  difftowardsstyle(net, layer , style) : 
sdiff  =  style  -  getstyle(net, layer) 
neurons  =  net . blobs[layer] . data[0] 

(d , h , w)=neurons . shape 

mul  =  np.clip(neurons,0, 1 .0/(w*h)) 

diff  =  np.matmul( 

neurons. reshape((d, h*w)) .T, 
sdiff) . T 

return  diff . reshape((d, h, w))  *  mul 

Käyttämäni  funktiot  kerroskohtaisen  tyylikar- 
tan  ja  haluttua  tyyliä  voimistavien  aktivaa- 
tiomuutosten  laskemiseen.  Caffen  Python- 
rajapinnan  taulukot  ovat  Numpy-kirjaston 
taulukoita,  joten  ne  on  luontevaa  myös  käsi¬ 
tellä  Numpyn  funktioilla. 

nittelutyötä”  lieneekin  mielekkäämpää 
verrata  ei-ihmismäisten  avaruusmuu¬ 
kalaisten  aikaansaannokseen.  Esimer¬ 
kiksi  epämääräiset  sivuvaikutukset  ja 
”turhan”  informaation  vuotaminen 
korkeille  abstraktiotasoille  ovat  ih- 
misinsinöörille  kauhistus  mutta  neu¬ 
roverkon  logiikka  lähestulkoon  perus¬ 
tuu  niihin. 

Vaikka  neuroverkon  korkeahkot 
kerrokset  siis  periaatteessa  edustavat 
korkeahkoa  ab  s  tr  aktio  astetta  -  ”tuolla 
alueella  on  karvaa,  tuossa  kohti  silmä” 
-  pystyy  tällaisenkin  kerroksen  neuro - 
aktivaatioiden  pohjalta  rakentamaan 
alkuperäisen  kuvan  pikselirakenteen 
yllättävän  hyvin  uusiksi.  Suurin  osa 
informaatiosta  ei  siis  katoa  ylöspäin 
mentäessä,  se  vain  järjestyy  uudelleen 
jonnekin  sivuvaikutusten  sopukoihin 
ihmisjärjelle  käsittämättömällä  tavalla. 

Tyylin  talteenotto 

Gatys-Ecker-Bethge-algoritmi  laskee 
kuvan  tyylin  sen  perusteella,  millaisia 
korrelaatioita  eri  suodintasojen  välille 
syntyy  kuvan  kulkiessa  kuvantunnis- 
tusverkon  läpi.  Käytännössä  verkon 
kunkin  kerroksen  aktivaatiotasosta 
muodostetaan  kaksiulotteinen  korre- 
laatiokartta,  jonka  korkeus  ja  leveys 
ovat  sama  kuin  tuon  kerroksen  suo¬ 
dintasojen  määrä. 

Jos  algoritmia  sovellettaisiin  suoraan 
pohjimmaiseen  datakerrokseen,  joka 
vastaa  pikseleitä,  saataisiin  3x3  so¬ 
lun  kokoinen  korrelaatiokartta,  koska 
”suodintasoja”  -  eli  värikomponent- 
teja  -  on  tällä  kerroksella  kolme.  Jos 


kuvassa  olisi  vaikkapa  enimmäkseen 
keltaista  ja  sinivihreää,  tulisi  korrelaa- 
tiokarttaan  korkeat  arvot  toisaalta  pu¬ 
naisen  ja  vihreän  ja  toisaalta  sinisen  ja 
vihreän  korrelaatiota  kuvaaviin  solui¬ 
hin,  kun  taas  muut  solut  jäisivät  lähelle 
nollaa. 

Tämänkokoinen  värikomponenttien 
korrelaatiokartta  antaa  toki  vain  hyvin 
ylimalkaisen  aavistuksen  kuvan  väri- 
maailmasta,  eikä  sitä  ole  kovin  järke¬ 
vää  ottaa  edes  mukaan  yhtälöön.  Heti 
seuraavassa  kerroksessa  on  värimaa¬ 
ilma  nimittäin  hajotettu  jo  sen  verran 
monelle  suodintasolle,  että  sen  korre¬ 
laatiot  toimivat  jo  paljon  parempana 
värikarttana.  Hieman  ylemmiltä  ker¬ 
roksilta  alkaa  saada  mukaan  jo  muoto¬ 
kieltä:  siveltimenvetojen,  värirajojen  ja 
varjoaineiden  muotoja. 

Algoritmille  syötetään  kaksi  kuvaa, 
joita  kutsuttakoon  sisältömalliksi  ja 
tyylimalliksi.  Molemmat  ajetaan  en¬ 
sin  erikseen  kuvantunnistusverkon 
läpi.  Sisältömallin  tuottamat  melko 
korkean  kerroksen  aktivaatiot  otetaan 
talteen  taulukkoon,  jota  kutsuttakoon 
sisältökartaksi.  Tyylimallin  tuottamis¬ 
ta  aktivaatiotasoista  muodostetaan 
kerroskohtaiset  korrelaatiokartat. 


Kuvan  rakentaminen  aloitetaan 
valkoisesta  kohinasta.  Kohinakuva 
syötetään  aluksi  verkossa  eteenpäin, 
minkä  jälkeen  siitäkin  muodostetaan 
aiemmin  mainitut  kartat,  joita  verra¬ 
taan  mallikuvista  otettuihin  karttoi¬ 
hin.  Käytännössä  verkossa  otetaan  ta¬ 
kapakkia  kerros  kerrallaan,  lasketaan 
kullakin  kerroksella  karttojen  erotuk¬ 
set  ja  asetetaan  niiden  mukaan  neu- 
roniaktivaatioille  korjausmäärää.  Kun 
takaisinsyötössä  on  päästy  takaisin 
lähtökerrokseen,  joka  kuvaa  konkreet¬ 
tiset  pikselit,  korjataan  pikseliarvoja 
sinne  välittyneiden  korjausmäärien 
mukaan  ja  aloitetaan  uusi  kierros. 

Muutamien  kymmenien  kierrosten 
jälkeen  on  kuvasta  usein  jo  jonkin¬ 
lainen  aavistus.  Usein  kuvanmuodos¬ 
tusta  kannattaa  kuitenkin  ajaa  satoja 
kierroksia,  jos  halutaan  mahdollisim¬ 
man  vaikuttava  lopputulos.  Algoritmia 
pystyy  tosin  todennäköisesti  saamaan 
paljonkin  älykkäämmäksi  ja  tarvit¬ 
tavan  laskennan  määrän  sen  myötä 
vähäisemmäksi.  Tällöin  taiteilija  voisi 
säätää  eri  karttojen  painokertoimia  ja 
muita  kuvaan  vaikuttavia  parametreja 
jopa  reaaliajassa. 

Käytännön  kokemuksia 

Gatys-Ecker-Bethge  on  loppujen 
lopuksi  varsin  yksinkertainen  me¬ 
netelmä.  Sen  perusmatematiikka  on 
helppo  saada  kerralla  oikein,  mutta 
sudenkuoppiin  saattaa  törmätä  muual¬ 
la.  Luulin  itse  pitkään  laske vani  jotain 
väärin,  kun  jälki  jäi  röpelöiseksi,  kun 
kyse  olikin  valituista  verkkokerroksis¬ 
ta.  Alimmista  kerroksista  kannattaa 
nimittäin  ottaa  mukaan  kaikki  jotka 
vain  suinkin  pystyy,  jotta  pikselitason 
jälki  olisi  mahdollisimman  hyvä. 

Yksiselitteisesti  parhaita  kerrosva- 
lintoja  ei  ole.  Jos  tyylimallina  on  vaik¬ 
kapa  abstraktia  taidetta,  kannattaa 
sisältömalli  ottaa  vähän  korkeammal¬ 
ta,  jotta  verkko  osaa  tarttua  riittävän 
abstrakteihin  piirteisiin.  Jos  taas  tyyli 
on  realistisempi  tai  halutaan  aikaiseksi 
vaikkapa  muotokuva,  jossa  vääntely- 
varaa  on  vähemmän,  on  sisältömalli 
hyvä  ottaa  alempaa.  Olen  joissakin  ko¬ 
keiluissani  myös  vaihtanut  kerrosvali- 
koimaa  alkukierrosten  jälkeen,  mutta 
en  vielä  osaa  sanoa,  onko  siitä  oikasti 
hyötyä  missään  tilanteessa. 

Käytin  kokeiluihin  enimmäkseen 
Imagenet-aineistolla  esikoulutettua 
VGG-tiimin  CNN- S- verkkoa.  Kokei¬ 
lin  myös  esikoulutettua  NIN-verkkoa, 
joka  on  pienempi  ja  nopeampi,  mutta 
sen  heikompaa  laatua  ei  saanut  kom¬ 
pensoitua  suuremmalla  kierrosmää- 
rällä.  Uudemmat  VGG- ryhmän  verkot 
ovat  suosittuja,  mutta  itse  olen  sivuut¬ 
tanut  ne  suuren  muistintarpeensa 
vuoksi. 

Vaikka  menetelmä  on  monin  tavoin 
vaikuttava,  ei  siltä  kannata  odottaa  ai¬ 
van  mitä  tahansa.  Parhaiten  toimivia  ja 
nopeiten  tuloksia  antavia  tyylimalleja 
ovat  havaintojeni  mukaan  fraktaalien 
ja  tähtisumujen  kaltaiset  orgaaniset 
muodot,  mutta  säännöllisempi  geo¬ 
metria  ja  isommat  muotorakenteet 
ovat  algoritmille  paljon  vaikeampia. 
Van  Goghin  Tähtikirkkaan  yön  väri- 
maailma  ja  siveltimen  olemus  löytyvät 
nopeasti,  mutta  maalaukselle  ominai¬ 
sia  pyörteitä  alkaa  ilmestyä  kuvaan 
vasta  satojen  kierrosten  jälkeen,  jos 
verkko  ylipäätään  keksii  ne. 

Algoritmia  voi  kuitenkin  optimoi¬ 
da  laittamalla  se  aloittamaan  pieni- 
resoluutioisemmasta  kuvasta,  jolloin 
suuremmat  rakenteet  pääsevät  muo¬ 
dostumaan  aikaisemmin,  ja  kuvan 
valmistumisaika  lyhenee  muutenkin 
huomattavasti. 


Neuroverkot  eivät  ihan  vielä  korvaa  C64-pikseligraafikkoa.  Tässä  kokeessa  kuvaa  on  pakotettu 
kahdeksan  kierroksen  välein  kohdegrafiikkatilan  puitteisiin. 


kanssa  -  rasteroidut  varjostukset  ovat 
niille  jotenkin  vaikeita  ymmärtää. 
Ongelma  saattaa  kummuta  siitä,  että 
Imagenet-koulutusaineisto  koostuu 
enimmäkseen  valokuvista.  Taidekäyt- 
töön  saattaisi  siis  olla  hyvä  kouluttaa 
samantapainen  verkko,  jonka  aineis¬ 
tossa  on  eri  tekniikoilla  tehtyä  taidetta, 
ja  joka  ehkä  myös  tunnistaisi  eri  tek¬ 
niikoita. 

Kuvantunnistusverkkojen  taidekäyt- 
tö  -  kuten  neuroverkkojen  yleensäkin 
-  ottaa  vasta  ensiaskeliaan.  On  vielä 
vaikea  sanoa,  kuinka  käyttökelpoisia 
työkaluja  esimerkiksi  tässä  artikkelissa 


esitellyn  menetelmän  pohjalta  syntyy, 
mutta  ainakin  tähän  mennessä  tulok¬ 
set  vaikuttavat  lupaavilta.  & 


Lähteet 

•  Gatys,  Ecker,  Bethge  -  A  Neural 
Algorithm  of  Artistic  Style  (arXiv 
1 508.06576v1) 

•  ostagram.ru  (esimerkkejä  onnistu¬ 
neista  kuvista  ja  niiden  mallikuvista) 

Rauta 


Raspista  digiboksi 

Televisiolähetyksiä  voi  katsoa  ja  tallentaa  myös  hankkimatta  satojen  eurojen  hintaista  tal¬ 
lentavaa  digiboksia.  Raspberry  Pi  ja  USB-liitäntäinen  viritintikku  taipuvat  moneksi,  kunhan 
tietää  mitä  tekee. 

Teksti:  Jarno  Lehtinen,  Mikko  Heinonen  Kuvat:  Mikko  O.  Torvinen,  Jarno  Lehtinen 


Erilaisten  netti-TV-palve- 
luiden  suosiosta  huoli¬ 
matta  myös  suorilla  TV- 
lähetyksillä  on  edelleen 
puolensa.  Kaikki  sisältö 
ei  tekijänoikeussyistä  tule  vieläkään 
verkkoon  katsottavaksi.  Koska  tele- 
visiovastaanottimista  ei  enää  peritä 
erillistä  lupamaksua,  voi  digiboksin 
hankkia,  vaikkei  sitä  käyttäisi  kuin 
Euroviisujen  ja  MM-kiekon  seuraami¬ 
seen  suorana. 

Tallentava  digiboksi  taas  on  par¬ 
haimmillaan  mukava  väline  ajansiir- 
toon.  Se  tallentaa  suorana  lähetetyt 
ohjelmat  kiintolevylle,  josta  ne  voi 
katsella  itselle  sopivaan  aikaan.  Satun¬ 
naiseen  käyttöön  ne  ovat  kuitenkin 
turhan  kalliita  -  mutta  sellaisen  voi 
myös  rakentaa  itse  muutamasta  perus¬ 
komponentista. 

Raspberry  Pi  -pienoistietokone, 
tuttavallisemmin  Raspi,  on  innoitta¬ 


nut  monenlaisia  rakenteluprojekteja. 
Se  soveltuu  myös  digiboksin  pohjaksi 
HDMI-liitäntänsä  sekä  laitteistopoh- 
j  aisen  videopurkumahdollisuutensa 
ansiosta.  Raspi  on  laitteena  pieni,  ja  se 
vie  vain  vähän  sähköä  eikä  sisällä  tuu¬ 
lettimia.  Parikseen  se  kaipaa  DVB-sig- 
naalia  purkavan  USB-tikun  sekä  muis- 
tikortin.  Ulkoinen  kiintolevy  tarvitaan 
tallennusta  varten. 

Tässä  artikkelissa  neuvomme,  miten 
näistä  aineksista  leivotaan  digiboksi 
ilmaiskanavien  katseluun  ja  tallen¬ 
nukseen.  Vaikka  maksukanavien  pur¬ 
kaminen  on  periaatteessa  mahdollista 
USB-liitäntäisen  kortinlukijan  avulla, 
käytännössä  edes  Raspberry  Pi  2:n  teho 
ei  riitä  siihen,  sillä  purkuohjelmistoa  ei 
ole  optimoitu  ARM- arkkitehtuurille. 
Lisäksi  purkamisen  laillisuus  on  hie¬ 
man  kyseenalainen,  vaikka  olisitkin 
ostanut  maksu-TV-kortin  virallisesti. 


Tekniikat  haltuun 

Ennen  kuin  ryntäämme  rakentele¬ 
maan  omaa  digiboksia,  on  syytä  kerra¬ 
ta  hieman  digitaalisten  TV-lähetysten 
tekniikkaa.  Digital  Video  Broadcast- 
eli  DVB-signaali  koostuu  eri  taajuuk¬ 
silla  lähetettävistä  kanavanipuista 
(mux).  Yhdellä  virittimellä  vastaanote¬ 
taan  aina  yhtä  taajuutta,  eli  yhtä  koko¬ 
naista  kanavanippua. 

Jos  kanavilla  on  keskenään  sama  taa¬ 
juus,  ne  kuuluvat  samaan  nippuun.  Eri 
datavirrat  erotetaan  toisistaan  PID:ksi 
kutsutuilla  numeroilla.  Kaikkia  saman 
nipun  kanavia  voi  tallentaa  tai  katsella 
yhdellä  virittimellä  yhtäaikaa. 

Bittivirran  nopeus  vaihtelee  eri 
DVB-standardeilla:  antenniverkossa 
lähetettävän  DVB-T:n  suurin  siirto¬ 
nopeus  on  noin  31  Mbit/s,  yleensä 
käytettävä  nopeus  on  noin  20  Mbit/s. 
DVB-T2  on  sen  kehittyneempi  ver¬ 
sio,  jonka  suurin  nopeus  on  noin  50 

Kuva  1.  Ensimmäinen  käynnistys. 


Mbit/s,  yleensä  käytössä  on  30-40 
Mbit/s.  Kaapeliverkossa  lähetettävän 
DVB-C:n  enimmäisnopeus  on  noin  64 
Mbit/s,  josta  yleensä  käytössä  on  noin 
50  Mbit/s. 

Kaupan  kautta 

Digiboksiprojektia  varten  tarvitaan 
siis  Raspberry  Pi  (tai  mieluummin  sen 
kakkosversio)  ja  DVB-signaalia  tukeva 
USB- tikku.  Lisäksi  vaaditaan  vähintään 
8  gigatavun  muistikortti  (2  Gt  riittää 
käytettäessä  Raspbian  Jessie  Lite  -käyt¬ 
töjärjestelmää).  Lisäksi  tarvitaan  DVB- 
signaali  joko  antenniverkosta  (DVB-T 
tai  -T2),  kaapeliverkosta  (DVB-C)  tai 
satelliittivastaanottimesta  (D VB-S) . 

Tässä  jutussa  käytetty  tikku  on  ni¬ 
meltään  Geniatech  T230,  jota  liikkuu 
myös  nimellä  Mygica  T230.  Se  osaa 
purkaa  DVB-C-,  DVB-T-  ja  DVB-T2- 
lähetyksiä.  Kyseistä  tikkua  saa  noin 
parinkymmenen  euron  hintaan  esi¬ 
merkiksi  Aliexpressistä,  josta  se  saa¬ 
puu  kotiovelle  asti  ilman  arvonlisäve¬ 
roa  tai  tullimaksuja.  Se  ei  suinkaan  ole 
ainoa  mahdollinen  vaihtoehto,  ja  joi¬ 


denkin  käyttäjien  mukaan  Geniatech 
kärsii  lievistä  luotettavuusongelmista 
pitkään  käytettäessä.  Tärkeää  on  kui¬ 
tenkin,  että  valittu  viritintikku  on  Li- 
nux-yhteensopiva.  Luettelo  tuetuista 
malleista  löytyy  Linuxtv.org-sivuston 
wikistä. 

Huomaa,  että  antenniverkon  ja  Ras- 
perry  Pin  rungon  välillä  voi  olla  mer¬ 
kittävä  potentiaaliero  riippuen  säh¬ 
kö-  ja  antenniverkon  rakenteesta  sekä 
Raspiin  kytketyistä  laitteista.  Tämän 
vuoksi  antennijohto  kannattaa  kytkeä 
vain  Raspin  ollessa  pois  päältä,  sillä 
muuten  johdon  kytkeminen  saattaa 
käynnistää  laitteen  uudelleen. 

Boksi  pystyyn 

Kun  tarvikkeet  on  saatu  hankittua  ja 
kasattua,  on  aika  aloittaa  järjestelmän 
pystytys.  Lataa  ensin  Raspbian-  tai 
Raspbian  Lite  -jakelu  (kirjoitushetkellä 
uusin  versio  on  Jessie  8.1)  SD-kortille, 
aseta  se  Raspiin  ja  kytke  virta.  Tämän 
jälkeen  voit  joko  kytkeä  Raspiin  USB- 
näppäimistön  tai  ottaa  siihen  SSH- 
yhteyden  vaikkapa  PuT  TY- ohjelmalla. 


Päivitä  seuraavaksi  sekä  itse  Rasp¬ 
berry  Pi  että  Raspbian  uusimpiin  ver¬ 
sioihinsa: 
sudo  rpi-update 
sudo  apt-get  update 
sudo  apt-get  upgrade 
sudo  reboot 

Normaalitarkkuuden  kanavia  varten 
tarvitaan  maksullinen  (2,40  puntaa) 
MPEG2-dekooderi.  Sen  voi  ladata 
Raspberry  Pi  -säätiön  sivuilta  osoit¬ 
teesta  http://www.raspberrypi.com/ 
mpeg-2-license-key/. 

Varmista  kellonaika-asetus: 

sudo  dpkg-reconfigure  tzdata 

Jos  haluat  suomalaisen  näppäimistö- 
kartan  Raspbianin  paikalliseen  konso¬ 
liin,  tee  tarvittavat  asetukset: 

sudo  dpkg-reconfigure  keyboard- 
configuration 

Graafinen  X- ikkunointijärjestelmä 
voi  aiheuttaa  ongelmia  niillä  käskyillä, 
jotka  purkavat/näyttävät  videokuvaa 
ruudulla,  joten  Raspberry  Pi  on  hyvä 
laittaa  käynnistymään  suoraan  konso¬ 
liin  (asetusohjelman  käynnistämiskäs- 
ky  on  sudo  raspi-conf  ig). 

Kun  nyt  kytket  USB-viritintikun 
kiinni  Raspiin,  sen  levyjärjestelmään 
pitäisi  ilmestyä  hakemisto  /dev/dvb/ 
adapterO /.  Käsky  dmesg  antaa  tietoja 
tikun  tunnistuksesta  ja  mahdollisista 
virheistä.  Joissain  tapauksissa  voit  jou¬ 
tua  hakemaan  myös  erillisiä  laiteohjel- 
mistotiedostoja. 

Tuleeko  kuvaa? 

Seuraavassa  vaiheessa  testataan,  ot¬ 
taako  viritin  signaalia  vastaan  ja  saako 
sen  näkymään  ruudulla.  Kytke  anten¬ 
nijohto  paikalleen  ennen  tätä  vaihetta. 
Aiemmin  hankittua  MPEG2-lisens- 
siavainta  ei  tarvitse  asentaa  vielä,  vaan 
nämä  kokeilut  tehdään  purkamalla 
signaalia  suorittimella. 

Asenna  DVB- apuohjelmat: 

sudo  apt-get  install  dvb-apps 

Seuraavaksi  ajetaan  scan-käsky,  joka 
tallentaa  kanavaluettelon  oletuksena 
zap-tiedostomuodossa.  Käytä  tiedos¬ 
topolun  osan  dvb-c/f  i-sonera  tilalla 
oman  antenni-/kaapeliverkkosi  tiedos¬ 
toa. 

sean  /usr/share/dvb/dvb-legacy/ 
dvb-c/fi-sonera  >  ~/zap. channels. 
conf 

Tässä  jutussa  käytetyllä  Geniatech 
T230-tikulla  scan-käsky  antaa  virheil¬ 
moituksen  VVARNING:  »>  tuning 
failed!!!  Tarkista,  että  /dev/dvb/ 
adapteriO/ -hakemisto  löytyy,  eli  siltä 
osin  asia  on  kunnossa.  Ongelman  al¬ 
kuperä  paljastuu  ”dmesg”-käskyn  tu¬ 
losteesta: 

[  72.654402]  si2168  3-0064: 

Direct  firmware  load  for  dvb- 
demod-si21 68-b40-01 . fw  failed 
with  error  -2 

[  72.663701]  si21 57  4-0060: 

Direct  firmware  load  for  dvb- 
tuner-si21 58-a20-01 . fw  failed 
with  error  -2 

Hae  puuttuvat  firmware -tiedostot 
manuaalisesti  osoitteista  http://pa- 
losaari.fi/linux/v4l-dvb/firmware/ 
Si2168/  ja  http://palosaari.fi/linux/v4l- 
dvb/firmware/Si2 158/. 

cd  /lib/firmware 

sudo  wget  http://palosaari.fi/ 

linux/v41-dvb/firmware/Si21 68/ 

Si 21 68-B40/4 .0.11 /dvb-demod- 
si2168-b40-01 ,fw _ 

sudo  wget  http://palosaari.fi/ 
linux/v41-dvb/firmware/Si21 58/ 

Si 21 58-A20/0cba7ce61  cl  41 1  cb 
e7f22c0746e24e33/dvb-tuner- 
si2158-a20-01 ,fw 

Toinen  vaihtoehto  on  ladata  uudem¬ 
mat,  OpenELEC-nimisen  Linux-jake- 
lun  mukana  tulevat  firmwaret: 

cd  /lib/firmware 

sudo  wget  https://github.com/ 

OpenELEC/dvb-firmware/raw/master/ 

firmware/dvb-demod-si21 68-b40-01 . 

fw 

sudo  wget  https://github.com/ 
OpenELEC/dvb-firmware/raw/master/ 
firmware/dvb-tuner-si21 58-a20-01 . 
fw 

Kun  scan-käsky  ajetaan  nyt  uudel¬ 
leen,  firmware-tiedostot  latautuvat 
tikkuun  automaattisesti.  Jos  kanavia 
löytyy  firmwaren  lataamisen  jälkeen, 
se  tarkoittaa,  että  antennijohdosta  tu¬ 
lee  signaalia  ja  että  DVB-tikku  toimii. 


Soitto  soimaan 

Asenna  seuraavaksi  toisto -ohjelma 
(mplayer)  tv-kanavan  katselutestiä 
varten: 

sudo  apt-get  install  mplayer 

Kun  käynnistät  mplayerin  ensim¬ 
mäisen  kerran,  se  luo  hakemiston 
-/.mplayer/.  Kopioi  tämän  jälkeen 
kanavalistatiedosto  mplayerin  oletus- 
hakemistoon: 

cp  ~/zap. channels. conf 

~/ . mplayer/channels . conf 

Sitten  on  aika  kokeilla  videon  tois¬ 
tumista.  Kokeile  vaikkapa  MTV3 -ka¬ 
navaa  (oikeinkirjoitusasun  voit  katsoa 
channels.conf- tiedostosta) : 

mplayer  dvb: //"MTV3" 

Jos  käytät  ssh-yhteyttä,  voit  katsella 
videota  myös  merkkigrafiikkana: 

mplayer  -vo  caca  dvb://"MTV3" 

Video  ei  luultavasti  pyöri  kovin  su¬ 
lavasti,  koska  videon  rautapurku  ei  ole 
käynnissä.  Jos  kuva  kuitenkin  ylipää¬ 
tään  näkyy,  se  tarkoittaa,  että  kanavan 
virittäminen  onnistui  ja  sitä  pystytään 
vastaanottamaan.  TV-kanavan  äänien 
pitäisi  kuulua  HDMhllä  kytketyn  näy¬ 
tön/television  kaiuttimista. 

Jos  haluat  tallentaa  DVB-datavir- 
taa  suoraan  ts-tiedostoon  (Transport 
Stream),  asenna  ensin  dvbstream: 

sudo  apt-get  install  dvbstream 

Viritä  sitten  DVB -viritin  haluamal¬ 
lesi  kanavalle  (DVB-T:llä  komento  on 
tzap,  DVB-C:llä  czap): 

czap  -r  -c  ~/zap. channels. conf 

"MTV3" _ 

Kanava  on  virittynyt,  kun  näet 
tekstin  FE_HAS_LOCK.  Jätä  zap  päälle 
ja  avaa  toinen  pääte.  Kirjoita  siihen 
dvbstream  -o  >  testivideo. ts. 
Tallentaminen  lopetetaan  näppäin¬ 
yhdistelmällä  CTRL-C.  Voit  toistaa 


tallennetta  esimerkiksi  mplayerilla: 
mplayer  testivideo. ts.  Transport 
Stream  -tiedosto  sisältää  kaikki  kana¬ 
vaan  liittyvät  datavirrat:  kuvan,  äänen, 
tekstityksen,  teksti-tv:n  ja  niin  edel¬ 
leen. 

VDR  eli  videolevytallennin 

Tässä  vaiheessa  meillä  on  siis  koossa 
laitteisto  ja  ohjelmisto,  joka  kykenee 
vastaanottamaan  ja  tallentamaan  digi¬ 
taalista  televisiosignaalia.  Sen  käytettä¬ 
vyys  ei  kuitenkaan  vielä  ole  toivotulla 
tasolla.  Seuraava  asennettava  ohjelmis¬ 
to  onkin  VDR,  Video  Disk  Recorder. 

VDR:n  tehtäviin  kuuluu  suodattaa 
kanavanipusta  halutut  kuva-,  ääni-, 
tekstitys-  ja  muut  tiedot  sekä  lajitella 
ja  ohjata  ne  eteenpäin.  Koska  DVB- 
nipun  bittinopeudet  ovat  nykymitta- 
puulla  pieniä  ja  kuva  puretaan  näy¬ 
tönohjaimella,  ei  VDR  juurikaan  rasita 
prosessoria.  Työtaakkaa  voisi  verrata 
alle  100  Mbit/s:n  hyvin  yksinkertai¬ 
sen  lähiverkon  reitittimen  tekemään 
työhön.  Pakatun  äänen  purku  rasittaa 
prosessoria  hiukan,  silloin  kun  purkua 
ei  tehdä  televisiossa  tai  vahvistimessa. 
Suomessa  SD -kanavien  ääniformaatti 
on  MPEG-1  Layer  II  ja  HD -kanavien 
taas  AC-3.  Joillakin  HD -kanavilla, 
esimerkiksi  AlfaTV  HD:lla,  on  ääni- 
formaattina  AAC  LATM,  jonka  tuki 
VDR:n  rpihddevice-laaj ennuksessa  on 
toistaiseksi  kokeellinen. 

VDR  löytyy  Raspbianin  pakettihal- 
linnasta  suoraankin.  Ongelmana  on  se, 
että  valmiiksi  paketoiduissa  versioissa 
ei  ole  tukea  Raspin  laitteistopohjaiselle 
videopurulle  (rpihddevice-laaj  ennus 
puuttuu).  Näin  ollen  ainakin  toistai¬ 
seksi  VDR  on  käännettävä  lähdekoo¬ 
deista  käsin.  Hyvänä  puolena  on  se, 
että  käyttäjän  ei  tarvitse  tyytyä  paket- 
tihallinnassa  oleviin  VDR:n  mahdol¬ 
lisesti  jo  vanhoihin  versioihin  ja  laa¬ 
jennuksiin,  vaan  VDR:n  voi  räätälöidä 
vapaammin  mieleisekseen. 

Kääntöurakka  aloitetaan  luomalla 

Kuva  5.  Signaalimittari. 


100-01  1 OO  YLE  TEKSTI —TV  23. 05. 16: 52: 22 


103  Valkolakin  saajat  julki  tänään 
107  Ylöjärvellä  etsitään  asemiestä 
105  Lämpöä  riittää  lähipäivinä 
162  Maatalousalalle  syntynee  jättiyhtiö 


631  Laine  ja  Aho  mukaan  World  Cupiin? 


Sää  paikkakunnittain  406-408 


Kuva  6.  Teksti-tv. 


hakemisto,  johon  lähdekoodit  ja  ase¬ 
tustiedostot  sijoitetaan: 

sudo  mkdir  /vdr 
sudo  chown  pi:pi  /vdr 

Luo  hakemisto  tallenteille.  Jos  vide¬ 
oita  on  tarkoitus  tallentaa  paljon,  tämä 
kannattaa  linkittää  muualle  kuin  SD- 
kortille: 

sudo  mkdir  /video 
sudo  chown  pi:pi  /video 

Luo  hakemisto  VDR:n  väliaikaista  - 
dostoille: 

sudo  mkdir  /var/cache/vdr 
sudo  chown  pi:pi  /var/cache/vdr 

Lataa  ja  pura  viimeisin  vakaa  versio 
osoitteesta  http://tvdr.de/: 
cd  /vdr 

wget  ftp: //ftp. tvdr . de/vdr/vdr- 
2.2.0. tar.bz2 _ 

tar  xvfj  vdr-2. 2.0. tar . bz2 

Tee  symbolinen  linkki  ylläpidon  hel¬ 
pottamiseksi: 

In  -s  vdr-2. 2.0  vdr 
Luo  asetushakemisto: 

mkdir  /vdr/conf 

Hae  kanavat  vdr-formaatissa  ase- 
tushakemistoon.  Parametrilla  ”-x  O” 
haetaan  vain  maksuttomat  kanavat  ja 
”-t  1”  hakee  vain  televisiokanavat,  ei 
radio-  tai  ohjelmistopäivityskanavia. 
Huomaa  jälleen  muuttaa  loppuosa 
oman  operaattorisi  mukaiseksi: 

sean  -x  0  -t  1  -o  vdr  /usr/share/ 
dvb/dvb-legacy/dvb-c/fi-sonera  > 
/vdr/conf /channels . conf 

Poista  turhat  laajennukset,  jotta 
kääntäminen  nopeutuu  eikä  turhia  pa¬ 
ketteja  tarvitse  asentaa: 

cd  /vdr/vdr/PLUGINS/src 
rm  -R  dvbhddevice  dvbsddevice 
epgtableidO  hello  osddemo 
pictures  rcu  servicedemo 
skincurses  status  svdrpdemo 


Hae  Raspin  laitteistovideopurun 
mahdollistava  laajennus  osoitteesta 
https://projects.vdr-developer.org/git/ 
vdr-plugin-rpihddevice.git  ja  valmis¬ 
tele  se  VDR:ää  varten: 

cd  /vdr/vdr/PLUGINS/src 
wget  https: //projects. vdr- 
developer . org/git/vdr-plugin- 
rpihddevice.git/snapshot/vdr- 
plugin-rpihddevice-1 . 0. 3. tar . bz2 
tar  xvfj  vdr-plugin-rpihddevice- 
1 .0.3.tar.bz2 
In  -s  vdr-plugin- 
rpihddevice-1 .0.3  rpihddevice 

Halutessasi  voit  kokeilla  myös  uu¬ 
sinta  kehitysversiota: 

cd  /vdr/vdr/PLUGINS/srcgit  clone 
git : //projects. vdr-developer. 
org/vdr-plugin-rpihddevice. git 
In  -s  vdr-plugin-rpihddevice 
rpihddevice 

Asenna  kääntämistä  nopeuttava 
ccache-ohjelma  (ei  pakollista,  mutta 
suositeltavaa): 

sudo  apt-get  install  ccache 
Lisää  ccache  PATHiin: 

export  PATH=/usr/lib/ccache : $PATH 
Lisää  ccache  pysyvästi  PATHiin: 

echo  ' PATH=/usr/lib/ccache : $PATH ' 

|  sudo  tee  -a  /etc/profile 

Asenna  VDR:n  kääntämiseen  vaa¬ 
dittavat  paketit: 

sudo  apt-get  install 
libfontconfigl -dev  libjpeg8-dev 
libcap-dev  gettext 

Asenna  rpihddevicen  kääntöön  vaa¬ 
dittavat  paketit: 

sudo  apt-get  install 
libavcodec-dev  libavformat-dev 
libavresample-dev 

Käynnistä  varsinainen  kääntämi¬ 
nen.  Tämä  käsky  kääntää  sekä  VDR:n 
että  laajennukset  (parametrilla  ”-j4” 


koodia  käännetään  Raspberry  Pi 
2:n  kaikilla  neljällä  ytimellä  yhtäai¬ 
kaa.  LATM-parametrilla  aktivoidaan 
rpihddevicen  kokeellinen  LATM-ääni- 
tuki): 

cd  /vdr/vdr 

make  -j4  ENABLE AAC LATM=1 

Kun  käännös  on  valmis,  itse  asennus 
sujuu  yhdellä  komennolla: 

sudo  make  install 

Testaa,  onnistuiko  vdr- ohjelman 
asennus,  ja  näytä  käytettävissä  olevat 
parametrit: 

vdr  -h 

Viilataan  ja  viimeistellään 

Kopioi  VDR:n  asetustiedosto  paikal¬ 
leen: 

cp  /vdr/vdr/sources . conf  /vdr/ 
conf /sources . conf 

Raspin  oletusarvoinen  64  megata¬ 
vun  näyttömuisti  ei  riitä  VDRdle.  Suu¬ 
renna  se  128  megatavuun: 

sudo  nano  /boot/config. txt 

Lisää  tiedostoon  rivi  gpu_mem=1  28 . 

Tiedostossa  on  hyvä  olla  myös  seu- 
raavat  rivit,  jotta  saat  paremmat  ase¬ 
tukset  televisiokäyttöön  (1080p50): 

disable_overscan=1 
hdmi_group=1 
hdmi mode=31 

Käynnistä  Raspi  uudelleen: 
sudo  reboot 

Jos  on  tarkoitus  katsella  myös  SD-ka- 
navia,  tarkista  että  aiemmin  mainittu 
MPEG2-purku  on  ostettu  ja  asennettu. 
Jos  olet  X:ssä  eli  graafisessa  käyttöliit¬ 
tymässä,  siirry  konsoliin  painamalla 
Ctrl-Alt-Fl.  Muutoin  näppäimistö  ei 
toimi  VDR:n  kaukosäätimenä. 

Ensimmäinen  käynnistys  (paramet¬ 
rina  aikaisemmin  luodut  hakemistot): 

vdr  -c  /vdr/conf  -v  /video 
-Prpihddevice 

Jos  VDR  ei  käynnisty  tai  se  kaatuu, 
eikä  mahdollisesta  aiheuttajasta  ole 
tietoa,  ensimmäinen  paikka  etsiä  syy¬ 
tä  on  /var/log/user.log.  Sieltä  näkee 
esimerkiksi  sen,  mihin  asti  VDR  on 
käynnistymisessä  päässyt  ennen  kaa¬ 
tumistaan.  Mystisiin  kaatumisiin  saat¬ 
taa  auttaa,  jos  GPU:n  muistin  määrää 
kasvattaa  suuremmaksi  kuin  128  Mt. 
Jotkin  ulkoasut  eli  skinit  tuntuvat  ole¬ 
van  Raspilla  herkempiä  kaatumaan 
kuin  toiset. 

Ensimmäisellä  käynnistyskerralla 
VDR  pyytää  painamaan  jotakin  nap¬ 
pia  kaukosäätimestä.  Käytä  aluksi 
Raspiin  liitettyä  näppäimistöä  kauko- 
säätimenä  ja  seuraa  ohjeita.  Jos  nappu¬ 
loiden  opettamisessa  menee  jokin  pie¬ 
leen,  saat  kyselyn  uudestaan  näkyville 
sammuttamalla  VDR:n,  poistamalla 
tiedoston  /vdr/conf/remote.conf  ja 
käynnistämällä  VDR:n  uudestaan. 

VDR:n  voi  sammuttaa  näppäin¬ 
yhdistelmällä  CTRL-C  tai  sitten 
VDR:n  valikoiden  kautta  valitsemalla 
Settings^Restart,  jonka  jälkeen  VDR 
varmistaa  ”Are  you  sure”,  johon  vasta¬ 
taan  myöntävästi  kaukosäätimen  OK- 
näppäimellä. 

Maksulliset  kanavat  eivät  näy  ollen¬ 
kaan,  ja  jos  MPEG2-dekooderia  ei  ole 
ostettu/asennettu,  eivät  vapaatkaan 
SD-kanavat  näy.  Hyvä  kanava  testauk¬ 
seen  on  esimerkiksi  Yle  TV  1  HD. 

Äänet  tulevat  oletuksena  analogi¬ 
sesta  ulostulosta.  Ne  saa  tulemaan 
HDMI:n  kautta  valitsemalla 

Menu^Setup^Plugins^rpihddevice 

Audio  Port:  HDMI. 

Kahdeksan  gigatavun  muistikortista 
on  tämän  jälkeen  jäljellä  47  %,  joten  se 
riittää  hyvin  kaikkeen  muuhun  paitsi 
televisio  -  ohj  elmien  tallennustilaksi. 
Jessie  Litellä  käytössä  on  tässä  vaihees¬ 


sa  noin  1,3  gigatavua.  Tässä  jutussa 
käytetty  /video -hakemisto  on  suhteel¬ 
lisen  helppo  korvata  ulkoisella  USB- 
kovalevyllä  tai  verkkokovalevyllä. 

Näillä  ohjeilla  voi  asentaa  myös  uu¬ 
simman  VDR:n  Developer- version 
(kirjoitushetkellä  2.3.1),  mutta  siinä 
on  niin  paljon  sisäisiä  muutoksia,  että 
monet  laajennukset  eivät  toimi  suo¬ 
raan  ja  osa  ei  ollenkaan. 

Lisäominaisuuksia 

laajennuksilla 

VDR: ään  voidaan  lisätä  lisätoimintoja 
laajennusten  eli  pluginien  avulla.  Edel¬ 
lä  asennettiinkin  jo  toiminnan  kannal¬ 
ta  kaikkein  tärkein  laajennus  eli  rpihd- 
device,  jonka  avulla  VDR  osaa  näyttää 
kuvaa  Raspberry  Pillä. 

Laajennusten  asennuksessa  on 
yleensä  seuraavat  vaiheet: 

•  Hae  ja  pura  laajennus  VDR:n  alla 
olevaan  PLUGINS/src  -hakemis¬ 
toon. 

•  Lue  laajennuksen  README- 
tiedosto.  Siinä  on  yleensä  selostettu 
seikkaperäisesti  laajennuksen  toi¬ 
minta,  mahdolliset  valinnat  ja  muut 
huomioon  otettavat  seikat.  Sieltä 
näet  myös,  tarvitseeko  laajennus 
mahdollisesti  joitain  riippuvuuksia. 

•  Vanhat  laajennukset  tarvitsevat 
usein  korjauspäivityksiä.  Tarpeen 
huomaa  yleensä  siitä,  että  käännös- 
vaiheessa  tulee  erilaisia  virheilmoi¬ 
tuksia,  eikä  laajennus  suostu  käänty¬ 
mään.  Päivityksiä  löytää  esimerkiksi 
keskustelupalstoilta. 

•  Joissain  harvinaisissa  tapauksissa 
itse  VDR  tarvitsee  päivityksen,  joka 
toimitetaan  laajennuksen  mukana. 
Tästä  on  yleensä  tieto  README- 
tiedostossa. 

•  Hae  ja  asenna  laajennuksen  tar¬ 
vitsemat  kirjastot  tai  muut  riippu¬ 
vuudet.  Pääsääntöisesti  tarvittavat 
paketit  löytyvät  suoraan  paketin  - 
hallinnasta  ja  päättyvät  yleensä 
merkintään  ”-dev”. 


•  Tee  laajennuksen  hakemistos¬ 
ta  symbolinen  linkki.  VDR:ää 
käännettäessä  vain  PLUGINS/ 
src-hakemiston  symboliset  linkit 
huomioidaan. 

•  Käännä  ja  asenna  VDR. 

•  Varmista,  että  VDR  havaitsee 
laajennuksen  käynnistämällä  VDR 
parametrilla  ”-h”.  Samalla  näet, 
millä  nimellä  plugin  näkyy  VDRdle 
ja  lisäksi  näet  mahdolliset  komento  - 
jonoparametrit,  joita  laajennukselle 
voi  antaa. 

•  Lisää  VDR: n  käynnistyspara- 
metr iksi  ”  -  Plaaj  ennuksen_nimi”. 

Jos  laajennukselle  halutaan  antaa 
parametreja,  ne  annetaan  muodossa 
-P”laajennuksen_nimi  parametrit”. 
Parametrivaihtoehdot  saat  esille 
käskyllä  vdr  -h. 

Esimerkkinä  käytämme  femon-laa- 
j ennusta,  joka  näyttää  yksityiskohtai¬ 
sia  tietoja  DVB:n  datavirroista,  kuten 
kuvasta  ja  äänestä.  Lataa  laajennus 
osoitteesta  http://www.saunalahti. 
fi/~rahrenbe/vdr/femon/  ja  valmistele 
se: 

cd  /vdr/vdr/PLUGINS/src 
wget  http: //www. saunalahti . 
f  iV~rahrenbe/vdr/f emon/f i les/ 
vdr-femon-2 .2.1. tgz 
tar  xvfz  vdr-femon-2. 2. 1 .tgz 
In  -s  femon-2.2.1  femon 

Käännä  ja  asenna  laajennus: 

cd  /vdr/vdr 
make  -j4 

sudo  make  install 

Ota  laajennus  käyttöön  lisäämällä 
käynnistysparametri  vdrdle: 

vdr  -c  /vdr/conf  -v  /video 
-Prpihddevice  -Pfemon 


Entäs  teksti-tv? 

VDR  osaa  myös  teksti-tv-lähetykset 
sopivan  laajennuksen  avulla.  Lataa 
laajennus  osoitteesta  https://projects. 
vdr-developer.org/git/vdr-plugin-osd- 

teletext.git/  ja  valmistele  se: 

cd  /vdr/vdr/PLUGINS/src 
wget  https: //projects. vdr- 
developer . org/git/vdr-plugin- 
osdteletext .git/snapshot/vdr- 
plugin-osdteletext-0. 9. 5. tar . bz2 
tar  xvfj  vdr-plugin-osdteletext- 
0.9.5. tar . bz2 _ 

In  -s  vdr-plugin- 
osdteletext-0.9.5  osdteletext 

Käännä  ja  asenna  laajennus: 

cd  /vdr/vdr 
make  -j4 

sudo  make  install 

Otetaan  laajennus  käyttöön  lisää¬ 
mällä  käynnistysparametri  vdr:lle: 

vdr  -c  /vdr/conf  -v  /video 
-Prpihddevice  -Posdteletext 

Kun  nyt  yrität  avata  teksti-tv:n 
VDR:n  valikosta,  mitään  ei  tapahdu. 
Tämä  johtuu  siitä,  että  tällä  hetkellä 
osdteletext-laaj ennus  ei  suoraan  tue 
Raspin  laitteistokiihdytettyä  O  SD:  n 
piirtoa.  Ongelmaan  on  kaksi  erilaista 
ratkaisua: 

•  käymme  ottamassa  rpihddevice- 
laaj ennuksen  asetuksista  OSD:n 
GPU-kiihdytyksen  pois  päältä 

•  haemme  korjaustiedoston,  jolla 
muokkaamme  osdteletext-laaj  en¬ 
nuksen  lähdekoodit  tukemaan 
Raspin  GPU:n  OSD-piirtoa 

Työtä  pelkäämättöminä  valitsem¬ 
me  laajennuksen  korjauspäivityksen. 
Patch-tiedosto  löytyy  vdr-portal-kes- 
kustelupalstalta. 

Päivitys  ja  uudelleenkääntö  tehdään 
seuraavasti: 

cd  /vdr/vdr/PLUGINS/src/ 

osdteletext 

make  clean 

wget  "http://www.vdr-portal.de/ 
index . php?page=Attachment&attach 
mentID=37901 &h=7c1 435309d7ee88af 
7f6bc73ba2e0d75503e2dae"  -O  -  | 
gzip  -d  -c  >  osdttpixmap. patch 
patch  -pl  <  osdttpixmap. patch 
cd  /vdr/vdr 
make  -j4 

sudo  make  install 


Kaukosäätö  toimimaan 

Joissakin  tapauksissa  DVB-USB-tikun 
mukana  tuleva  kaukosäädin  voi  toimia 
suoraan.  Geniatech  T230  -tikun  tapa¬ 
uksessa  näin  onkin,  ja  tikun  infrapu- 
navastaanotin  toimii  suoraan  Linuxin 
input-laitteena.  Kun  VDR:n  toimivuus 


on  testattu  Raspiin  kytketyllä  näppäi¬ 
mistöllä,  voit  opettaa  kaukosäätimen 
komennot  nimeämällä  kaukosäädön 
ohjaustiedoston  uudelleen: 

mv  /vdr/conf/remote . conf  /vdr/ 
conf/bak. remote . conf 

DVB-tikun  mukana  tuleva  kauko¬ 
säädin  on  yleensä  halvin  mahdollinen 
korttisäädin,  joka  saattaa  toimia  huo¬ 
nosti  ja  epäluotettavasti,  joten  muihin 
kaukosäätötapoihin  kannattaa  tutus¬ 
tua.  Eräs  vaihtoehto  on  käyttää  yleis- 
kaukosäädintä,  jolle  opetetaan  tikun 
säätimen  komennot. 

Nykyään  on  myös  mahdollista  siirtää 
komentoja  television  kaukosäätimeltä 
HDMI-kaapelin  kautta  CEC-standar- 
din  (Consumer  Electronics  Control) 
välityksellä.  Raspi  tukee  CEC:tä,  ja  jos 
myös  televisiosi  tukee,  kaukosäätö  on 
varsin  helppo  toteuttaa. 

Asenna  tarvittavat  ohjelmat: 

sudo  apt-get  install  cec-utils 

Kokeile,  liikkuuko  television  kauko¬ 
säätimen  ja  Raspin  välillä  dataa: 

cec-client 

Painele  kaukosäätimen  nappuloita. 
Ruudulla  pitäisi  näkyä  debug- tietoja 
näppäimen  painalluksesta  ja  siihen 
sisältyvästä  informaation  vaihdosta 
television  ja  Raspin  välillä.  Osa  napeis¬ 
ta  on  aina  television  käytössä,  joten 
kaikkia  näppäinpainalluksia  ei  lähete¬ 
tä  CECdlä.  Joissain  tapauksissa  CEC 
pitää  aktivoida  television  asetuksista. 
HDMI -kytkimet  tai  kotiteatterivahvis- 
timet  saattavat  tehdä  katkon  CEC:iin, 
joten  toimivuus  kannattaa  testata  Ras¬ 
pin  ollessa  kiinni  suoraan  televisiossa. 
Jos  CEC-liikenne  toimii,  ei  VDR:ään 
tarvita  kuin  yksi  laajennus: 

cd  /vdr/vdr/PLUGINS/src 
wget  https: //www. uli-eckhardt . 
de/vdr/download/vdr-cecremote- 
1-3.1  - tgz 

tar  xvfz  vdr-cecremote-1 . 3. 1 . tgz 
In  -s  cecremote-1 . 3 . 1  cecremote 
sudo  apt-get  install  libcec-dev 
libpugixml-dev 
cd  /vdr/vdr 
make  -j4 

sudo  make  install 

mkdir  -p  /vdr/conf/plugins/ 

cecremote 

cp  /vdr/vdr/PLUGINS/src/ 
cecremote/contrib/cecremote . xml 
/vdr/conf/plugins/cecremote/ 
cecremote . xml 


Laitetaan  esimerkin  vuoksi  aikai¬ 
semmassa  vaiheessa  asennettu  teksti- 
tv  käynnistymään  sinisestä  napista. 
Avaa  asetustiedosto: 

nano  /vdr/conf /keymacros. conf 

Lisää  tiedostoon  seuraava  rivi  ja  tal¬ 
lenna  se: 

Blue  ©osdteletext 

Ota  laajennus  käyttöön  lisäämällä 
käynnistysparametri  VDRdle: 

vdr  ...  -Pcecremote 

Oma  apu  paras  digiboksi 

Jos  kaikki  on  sujunut  kuten  pitäisi, 
Raspberry  Pi  on  muuntautunut  mo¬ 
nipuoliseksi  digi-tv-vastaanottimeksi. 
VDR:n  kaikkia  ominaisuuksia  ei  ole 
tässä  mahdollista  käydä  läpi,  mutta  sen 
mukana  toimitetaan  laaja  dokumen¬ 
taatio.  Sitä  voi  tarkastella  muun  muas¬ 
sa  käskyillä  ma  n  vdr,  less  /vdr/ 
vdr/INSTALL  ja  vdr  -h. 

Alla  on  lueteltu  tärkeimpiä  asetustie¬ 
dostoja,  joita  voit  muokata  tavallisella 
tekstieditorilla. 

/vdr/conf/channels. conf 
/vdr/conf/remote . conf 
/vdr/conf /keymacros . conf 
/vdr/conf/plugins/cecremote/ 
cecremote. xml 

/vdr/conf /commands. conf  (tänne 
voit  lisätä  VDR:n  valikkoon  omia  ko¬ 
mentoja  Linuxin  shell-komentoina) 
Vihjeitä  vanhentuneiden  tai  muuten 
hankalien  laajennusten  mahdollisesti 
toimimaan  saattamiseksi  löytyy  Githu- 
bista: 

https://github.com/VDR4Arch/ 
vdr4arch/  tree/master/ plugins 
Myös  keskustelupalstoista  on  usein 
apua.  Suomenkielinen  keskustelupals¬ 
ta  on  osoitteessa  linuxtv.fi,  saksankie¬ 
linen  taas  osoitteessa  www.vdr-portal. 
de. 

Huomaa,  että  nämä  ohjeet  toimivat 
pienellä  soveltamisella  tavallisella- 
kin  Linux-PC:llä.  Kuvan  ulostuloon 
on  tällöin  käytettävä  jotakin  muuta 
laajennusta  kuin  rpihddeviceä  (esim. 
softhddeviceä).  & 


Artikkelin  komennot  tekstitiedostona: 

skrolli.fi/numerot/201 6-2 

Todellisuutemme  rakennuskieli? 


Henkilökohtainen  tutkimusmatka  geometrisiin  totuuksiin  ja  maailmankaikkeuden  olemuk 
seen.  GeoKone-ohjelmisto  generoi  unimaailmoihin  ulottuvia  kuvioita. 

Teksti:  Sakari  Lehtonen 

w  V  |  '  ,  I 

Kuvat:  Sakari  Lehtonen,  Randy  Son  Of  Robert  (Flickr),  ESA  &  NASA,  Salla  Vasenius 


2010-luvun  alussa  kiinnos¬ 
tuin  tekstisymb  olien,  eri¬ 
tyisesti  numeroiden  mer¬ 
kityksistä.  Olin  oppinut, 
miten  kommunikoidaan, 
lasketaan,  kirjoitetaan  sekä  etenkin  tie¬ 
tokoneiden  yhteydessä  ohjelmoidaan 
käyttämällä  meille  tuttuja  länsimaalai¬ 
sia  symboleita. 

Olen  insinööri  ja  itseoppinut  ohjel¬ 
mistokehittäjä.  Tuntui  hölmöltä  ym¬ 
märtää  prosessorin  toiminta  binääri- 
tasolla  ymmärtämättä  samalla,  miten 
puhumani  äidinkieli  toimii  sanoja  ja 
numeroita  syvemmällä  tasolla. 

Ohjelmoijana  olin  tottunut  käyttä¬ 
mään  tekstiä  ja  numeroita  ilmaisu¬ 
muotona  hyvin  tehokkaasti. 

Silti  en  ymmärtänyt  edes  perusteita 
siitä,  millä  logiikalla  kirjoitusmerkit  ja 
numerot  edustavat  niitä  merkityksiä, 
joita  me  niille  annamme.  Miksi  nämä¬ 
kin  kirjaimet  ja  sanat  muodostavat  ko¬ 
konaisuuksina  asioita,  jotka  muuttuvat 
ajattelussamme  konkreettisiksi  raken¬ 
teiksi  ja  mielikuviksi? 


Kuten  tietokoneissa  on  korkeamman 
ja  alemman  tason  kieliä,  pohdin,  että 
ehkä  myös  ihmiskielellä  on  alempia 
tasoja,  jotka  ovat  unohtuneet  korkean 
abstraktion  alle. 

Aloin  pohtia,  mitä  ilmaisevat  kirjal¬ 
lisen  ja  äänellisen  viestinnän  raken- 
nuspalat,  kirjaimet  ja  erityisesti  nume¬ 
rot,  kun  niitä  tarkastellaan  yksittäisinä 
olioina. 

Olin  aina  halunnut  ymmärtää  asioita 
syvällisesti,  miten  vaikkapa  prosessori 
toimii  mahdollisimman  alhaisella  ta¬ 
solla.  Tämä  kysymys  alkoi  kiinnostaa 
minua  valtavasti. 

Halusin  ymmärtää  symboleiden  sy¬ 
vimmän  merkityksen:  purkaa  niiden 
visuaaliset  rakenteet  osasiinsa  ja  näh¬ 
dä,  mitä  ne  merkitsevät.  Ymmärtää, 
miksi  juuri  tietynlaiset  muodot  edus¬ 
tavat  tiettyjä  äänteitä  tai  lukuosasia. 

Lukujen  geometriset 
olemukset 

Rupesin  tutkimaan  asiaa  numeroiden 
kannalta,  koska  niitä  oli  vähemmän 


kuin  kirjaimia,  ja  ymmärsin  numeroi¬ 
den  käyttäytymisestä  enemmän.  Ma¬ 
tematiikka  tarjosi  jo  selkeät  säännöt 
niiden  suhteiden  ymmärtämiselle. 

Tutkin  asiaa  visuaalisesta  näkökul¬ 
masta.  Päättelin,  että  on  olemassa  jon¬ 
kinlainen  perustavanlaatuinen  malli, 
johon  nykyiset  numeroidemme  visu¬ 
aaliset  esitykset  perustuvat. 

Miksi  luku  3  on  muodoltaan  sellai¬ 
nen  kuin  se  on? 

Miksi  kolmen  ykkösen  yhdistyessä 
tulee  sama  symboli  3  ? 

Miksi  luku  5  edustaa  viittä  objektia? 

Aloin  tarkastella  lukuja  ja  niiden 
edustamia  määriä  visuaalisessa  muo¬ 
dossa,  jotta  ymmärtäisin  paremmin 
niiden  välisiä  suhteita.  Yksinkertai- 
simmalta  ja  luonnollisimmalta  tuntui 
ajatus  ympyröihin  perustuvista  muo¬ 
doista,  joissa  lukumääriä  edustavat 


Kuva  1 .  Numerot  1  -  5  visualisoituina. 


Kuva  1 .1 .  Ympyrän  toistoa  kehällä. 

Kuva  3.  Digitaalinen  kukka. 


pisteet  ympyrän  kehällä. 

Piirsin  aluksi  ympyröihin  perustuvia 
kuvioita  käsin,  harpilla  ja  kynällä.  Yk¬ 
sittäisiä  numeroita  edustivat  yksittäiset 
ympyrät,  numeroiden  kertoimia  nii¬ 
den  toisto  kehän  pisteissä. 

Totesin  homman  liian  työlääksi. 
Kokeilin  samaa  perinteisillä  kuvankä¬ 
sittelyohjelmilla  kuten  Photoshopilla 
ja  Adobe  Illustratorilla.  Vaadittavan 
toiston  takia  tämäkin  osoittautui  liian 
työlääksi.  Tarvitsin  automaatiota,  jotta 
saisin  haluttuja  tuloksia. 

Visuaalista  ohjelmointia 

Päätin  kokeilla  ohjelmoida  näitä  ku¬ 
vioita.  Loin  aluksi  yksinkertaisen 
ohjelman  käyttämällä  Processing.js- 


kirjastoa.  Ohjelmalla  pystyi  selaimessa 
vaikuttamaan  ruudulla  näkyviin  mo¬ 
nikulmioihin. 

Pystyin  lisäämään  ruudulle  ympy¬ 
rään  perustuvia  muotoja  ja  muok¬ 
kaamaan  niitä.  Lisäämään  pisteiden 
määrää,  kasvattamaan  rekursiota, 
skaalaamaan,  kopioimaan  ja  muutta¬ 
maan  muita  kuvioiden  parametreja. 
Kolmonen  luonnollisesti  ilmentyi  kol¬ 
miona,  vitonen  viisikulmiona  ja  niin 
poispäin. 

Perusmuotojen  yhdistäminen  frak- 
taalisuuteen,  eli  kuvioiden  rekursiivi¬ 
seen  toistoon,  tuotti  mielenkiintoisia, 
mieltä  kutkuttavia  kuvia.  Moni  niistä 
muistutti  kuin  digitaalista  kukkaa,  jo¬ 
tain  elävää  ja  kaunista. 


Perinteiset,  Mandelbrot-tyyppiset 
fraktaalit  olivat  mielestäni  tylsiä,  koska 
ne  olivat  niin  ennustettavia  ja  täydelli¬ 
siä.  Tällä  ohjelmalla  pystyin  luomaan 
rekursiivista  geometriaa,  jossa  oli  vir¬ 
heitä,  poikkeamaa  säännöistä.  Nämä 
poikkeamat  toivat  kuvioihin  luonnolli¬ 
suutta,  sielukkuutta  ja  elämää  muistut¬ 
tavia  rakenteita. 

Leikkimistä  kuvioiden  kanssa 

Tämän  yksinkertaisen  ohjelman  käyt¬ 
täminen  tuntui  luonnolliselta  tavalta 
käsitellä  numeroita  ja  niiden  määriä 
käsitekentässäni.  Jatkoin  ohjelman  ke¬ 
hitystä  ja  samalla  tutkin  numeroiden 
suhteita  toisiinsa  leikin  ja  uusien  kuvi¬ 
oiden  löytämisen  kautta. 

Ohjelmalla  pystyin  luomaan  abst¬ 
raktia  geometriapohjaista  taidetta  vuo¬ 
rovaikutteisesti.  Se  tuntui  henkilökoh¬ 
taiselta,  merkitykselliseltä.  Ilmaisin 
itseäni  käyttämällä  hyvin  rationaalista 
työkalua,  mutta  samalla  hyödyntäen 
luovuuttani  prosessissa. 

Tämä  tuntui  aktivoivan  sekä  taiteel¬ 
lista  että  loogis-rationaalista  ajattelua¬ 
ni,  lähentäen  niitä  toisiinsa.  Näiden 
puolten  välille  ikään  kuin  syntyi  silta  - 
ikäänkuin  nämä  perinteisesti  erillään 
mallinnetut  puolet  pystyisivät  vaihta¬ 
maan  ajatuksia  vapaammin  keskenään. 

Tämä  tuntui  hyvältä.  Sekä  looginen, 
numeroita  ymmärtävä  ja  asioiden  jär¬ 
jestelystä  pitävä  puoleni  että  luovempi, 
taiteellisempi  puoleni  saivat  tyydytystä 
tästä  toiminnosta. 

Geometrian  luominen  tuntui  avaa- 
van  ajatteluani  ja  auttoi  yhdistämään 
erilaisia,  mahdollisesti  toisiinsa  liitty¬ 
mättömiä  asioita  käsitekentässäni  ja 
näkemään  kokonaisuuksia  eri  kulmis¬ 
ta.  Se  auttoi  tuomaan  ajatuksia  loogi¬ 
selta  puolelta  luovaan  puoleen,  sekä 
luovasta  puolesta  taas  loogisen  ajatte¬ 
lun  piiriin. 

Tämä  ei  ole  mitenkään  uusi  asia  - 
samaa  voidaan  havainnoida  taidetta 
luomalla:  ajatus  siirtyy  muualle,  ja 
taiteilija  pystyy  keskittymään  asioi¬ 
hin,  joita  muuten  ei  tulisi  ajatelleeksi. 
Mutta  nämä  hyvin  spesifiset  kuviot  ja 
niiden  säännöt  tuntuivat  uppoutuvan 
syvälle  olemukseeni  -  jotenkin  hyvin 
merkittävällä  tavalla,  jota  en  ollut  ai¬ 
kaisemmin  kokenut. 

Kuva  4.  Kultainen  leikkaus  kasveissa. 

Pyhää  ja  luonnollista 
geometriaa 

Jatkoin  ohjelman  kehitystä,  ja  aihet¬ 
ta  lisää  tutkimalla  selvisi,  että  tällaista 
taidetta  on  löydetty  maailman  joka  kol¬ 
kasta.  Länsimaissa  tällainen  taide  tun¬ 
nettiin  vakiintuneella  termillä  ”pyhä 
geometria”.  Pyhyys  tarkoittaa  tässä  ter¬ 
missä  erityisten  mittasuhteiden  käyttöä 
kirkoissa,  temppeleissä,  moskeijoissa, 
pyramideissa  ja  muissa  hengellisissä 
paikoissa  ympäri  maailman. 

Lähes  poikkeuksetta  toistuvana 
mittasuhteena  näissä  rakennuksissa 
ja  niiden  arkkitehtuurissa,  taiteessa  ja 
rakenteissa  esiintyy  kultainen  leikkaus , 
fii  (cp),  likiarvoltaan  1.618. 

Fii  on  mittasuhde,  jonka  voidaan  ha¬ 
vaita  myös  luonnossa  toistuvan  muun 
muassa  niissä  suhteissa,  kuinka  kukka 


kasvattaa  terälehtensä,  puu  haaroittaa 
oksansa  ja  käpy  kietoo  itsensä  suoja- 
kuoren  sisään. 

Kopioin  näitä  malleja  ohjelmaani. 
Suosin  ohjelmassa  oletuksena  para¬ 
metreissä  kultaista  leikkausta,  koska 
huomasin  sen  tuottavan  kauniita  ku¬ 
vioita  ja  rakenteita.  Kultaisella  leikka¬ 
uksella  kuvioiden  interferenssipisteissä 
myös  muodostui  täysin  uusia  kuvioita, 
joita  en  odottanut  siellä  olevan,  kuten 
kuvassa  5. 

Näillä  oletusmalleilla  rupesin  saa¬ 
maan  nopeasti  kauniita  tuloksia  ja 
huomasin,  että  ohjelmalla  leikkiminen 
olikin  jo  hyvin  hauskaa!  Sain  mielihy¬ 
vää,  kun  loin  samasta  peruskuviosta 
aina  uusia  versioita  -  vain  muuttamal¬ 
la  jotain  kymmenistä  parametreistä, 
joiden  mukaan  kuviot  luotiin. 


Mielihyvää  luomisesta 

Näppäimistöllä  ja  hiirellä  muotojen 
muokkaaminen,  kopioiminen  ja  värit¬ 
täminen  tuntui  mukavalta  -  se  selväs¬ 
tikin  aktivoi  aivojeni  mielihyväkeskuk- 
sia. 

Jossain  vaiheessa  huomasin  että  täs¬ 
sähän  oikeasti  voi  tapahtua  jotain  hy¬ 
vin  erikoista  ajattelussani.  Luomalla 
kauniin  peruskuvion  muuttaen  samal¬ 
la  rekursion  tasoa  ja  pisteiden  määrää 
aloin  nähdä  kuvioiden  leikkauksista 
uusia,  odottamattomia  kuvioita.  Ku¬ 
ten  viivojen  yhdistymisestä  syntyvän 
munkkihahmon,  joka  löytyi  täysin 
sattumalta  kokeillessani  erilaisia  seit¬ 
semän  pisteen  kuvioiden  yhdistelmiä. 

Uusien  kuvioiden  löytäminen  ai¬ 
kaansai  palkitsevan  tunteen,  joka  oli 
verrattavissa  siihen,  kun  näkee  luon¬ 
nossa  jotain  uutta  kaunista,  jota  ei  siel¬ 
lä  odottanut  olevan.  Tuntui,  kuin  olisin 
saanut  jonkinlaisen  lahjan  mieleltäni 
annettuani  sille  jotain  hyvää  syötävää. 

Ohjelmallani  pystyin  toistamaan  tätä 
tunnetta  toistuvasti,  aina  löytäen  sa¬ 
masta  perusrakenteesta  uusia  kuvioita 
muuttamalla  parametreja  hiukan.  Kun 
olin  löytänyt  jotain  mielenkiintoista, 
muokkasin  vaikkapa  pisteiden  määrää, 
jolloin  sama  kuvio  toistui  myös  ylem¬ 
millä  ja  alemmilla  pisteiden  määrillä, 
mutta  täysin  eri  kulmasta. 

Tämä  antoi  jatkuvaa  löytämisen 
mielihyvää  ja  tuntui  aktivoivan  sellai¬ 
sia  osia  aivoissani,  joita  hyvä  musiikki 
tai  huumori  aktivoivat,  kun  odottaa 
jotain  tulevan  seuraavaksi,  mutta  se 
tuleekin  yllättävästä  kulmasta  -  variaa¬ 
tiolla,  jota  en  osannut  odottaa. 

Elämän  löytämistä  kuvioista 

Pohdin,  mistä  tämä  mielihyvä  syntyy. 
Teorisoin,  että  aivomme  ovat  kehitty¬ 
neet  tehokkaiksi  tunnistamaan  elämää 
muistuttavia  kuvioita  kohinan  seasta. 
Ehkäpä  elävien  kuvioiden  löytäminen 
palkitsee  tehokkaasti  aivojani  reagoi¬ 
maan  mahdolliseen  uhkaan  tai  ruoan 
lähteeseen  luonnossa. 

Luomani  geometriat  olivat  mitta¬ 
suhteiltaan  sellaisia,  että  ne  täytti¬ 
vät  elämän  rakenteet  tarpeeksi,  jotta 
mielessäni  alkoi  syntymään  vertailuja 
vaikkapa  eläinten  kasvonpiirteisiin,  tai 
ihmisten  kasvojen  mittasuhteisiin  - 
kuten  missä  kohdassa  silmät  ovat  suh¬ 
teessa  nenään  ja  suuhun,  tai  erilaisten 
kukkien  tai  muiden  kasvien  mittasuh¬ 
teisiin. 


Kuva  5.  Kultaisen  leikkauksen  suhteet  viisikulmiossa  eri  rekursion  tasoilla. 

Kuva  8.  Geometriasta  syntynyt  tiikeri. 


Kuva  9.  Galaksi. 


Ohjelmani  käyttäjä  Dusty  Conley 
esittelee  tätä  ilmiötä  maalaamalla  oh¬ 
jelmalla  löytämiensä  kuvioiden  päälle 
eläinhahmoja,  kuten  vaikka  kuvan  8 
tiikerin. 

Transsiin  geometrian  avulla 

Saatoin  ajautua  aivan  transsiin  tehdes¬ 
säni  näitä  kuvioita  tuntien  ajan.  Kerran 
noustessani  ylös  koneelta  tuntui  siltä, 
kuin  koko  olemukseni  olisi  keskittynyt 
yhteen  pisteeseen.  Olin  keskittyneem- 
pi  kuin  lähes  koskaan  elämässäni. 
Koko  näkökenttäni  tuntui  vääristyvän 
sellaiseksi,  että  en  kokenut  kuin  oman 
itseni  ja  tämän  hetken,  tämän  pisteen 
ajassa.  Valot  ympärilläni  hohtivat  eri¬ 
koisesti,  ja  oh  kuin  koko  olemukseni 
olisi  värissyt  korkealla  taajuudella  vielä 
kymmeniä  minuutteja  käytön  jälkeen. 

Mennessäni  nukkumaan  tämän  ko¬ 
kemuksen  jälkeen  näin  vahvimpia  sel- 
kounia,  mitä  olen  elämässäni  nähnyt. 


Kuva  6.  Interferenssien  sisältä  paljastuva  is¬ 
tuva  munkki. 


Unessa  koin,  kuinka  koko  kaikkeuden 
rakenne  muodostuu  pienistä,  yksin¬ 
kertaisesti  itseään  toistavista  partik¬ 
keleista,  jotka  yhdistyvät,  jakaantuvat, 
lisääntyvät  ja  muodostavat  yhä  moni¬ 
mutkaisempia  rakenteita,  jatkuvasti 
itseään  toistaen  samoja  perussääntöjä 
noudattaen. 

Herätessäni  ihmettelin  todella,  että 
mitä  tässä  nyt  oikein  tapahtuu.  En  iki¬ 
nä  odottanut,  että  luomalla  geometriaa 
ohjelmallani  pääsisin  tälläisiin  tiloihin. 

Älykkäitä  kuvioita 

Monesti  tekemäni  kuviot  jatkoivat 
myös  elämäänsä  silmäluomieni  alla. 
Ne  saattoivat  jatkaa  kehittymistään  nä¬ 
kökentässäni  kauankin,  vaikka  olin  jo 
lopettanut  aktiivisen  työn. 

Kuvio,  jota  olin  työstänyt,  saattoi 


vaiheittain  kehittyä  aivan  joksikin  toi¬ 
seksi  -  jota  en  ollut  itse  edes  voinut 
kuvitella  näkökenttäni  sisällä.  Kuin  ku¬ 
vioilla  olisi  ollut  jonkinlainen  sisäänra¬ 
kennettu  älykkyys,  jonka  mukaan  ne 
rakensivat  itseään  uudelleen  mieleni  ja 
visuaalisen  järjestelmäni  sisällä. 

Joskus  kuviot  jatkoivat  elämäänsä 
monien  tuntien  ajan.  Kun  suljin  silmä¬ 
ni  tai  katsoin  seinään,  saatoin  nähdä 
kuvion  kuin  heikkona  läpinäkyvänä 
tasona,  toistavan  itseään,  kehittyen  ja 
eläen,  hengittäen  itseensä  uusia  muo¬ 
toja  ja  rakenteita. 

Ihmettelin,  miten  näin  voi  tapahtua, 
koska  se  tarkoittaisi  sitä,  että  miele¬ 
ni  jatkaisi  kuvion  kanssa  työskentelyä 
prosessin  jälkeenkin,  kehittäen  sitä 
eteenpäin  ja  työstäen  sen  rakenteita 
pitkään  kuvion  luomisen  päätyttyä. 


Kuva  7.  Saman  muodostelman  eri  variaatioita. 

Yhä  enemmän  havainnoin  kuvioi¬ 
den  luomisen  vaikuttavan  ajatteluuni 
yhdistävällä  tavalla.  Saatoin  rakentaa 
siltoja  erilaisten  asioiden  välillä,  joita 
en  ollut  aikaisemmin  osannut  yhdis¬ 
tää. 

Teorisoin,  että  mielessäni  jatkunut 
elämisprosessi  vaikutti  aktiivisesti  ajat¬ 
teluuni  myös  silloin,  kun  en  työsken¬ 
nellyt  kuvioiden  kanssa.  Etsin  asialle 
selitystä,  mutta  en  löytänyt  silloin  mi¬ 
tään  järkevää  tietoa  miksi  näin  tapah¬ 
tuisi. 

Kokemusten  siivittämänä  jatkoin 
kehitystyötä.  Halusin  että  muutkin 
voivat  kokea  vastaavia  tuntemuksia. 
Ohjelmalle  tuli  nimeksi  GeoKone.  Sen 
ensimmäinen  julkinen,  vapaasti  käy¬ 
tettävä  versio  julkaistiin  11.11.2011 
osoitteessa  geokone.net. 

Käyttäjien  kokemuksia 

GeoKoneen  julkaisun  jälkeen  rupesin 
saamaan  palautetta.  Innokkaimmat 
raportoivat  samankaltaisia,  erikoisia 
tuntemuksia  ja  ajatuksia: 

"Kun  ensimmäisen  kerran  löysin 
GeoKoneen ,  olin  läpikot ais esti  äimän¬ 
käkenä 3 

"Einsteinin  ja  hänen  yhteinäiskenttä- 


teoriansa  inspiroimat  ajatukset  makro/ 
mikromaailmoista:  ’ Tiedon  loputto¬ 
muus  sisään-  ja  ulospäin ',  atomeista 
universumeihin  ja  kaikki  niiden  vä¬ 
liset  suhteet ,  GeoKone  auttoi  minua 
tuomaan  nämä  ajatukset  visuaaliseen 
todellisuuteen.  Sen  ymmärtäminen  oli 
vähintäänkin  elämää  muuttavaa  itsel¬ 
leni ." 

"Huhhhh  näitä  fiiliksiä ,  kun  onnis¬ 
tuu  puolivahingossa  tekeen  jotain  älyt¬ 
tömän  siistiä !  Silmät  suurenee  ja  sisin 
saa  yhtäkkisen  endorfiinikylvyn!  Tää 
on  vähä  sama  ku  näkis  jotain  todella 
ihmeellistä  yhtäkkiä ,  vaikka  luonnossa , 
tai  jos  sais  jonku  lahjan.  Kiva  avaruus- 
pallukkaohojelma.” 

" Ohjelmasi  käyttäminen  on  ollut ,  ja 
jatkuu  olevan  päivittäinen  aktiviteetti 
minulle.  Näen  paljon  enemmän  muo¬ 
toja  ja  fraktaalisia  vuorovaikutteita 
meditaatiossani  ja  elämässäni  nykyään 

"Mikä  on  mielenkiintoista  minul¬ 
le  tässä  välineessä  on,  että  käytettyä¬ 
ni  Geokonetta  muutamia  kertoja,  se 
on  alkanut  päästä  sisään  syvempään 
tietoisuuteni  todella  merkittävällä  ta¬ 
valla.  Aamulla  kun  heräsin  eläväisestä 
unesta,  koin  hetken  mitä  kauneim¬ 
pia,  mahdottoman  oloisia  pyhiä  geo¬ 


metrioita!  Jopa  sen  jälkeen,  kun  olen 
käyttänyt  ohjelmaa  tarpeeksi  pitkään 
luodakseni  kuvan,  silmät  sulkiessani 
visuaalit  muuttuvat  elämän  kukiksi 
ja  vilauksiksi  henkiseen  metakieleen. 
Tämä  on  todella  uskomatonta.  Tämä 
on  geometrinen  vallankumous  minulle, 
ja  tulee  olemaan  lukemattomille  muille, 
välttämätön  avain  tietoisuuden  kehitty¬ 
miseen,  sisäinen  avautuminen  loputto¬ 
muuksien  mahdollisuuksiin" 

Tässä  vasta  pieni  kattaus  siihen  mitä 
ihmiset  ovat  minulle  jakaneet.  Saama¬ 
ni  palaute  vahvistaa  tunnetta  siitä,  että 
tälläisen  geometrian  luomisessa  voi 
tapahtua  jotain  hyvin  voimakasta  ja 
merkityksellistä  sisällämme. 

Universumimme 

rakennuskieli? 

En  ole  vielä  saanut  kuin  vasta  pinta- 
kosketusta  siitä,  mitä  numerot  ja  kir- 
jainsymbolit  syvällä  edustavat.  Mutta 
vuodet,  jotka  olen  käyttänyt  aihetta 
tutkiessa,  ihmisten  kanssa  asiasta  kes¬ 
kustellessa  ja  kokemuksia  vaihtaessa, 
ovat  vahvistaneet  käsitystäni  siitä,  että 
on  olemassa  geometrinen  kieli,  joka 
heijastelee  todellisuutemme  ja  oman 
itsemme  rakennetta. 

Jäsentämällä  ja  yhdistymällä  näihin 
perustavanlaatuisiin  osasiin  luomis¬ 
prosessin  kautta,  on  meillä  mahdol¬ 
lisuus  näiden  rakenteiden  isompina 
kokonaisuuksina  ymmärtää  itseämme 
hyvin  perustavanlaatuisella  tasolla. 

Kvanttitieteen  teorioiden  mukaan 
asiat  ovat  olemassa  vain,  kun  tarkas¬ 
telemme  niitä.  Voisiko  tämä  toimia 
myös  toiseen  suuntaan  -  niin,  että  että 
itseasiassa  luomme  kaiken,  mitä  ha¬ 
vainnoimme? 

Ehkäpä,  kun  luomme  aktiivisesti 
luonnon  luomissääntöjä  noudattavaa 
geometriaa,  luomme  samalla  uusiksi 
sisällämme  niitä  yhteyksiä,  jotka  mää¬ 
rittelevät  kuinka  solutasolla  siirrämme 
tietoa.  Tämä  voisi  tarjota  selityksen 
näille  mystisille  kokemuksille,  joita 
minä  ja  muut  ohjelmistoni  käyttäjät 
ovat  kokeneet. 

Visioita  parantavasta 
ohjelmistosta 

Uskon,  että  altistamalla  itsemme  oi¬ 
keanlaisille  visuaalisille  muodoille, 
niillä  voi  olla  yhdistävä  ja  kokonais¬ 
valtainen  vaikutus  meissä.  Musiikin 
parantavaa  voimaa  on  jo  tutkittu  ja 
saatu  tuloksia  sen  voimasta.  Uskon, 


että  jatkossa  myös  tarkoin  viritetyistä 
visuaalisista  muodoista  voidaan  löytää 
samankaltaisia  vaikutuksia. 

Omalta  osaltani  työni  jatkuu  aiheen 
parissa.  Kehitän  ohjelmistoa,  jonka 
tavoitteena  on  vaikuttaa  positiivisesti 
käyttäjän  tietoisuuden  tilaan,  yhdistä¬ 
mällä  geometriaa  ja  ääntä  merkittävillä 
tavoilla. 

Virtuaalitodellisuus  nousevana  tek¬ 
nologiana  mahdollistaa  tällaisen  koke¬ 
muksen  viemisen  aivan  toiselle  tasolle, 
erityisesti  silloin  kun  käyttäjä  kokee 
itse  luovansa  maailman  jossa  hän  on 
osallisena.  Tämän  ajatuksen  pohjalta 
olemme  aloittaneet  projektin  nimeltä 
Geometrify  (geometrify.net).  Geo- 
metrifyta  varten  olen  viimeiset  kaksi 
vuotta  kehittänyt  omaa  3D-moottoria 
(C++,  Lua  ja  OpenGL).  Halusin  ym¬ 
märtää  syvällisesti,  kuinka  tuottaa  sel¬ 
laista  grafiikkaa,  jolla  on  tietoisuuteen 
vaikuttava  vaikutus.  Halusin  myös  saa¬ 
da  kaiken  irti  raudasta,  ja  tarkoitus  on 
ollut  hyödyntää  ohjelmistoa  pitkän  lin¬ 
jan  visiota  ajatellen  monessa  eri  koh¬ 
teessa. 

Geometrifyn  demoa  olemme  esitel¬ 
leet  jo  yli  25  julkisessa  tapahtumassa 
ja  saaneet  kuulla  käyttäjiltä  hämmäs¬ 


tyttäviä  kokemuksia.  Olemme  tarjon¬ 
neet  jo  lähes  yli  tuhannelle  ihmiselle 
maistiaisen  tästä  maailmasta,  samalla 
antaen  monelle  heidän  ensimmäisen 
VR-kokemuksensa. 

Luo  itse  geometriaa 

Suosittelen  itse  luomaan  pyhää  geo¬ 
metriaa.  Pelkästään  lukemalla  tai  ku¬ 
via  katselemalla  asiaan  ei  oikein  pääse 
kiinni.  Piirtämällä  tai  värittämällä  näi¬ 
tä  muotoja  oppii  myös  trigonometriaa 
käytännössä  -  varsinkin,  kun  piirtää 
kultaisen  leikkauksen  mittasuhteessa 
olevia  kolmioita  eri  kulmista  toistu¬ 
vasti,  niiden  mittasuhteet  menevät  li- 
hasmuistiin.  Miika  Kuisma  on  tehnyt 
GeoKoneella  väritysp ohjia  joita  voit 
tulostaa  ja  väritellä.  Niitä  voi  ladata 
osoitteesta  naturalsymmetrycoloring. 
tumblr.com/. 

GeoKonetta  pääsee  käyttämään 
osoitteessa  GeoKone.NET.  Sivustoita 
löytyy  ”Help/Tutorial  Videos”  -osiosta 
videoita,  jotka  auttavat  alkuun  pääse¬ 
misessä. 

Inspiraatiota  luomiseen!  & 

Tietojenkäsittelyteorian  salat 

Tietojenkäsittelyteoria,  Theoretical  Computer  Science,  on  tärkeimpiä  tietojenkäsittelytieteen 
osa-alueita.  Sen  voi  määritellä  tietojenkäsittelyn  tutkimisena  matematiikan  keinoin,  mutta 
mitä  kaikkea  se  pitää  sisällään. 

Teksti:  Antti  Ylikoski,  Ville-Matias  Heikkilä  Kuvat:  Vesa  Valkonen,  Ville-Matias  Heikkilä 


Äärelliset  automaatit 

Tietojenkäsittelyteorian  perusteiden 
oppikirjoissa  annetaan  lukijoille  pa¬ 
ketti  asioita,  joiden  katsotaan  kuuluvan 
alan  yleissivistykseen.  Oleellisimpia 
ovat  erilaiset  laskennan  matemaattiset 
mallit,  joita  kutsutaan  automaateiksi 
tai  "koneiksi”. 

Perustavanlaatuisimpia  malleja  on 
kolmenlaisia:  äärelliset  automaatit,  pi- 
nokoneet  ja  Turingin  koneet.  Monet 
oleelliset  tietojenkäsittelytehtävät,  ku¬ 
ten  ohjelmointikielten  jäsennys,  ovat 
hoidettavissa  kahdella  ensimmäisellä 
automaatilla.  Turingin  kone  puoles¬ 
taan  taipuu  "kaikkiin”  tehtäviin,  joten 
se  on  toimiva  matemaattinen  malli 
yleiskäyttöiselle  tietokoneelle. 


Äärellinen  automaatti,  Determinis- 
tic  Finite  Automaton  (DFA),  tarkoittaa 
automaattia,  jolla  on  kiinteä,  äärellinen 
joukko  mahdollisia  tiloja.  Kone  on  yh¬ 
dessä  näistä  tiloista  kerrallaan  ja  siirtyy 
tilasta  toiseen  lukemiensa  merkkien  tai 
muun  syötteen  mukaan.  Jos  äärellinen 
automaatti  kuvataan  karttana,  jonka  ti¬ 
lat  eli  paikat  on  yhdistetty  poluilla,  voi 
kuhunkin  paikkaan  kuvitella  vaikka¬ 
pa  joukon  opaskylttejä:  "jos  seuraava 
merkki  on  välilyönti,  jatka  tilaan  C” 
Tilasta  toiseen  siirryttäessä  automaatti 
voi  toki  tehdä  muutakin,  esimerkiksi 
tulostaa  jotain. 

Kaikki,  jotka  ovat  tietokonekielel¬ 
lä  ohjelmoineet  -  tai  käyttäneet  sel¬ 
laisella  kirjoitettua  ohjelmaa  -  ovat 


soveltaneet  äärellisiä  automaatteja. 
Kaikissa  ohjelmointikielten  kääntäjis¬ 
sä  ja  tulkeissa  nimittäin  on  leksikaa- 
lianalysaattoriksi  kutsuttu  osanen,  joka 
toteutetaan  äärellisellä  automaatilla. 
Leksikaalianalysaattorin  tehtävä  on 
erottaa  ohjelmakoodista,  mikä  osa  on 
mikäkin:  mikä  jono  merkkejä  on  esi¬ 
merkiksi  kielen  varattu  sana,  mikä  taas 
lukuvakio,  aritmeettinen  operaattori 
tai  muuttujannimi. 

Katsotaan  esimerkkiä.  Kuvassa  1  on 
äärellinen  automaatti,  jolla  voidaan 
analysoida  yksinkertaisia  matemaatti¬ 
sia  lausekkeita,  jotka  koostuvat  koko¬ 
naisluvuista  ja  niiden  välissä  olevista 
operaattoreista  +,  -,  *  ja  /.  Annetaan 
automaatille  vaikkapa  lauseke  "68/4”. 

Aluksi  leksikaalianalysaattori  on  al¬ 
kutilassa,  jossa  se  hyppää  mahdollisten 
”tyhjien”  merkkien  kuten  välilyöntien 
ja  rivinvaihtojen  yli  vaihtamatta  tilaa, 
mutta  jossa  se  tunnistaa  myös  koko¬ 
naisluvun  alkumerkin,  joka  voi  olla 
numero  1-9  tai  etumerkki  -. 

Numero  6  saa  automaatin  siirty¬ 
mään  tilaan,  jossa  kokonaisluku  lue¬ 
taan  sisään.  Tässä  tilassa  luetaan  ja 
otetaan  talteen  numerot  6  ja  8,  min¬ 
kä  jälkeen  jakolaskumerkki  /  saa  sen 
siirtymään  takaisin  alkutilaan,  jossa 
otetaan  vastaan  seuraava  kokonaislu¬ 
ku.  Tämä  luku  muodostuu  numerosta 
4,  minkä  jälkeen  lauseke  päättyy.  Kun 
merkkien  loputtua  kone  on  siirtynyt 
numeronlukutilasta  lopputilaan,  leksi- 
kaalianalyysi  on  valmis! 

Ohjelmakoodia  jäsentämään 

Pelkkä  leksikaalianalysaattori  ei  ym¬ 
märrä  vielä  esimerkiksi  sulkeista  tai 
laskujärjestyksestä  mitään  -  eikä  äärel¬ 
linen  automaatti  siihen  taipuisikaan, 
koska  sen  pitäisi  pystyä  muistamaan 
mielivaltainen  määrä  aikaisemman 
analyysin  tuloksia. 

Ohjelmointikielen  jäsentimen  tai 
englantilaisittain  ”parserin”  tehtävänä 
on  hahmottaa  leksikaalianalysaattorin 
työn  tuloksesta  ohjelmakoodin  raken¬ 
teelliset  osat  kuten  if-then-else-lauseet 
tai  silmukkarakenteet. 

Jäsentimet  on  nykymaailmassa  jok¬ 
seenkin  aina  toteutettu  pinoautomaa- 
tilla  (Pushdown  Automaton,  PDA).  Se 
muistuttaa  äärellistä  automaattia,  jo¬ 
hon  on  lisätty  niin  sanottu  pinomuisti. 
Pinoa  tarvitaan  esimerkiksi  sen  tiedon 
tallentamiseen,  millaisten  sisäkkäisten 
lohkojen  sisällä  jäsennys  on  menossa. 

Eräs  hyvin  yleinen  ja  paljon  käytet¬ 


ty  jäsentimen  toteutustapa  on  nimel¬ 
tään  LALR(l).  Tässä  LA  tarkoittaa 
eteenpäin  katsomista  (Look  Ahead), 
L  vasemmalta  oikealle  tapahtuvaa  lu¬ 
kemista  (left  to  right),  R  kieliopin  oi- 
keapainotteista  määrittelytapaa  (right- 
most  derivation),  ja  suluissa  oleva 
ykkönen  puolestaan  yhden  symbolin 
mittaista  eteenpäin  kurkistusta. 

Kuinka  LALR(l) -jäsennin  sitten  toi¬ 
mii?  Otetaanpa  esimerkiksi  vaikka  C- 
kielinen  silmukka: 

while  (loop)  { 
process_item() ; 


koodin  tuottamiseksi.  Tällöin  jäsennin 
redusoi  ( REDUCE )  eli  käsittelee  pinon 
päällimmäiset  alkiot  poistaen  ne  sa¬ 
malla  pinosta. 

Jäsentimessä  voi  olla  myös  koodi- 
generaattori,  joka  tuottaa  jäsennyksen 
pohjalta  suoraan  ajettavaa  konekielistä 
koodia.  Nykykääntäjissä  jäsentimen 
tuottama  jälki  on  kuitenkin  vielä  huo¬ 
mattavasti  abstraktimpaa  -  esimerkik¬ 
si  syntaksipuurakenteita,  jotka  käyvät 
läpi  vielä  monia  erillisiä  optimointi-  ja 
käsittelyvaiheita  ennen  lopullisen  koo¬ 
din  tuottamista. 


} 

Avainsana  while  saa  pinoautomaa- 
tin  siirtymään  tilaan,  jossa  se  ottaa 
vastaan  silmukan  jatkumisehdon,  oh¬ 
jelmakoodissa  loop.  Tälle  ehdolle  ei 
kuitenkaan  voida  vielä  tässä  vaiheessa 
tehdä  mitään,  joten  symboli  tallenne¬ 
taan  pinon  päällimmäiseksi  odotta¬ 
maan  jatkokäsittelyä.  Tästä  pinoami- 
sesta  käytetään  nimitystä  SHIFT. 

Kun  jatkumisehtoa  seuraava  ohjel- 
malohko  on  myös  käsitelty,  on  pinossa 
tarvittavat  ainek¬ 
set  silmukan 
lopullisen 


Turingin  koneet 

Niitä  ihmisiä,  joita  voitaisiin  kutsua 
tietokoneen  isäksi  tai  keksijäksi,  on 
monta.  Eräs  tärkeimmistä  tietojenkä¬ 
sittelytieteen  historian  sankareista  on 
brittiläinen  matemaatikko  Alan  Mat- 
hison  Turing,  joka  1930-luvulla  suun- 
nitteli  ja  loi  matemaattisen  mallin,  jota 
kutsutaan  Turingin  koneeksi.  Se  muis¬ 
tuttaa  äärellistä 
automaattia, 
mutta  sii- 


Kuva  1.  Äärellinen  automaatti,  jolla  voi  analysoida  sentyyppisiä  lausekkeita  kuin  15*-3+12, 
1+1  tai  64. 

nä  on  tilojen  lisäksi  yksi  tai  useampi 
edestakaisin  kelattava  ja  uudelleenkir¬ 
joitettava  nauhamuisti. 

Turingin  kone  on  samaan  aikaan 
sekä  mahdollisimman  yksinkertainen 
että  mahdollisimman  yleinen  lasken¬ 
nan  malli.  Sillä  on  mahdollista  toteuttaa 
kaikki  samat  tehtävät  kuin  millä  tahan¬ 
sa  yleiskäyttöisellä  tietokoneella.  Tästä 
syystä  se  on  erityisen  käyttökelpoinen 
tietoj enkäsittelyteoriassa:  matemaattis¬ 
ten  tulosten  johtaminen  Turingin  ko¬ 
neelle  on  helppoa,  mutta  samalla  tulok¬ 
set  pätevät  kaikille  tietokoneille. 

Turingin  koneiden  perusmallia  on 
kahdenlaista.  Deterministinen  kone 
toimii  aina  tietyssä  tilanteessa  samalla 
tavoin  -  aivan  kuin  tavallinen  tietoko¬ 
ne.  Epädeterministinen  kone  on  puo¬ 
lestaan  teoreettinen  malli,  jonka  ku¬ 
vitellaan  pystyvän  valitsemaan  useista 
vaihtoehdoista  sen,  joka  vie  sen  lä¬ 
hemmäksi  ratkaisua.  Tällä  mallilla  on 
käyttöä  esimerkiksi  vaativien  ongelmi¬ 
en  luokittelussa. 

Turingin  konetta  ja  muita  hyvin 
yksinkertaisia  tietokoneen  malleja  on 
käsitelty  tarkemmin  Skrollin  numeron 


Yksinauhaisessa  Turingin  koneessa  on  nau¬ 
han  lisäksi  tilatieto  ja  tilasiirtymätaulukko. 
Tämä  kone  kääntää  nauhalta  ykköset  nolliksi 
ja  päinvastoin. 


2014.4  artikkelissa  Turingin  tervaku- 
opat. 

Laskennan  vaativuus 

Kun  tietokoneelle  annetaan  tehtäviä, 
on  usein  hyvä  pystyä  määräämään 
etukäteen,  kuinka  vaativa  tehtävä  on 
kyseessä.  Kuinka  iso  ohjelma  tarvi¬ 
taan,  kuinka  paljon  muistitilaa,  kuinka 
paljon  suoritusaikaa?  Laskennan  vaa¬ 
tivuutta  kutsutaan  joskus  myös  suo¬ 
meksi  kompleksisuudeksi,  ja  voidaan 
puhua  erikseen  esimerkiksi  ohjelman  - 
pituus-,  aika-  tai  tilakompleksisuudes- 
ta. 

Ongelman  yleistä  monimutkaisuut¬ 
ta  voidaan  mitata  sillä,  kuinka  pitkän 
symbolijonon  sen  kuvaaminen  vaa¬ 
tii,  jos  se  syötetään  esimerkiksi  oh¬ 
jelmointikieltä  suorittavan  Turingin 
koneen  ajettavaksi.  Ohjelmanpituus- 
tarkastelulla  on  käyttöä  esimerkiksi  in¬ 
formaatioteoriassa,  jossa  kysytään  esi¬ 
merkiksi,  kuinka  lyhyeksi  ohjelmaksi 
tietty  informaatiopätkä  on  mahdollista 
pakata.  Tämän  ohjelman  pituutta  kut¬ 
sutaan  kyseisen  informaatiopätkän 
Kolmogorov-kompleksisuudeksi. 

Monesti  yksinkertaisin  ratkaisu  vie 
kuitenkin  enemmän  aikaa  ja  muistia 
kuin  vähän  monimutkainen  ratkaisu. 
Tietojenkäsittelytieteessä  esimerkkei¬ 
nä  käytetään  usein  lajittelualgoritmeja. 

Niin  sanotussa  kuplalajittelussa 
(Bubblesort)  verrataan  taulukon  vie¬ 
rekkäisiä  alkioita  ja  vaihdellaan  niitä 
keskenään,  kunnes  taulukko  on  jär¬ 
jestyksessä.  Koska  alkio  nousee  taulu¬ 
kossa  enintään  yhden  askelen  verran 
kullakin  kierroksella,  on  taulukko 
pahimmassa  tapauksessa  käytävä  läpi 
yhtä  monta  kertaa,  kuin  taulukossa 
on  alkioita.  Jos  taulukossa  on  siis  n 


alkiota,  on  vertailuja  tehtävä  yhteen¬ 
sä  n2.  Muodollisemmin  tämä  ilmais¬ 
taan  sanomalla,  että  kuplalajittelun 
aikakompleksisuus  on  O  (n2),  ”ordo 
än  toiseen”.  Järkevämmissä  lajittelu- 
algoritmeissa,  kuten  pikalajittelussa 
(Quicksort),  kierroksia  tarvitaan  huo¬ 
mattavasti  vähemmän. 

Turingin  kone  toimii  askel  kerral¬ 
laan  samaan  tapaan  kuin  tavanomai¬ 
nen  suoritin  suorittaa  koodia  kello- 
jakso  kerrallaan.  Algoritmin  vaatima 
laskenta-aika  voidaan  siis  muodolli¬ 
sesti  määritellä  niiden  askelten  mää¬ 
ränä,  jotka  Turingin  kone  vaatii  sen 
suorittamiseen.  Aikakompleksisuus  on 
ehkä  oleellisin  laskennan  vaativuuden 
laji,  joten  pelkästä  kompleksisuudesta 
puhuttaessa  tarkoitetaan  yleensä  sitä. 

Hallitsematon  vaativuus 

Tietokonealan  alkuaikoina  huomat¬ 
tiin,  että  monet  ongelmat  ovat  sel¬ 
laisella  tavalla  vaikeita,  että  suppean 
koeaineiston  käsittely  onnistui  kyllä, 
mutta  suuremman  tai  realistisen  ko¬ 
koisen  käsittely  enää  ei.  Tämä  johtui 
siitä,  että  laskennan  vaativuus  kasvoi 
aineiston  kasvaessa  niin  nopeasti,  ettei 
laskentaa  voitu  realistisesti  suorittaa 
tietokoneella. 

Edellä  mainittu  kuplalajittelu  on 
vielä  jokseenkin  hallittavissa  -  sen  ai- 
kakompleksisuutta  O  (n2)  kutsutaan 
polynomiaaliseksi,  koska  n2  on  po¬ 
lynomi. 

Sen  sijaan  jos  johonkin  ongelmaan 
paraskin  mahdollinen  algoritmi  on 
kompleksisuudeltaan  vaikkapa  0(2n), 
on  aikavaatimus  eksponentiaalinen,  eli 
vaativuus  räjähtää  hallitsemattomasti 
käsiin  hyvin  nopeasti.  Ilmiöstä  käyte¬ 
tään  englanniksi  nimitystä  combinato- 

rial  explosion  ja  sen  hallitsemattomuu¬ 
desta  nimeä  intractability. 

Kaikki  ongelmat,  joihin  tiedetään 
vain  vaativuudeltaan  eksponentiaa¬ 
linen  algoritmi,  eivät  kuitenkaan  ole 
välttämättä  näin  vaativia.  Esimerkik¬ 
si  tiedonsalausavainten  murtaminen 
vaatii  yleensä  kaikkien  mahdollisten 
ratkaisujen  läpikäymistä  yksi  kerral¬ 
laan  -  0(2n)  -  mutta  jos  olisi  käytössä 
aiemmin  mainittu  epädeterministinen 
Turingin  kone,  joka  osaisi  kokeilla  oi¬ 
keaa  ratkaisua  suoraan,  olisi  alavaa¬ 
timus  enää  polynomiaalinen.  Tällaisia 
ongelmia  kutsutaan  NP-täydellisiksi. 

Eräs  tietojenkäsittelyteorian  suurista 
ratkaisemattomista  kysymyksistä  on, 
riittäisikö  NP-täydellisten  ongelmien 
ratkaisuun  polynomiaalisessa  ajassa 
sittenkin  tavallinen  deterministinen 
kone,  eli  onko  joukko  NP  sama  kuin 
joukko  P  P=NP  avaisi  uusia,  mullis¬ 
tavia  mahdollisuuksia  niin  kryptolo- 
geille,  tekoälytutkijoille  kuin  monille 
muillekin. 

Ratkeamattomuus 

On  olemassa  myös  ongelmia,  jotka 
voidaan  matemaattisesti  todistaa  rat¬ 
keamattomiksi,  undecidable  -  niitä  ei 
voi  siis  millään  algoritmilla  ratkaista, 
vaikka  kuinka  koodaisi. 

Ensimmäinen  ratkeamattomaksi 
todistettu  ongelma  on  pysähtymison- 
gelma,  halting  problem  -  eli  kysymys 
siitä,  pystytäänkö  Turingin  konees¬ 
ta  tai  tietokoneohjelmasta  sanomaan 
aina  etukäteen,  pysähtyykö  se  joskus. 
Tämä  on  lähes  sama  kuin  kysymys  sii¬ 
tä,  toimiiko  ohjelma  oikein  -  ohjelman 
on  nimittäin  pysähdyttävä  ja  annettava 
tulos,  jotta  tulosta  voidaan  verrata  oh¬ 
jelman  määrittelyyn.  Tietojenkäsittely¬ 


tieteen  alkuaikoina  yritettiin  kirjoitella 
ohjelmia,  jotka  tarkastaisivat  toisen 
ohjelman  toimivuuden  -  myöhem¬ 
min  ongelma  todettiin  matemaattisesti 
mahdottomaksi. 

On  toki  laadittu  lukuisia  apuohjel¬ 
mia,  joilla  kyetään  verifioimaan  toisia 
ohjelmia  -  ja  esimerkiksi  mikropiiri- 
suunnittelussa  ne  ovat  jopa  välttämät¬ 
tömiä.  Tässä  on  kyse  siitä,  että  monissa 
helpommissa  käytännön  tapauksissa 
ongelma  on  ratkaistavissa,  mutta  yleis¬ 
tä  ratkaisua  ongelmaan  ei  ole  -  siis 
sellaista,  joka  toimisi  mille  tahansa 
tietokoneohjelmalle.  Tilanne  on  siis 
tieteellisesti  todella  herkullinen. 

Tietoa  käsittelevien  järjestelmien 
analyysi  suoritetaan  käytännössä  ma¬ 
temaattisen  logiikan  keinoin.  Esimer¬ 
kiksi  suuria  mikropiirejä,  kuten  64-bit- 
tisiä  mikroprosessoreja  ja  moderneja 
näytönohjaimia,  sekä  analysoidaan  lo¬ 
giikalla  että  simuloidaan  ohjelmalla, 
ennen  kuin  ne  laitetaan  piilastulle.  Tä¬ 
män  jälkeen  vielä  testataan  käytännös¬ 
sä,  että  valmis  mikropiiri  toimii. 

Analyysi  logiikan  keinoin  saattaa 
synnyttää  logiikan  kaavajoukkoja, 
joissa  on  miljoonia  muuttujia.  Kukaan 
inhimillinen  olento  ei  pysty  käsitte¬ 
lemään  sellaisia,  mutta  on  onnistuttu 
kirjoittamaan  ohjelmia,  jotka  kykene¬ 
vät  käsittelemään  tällaisia  miljoonien 
muuttujien  kaavajoukkoja.  Matemaa¬ 
tikko  Gauss  sanoi,  että  matematiikka 
on  tieteiden  kuningatar  -  silloin  var¬ 
maankin  tietojenkäsittelytiede  on  tie¬ 
teiden  kuningas! 

Mutta  palataan  vielä  pysähtymison- 
gelmaan:  mitä  tarkoittaisi  käytännössä, 
jos  pysähtymisongelmaan  olisi  täydel¬ 
linen  ratkaisu? 

Eräs  tunnetuimmista  matematii¬ 


kan  selvittämättömistä  ongelmista  on 
Goldbachin  konjektuuri:  se,  että  jo¬ 
kainen  kakkosta  suurempi  parillinen 
kokonaisluku  voidaan  ilmaista  kahden 
alkuluvun  summana.  Jotta  Goldbachin 
konjektuurin  pystyisi  osoittamaan 
vääräksi,  on  löydettävä  jokin  koko¬ 
naisluku,  jolle  se  ei  pidä  paikkaansa. 
Tällaista  lukua  ei  ole  löytynyt  ainakaan 
ensimmäisten  triljoonien  joukosta, 
mutta  kukaan  ole  saanut  matemaatti¬ 
sesti  osoitettua,  etteikö  sellaista  voisi 
tästä  huolimatta  löytyä. 

Jos  meillä  olisi  ohjelma,  joka  ilmoit¬ 
taa,  pysähtyykö  sille  analysoitavaksi 
annettu  ohjelma  joskus  vai  ei,  se  rat¬ 
kaisisi  esimerkiksi  Goldbachin  konjek¬ 
tuurin  käden  käänteessä.  Sille  pitäisi 
vain  syöttää  ohjelma,  joka  etsii  pienim¬ 
män  kokonaisluvun,  jolle  Goldbachin 
konjektuuri  ei  päde.  Samalla  periaat¬ 
teella  ohjelma  osaisi  ratkaista  suurin 
piirtein  kaikki  matemaattiset  ongelmat 
-  sitä  voisi  siis  ylistää  tekoälyksi,  joka 
päihittäisi  koko  ihmiskunnan  mate¬ 
maatikot! 

Suurin  osa  ongelmista 
ei  ratkea 

Mitä  on  matemaattisesti  äärettömyys? 
Kokonaislukuja  on  ääretön  määrä, 
mutta  toisaalta  kahden  peräkkäisen 
kokonaisluvun  välissä  on  ääretön  mää¬ 
rä  reaalilukuja.  On  siis  olemassa  laa¬ 
juudeltaan  erilaisia  äärettömyyksiä. 

Äärettömyyksiä  kutsutaan  mate¬ 
matiikassa  transfiniittiluvuiksi,  joista 
pienin  on  alef-nolla  -  kokonaislukujen 
joukon  äärettömyys.  Tätä  äärettömyyt¬ 
tä  kutsutaan  numeroituvaksi,  englan¬ 
niksi  countable.  Mahtavammat  ääret¬ 
tömyydet  -  alef-yksi,  alef-kaksi  ja  niin 
edespäin  -  ovat  puolestaan  ylinume- 

roituvia,  uncountable.  Erilaisten  ääret¬ 
tömyyksien  määrä  on  muuten  ääretön 
mutta  numeroituva  -  alefin  perässä 
oleva  luku  on  kokonaisluku. 

Erilaisia  mahdollisia  tietokoneohjel¬ 
mia  on  teoriassa  ääretön  määrä  -  jos 
oletetaan,  ettei  ohjelman  pituudella 
ole  ylärajaa.  Määrä  on  kuitenkin  nu¬ 
meroituva,  alef-nolla,  koska  ohjelmat 
voidaan  aina  palauttaa  merkkijonoiksi 
rajalliseen  merkistöön.  Toisaalta  voi¬ 
daan  osoittaa,  että  erilaisia  mahdolli¬ 
sia  matemaattisia  ongelmia  on  ylinu- 
meroituva  määrä.  Tämä  tarkoittaa  siis, 
että  jokaista  mahdollista  tietokoneella 
ratkaistavissa  olevaa  ongelmaa  kohti 
on  ääretön  määrä  ongelmia,  joita  ei  voi 
ratkaista  tietokoneella! 

Kuinka  sitten  voi  olla  mahdollista  se, 
että  ongelmia  tästä  huolimatta  ratko¬ 
taan  niin  menestyksekkäästi  tietoko¬ 
neilla?  Se  johtuu  siitä,  että  useimmat 
käytännön  elämässä  vastaan  tulevat 
ongelmat  ovat  varsin  yksinkertaisia,  ja 
niiden  ratkaiseminen  ohjelmallisesti 
on  mahdollista  ja  usein  aika  helppoa¬ 
kin. 


Church-Turingista  ylöspäin 

Tietojenkäsittelyteorian  Church-Tu- 
ringin  teesi  sanoo,  että  erilaiset  tieto¬ 
jenkäsittelyn  mallit  ovat  ekvivalentteja 
keskenään.  Se,  mikä  ylipäätään  on  las- 

kettavissa  tietokoneella,  on  kuvattavis¬ 
sa  niin  Turingin  koneella  kuin  millä 
tahansa  lukuisista  muista  tietojenkä¬ 
sittelyn  malleista.  Se,  mihin  Turingin 
kone  pystyy  tai  ei  pysty,  on  tasan  sama 
kuin  se,  mihin  vaikkapa  funktionaa¬ 
lisessa  ohjelmoinnissa  käytetty  Chur¬ 
chin  lambdakalkyyli  pystyy  tai  ei  pysty. 
Church-Turingin  teesi  on  varsin  hyvin 
perusteltavissa,  mutta  koska  sille  ei  ole 
varsinaista  matemaattista  todistusta, 
sitä  kutsutaan  teesiksi  eikä  teoreemaksi. 

Voisiko  siis  olla  mahdollista  raken¬ 
taa  kone,  joka  yltäisi  enempään  kuin 
olemassaolevat  laskennan  mallit  -  pys¬ 
tyisi  ajamaan  ohjelmia,  jotka  eivät  ole 
sovitettavissa  Turingin  koneelle? 

Yksi  mahdollinen  niin  sanottu  super- 
Turing-kone  voisi  olla  keinotekoinen 
neuroverkko,  joka  binääristen  liukulu¬ 
kujen  sijaan  käyttäisi  aitoja,  rajoittamat¬ 
toman  pitkiä  reaalilukuja.  Ihmisaivot 
voisivat  ehkä  olla  tämäntyyppinen  verk¬ 
ko  -  siinähän  on  toiminnassa  kvanttify- 
sikaalisia  aaltofunktioita,  jotka  tosiaan 
laskevat”  reaaliluvuilla. 

Gödel  ja  matematiikan  rajat 

Suuri  osa  tietokoneharrastajista  ja  -am¬ 
mattilaisista  on  varmasti  kuullut  ensim¬ 
mäisestä  Gödelin  teoreemasta.  Sen  mu¬ 
kaan  kaikki  matemaattiset  järjestelmät 
ovat  epätäydellisiä  -  eli  niissä  voidaan 
muodostaa  lauseita,  jotka  ovat  tosia, 
mutta  joiden  todistaminen  järjestelmän 
itsensä  puitteissa  on  mahdotonta. 

Teoreeman  todistus  voidaan  kuvata 
hyvinkin  kansantajuisesti.  Oletetaan, 
että  meillä  on  looginen  järjestelmä 
nimeltä  S.  Jos  järjestelmä  ylipäätään 
pystyy  ilmaisemaan  mitään  monimut¬ 
kaisempaa,  sen  puitteissa  pystytään 
muodostamaan  väitelause  L,  joka  kuu¬ 
luu:  ” Järjestelmässä  S  lausetta  L  ei  voi 
todistaa.” 

Jos  L  on  epätosi,  niin  silloin  sen  voi¬ 
kin  todistaa,  ja  se  onkin  tosi.  Jos  se  taas 
on  tosi,  niin  silloin  sitä  ei  voi  todistaa, 
ja  se  onkin  epätosi.  Kumpikin  vaih¬ 
toehto  johtaa  siis  ristiriitaan,  eli  L  on 
järjestelmän  S  ulottumattomissa  oleva 
ongelma.  Varsinaisissa  oppikirjoissa 
todistus  on  formaalimpi  ja  matemaat- 
tisempi,  mutta  itse  asia  on  tämä. 

Vuonna  1990  kuuluisa  matemaa¬ 
tikko  David  Hilbert  oli  esittänyt  23 
tärkeää  matemaattista  ongelmaa  ma¬ 
temaatikkojen  mietittäviksi  -  ja  osa 
näistä  on  vieläkin  ratkaisematta.  Toi¬ 
nen  näistä  ongelmista  oli  sen  osoitta¬ 


minen,  että  aritmetiikka  on  konsis- 
tentti  järjestelmä,  jossa  ei  ole  sisäisiä 
ristiriitoja.  Gödelin  ensimmäinen  teo¬ 
reema  tulkitaankin  usein  vastaukseksi 
Hilbertille:  Hilbertin  toista  ongelmaa 
ei  voi  ratkaista,  koska  aritmetiikka  on 
epätäydellinen. 

Daniel  C.  Dennett  ihmettelee  kir¬ 
jassaan  Brainstorms  kysymystä  siitä, 
miksi  ihmiset  ovat  saaneet  niin  paljon 
aikaan  matematiikan  ja  logiikan  paris¬ 
sa  työskennellessään  siitä  huolimatta, 
että  kaikki  muodolliset  järjestemät 
ovat  niin  rajoittuneita.  Ehkä  ratkaisu 
onkin  se,  että  ihmisaivot  super-Tu- 
ring-koneina  pystyvät  -  Dennettin 
sanoin  ”enkelimäisesti”  -  ylittämään 
matematiikan  raja- aidat. 

Tietojenkäsittelyteoria  paitsi  tuo 
esiin  huikeita  mahdollisuuksia,  myös 
asettaa  niille  rajoja.  Paraskaan  teoreet¬ 
tisesti  mahdollinen  tietokone  ei  vält¬ 
tämättä  pysty  sellaisiin  saavutuksiin 
kuin  vaikkapa  Hilbertin,  Gödelin  tai 
Turingin  kaltaiset  nerot.  Ihmisen  teo¬ 
reettiselle  ajattelutyölle  on  siis  edelleen 
käyttöä  tässä  maailmassa!  & 


Luettavaa 

Marvin  Minsky:  COMPUTATION, 
Finite  and  Infinite  Machines.  Pren- 
tice-Hall  1967.  Kirja  on  melko  vanha, 
mutta  se  on  klassikko,  ja  sitä  pidetään 
vielä  tänä  päivänäkin  pätevänä. 

Juraj  Hromkovic:  Theoretical 
Computer  Science.  Springer  2004. 
Kirjoittaja  pitää  tästä  kirjasta,  paljon 
hyvää  asiaa  matemaattisesti  hyvin 
esitettynä. 

Hopcroft  -  Motvvani  -  Ullmann: 
Introduction  to  Automata  Theory, 
Languages ,  and  Computation. 
Pearson  2007.  Klassikko,  erittäin  hyvänä 
pidetty  oppikirja. 

Davis  -  Sigal  -  VVeyuker:  Computa- 
bility,  Complexity,  and  Languages , 
2nd  Edition.  Morgan  Kaufmann  1994. 
Parhaita  alan  kirjoja,  mitä  kirjoittaja  on 
nähnyt. 

Harel:  Algorithmics ,  The  Spirit  of 
Computing  3rd  Edition.  Addison- 
VVesley  &  Pearson  2004.  Klassikko, 
korkealuokkainen  oppikirja. 

Hofstadter:  Gödel,  Escher,  Bach, 
An  Eternal  Golden  Braid.  Basic 
Books  1989.  Kuuluisa  klassikko,  tieto¬ 
jenkäsittelyteorian  tuloksia  kansan¬ 
omaisesti.  Hofstadter  on  kirjoittanut 
muitakin  hyviä  alan  kirjoja. 


44  5KRDLLI  2016.2 


Tietokonekulttuurin  historia 
rupeaa  olemaan  siinä  pis¬ 
teessä,  että  jos  ei  sitä  ruveta 
systemaattisesti  tallettamaan,  paljon 
arvokasta  -  ja  ennen  kaikkea  mielen¬ 
kiintoista  -  tietoa  painuu  lopullisesti 
unholaan. 

Yksi  tällainen  vahinko  on  jo  päässyt 
tapahtumaan:  suomalaisen  internet- 
maailman  alkuhistoria  1990-luvulta 
aina  vuoteen  2006  on  lähes  kokonaan 
menetetty  Sen  aikainen  tekijänoike¬ 
uslaki  ei  mahdollistanut  tietojen  sys¬ 
temaattista  keräämistä.  Vasta  vuoden 
2006  tekijänoikeuslakiuudistus  antoi 
luvan  Kansalliskirjastolle  arkistoida 
netissä  olevaa  sisältöä  tutkimuskäyt¬ 
töön. 

Archive.orgin  kaltaiset  palvelut  hie¬ 
man  paikkaavat  tilannetta  näiden  vuo¬ 
sien  loppupuolelta.  Silti  paljon  mie¬ 
lenkiintoista  materiaalia  aina  Velhon 
elektroniikkasivuista  lukemattomiin 
koululaisten  kotisivuviritelmiin  on  ka¬ 
donnut  bittien  taivaaseen.  Tomi  Eng¬ 
dahlin  epanorama.net  on  sentään  vielä 
pystyssä. 

Kuka  säilöö,  ja  mihin 

Tällä  hetkellä  olen  huolissani  etenkin 
tietokonekulttuurin  kokemushistorian 
tallettamisesta.  Kotimikrokausi  alkoi 
1980-luvulla,  ja  aikuisena  sitä  seuran¬ 
neet  rupeavat  olemaan  jo  eläkeiässä  tai 
sen  kynnyksellä. 

Huoleni  ei  ole  aiheeton.  Monen  asian 
selvittäminen  edes  parin  vuosikymme¬ 
nen  viiveellä  menee  jo  hankalaksi.  Esi¬ 
merkiksi  Helsingin  Sanomien  Marko 
Junkkari  yritti  maaliskuussa  selvittää, 
kuka  sanoi  alun  perin,  että  suurin  osa 
asiakkaista  tuo  pankkeihin  vain  hiek¬ 
kaa  lattialle.  Wahlroosin  suuhunhan 
tuo  yleensä  liitetään,  mutta  selvitystyö 
osoittautui  hankalaksi  ja  sanonnan  al¬ 
kuperä  jäi  auki. 

Vanhoja  Mikrobittejä  ja  muita  alan 
lehtiä  pääsee  lukemaan  Kansalliskir¬ 
jastossa,  mutta  on  paljon  tietokone- 


Kolumni 


Kuka  pelastaa 

tietokonekulttuurin 

kokemusaineiston? 

Tietokonekulttuuri  tuntuu  niin  uudelta  jutulta,  että  sen 
taltiointiin  ei  välttämättä  herätä  ennen  kuin  on  myöhäistä. 

Vesa  Linja-aho 


kulttuuria,  joka  elää  vain  suusta  suu¬ 
hun.  Tämä  tuli  mieleen  kun  kysäisin 
Facebookissa,  mitä  kaikkia  omia  ter¬ 
mejä  ihmiset  ovat  antaneet  lapsena  tie¬ 
tokonepelien  termeille. 

Omat  termit,  samoin  kuin  omat  ään- 
nähdykset,  kuuluvat  varsinkin  lasten 
pelikulttuuriin  kuin  nyrkki  silmään. 
Kun  englanninkielistä  termiä  ei  osattu 
suomentaa,  sille  keksittiin  oma  mer¬ 
kitys:  Terror  from  the  Deepin  particle 
disturbance  grenade  oli  masturbaa- 
tiokranaatti,  Commander  Keen  oli 
Kapteeni  kiinni  ja  Warcraftin  pot  of 
gold  oli  potuista  kultaa.  Command  & 
Conquerin  Hell  March  -biisissä  ”Die 
Waffen,  legt  an!”  oli  selvästi  tiistaipää, 
big  . . .  fight.  Mega  Manin  energiatankit 
olivat  e -pillereitä.  Civilizationin  mace- 
man  oli  luonnollisesti  maissimies  ja 
sea  beggar  tietenkin  meripessaari.  Eikä 
kaikkia  näitä  ole  keksitty  lapsena,  vaan 
omat  termit  kuuluvat  myös  aikuisten 
tietokonekulttuuriin. 

Pelastusta  pala  palalta 

Positiivisiakin  ilmiöitä  on.  Esimerkik¬ 
si  Wikipedian  muokkaushistoria  on 
julkinen  ja  katoamaton  kunkin  artik¬ 
kelin  alusta  alkaen.  Se  tarjoaa  yhteis¬ 
kuntatutkijoille  mielenkiintoisen  ja 
kattavan  tietovaraston  vaikkapa  jonkin 
käsitteen  sisällön  kehitykselle  vuosien 
saatossa. 

Ensi  vuoden  alussa  Tampereelle 
avattava  Suomen  pelimuseo  on  huo¬ 
mattava  kulttuuriteko.  Hatunnosto 
kuuluu  myös  pelihistoriaa  painettujen 
kirjojen  kansiin  pistäneelle  Juho  Kuo¬ 
rikoskelle. 

Oman  lusikkansa  arkistointisoppaan 
muodostavat  Facebookin  kaltaiset  net¬ 
tipalvelut.  Skrollin  viime  numerossa 
Ronja  Koistinen  harmitteli  Eläinoike- 
usfoorumin  sulkemista.  Toivottavas¬ 
ti  jollain  on  sen  sisältö  tallessa  ja  hän 
luovuttaa  sen...  Mutta  niin,  ottaakohan 
Kansalliskirjasto  vastaan  tällaisia? 

Nykyisin  eläinoikeuskeskustelut 


käydään  Facebookissa.  Omat  päivityk¬ 
set,  kuvat  ja  viestit  saa  Facebookista 
kätevästi  talteen  zip- pakettina,  mutta 
miten  on  FB-ryhmän  laita?  Liipaisin- 
herkkä  ylläpitäjä  pystyy  muutamalla 
hiirenklikkauksella  hävittämään  ison 
kasan  internet-historiaa  sulkemalla 
suositun  ryhmän. 

Tieto  tallentuu  monin  tavoin 

Viime  Skrollin  pääkirjoittaja  harmitteli 
lukion  fysiikankurssien  kesken  jäämis¬ 
tä  elektroniikkarakenteluharrastuksen 
tultua  uudelleen  kuvioihin.  Haluan 
rohkaista,  että  lukiotietoihin  tuudit¬ 
tautuminen  voi  aiheuttaa  enemmän 
harmia  kuin  hyötyä,  ja  voit  hyvin  ope¬ 
tella  asiat  puhtaalta  pöydältä. 

Olen  itsekin  vanha  elektroniikkara- 
kentelija.  Sen  myötä  monet  käsitteet, 
kuten  Theveninin  teoreema,  negatii¬ 
vinen  takaisinkytkentä  ja  reaktanssi, 
olivat  tuttuja  jo  yläkouluikäisenä. 

Muutaman  asian  syvällistä  ymmär¬ 
tämistä  jarrutti  lukion  differentiaa¬ 
lilaskennan  puuttuminen.  Tämä  ei 
menoa  pahasti  haitannut,  sillä  peruse- 
lektroniikkasuunnittelussa  riittää,  kun 
hallitsee  yhteen-,  vähennys-,  jako-  ja 
kertolaskun.  RC-piirin  ja  muiden 
muutosilmiöiden  laskentaan  riittää 
normaali  funktiolaskin. 

Muistan,  kun  monelle  TKK:n  pe- 
ruskurssilaiselle  tuli  yllätyksenä,  että 
koaksiaalikaapelin  päästä  heij astuikin 
tavaraa  takaisin,  kun  asiaa  tarkastel¬ 
tiin  oskilloskoopilla  riittävän  lyhyellä 
aikaikkunalla.  Toinen  klassikkohanka- 
luus  oli  aikatason  ja  taajuustason  ero: 
miten  muka  signaalissa  voi  olla  useita 
eri  taajuuksia,  kuvassahan  näkyy  tasan 
yksi  taajuus. 

Vähän  kärjistäen  voisi  sanoa,  että  lu¬ 
kiofysiikassa  syntyneiden  väärinkäsi¬ 
tysten  oikaiseminen  on  yksi  opettajan 
haastavimmista  tehtävistä  yliopiston 
ja  ammattikorkeakoulun  elektroniikan 
opetuksessa.  Puhtaalta  pöydältä  aloit¬ 
tamisessa  on  puolensa.  & 

Kulttuuri 


PC-lamerit 

Taru  lajinsa  viimeisistä 

Yksi  lukuisista  ikuisuusprojekteistani  on  tietokonekulttuuriaiheinen 
jatkokertomus  nimeltä  PC-lamerit. 


Teksti  ja  kuvat:  Ville-Matias  Heikkilä 

-lamerien  tarina  sijoit¬ 
tuu  pieneen  savolais- 
kylään,  jossa  joukko 
yläasteikäisiä  poikia  on  1990-luvun 
keskivaiheilla  perustanut  piraattigruu- 
pin  nimeltä  COOLeS  WaReZ  UNiON. 
Vuosien  varrella  pojille  tulevat  tutuksi 
paitsi  purkit  ja  modeemit,  myös  Inter¬ 
net,  ohjelmointi,  demoskene  ja  monet 
muut  tietokonekulttuurin  ilmiöt.  Näi¬ 
den  sivussa  tehdään  tuttavuutta  niin 
erilaisiin  päihtymystiloihin  kuin  ok¬ 
kultismiin,  henkimaailman  olentoihin 
ja  vieraan  sukupuolen  edustajiinkin. 

1990-luvun  puoliväli  oli  tietokone- 
kulttuurin  murrosaikaa.  PC:t  ja  mo¬ 
deemit  yleistyivät  kodeissa  kovaa  vauh¬ 
tia  jättäen  vanhan  kotimikrokulttuurin 
varjoonsa.  Yleistyviltä  BBS-purkeilta 
alkoi  vallata  alaa  Internet,  joka  nousi 
vähitellen  koko  kansan  tietoisuuteen  ja 
syrjäytti  purkit.  PC-lamerit  huomaa- 
vatkin  ennen  pitkää  rakentaneensa 
kuolevalle  maalle:  mitä  merkitystä  on 
purkkimaailman  saavutuksilla,  kun 
alempien  luokkien  oppilaat  eivät  enää 
välitä  purkeista  tai  edes  tiedä  mitä  ne 
ovat? 


Myös  aikuiset  ovat  keskellä  murros¬ 
ta.  Kylässä  on  aina  vain  vähemmän 
työtä,  ja  yhä  useampi  talo  autioituu. 
Jopa  kylän  viimeinen  muinaistietäjä 
vetelee  viimeisiään.  CWU:laistenkin 
pitäisi  muuttaa  pois  peruskoulun  jäl¬ 
keen,  koska  siellä  ei  ole  edes  lukiota. 
Mutta  voisiko  CWU:sta  olla  vielä  ky¬ 
län  pelastajaksi  -  sen  omaksi  Nokiaksi 

-  vai  päättääkö  se  unohtaa  juurensa  ja 
kadota  lopullisesti  kaupunkeihin? 

CWU:n  historia  alkoi  vuonna  1994 

-  myös  tässä  todellisuudessa.  Tällöin 
BBS-maailman  kulkijoilla  oli  kova  tar¬ 
ve  selvitellä  keskinäisiä  nokkimisjär- 
jestyksiään,  ja  purkkien  tiedostoalueil¬ 
le  tulvi  asiaan  liittyviä  tekstitiedostoja. 
Nämä  inspiroivat  tehtailemaan  parodi¬ 
oita,  joita  julkaisin  valegruuppinimel- 
lä  COOLeS  WaReZ  UNiON.  Samalla 
vakiintuivat  myös  gruupin  jäsenten 
nimet.  Skrollin  numerosta  2015.1  voi 
lukea  aiheesta  lisää. 

Purkkimaailma  katosi  liki  olemat¬ 
tomiin  vuosituhannen  vaihteeseen 
mennessä,  eikä  CWU-julkaisuille  ollut 
enää  kanavaa.  Valeryhmä  jäi  kuitenkin 
mieleeni  kytemään:  voisiko  sitä  vielä 


käyttää  johonkin?  Kun  netissä  alkoi 
olla  yhä  enemmän  muisteluja  90-luvun 
skenestä,  alkoi  tilanne  tosissaan  vaatia 
CWU:n  paluuta.  Ryhmä  voisi  omilla 
muistelmillaan  näyttää  niin  omalleen 
kuin  nuoremmillekin  sukupolville, 
missä  kaappi  seisoo!  Tarina  on  näin 
myös  tribuutti  omille  kulttuuritaus¬ 
toilleni:  vaikkei  yhdelläkään  hahmol¬ 
la  suoraa  esikuvaa  olekaan,  suuri  osa 
tapahtumista  perustuu  todellisuuteen 
tai  ainakin  totena  kerrottuihin  skene- 
legendoihin. 

Vuorosanamuotoon  kirjoitetut 
tekstitiedostot  olivat  tarinalle  var¬ 
sin  oikeanhenkinen  formaatti,  mutta 
etenkin  monille  purkkimaailmaa  tun¬ 
temattomille  lukijoille  jäivät  monet 
asiat  hämäriksi.  Lisäksi  hahmot  meni¬ 
vät  nimimerkkiensä  suojista  helposti 
sekaisin,  joten  heistä  olisi  hyvä  piirtää 
kuvat.  Pikselöityäni  CWU:laisista  ryh¬ 
mäkuvan  sain  kuulla  sen  tuovan  mie¬ 
leen  Maniac  Mansion  -seikkailupelin. 
Ehkä  tarina  olisikin  paras  kertoa  ani¬ 
maationa? 

Syksyllä  2015  kirjoitin  pienen  koe¬ 
ohjelman  nähdäkseni,  miltä  CWU- 

Gruupin  yhtenäisyys  sinetöidään  aina  kiljukänneillä. 


cULT  oF  pOVVER  -ryhmä  tietää  todellisuuden  luonteesta  enemmän 
kuin  muut. 


Jotkut  suosivat  yhteydenotossa  perinteistä  seremoniallisuutta. 


mR.mEgAsTuFfin  radioamatöörieno  Osmo  edustaa  kylän  varhaisem¬ 
paa  hakkerisukupolvea. 


tarinan  ensimmäinen  tiedosto  näyt¬ 
täisi  animoituna.  Tulos  oli  sen  verran 
menestyksekäs,  että  aloin  jatkaa  tari¬ 
nan  julkaisemista  videomuodossa  ke¬ 
hittäen  moottoria  samalla  eteenpäin. 
Yksityiskohtaisen  nysväyksen  päätin 
rajoittaa  tietokoneruutujen  näkymiin, 
ja  niihin  on  välillä  mennyt  turhankin 
paljon  aikaa.  Tarina  pyrkii  kuvaamaan 
ajan  tietotekniikan  ja  sen  alakulttuuri- 
ilmiöt  muutenkin  varsin  realistisesti, 
joten  ehkä  ansigrafiikkoihin  ja  media- 
arkeologiaan  on  aivan  mielekästäkin 
panostaa. 

Lihamaailma  esitetään  puolestaan 
melko  viitteellisesti.  Tärkeimpänä 


tyylillisenä  esikuvana  on  edellämai¬ 
nittu  Maniac  Mansion,  mikä  näkyy 
esimerkiksi  8x8-pikselisten  palikoi¬ 
den  käyttönä.  Puhe-  ja  kävelyanimaa- 
tioille  riittää  kahden  kuvan  vaihtelu, 
ja  lähinäkymissä  yksinkertaisesti  vain 
suurennetaan  pikselit.  Käytössä  on 
kuitenkin  myös  yksinkertainen  valais- 
tusalgoritmi,  ja  autolla  ajettaessa  saa¬ 
tetaan  hetkeksi  esittää  näkymää  jopa 
minäperspektiivistä.  Väripalettina  on 
PC:n  16-väripaletti,  joka  tosin  vaihtuu 
esimerkiksi  Amigaan  liittyvissä  tilan¬ 
teissa  amigamaisemmaksi.  Musiikki- 
taustat  ovat  90 -lukulaisia  träkkerimo- 
deja,  enimmäkseen  chiptune-osastoa. 


Tätä  kirjoitettaessa  PC-lamerien  ta¬ 
rinan  teksti  etenee  noin  puolivälissä 
-  loppusyksyssä  1995  -  ja  animoitu¬ 
na  sitä  on  vuoden  1994  loppuun  asti. 
Julkaisen  uusia  animaatiojaksoja  You- 
tubeen  toistaiseksi  noin  kerran  viikos¬ 
sa,  joten  koko  tarina  olisi  tällä  tahdilla 
animoitu  vuonna  2018.  Jos  kiinnos¬ 
tusta  riittää,  niin  saatan  julkaista  koko 
saagan  myös  ajettavana  ohjelmana  ja 
ehkä  jopa  MS-DOS-käännöksenä  -  ei¬ 
hän  sitä  ikinä  tiedä!  & 

http  ://www.  pe  I  u  I  a  m  u .  n  et/c wu/ 
http://www.facebook.com/pclamerit 

Sain  viestin  Facebookissa.  Kännykkäni  piippasi,  koneelta  kuului  plop,  ranteeni  äännähtija 
värähti.  Jossain  vielä  neljäskin  laite  varmisti,  että  tajusinhan  varmasti.  Silloin  mietin:  tämä 
on  jo  liikaa. 

Teksti:  Jukka  O.  Kauppinen 

Kuvat:  VVikimedia  Commons,  Jukka  O.  Kauppinen,  Toni  Kortelahti,  Lockheed  Martin,  Niklas  Isberg 


Olin  pohtinut  älypu- 
ettavien  merkitystä 
ja  hyötyä  jo  muuta¬ 
man  kuukauden  ajan. 
Onko  niissä  järkeä 
vai  ei?  Koska  tiedon  moottoritie  on 
kuuma,  tartuin  ajatukseen  ja  pukeu¬ 
duin  älyllisesti.  Kuntoilurannekkeet  ja 
älykellot  tulivat  taloon,  langattomuu- 
den  määrä  elämässäni  moninkertaistui 
kerralla.  En  silti  tullut  entistä  vapaam¬ 
maksi  tai  onnellisemmaksi. 

Samalla  mietin  älypukeutumisen 
ristiriitaa.  Laitevalmistajat  luovat  in¬ 
novaatioita  ja  päättävät,  mitä  kulutta¬ 
jat  haluavat.  Tai  mitä  heidän  toivotaan 
haluavan. 

Mutta  mitä  me  oikeastaan  haluam¬ 
me? 

Puettavat  älylaitteet  olivat  vielä  jo¬ 
kunen  vuosi  sitten  silkkaa  tieteiskir¬ 
jallisuutta.  Luimme  tutkijoista,  jotka 
upottivat  ihoonsa  mikrosiruja.  Tie¬ 
teiskirjallisuuden  pidemmälle  mene¬ 
vissä  visioissa  ulkoisten  älylaitteiden 
sijaan  meihin  istutetaan  niskaan  mi- 
niatyyritietokone  ja  voimme  surffata 
kyberavaruudessa  ajatuksen  voimalla. 
Näyttönä  toimii  silmän  verkkokalvo. 
Viimeistään  tuolloin  olemme  kaikki 
yhtä,  ainakin  siihen  saakka  kunnes 


haittaohjelma  leviää  ja  silmissämme 
räpsähtelee  potenssilääkemainoksia  ja 
kiertoradalle  jääneen  nigerialaisast- 
ronautin  avunpyyntöjä.  Voi  olla,  että 
verkottumisen  hyötyjä  punnitaan  tässä 
vaiheessa  uudelleen. 

Vielä  emme  ole  niin  pitkällä,  vaik¬ 
ka  vauhti  onkin  ollut  viime  vuosina 
kovaa.  Mieleen  tulee  1990-luvun  vir- 
tuaalitodellisuushuuma.  Silloinkin 
päätettiin,  että  näin  siisti  uusi  juttu  on 
seuraava  musta,  tosin  vain  laiteval¬ 
mistajien  mielestä.  Floppaus  oli  niin 
täydellinen,  että  kodin  virtuaalitodel- 


Timex  Datalink  Space  Invaders  -pelin  kera. 
Pelikellot  edelsivät  älykelloja. 


lisuudesta  tuli  käsitteenäkin  tabu  kah¬ 
deksi  vuosikymmeneksi.  Myös  älypu- 
ettavien  suhteen  vauhdin  huumassa  on 
helppoa  sokeutua  tekniikan  todellisille 
mahdollisuuksille.  Moni  älylaite  kuu¬ 
lostaa  kivalta,  mutta  hinnan  ja  toimi¬ 
vuuden  yhdistelmä  ei  ole  vielä  sopiva. 

Jos  pysymme  karuissa  faktoissa,  niin 
tämän  päivän  älypuettava  laite  on  vielä 
varsin  vaatimaton.  Meihin  ei  voida  vie¬ 
lä  lisätä  uusia  aisteja,  vaan  jonkin  ver¬ 
ran  älyä  tai  toiminnallisuutta  sisältävä 
laite  saattaa  auttaa  elämäämme  jollain 
muilla  tavoin. 

Fiksumpaa  pukeutumista 
jo  ennen  digiaikaa 

Missä  vaiheessa  mukana  kannetta¬ 
vat  laitteet  muuttuivat  niin  sanotuksi 
älypuettavaksi?  Hyvä  kysymys.  Miten 
kauas  historiaan  haluamme  mennä? 
Esihistorian,  antiikin  ja  keskiajan  uu¬ 
menista  löytyy  monia  keksintöjä,  jotka 
ovat  tavallaan  älypuettavien  esi- isiä. 
Esimerkiksi  kiinalainen  sormuslaskin 
1600-luvulta  oli  pikkuruinen  sormuk¬ 
seen  rakennettu  helmitaulu,  jolla  mat¬ 
kaava  kauppias  pystyi  tekemään  lasku¬ 
toimituksia  missä  tahansa. 

Jos  rajoitumme  digitekniikkaan,  niin 
ehkä  ensimmäinen  oikea  älypuettava 

Steve  Mannin  luomien  puettavien  tietokoneiden  kehitys  1980-luvun  alusta  vuosituhannen 
loppuun. 


oli  Pulsarin  laskinkello  vuonna  1975. 
Taskulaskin  yhdistettynä  rannekelloon 
-  siinäpä  teknolelu,  joka  ratsasti  muo¬ 
din  harjalla  vielä  1980-luvunkin  puo¬ 
lella,  aina  vain  uusina  versioina. 

1980-luvun  alussa  älykelloista  ja¬ 
lostui  pelikelloja.  Pienen  pieni  Space 
Invaders,  Pong  tai  geneerinen  räiskin¬ 
täpeli  ranteessasi?  Teknotyylikästä  ja 
ah  niin  kallista.  Pelit  olivat  kökköjä, 
kaksivärisiä  ja  kelloon  rakennettuja,  ei 
puhettakaan  vaihtamisesta.  Silti:  tämä 
oli  pelaamisen  tulevaisuus,  vain  noin 
30-40  vuotta  etuajassa! 

Pelit  olivat  ehtineet  vauhdittaa  pu¬ 
ettavien  älylaitteiden  kehitystä  jo  ai¬ 
emminkin.  Matemaatikot  Edward  O. 
Thorp  ja  Claude  Shannon  näet  ke¬ 
hittivät  matemaattisia  kaavoja,  joiden 
hyödyntämiseksi  rakennettiin  pikku¬ 
ruisia  tietokoneita.  Yksi  malli  mahtui 
tupakka-askiin,  toinen  kenkään.  Tar¬ 
koitus  oli  jalo:  kasinoiden  huijaami¬ 
nen.  Ahneus  aina  motivoi! 

Ensimmäiset  oikeasti  älykkäät  pu¬ 
ettavat  saapuivat  keskuuteemme 


1980-  ja  1990-luvuilla.  Kanadalainen 
Steve  Mann  oli  älypuettavien  aito 
pioneeri,  joka  kehitti  muun  muassa 
ensimmäisen  puettavan  tietokoneen, 
joka  muuten  pohjautui  Commodore 
64:stä  tuttuun  MOS  6510  -prosesso¬ 
riin.  Myöhemmin  Mann  oli  maailman 
ensimmäinen  vblogaaja.  Herran  1994 
rakentama  kokoonpano  mahdollisti 
videokuvan  lähettämisen  ja  jakamisen 
päähän  kiinnitetyn  web -kameran  ja 
repputietokoneen  avulla. 

Applen  Newton  (1993)  oli  puoles¬ 
taan  ensimmäinen  merkittävä  mukana 
kuljetettavista  digitaalisista  muistiin¬ 
panovälineistä.  Hieno  ja  innovatiivi¬ 
nen  se  olikin,  vaikka  tekniikka  vielä 
kompuroi.  Microsoftin  Bill  Gates 
puolestaan  visioi  tablet-tietokoneen 
vuonna  2005,  ja  ensimmäiset  Origa¬ 
mi-tabletit  lanseerattiin  jo  seuraavana 
vuonna.  Ne  olivat  käytännössä  Applen 
iPadien  edelläkävijöitä.  Tänään  tabletit 
ja  älypuhelimet  ovat  tärkeä  osa  monen 
elämää,  ja  kanniskelemme  mukanam¬ 
me  uskomattoman  monipuolisia  äly- 


laitteita,  vaikka  emme  sitä  aktiivisesti 
tiedostakaan. 

1990-luvulla  saapuivat  myös  en¬ 
simmäiset  oikeasti  puettavat  tietoko¬ 
neet.  Ensimmäiset  olivat  eräänlaisia 
vyökoneita,  joiden  käyttöliittymä  oli 
ranteeseen  kiinnitetty  pienikokoinen 
näppäimistö.  2000-luvun  puolella  pu¬ 
ettaviin  yhdistettiin  jo  ensimmäiset 
täydennetyn  tai  lisätyn  todellisuuden 
laitteet,  jotka  ovat  muuttumassa  hiljal¬ 
leen  todellisuudeksi  vasta  nyt,  puolen¬ 
toista  vuosikymmenen  jälkeen. 

Entä  missä  vaiheessa  älypuhelimet 
hiipivät  keskuuteemme?  Nokian  Sym- 
bian  Series  60  -pohjaiset  älypuhelimet 
olivat  ensimmäisiä  edullisia,  laajalti 
käytettyjä  ja  ennen  kaikkea  edullisia 
älylaitteita  taskuissamme.  Pilkataan 
vain  N-Gagea  (2002),  mutta  Nokian 
flopannut  pelipuhelin  oli  poikkeuksel¬ 
lisen  edullinen  älypuhelin,  jonka  moni 
osti  hinta/teho- suhteen  takia,  pelit 
unohtaen. 

Samoihin  aikoihin  julkaistiin  ensim¬ 
mäiset  Applen  iPod-musiikkisoitti- 
met,  joihin  saatiin  muutaman  vuoden 
sisään  myös  väri-  ja  kosketusnäytöt  ja 
videotoisto.  Seuraava  vaihe  olikin  teh¬ 
dä  musiikkisoittimista  aitoja  älylaittei¬ 
ta,  joihin  pystyi  asentamaan  pelejä  ja 
ohjelmia,  aivan  kuin  iPhoneihin  kon¬ 
sanaan. 

Viime  vuosina  älypukeutumisen 
trendien  eturiviin  on  noussut  videoku¬ 
vaus  ja  livestriimaaminen.  Enää  ei  vält¬ 
tämättä  tarvita  edes  erillisiä  lähetys- 
laitteita,  sillä  omaa  nettivideotaan  voi 
striimata  vaikka  suoraan  kännykältä. 
Samoin  puettavat  videokamerat,  lan¬ 
gattomat  mikrofonit  kauluksessa  ovat 
arkipäivää.  Kaikki  mahdollinen  doku- 


Viihteestä  todeksi 

Tv:n  ja  elokuvien  historia  on  täynnä  älypuettavia 
laitteita,  jotka  eivät  ole  sittenkään  niin  kaukana  to¬ 
dellisuudesta.  Fallout-roolipelien  Pip-Boy  on  hieno, 
retrofuturistinen  rannetietokone,  jota  ilman  elämä 
ydinautiomaassa  olisi  kovin  ankeaa.  Myös  Futura- 
massa  ihmisillä  on  rannetietokoneet,  tosin  aika  lail¬ 
la  edistyneempinä  versioina.  Matrixissa  käytetään 
hologrammeina  heijastettuja  3D-käyttöliittymiä,  ja 
Tronin  digihahmot  pukeutuvat  älyformuihin.  Mission 
Impossible  4:ssä  hahmoilla  on  tietokoneistetut 
älylasit,  Rocobopin  laseissa  on  puolestaan  infrapu- 
nanäkö.Total  Recallissa  aivoihin  istutetut  nanobotit 
tallentavat  ihmisten  muistot  pilveen. 

Viihteen  historia  on  täynnä  älypuettavaa  -  ja  ne 
muuttuvat  todeksi  nopeammin  kuin  uskoisikaan. 


Fallout-roolipelien  rannetietokone  edustaa  retrofuturistisia  älypuettavia  parhaim¬ 
millaan. 

mentoidaan,  kuka  tahansa  voi  olla  net- 
ti-tv-asema.  Sen  myötä  on  tosin  synty¬ 
nyt  myös  aivan  uudenlaisia  nettitähtiä, 
kun  ihmiset  pöljäilevät  livenä  ja  katso¬ 
jat  jännittävät,  että  mitä  tuo  hullu  tekee 
seuraavaksi.  Formulalegenda  Michael 
Schumacherin  surullisenkuuluisan 
lasketteluonnettomuuden  vakavuut¬ 
ta  väitetään  pahentaneen  päässä  ollut 
GoPro -kamera,  joka  saattoi  heikentää 
kypärän  tehoa. 

Entäpä  tulevaisuuden  älypukeutu- 
minen?  Yhdysvaltain  avaruusjärjestö 
NASAn  suunnitelmissa  on  pukea  ast¬ 
ronautit  älykankaista  (Smart  Fabrics 
Technology  Development,  2010)  val¬ 
mistettuihin  asuihin,  joiden  sisäpinta 
on  varusteltu  antureilla,  sensoreilla  ja 
dataväylillä.  Puvut  kykenevät  tarkkai¬ 
lemaan  astronautin  terveydentilaa,  ja 
niihin  on  helppo  liittää  elektronisia 
laitteita.  Sopiva  älykangas  voi  myös  an¬ 
taa  force  feedback  -liikepalautetta,  jota 
tarvitaan  esimerkiksi  robottien  kauko- 
ohjauksessa.  Älykangas  pysyy  myös 
puhtaampana,  on  kevyempää  ja  vie  vä¬ 
hemmän  tilaa.  Joten  muistaakapa  tark¬ 
kailla  avaruuslentäjien  alusasuja,  kun 
nämä  lentävät  kohti  Marsia.  Aikanaan 
avaruustekniikka  valuu  myös  meidän 
tavallisten  kuolevaisten  ulottuville. 
Mitä  kaikkea  kalsarimme  meille  jutte- 
levatkaan  20  vuoden  päästä? 

Älykästä  tappamista 

Yhdysvaltain  asevoimien  tutkimuslai¬ 
tos  DARPA  aloitti  1994  ensimmäisen 
puettaviin  ja  kannettaviin  tietokonei¬ 
siin  keskittyvän  tutkimusohjelmansa. 
DARPA  järjestikin  1996  maailman  en¬ 
simmäisen  älypuettaviin  keskittyneen 
tutkij  akonferenssin. 

Yhdysvaltain  armeija  haaveili  pit¬ 
kään  jalkaväkisotilaan  digitalisaatiosta 
ja  kehitti  sinnikkäästi  verkostoituneen 
digisotilaan  konseptia.  Land  Warrior 
-tutkimusprojekti  kuitenkin  haudat¬ 
tiin  epäkäytännöllisenä,  sillä  taistelu¬ 
kentälle  soveltuva  kannettava  teknolo¬ 
gia  oli  lopulta  liian  kallista,  painavaa  ja 
epäkäytännöllistä. 

Tekniikkaa  kuitenkin  testattiin  Ira¬ 
kissa,  jolloin  havaittiin,  että  kaikkia  so¬ 
tilaita  ei  kannata  päivittää  digiaikaan. 
On  tehokkaampaa,  kun  vain  ryhmän¬ 
johtaja  ui  tiedon  valtaväylällä  ja  ko¬ 
mentaa  osastoaan.  Need  to  know  -pe¬ 
riaate  toimi  tälläkin  kertaa  paremmin 
kuin  täysdigitalisaatio. 

Viimeisin  älysotilasversio  on  nimel¬ 


tään  Nett  Warrior,  jolla  tehdään  kun¬ 
niaa  jalkaväen  taistelutaktiikoita  toisen 
maailmansodan  aikana  kehittäneelle 
amerikkalaissotilas  Robert  B.  Net- 
tille.  Nyt  armeija  muokkaa  Android- 
p ohjaisistä  älypuhelimista  viestintä¬ 
laitteita,  joilla  ryhmänjohtajat  näkevät 
toistensa  sijainnin  taistelukentällä  ja 
voivat  sijoittaa  interaktiiviselle  kartalle 
merkintöjä  vaikkapa  miinakentistä  ja 
vihollisen  sijainnista.  Puhelimet  ovat 
toki  vahvasti  muokattuja,  käyttöjär¬ 
jestelmää  myöten.  Viestintä  tapahtuu 
suojatussa  sotilasradioverkossa,  jossa 


viestit  liikkuvat  datana  ja  tekstiviestei¬ 
nä. 

Kuluttajateknologian  muokkaami¬ 
nen  sotilasstandardien  mukaiseksi  on 
osoittautunut  sekä  kustomoitujen  jär¬ 
jestelmien  kehittämistä  halvemmaksi 
että  käytännöllisemmäksi.  Liiveihin 
upotettu  kännykkä  kun  on  sekä  kevy¬ 
empi  että  akkukestoltaan  luotettavam¬ 
pi  kuin  digisotilaiden  aiemmat  varus¬ 
teet. 

Älylaseja  puolestaan  hyödynnetään 
erityisesti  sotilasilmailussa  kypärätäh- 
täimen  ja  -näyttöjen  muodossa.  Tä- 

män  päivän  kehittyneimmissä  järjes¬ 
telmissä  älypuettavat  ovat  tärkeä  osa 
konetta. 

Esimerkiksi  Suomen  ilmavoimien 
F/A-18  Hornet  -koneiden  ohjaajien 
kypärän  visiiriin  heijastetaan  HUD- 
näytön  ja  asejärjestelmien  tietoja. 
Parhaillaan  palveluskäyttöön  tuleva 
Yhdysvaltain  F- 3 5 -hävittäjä  taas  on 
lentokoneen  kokoinen  älyjärjestelmä 
(F-35  Mission  Systems  and  Sensor 
Fusion),  jonka  sensorit  ja  kamerat 
kattavat  aukottomasti  sen  ympäristön 
täydellisessä  kuplassa.  Järjestelmän 
ytimessä  oleva  lentäjä  näkee  kypärän¬ 
sä  visiirinäytön  avulla  koneen  rungon 
läpi,  minkä  lisäksi  koneen  tietojärjes¬ 
telmä  yrittää  tunnistaa  havaitut  lento¬ 
koneet,  analysoi  tilannekuvaa  ja  uhkia 
-  tarjoten  heijastaen  pureskellun  tie¬ 
don  lentäjän  visiiriin  sen  mukaan. 

Jos  tämä  ei  ole  todellista  älypukeutu- 
mista  niin  mikä  sitten? 

Älykkäitä  kännykkäsovelluksia 

Arkipäiväisinä  älypukeutumista  ovat 
tietenkin  älypuhelimet.  iPhonet,  pädit, 
Windows  Phonet,  Android-laitteet, 
tabletit  tekevät  elämästämme  hyvin 
sähköistä  ja  digitaalista.  Käytämme 
puhelimissamme  mitä  kummalli¬ 
sempia  sovelluksia,  joista  jokunen  on 
hyödyllinen,  monet  tarpeettomia,  osa 
täysin  epäkäytännöllisiä.  Miten  kum¬ 
mallista  elämämme  olikaan  ennen 
GPS-kännykkää,  jonka  paikallisliiken- 
nesovellus  näyttää  bussien  liikkeet  ja 
reitit  kartalla? 

Ei  siis  ihme,  että  puhelimista  ha¬ 
lutaan  tehdä  yhä  kaikenosaavampia 
all-in-one-laitteita.  Asennettavien  oh¬ 
jelmien  ohella  yksi  keino  tässä  on  nfc- 
lähitunnistustekniikka,  jolla  voidaan 
kätevästi  parittaa  vaikkapa  puhelin 
matkakaiuttimiin  tai  kuulokkeisiin  tai 
vaihtaa  tiedostoja  kännyköiden  välillä. 
Onpa  joillakin  laitevalmistajilla  myös 
nfc- sovelluksia  kännykän  yhdistä¬ 
miseksi  pesukoneeseen,  jääkaappiin 
tai  sähkömittariin.  Hyundai  käyttää 
kännykkää  auton  ovien  avaamiseen 
ja  käynnistämiseen.  Näin  älypuhelin 
ohjaa  yhä  useampia  henkilökohtaisia 
sekä  kodin  älylaitteita  ja  muuttuu  aina 
vain  tärkeämmäksi  elämämme  kulma¬ 
kiveksi. 

Nfc:tä  käytetään  myös  pankkikortti¬ 
en  lähimaksuominaisuudessa,  joten  ei 
ihme,  että  langaton  maksaminen  halu¬ 
taan  myös  kännyköihin,  joko  erillisellä 


nfc-tarralla  tai  puhelimen  nfc-ominai- 
suudella  ja  sitä  tukevalla  ohjelmalla. 

Kännykkämaksaminen  tuntuu  to¬ 
sin  kiinnostavan  enemmän  pankkeja 
ja  operaattoreita  kuin  kuluttajia,  mikä 
herättää  myös  kysymyksiä.  Mikseivät 
tekniikkaintoilijatkaan  halua  tehdä 
puhelimestaan  maksulaitetta?  Ehkä 
siksi,  että  tekniikkaleluja  on  kyllä  kiva 
kokeilla,  mutta  kun  kyse  on  oikeas¬ 
ta  rahasta,  kynnys  onkin  korkeampi? 
Toki  kännykkämaksaminen  on  muu¬ 
tenkin  alkuvaiheessaan,  ja  eri  pankki¬ 
en  käytännöt  eroavat  toisistaan,  mikä 
sekin  kasvattaa  kynnystä.  Entä  jos 
maksuohjelma  bugaa  tai  rahan  siirtä¬ 
minen  nfc-tarralle  on  ärsyttävän  han¬ 
kalaa?  Silti,  nykypäivänä  ihmiset  ovat 
enemmän  naimisissa  puhelimensa 
kuin  lompakon  tai  pankkikortin  kans¬ 
sa,  joten  ehkä  kännykkämaksamisesta 
tulee  jossain  vaiheessa  arkipäiväisen!  - 
pää. 

Uudet  tuttavani 
älyavaruudesta 

Millaista  tämän  päivän  perustason 
älypukeutuminen  on,  kännykän  räp- 
läämisen  lisäksi?  Uhrasin  itseni  tieteen 
alttarille  ja  otin  koeajoon  useita  älylait¬ 
teita. 

Älylaitteiden  käsite  on  toki  laaja,  ja 
päädyin  sisällyttämään  siihen  myös 
muutaman  vuoden  ajan  käyttämäni 
Garminin  GPS -navigaattorin,  joka  on 
hyvä  esimerkki  toimivasta,  käytännöl¬ 
lisestä  ja  mukavasta  teknovempeleestä. 
Vaikka  sen  käyttötarkoitus  on  rajattu, 
pyörii  kapineen  uumenissa  riittävän 


Älykello  kertoo  sosiaalisen  ulottuvuuden  ta¬ 
pahtumista  missä  ja  milloin  vain,  vaikkapa 
geokätkentä-retken  aikana. 


tehokas  tietokone  ja  tarkoituksen¬ 
mukainen  ohjelmisto.  Älykkääseen 
GPS:ään  voi  ladata  vaikkapa  geokät- 
köjen  sijainteja  taikka  karttoja,  jolloin 
sitä  voi  käyttää  yhtä  lailla  kompassina, 
geokätköoppaana  tai  kaupunkikartta- 
na  turistia  leikkiessäni.  Laitteessa  on 
eri  aktiviteetteihin  optimoituja  tilo¬ 
japa  kuljettujen  reittien  katsominen 
myöhemmin  Google  Mapsissä  on 
elävöittänyt  ihmeesti  matkojeni  jälki¬ 
puintia.  Omalla  tavallaan  myös  auto- 


Apple  VVatchista  ounasteltiin  uutta  muoti-ilmiötä.  Vaikka  se  onkin  hieno  teknolelu,  niin  käytän¬ 
nön  syistä  sen  höyty  jäi  verraten  vähäiseksi. 

Älykello  oppii  kulkureittisi  ja  vinkkaa  jopa  lä¬ 
hiliikenteen  busseista. 


Älyrannekkeen  kanssa  et  ole  koskaan  yksin,  jos  sinulla  vain  on  netti  kavereita. 


navigaattorit,  etenkin  verkkoyhteyden 
kautta  toimivat  ovat  erittäin  käteviä 
älylaitteita.  Päivitetyt  liikennetiedot  ja 
varoitukset  ovat  aktiiviselle  autoilijalle 
arvokkaita. 

Garminini  ei  ole  tekno  seksikkäin 
älylaite,  mutta  että  se  osaakin  olla  pieni 
ja  tarkoituksenmukainen.  Kunpa  tek- 
nolelut  olisivat  aina  näin  tyydyttäviä. 

Samaa  autuasta  tyytyväisyyttä  ei 
herätä  Huawei  Watch,  mielettömän 
hieno,  viimeisen  päälle  designattu  me¬ 
tallinhohtoinen  älykello.  Androidilla 
pyörivä  Teknolelu  2016  on  viidensa¬ 
dan  euron  kunnioitusta  herättävä  äly- 
laite,  joka  nostaa  käyttäjänsä  statusta 
monta  pykälää.  Etenkin  hintalapun 
kertomisen  jälkeen. 

Käytännössä  niin  Huawein  kuin 
Applen  Watchit  putoavat  samaan  ”hi- 
ton  kallis,  hieno  ja  hyödytön”  -loke¬ 
roon.  Ne  ovat  upeita  design-tuotteita, 
joiden  päätehtävä  on  herättää  muissa 
kateutta. 

Käytin  etenkin  Watchia  pitkään  ak¬ 
tiivisesti.  Yritin  päästä  zoneen,  tekno - 
leluttamisen  ytimeen.  Loppumetreillä 
olin  lähinnä  stressaantunut.  Laitteen 
akku  kesti  pari  päivää,  jos  en  käyttänyt 
kelloa.  Normaalikäytössä  akku  riitti 
päiväksi  ja  aktiivisemmalla  näpräilyllä 
ei  sitäkään. 

Älykellolle  on  toki  käyttöä.  Puheli¬ 
meen  parittamisen  jälkeen  siihen  voi 
etsiskellä  niin  outoja  kuin  käytännöl¬ 
lisiä  sovelluksia.  Säätiedot,  paikallislii¬ 
kenne  sekä  askel-  ja  sykemittarit  olivat 
ihan  käteviä.  Nyt  sykkii,  katselin  kävel¬ 
tyäni  töistä  kotiin.  Askeltavoite  täytty¬ 
mättä,  kierränpä  siis  kauempaa.  Muu¬ 
taman  päivän  käytön  jälkeen  astelen 
kadulle,  ranne  värisee  ja  älykello  ker¬ 
too,  että  kymmenen  minuutin  päästä 


menisi  bussi  kotiin.  Mistä  ihmeestä 
se  tuonkin  tajusi,  fiksu  vekotin!  Aa¬ 
mulla  herättyäni  laite  kertoi  säätilan, 
jotta  tiesinpä  mitä  odottaa  ennen  oven 
avaamista. 

Samaa  teki  tuttavani  älykello:  tämän 
autoillessa  töihin  kello  varoitti  reitin 
varrella  odottavasta  ruuhkasta,  joka  ei 
ollut  edes  samalla  tiellä.  Sekin  tiesi  jo 
minne  olit  matkalla.  Sitten  iskikin  vai¬ 
noharhaisuus.  Kellohan  analysoi  mi¬ 
nua  ja  päättelee  oma-aloitteisesti  mitä 
olen  tekemässä  seuraavaksi.  Hyväähän 
se  tarkoittaa,  haluaa  vain  auttaa  minua. 
Mutta  miten  ihmeessä?  Mitä  kaikkea 
laite  tallentaakaan  minusta  Googlen 
tietokantaan,  ja  mihin  kaikkeen  tie¬ 
tojani  yhdistellään?  Näkymättömästi 
viestivä  älykello  ei  selvästikään  sovellu 
tietoturvaharhaiselle. 

Umpidigitaaliseen  kelloon  voi  asen¬ 
taa  myös  erilaisia  kellotauluja,  kuin 
Windowsin  taustakuvaa  vaihtaisi.  On 


ilmailukelloja,  kuun  asentoja,  mitä 
vain,  niin  ilmaisina  kuin  maksullisina 
vaihtoehtoina.  Jotkut  ovat  käyttökel¬ 
poisempia  kuin  toiset,  jotkut  näyttävät 
niin  hienoilta  ja  fyysisen  oikeilta. 

Laitteen  ohjelmienkin  hallinnointi 
oli  kätevää.  Synkataan  kello  puheli¬ 
meen  ja  sitten  vain  surffataan  känny- 
källä  latauskaupassa  ja  tutkitaan  ohjel- 
mistovalikoimaa.  Ohjelmat  asentuvat 
kelloon  langattomasti,  ilman  kyyneliä. 

Mutta  mitä  tällä  voisi  tehdä  oikeasti? 
Huudat  ranteeseen  ”ok  google  kumme¬ 
li”  ja  pienen  pienelle  ruudulle  tupsah¬ 
taa  Google-hakutulos  Kummelista.  Tai 
jostain  väärinkuullusta.  Koska  kellon 
näyttö  on  pieni  ja  pyöreä,  on  tututkin 
sovellukset  räätälöitävä  Android  Wear 
-älykelloympäristöön  ja  vielä  mahdol¬ 
lisesti  juuri  kyseiselle  älykello  tyypille. 
Mutta  millaiset  sovellukset  mahtuvat 
pienelle  näytölle  ja  mitä  ylipäätään  tar¬ 
vitset  ranteeseesi? 

Älykkäämpi  Jukka? 

Perehdyin  älylaitteisiin  sekä  omien  aiempien  kokemusteni  että  lainaamieni  testilaitteiden 
avulla.  Pahimmillaan  käytin  kännykän  lisäksi  kolmea  erilaista  älykelloa  ja  -ranneketta, 
joille  annoin  alkuun  kaikki  mahdolliset  luvat.  Kyllä,  kerro  minulle  jos  saan  sähköpostia, 
jos  joku  seuraa  minua,  kun  kaveripyyntöjä  tulee,  kun  saan  kommentteja,  joku  likettää, 
kaikkea.  Surinaa,  pärinää  ja  piipitystä  kuului  koko  ajan,  joka  suunnalta. 

Aktiivisen  somettajan  ja  nettityöläisen  elämä  muuttui  nopeasti  somepainajaiseksi. 
Kaikesta  mahdollisesta  raportoitiin.  Olo  ei  juuri  helpottunut  sen  jälkeen,  kun  vähensin 
aktiivisten  laitteiden  määrää.  Bluetooth  pois  päältä  puhelimesta,  johan  helpotti,  siihen 
saakka  kunnes  tajusin  Huavvei  VVatchin  tarrautuneen  oma-aloitteisesti  vvlaneihini  ja 
huutelevan  ihan  omia  aikojaan  Facebook-viesteistä. 

Lopulta  suljin  sovellusten  viestintälupia  niin  ahkerasti,  etten  ollut  myöhemmin  saada 
niitä  takaisin  päälle. 

Miten  elämäni  muuttui  älylaitteiden  ansiosta?  Vain  vähän.  Työpäivä  ei  niiden  takia 
juuri  muuttunut,  mutta  etenkin  kuntoilu  ja  sosiaalisen  median  seuraaminen  nousivat  ai¬ 
van  uudelle  asteelle.  Samalla  kuitenkin  totesin,  että  liiallinen  älysomeilu  ei  sovi  ainakaan 
minulle.  Puheluiden  ja  viestien  ilmoitukset  ranteessa  olivat  käteviä,  mutta  somepommi- 
tus  ahdisti.  Sen  sijaan  kuntoilu-  ja  matkamittarit  vaikuttivat  aktiivisella  tavalla  liikkumi¬ 
seen!.  Ehkä  mukavinta  oli  käyttää  pitkästä  aikaa  rannekelloa.  Tavallinen  digitaalikello 
olisi  toki  halvempi,  mutta  hei,  minkäs  nörtti  itselleen  mahtaa! 

Älylaitteiden  suurin  ongelma  on  yksinkertaisesti  akkukesto.  Mitä  fiksumpi  ja  puetta- 
vampi  kapine,  sen  surkeammin  se  kestää  käyttöä.  Älykello  kuivuu  alle  päivässä  ja  Google 
Glassissa  riittää  potkua  muutamaksi  tunniksi.  Ei  näillä  kuulkaa  vielä  ihmeitä  tehdä, 
etenkään  reissatessa. 

Loppujen  lopuksi  älylaitteita  tuskin  hankitaan  elämänlaadun  parantamiseksi.  Moni  on 
varmastikin  kokeilija,  joka  on  päättänyt  jo  laitteen  ostaa,  jäljellä  on  vain  päätös  mihin 
täsmälleen  pennosensa  upottaa.  Joillakin  laitteilla  ja  sovelluksilla  jostain  elämänsä  osa- 
alueista  voi  varmasti  tehdä  helpompaa  tai  motivoivampaa.  Ilman  selkeää  lähtökohtaa  ja 
tarvetta  älypuettavasta  tulee  vain  rasite. 


Loppumetreillä  perusominaisuudet 
osoittautuivat  kätevimmiksi.  Ranne- 
pelit  olivat  pieniä  ja  kämyisiä,  moni 
hyötysovellus  hyödytön  ja  syke-/kun- 
toilumittarina  älykello  on  liian  hifi  ja 
raskas.  Mutta  jos  puhelin  oli  laukussa 
tai  kauempana  huoneessa,  niin  ranteen 
värinä  ja  ruudun  ilmoitus  tekstarin  tai 
Facebook-viestin  saapumisesta  oli  oi¬ 
kein  kiva,  samoin  soittotietojen  näky¬ 
minen  ranteessa.  Meluisassa  paikassa 
on  kätevää,  kun  rannevärinä  kertoo 
puhelimen  soivan,  ja  näet  heti,  kuka 
sinua  tavoittelee. 

Tämänkin  pystyi  viemään  liian  pit¬ 
källe.  Heikkona  hetkenä  annoin  kel¬ 
lolle  luvan  jutella  minulle  kaikesta. 
Sittenpä  sainkin  jatkuvaa  rannehieron- 
taa,  kun  kello  ilmoitti  jokaisesta  saa¬ 
mastani  Facebook-kommentista,  säh¬ 
köpostista,  Instagram- seuraajasta  ja 
tykkäyksistä.  Somevaroitukset  värisi¬ 
vät  ja  piippasivat  koko  ajan,  sain  infor- 
maatioähkyn.  Haluanko  ihan  varmasti 
tietää  kaiken  tämän  nyt  heti  ja  avata 
viestit  kellosta  puhelimen  näytölle? 

Paluu  perusasioihin 

Jatkuva  värinä,  langaton  liikenne  blue- 
toothin  ja  wlanin  kautta  sekä  erilais¬ 
ten  sovellusten  ajaminen  kellossa  oli 
akkutehon  kannalta  murhaavaa.  Peli- 
kehittäjien  tapaamisessa  kokeilimme 
Android-älykellopelejä,  ja  muutamaa 
tuntia  aiemmin  ladattu  kello  simahti 
kesken  kaiken. 

Jos  älykellojen  akkukesto  lasketaan 
aktiivisessa  käytössä  tunneissa,  niin 
mikä  niiden  merkitykseksi  jää,  jos  aa¬ 
mulla  reissuun  lähtiessäsi  et  voi  olla 
varma  virran  riittävyydestä  iltaan? 

Onneksi  arki-  ja  työpäivän  älypu- 
ettavista  voi  löytää  järkeviäkin  vaih¬ 
toehtoja,  kun  teknoleluvaatimustasoa 
lasketaan.  Esimerkiksi  niin  sanotut 
kuntoilurannekkeet  voivat  olla  myös 
älylaitteita,  ja  hyvinkin  fiksuja  vaihto¬ 
ehtoja. 

Esimerkiksi  Razer  Nabu  on  poh¬ 
jimmiltaan  tyylikäs  askelmittari,  joka 
mittaa  niin  kuntoiluaktiviteetteja  kuin 
untakin.  Samalla  se  on  someranneke, 
joka  ilmoittaa  rannenäytöllä  puheluis¬ 
ta,  tekstareista  ja  someviesteistä. 

Nabu,  samoin  kuin  Huawei  Band 
Zero,  muistuttivat  minua  älypuetta- 
vien  muista  tärkeistä  ominaispiirteis¬ 
tä.  Näkyykö  kello,  onko  tukka  hyvin, 
onko  laite  mukava  käyttää?  Nabu  on 
tyylikäs,  musta  ranneke,  joka  tosin 


tuntuu  joskus  liian  paksulta,  kun  kättä 
lepuuttaa  pöydällä  tai  läppärillä.  Band 
Zero  taas  näyttää  halvalta  80-luvun 
rannekellolta,  jossa  on  kämyinen  muo¬ 
vinen  rannehihna. 

Nabun,  VVatchin  ja  Zeron  kohdalla 
piti  miettiä  myös  oheisohjelmistojen 
toimivuutta.  Älykello  ei  ole  yksinäinen 
laite,  vaan  se  haluaa  olla  yhteydessä 
ympäristöönsä.  Millaisilla  työkaluilla 
laitetta  siis  hallitaan,  ja  kuinka  vaikka¬ 
pa  urheiluranneke  siirtää  tietonsa  kän- 
nykälle  tai  tietokoneelle,  jotta  käyttäjä 
voi  katsella  syyllisyyskäppyröitään  ja 
luvata,  että  ensi  viikolla  juoksen  var¬ 
masti  paljon  enemmän? 

Razerin  rannekkeen  kohdalla  olin  jo 
heittää  älylaitteet  kaivoon.  Ohjelman 
asentaminen  Android-puhelimelle  ja 
laitteiden  synkkaaminen  tuotti  syvää 
tuskaa,  mitä  pahensi  puhelimen  ohjel¬ 
man  muistihäiriö.  Kun  ohjelmaan  piti 
kirjautua  joka  kerta  käsityönä  uudel¬ 
leen  askellustietojen  siirtämiseksi,  niin 
lopulta  laite  alennettiin  pelkäksi  so- 
mettavaksi  rannekelloksi.  Lisäksi  ulko¬ 
maanmatkoilla  Nabu  ei  aina  suostunut 
vaihtamaan  aikavyöhykettä. 

Band  Zeron  Android- sovellus  sen 
sijaan  toimi  kuin  junan  vessa.  Tiedot 


synkkautuivat  edestakaisin,  ja  tilas¬ 
tot  kertoivat  liikunnasta  tai  sen  puut¬ 
teesta.  Tuntui  kivalta,  kun  laite  näytti 
hymynaamaa  liikkumistavoitteen 
täyttyessä.  Laite  täytti  tehtävänsä  niin 
kellona,  herätyskellona  kuin  syyllistä- 
jänä,  ja  tavallaan  positiivisesti  siinä  ei 
ollut  some-ominaisuuksia.  Vain  väri- 
nähälytys  ja  ruudulla  näkyvä  ilmoitus 
soittajista,  mikä  oli  kätevää  mölyisässä 
ympäristössä. 

Parasta  oli  silti  akkukestävyys:  kun 
älykelloon  ei  asennella  pelejä  tai  ohjel¬ 
mia  ja  näyttökin  on  pieni,  mustavalkoi¬ 
nen  kosketusnäyttö,  niin  virtaa  riittää 
päivästä  toiseen.  Tämä  oli  viimeinkin 
sellainen  älypuettava,  joka  teki  mitä 
haluttiin,  teki  sen  konstailematta,  eikä 
sitä  tarvinnut  jännittää. 

Mitä  enemmän  älylaitteita  käytin, 
sitä  monimutkaisempaa  elämä  oli.  Lo¬ 
pulta  totesin:  back  to  basics,  mitä  minä 
oikeasti  tarvitsen  ja  mikä  on  mukavaa? 
Mennään  sillä. 

Artikkelia  varten  testatut  ja  käytetyt 
älylaitteet  olivat  niin  omia  kuin  kave¬ 
rien;  kaupoissa,  reissuilla  ja  messuilla 
kokeiltuja  sekä  ja  Huawei  Suomen  ys¬ 
tävällisesti  Skrollille  lainaamia. 

Google  Glass  muutti  älylasit  tieteiskirjallisuuden  maailmasta  todeksi.  Näkökenttään  heijastet¬ 
tava  tietokonenäyttö  tarjoaa  loputtomasti  mahdollisuuksia. 


Kaikki  tieto  silmissäsi 

Tieteiskirjallisuudessa  holonäytöt  ja 
puettavat  näyttövisiirit  ovat  arkipäivää, 
mutta  tosimaailmassa  niitä  on  nähty 
niukemmin.  Moni  on  silti  yrittänyt, 
sillä  ensimmäinen  kaupallinen  kypä- 
ränäyttö  esiteltiin  jo  1989.  Siinä  missä 
vanhimmassa  tekniikassa  käyttäjän 
silmät,  joskus  jopa  koko  pää,  oli  hau¬ 
tautunut  silmille  asetettavan  näytön 
uumeniin,  niin  älylaseista  tuli  totta 
vasta  pari  vuotta  sitten  Google  Glassin 
myötä. 

Miksi  vasta  nyt?  Perussyinä  tekniik¬ 
ka  ja  akkukesto.  Painavat,  omituisen 
näköiset  älylasit  sopivat  kehityslabo¬ 


ratorioon,  mutta  kuluttajatuotteelta 
vaaditaan  muutakin.  On  esimerkik¬ 
si  varsin  kätevää,  jos  laite  ei  tarvitse 
verkkovirtaa  tai  tietokonetta.  Vielä 
tärkeämpää  on  tyylikkyys.  Laitteet  on 
saatava  ensin  pieniksi  ja  kevyiksi,  niin 
että  seuraavaksi  suunnittelijat  voivat 
hioa  niiden  ulkonäön  miellyttäväksi, 
jopa  tyylikkään  huomaamattomaksi. 
Uusien  laitteiden  on  istuttava  pääl- 
lämme  kuin  design-vaatteen,  niin  että 
niitä  ei  pikaisella  silmäyksellä  edes 
huomaa,  eivätkä  ihmiset  tuijottaisi 
kummissaan  kadulla.  Tämä  korostuu 
etenkin  älylasien  kaltaisen  näkyvän 
laitteen  kohdalla. 

Google  Glassissa  tulevaisuus,  tek- 


Ihmisestä  kyborgiksi 

Brittitutkija  Kevin  Warwick  on  hionut  useamman  vuosikymme¬ 
nen  ajan  näkemystään  älytekniikalla  augmentoidusta  ihmisestä. 
1990-luvun  lopussa  VVarvvick  upotti  ihonsa  alle  RFID-sirun,  jonka 
avulla  hän  pystyi  hallitsemaan  ovia,  valoja  ja  muita  tietokonepoh¬ 
jaisia  laitteita  kotona  ja  työpaikallaan.  VVarvvick  teki  näin  itsellään 
ihmiskokeita  siitä,  miten  ruumis  kestää  upotettuja  laitteita  ja  miten 
ihonalaiset  laitteet  kommunikoivat  ulkopuolelle. 

Myöhemmin  VVarvvickiin  upotettiin  monimutkaisempia  sensorei¬ 
ta  ja  hermostoliitäntä.  Järjestelmän  avulla  raajojen  liikkeitä  pystyt¬ 
tiin  lukemaan  ja  toistamaan  etänä.  VVarvvickin  vaimoon  istutettiin 
vastaava  järjestelmä,  ja  näin  kaksikosta  tuli  ensimmäiset  ihmiset, 
joiden  hermostot  kytkettiin  toisiinsa  sähköisesti. 

VVarvvickin  kokeiden  myötä  onkin  todettu,  että  ihmiskehoon 
on  mahdollista  upottaa  erilaisia  lisälaitteita,  jotka  voivat  viestiä 
ongelmitta  kehon  ulkopuolisten  järjestelmien  kanssa.  Tämän 
myötä  monimutkaisempienkin  sirujen  istuttaminen  ja  käyttäminen 
saattaa  yleistyä  tulevaisuudessa. 

Tosin  joidenkin  tahojen  mielestä  meidät  on  jo  sirutettu.  Asialla 
on  tietenkin  CIA,  joka  hallitsee  ihmisiä  salaisten  satelliittiensa 
kautta  lähetettävillä  komennoilla.  Huvittava  ajatus,  johon  on 
kuitenkin  vielä  matkaa. 

Toisaalta  -  eläimiähän  sirutetaan  jo.  Askel  ihmisten  sirutta- 
miseen  on  käytännölliseltä  kannalta  pieni,  joskin  siihen  liittyvät 


niikka  ja  design  yhdistyivät  ensim¬ 
mäistä  kertaa  käyttökelpoisella  tavalla. 
Vaikka  se  oli  teknologinen  prototyyppi 
eikä  kaupallinen  tuote,  niin  potentiaa¬ 
lia  ei  voi  kieltää.  Glassia  ei  välttämät¬ 
tä  edes  huomannut,  saati  tunnistanut 
älylaitteeksi.  Sen  saama  positiivinen 
huomio  raivasikin  tietä  myös  muiden 
älylaseille  ja  niiden  sovelluksille.  Esi¬ 
merkiksi  lentokonevalmistaja  Boeing 
ja  auto  valmistajat  tutkivat  älylasien 
käyttöä  tuotantolinjoillaan.  Kaavioi¬ 
den  ja  piirustusten  heijastaminen  suo¬ 
raan  näkökenttään  voi  sekä  nopeuttaa 
työntekoa  että  vähentää  virheiden 
mahdollisuuksia,  minkä  lisäksi  käsissä 
ja  jaloissa  pyörii  vähemmän  tavaraa. 

Google  Glassista  kehitetään  parhail¬ 
laan  oikeaa  kaupallista  tuotetta,  minkä 
lisäksi  lisätyn  todellisuuden  rintamalle 
on  tulossa  useita  muitakin  toimijoita. 
Etenkin  Microsoftin  Hololensia  on 
esitelty  hologrammiteknologian  seu- 
raavana  sukupolvena. 

Kyberpunk-aurinkolaseja  muistut¬ 
tavan  HoloLensin  läpi  katsotaan  to¬ 
dellista  maailmaa,  mutta  tietokoneessa 
pyörivä  ohjelmisto  laajentaa  käyttä¬ 
jän  näkymiä  esimerkiksi  videopelin 
grafiikoilla  ja  objekteilla.  Tekniikkaa 
kutsutaan  myös  "sekoitetuksi  todelli¬ 
suudeksi”,  jossa  todellisuus  yhdistyy 
kolmiulotteisiin  hologrammeihin,  il¬ 
massa  leijuviin  käyttöliittymiin  ja  ole- 


Kevin  VVarvvick  on  tutkinut  ihmisten,  tekniikan  ja  älylaitteiden  fuu¬ 
siota  jo  vuosikymmeniä.  Kuva:  VVarvvick  Cyborg  -  Lvvp  Kommunikä- 

ciö  -  www.flickr.com/photos/lwpkommunikacio. 


moraaliset  ongelmat  ovat  vielä  valtavia.  Tietyissä  maissa  lasten 
vaatteisiin  upotetaan  huomaamattomia  GPS-jäljittimiä,  jotta 
kidnappausten  uhrit  löydettäisiin  helpommin.  Kehittyneemmissä 
maissa  kidnappausongelmat  ovat  pienempiä,  mutta  eikö  esimer¬ 
kiksi  onnettomuustapauksissa  olisi  helpompaa,  jos  pelastustoimi 
voisi  skannata  tajuttomien  potilaiden  henkilöllisyyden  ja  nähdä 
välittömästi  näiden  lääkityshistorian? 

Meet  Pilot 


The  vvorlcTs  first  smart  earpiece 
which  translates  between  users 
speaking  different  languages 


A  World  Without  Language  Barriers 

Korvaan  istutettava  Baabelin  kala  -  Lin¬ 
nunradan  käsikirja  liftareille  muuttuu 
todeksi  vai  rahastusyritys  joukkorahoitus- 
rintamalla? 


mattomien  objektien  käsittelyyn. 

HoloLensillä  on  edessään  vielä  pitkä 
matka  valmiiksi  tuotteeksi,  ja  ensim¬ 
mäiset  kuluttajaversiot  ovat  tunnuste¬ 
tusti  rajoittuneita:  esimerkiksi  näkö¬ 
kenttä  on  kapeahko.  Mutta  matka  on  jo 
alkanut,  ja  Microsoft  tarjoaa  ilmaiset 
kehitystyökalut  kiinnostuneille  Holo- 
Lens-kehittäjille.  Ehkä  jo  ensi  vuonna 
Finnish  Game  Jämissä  tehdään  häm¬ 
mentäviä  hologrammipelejä? 

Jättiyhtiön  vastapainoksi  yhdysval¬ 
talainen  keksijä,  nörttien  kuningatar 
Jeri  Ellsworth  työstää  omaa  CastAR- 
laitettaan.  Joukkorahoituksen  avulla 
hiottava  laite  lähestyy  lisättyä  todel¬ 
lisuutta  indiekehittäjän  näkökulmas¬ 
ta,  rakentaen  isoja  kilpailijoitaan  pie¬ 
nempää,  kevyempää,  edullisempaa  ja 
ennen  kaikkea  halvempaa  viihde-  ja 
pelijärjestelmää. 

Ellsworth  ynnää,  että  virtuaali-  ja 
lisätyn  todellisuuden  rintamalla  on 
käynnissä  todellinen  varustelukilpa, 
jossa  kaikki  osapuolet  yrittävät  nujer¬ 
taa  toisensa  aina  vain  monimutkai¬ 
semmilla  laitteilla.  Mikä  onkin  erittäin 
totta,  kun  mietimme  Oculus  Riftin, 
Samsung  Gear  VR:n,  HTC  Viven  ja 
Playstation  VR:n  kehitystä.  Kaikki 
laitteet  myöhästyivät  luvatuista  julkai¬ 
suajankohdistaan,  kun  niitä  hiottiin 
aina  vain  paremmiksi,  monimutkai¬ 
semmiksi  ja  kalliimmiksi. 

Virtuaalitodellisuutta  käsitellään 
tarkemmin  toisessa  tämän  Skrollin  ar¬ 
tikkelissa. 

Kätevyyttä  ja  itsensä 
hemmottelua 

Olemmeko  valmiita  älypukeutumaan? 
Onko  älylaitteista  meille  edes  hyötyä? 
Vastaus  riippunee  paljolti  siitä,  mikä 
kiinnostaa  ja  mihin 
olemme  valmiita  si¬ 
joittamaan. 

Esimerkiksi  äly- 
kellojen  myynnit 
ovat  olleet  odotet¬ 
tua  heikompia. 

Ei  ihme,  kun 


laitteet  maksavat  500  eurosta  yli  ton¬ 
niin.  Satasten  urheilurannekkeitakiin 
hankitaan  vain  tositarpeeseen.  Sen 
sijaan  alle  satasen  rannekkeet,  joissa 
saattaa  olla  silti  myös  some-  ja  puhe- 
luilmoitustoiminnallisuutta,  ovat  jo 
verrattain  käyttökelpoisia  ja  toimivia 
vaihtoehtoja. 

Silti  älylaitteista  on  kuitenkin  tul¬ 
lut  trendituote,  ainakin  valmistajille. 
Kaupoissa  on  kokonaisia  osastoja  äly- 
puettaville,  ja  etenkin  sporttituotteita 
on  jo  kymmeniltä  valmistajilta.  Harva 
erottuu  joukosta  muutoin  kuin  ulko¬ 
asullaan. 

Älypuhelin  on  edelleen  ainoa  te¬ 
hokkaasti  yleistynyt  älylaite,  jonka 
vieminen  nykyihmisen  käsistä  voi  olla 
lähes  maailmanlopun  paikka.  Ei  vain 
siksi,  että  mitenkäs  nyt  sitten  muka 
snapchattaillaan,  vaan  myös  siksi,  että 
kännykät  ovat  jo  hämmentävän  moni¬ 
käyttöisiä  vempeleitä.  Niissä  voi  olla 
internet,  MP3-soitin,  radio,  Bluetooth- 
yhdistettävyys  mihin  tahansa,  langa¬ 
ton  maksaminen,  GPS,  autonavigaat- 
tori,  askelmittarit,  aivan  kaikki. 

Tarvitaanko  kännykän  lisäksi  enää 
mitään  muuta?  Se  riippuu  taas  käyt¬ 
täjän  tarpeista.  Eihän  kaikki  yhdessä 
laitteessa  ole  välttämättä  paras  mah- 


Joukkorahoitettua  älyä? 

Älypuettavat  ovat  muotia  myös  jouk- 
korahoitusrintamalla,  ja  innokkaat 
näpertäjät  esittelevätkin  jatkuvasti  uusia, 
houkutelevia  projekteja  teknolelujen 
ystäville.  Valinnanvaraa  riittää  omituisista 
päättömiin.  Mitä  tykkäisit  älylompakosta, 
joka  varoittaa  jos  hukkaat  luottokortin  tai 
unohdat  lompakon?  Hierovasta  hupparis- 
ta?  Värinäviestimestä  kuuroille?  Känny- 
källä  ohjattavasta  lämmitettävästä  takista 
tai  makuupussista?  Sormuksen  kokoisesta 
terveystietokoneesta?  Edullisesta  GPS:llä 
varustetusta  kuntoilukellosta  tai  avaimen- 


dollinen  ratkaisu.  Geokätkijä  saattaa 
haluta  tarkemman  ja  maastonkestävän 
GPS:n.  Erilliseen  MP3-soittimeen  voi 
mahtua  enemmän  biisejä.  Taskukon- 
solissa  on  isompi  näyttö  ja  monipuoli¬ 
sempia  pelejä.  Askelmittarissa  voi  olla 
myös  sykemittari,  ja  se  näyttääkin  ran¬ 
teessa  paljon  kivemmalta. 

Ja  tietenkin  lopulta  vastaan  tulee 
taas  akkukesto.  Moni  nykykännykkä 
on  imetty  kuiviin  jo  vuorokauden  käy¬ 
töllä.  Mikäs  eteen,  jos  olet  ulkomailla, 
akku  loppuu  ja  hotellisi  osoite  on  kän¬ 
nykän  tekstarissa,  navigaatiopiste  kän¬ 
nykän  karttaohjelmassa?  Ehkä  kaikkia 
munia  ei  sittenkään  kannata  laittaa  sa¬ 
maan  koriin? 

Tuskinpa  kenenkään  arki  varsinai¬ 
sesti  mullistuu  älylaitteiden  läsnäolos¬ 
ta  tai  puuttumisesta.  Askelmittariksi 
riittää  tyhmäkin  laite,  mutta  onhan  se 
silti  kivempaa,  jos  se  tallentaa  myös 
lenkkipolut,  korkeuskäyrät  ja  muut 
tarpeettomat,  silti  niin  koukuttavat  tie¬ 
dot.  Ehkä  kyse  on  siis  loppumetreillä 
ihan  yksinkertaisesti  yhdestä  ainoasta 
sanasta:  miksei? 

Siihen  vielä  ripaus  luksusta  ja  itsen¬ 
sä  hemmottelua,  niin  taidamme  tietää, 
mistä  älypuettavissa  on  kyse. 


perätietokoneesta?  Korvaan  asennettavas¬ 
ta  käännöslaitteesta? 

Älylaitteiden  joukkorahoitusrintama 
pursuaa  niin  innovatiivisia  kuin  aivokuol- 
leitakin  ideoita  ja  suoranaisia  rahastusyri- 
tyksiä.  En  silti  voi  olla  ihailematta  niiden 
villiä  rehotusta.  Jotkut  näistä  voivat  olla 
huomispäivän  teknologiahittejä,  ehkä  jopa 
älypuettavien  uusi  Nokia.  Tai  Apple. 

Tsekatkaa  itse! 

www.kickstarter.com/discover/categories/technology/wearables 

www.indiegogo.com/explore#/browse/technology 


Kun  retrokärpänen  puraisee  vanhaa  PC-pelaajaa,  mutta  peli  valittaa  perusmuistin  vähyyttä, 
pitää  kaivaa  vanhat  konstit  työkalupakista.  Esittelemme  jippoja,  joilla  pääset  lähelle  myyttistä 
640  kilotavun  rajaa. 


Teksti:  Ville  Jouppi  Kuvat:  Manu  Pärssinen,  Ville  Jouppi 


Vanhoina  hyvinä  aikoi¬ 
na  PC-koneiden  pro¬ 
sessorina  oli  Intel  8088, 
joka  pystyi  osoitta¬ 
maan  kokonaisen  me¬ 
gatavun  muistia.  Koska  erilaiset  ROM- 
piirit,  I/O-laitteet  ja  ohjaimet  vaativat 
myös  osansa  muistiavaruudesta,  PC:n 
suunnittelijat  päättivät  lohkaista  muis¬ 
tin  yläpäästä  384  kilotavua  ylämuistia 
näille  laitteille.  Legendaariset  640  kt 
muistiavaruutta  jäi  näin  perusmuistiksi. 

Määrä  tuntui  varmasti  aikanaan  ihan 
riittävältä,  sillä  ensimmäisessä  PC:ssä 
oli  vain  64  kt  keskusmuistia,  joka  oli 
laajennettavissa  256  kilotavuun.  Ylära¬ 
ja  oli  vielä  kaukana  tässä  vaiheessa. 

Extended  Memory 
Specification 

Myöhemmin  PC-yhteensopiviin  tie¬ 
tokoneisiin  pystyi  asentamaan  täydet 
640  kt  muistia  emolevylle  ja  x86-pro- 
sessoriperhe  laajeni  malleilla,  jotka 
kykenivät  osoittamaan  useita  megata¬ 
vuja  muistia.  Myös  ohjelmistot  ja  nii¬ 
den  käsittelemät  tietomäärät  kasvoivat 
suuremmiksi,  joten  tietokoneeseen  piti 
asentaa  enemmän  muistia  ja  ohjelmis¬ 
totoimittajien  täytyi  keksiä  jokin  tapa 
saada  tuo  muisti  myös  ohjelmien  käyt¬ 
töön. 

Ensimmäisenä  Lotus,  Intel  ja  Micro¬ 
soft  kehittivät  EMS-standardin,  joka 
toi  lisämuistista  pienen  64  kilotavun 
ikkunan  kerrallaan  ylämuistiin.  EMS- 
yhteensopivat  muistikortit  pankittivat 
ajuriohjelmansa  käskyttämänä  halutun 
muistialueen  näkyviin  tähän  muisti- 
ikkunaan. 

Kukin  EMS-muistikortti  vaati  juuri 


sitä  varten  kirjoitetun  ajurin,  sillä  stan¬ 
dardi  ei  puuttunut  tekniseen  toteu¬ 
tukseen  millään  tavoin.  Myöhemmin 
EMS-muistia  pystyttiin  simuloimaan 
80386:n  ja  sitä  uudempien  prosesso¬ 
reiden  sisältämällä  muistinhallintayk- 
siköllä,  jolloin  erillistä  EMS -korttia  ei 
enää  tarvittu. 

eXpanded  Memory 
Specification 

EMS  tunnustettiin  jo  alun  alkaen  viri¬ 
tykseksi,  joten  tarvittiin  uusi  standardi, 
jonka  avulla  80286  pääsisi  näyttämään 
muistinosoituskykynsä.  Yhdessä  mää¬ 
rittelemässä  olivat  mukana  Microsoft, 
Lotus,  Intel  ja  AST  Research,  ja  uusi 
standardi  sai  nimekseen  XMS. 

Intelin  x86-prosessoreissa  80286:sta 
eteenpäin  on  kaksi  toimintatilaa:  re¬ 
aalitila,  eli  8088/8086-yhteensopiva 
toimintatila,  ja  suojattu  tila,  joka  avaa 
käyttöön  laajemmat  ominaisuudet. 
Reaalitilan  ohjelmat  pystyivät  käyttä¬ 
mään  muistia  ohjelmointirajapinnan 
kautta  ja  suojatun  tilan  ohjelmat  pääsi¬ 
vät  suoraan  käsiksi  XMS-muistiin. 

XMS  määritteli  myös  ohjelmien 
käyttöön  kaksi  reaalitilassa  suoraan 
osoitettavaa  aluetta,  ylämuistin  (UMA) 
ja  korkean  muistin  (HM A).  Ylämuis- 
tialue  on  samassa  osoiteavaruudessa 
kuin  edellä  mainittu  384  kilotavun  laa¬ 
jennusalue,  mutta  HMA  on  80286-pro- 
sessorin  uusien  ominaisuuksien  myötä 
käyttöön  tullut  uusi  muistialue. 

XMS -standardia  käytetyinkin  sitten 
DOS-aikojen  loppuun,  joskin  rinnal¬ 
le  tuli  myös  muita  DOS-laaj ennus- 
standardeja,  kuten  erilaiset  VCPI-  ja 
DPMI-yhteensopivat  laajentimet. 


High  Memory  Area 

Intelin  x86-prosessorit  käyttävät  osi- 
oitua  (segmenttipohjaista)  muistiosoi- 
tusta  toimiessaan  reaalitilassa.  Muistia 
osoitetaan  kahdella  sanalla,  muodossa 
segmentti:etäisyys.  Koska  8088  ja  8086 
pystyivät  osoittamaan  vain  yhden  me¬ 
gatavun  verran  muistia,  suurin  osoite 
oli  FFFF:000F.  80286:n  myötä  osioitu 
muistiosoitus  muuttui  niin,  että  osoit¬ 
teet  FFFF:0010-FFFF:FFFF  osoittivat 
reaalitilassa  1  Mt:n  rajan  toiselle  puo¬ 
len,  yhteensä  65  520  tavun  verran. 
Näin  syntyi  korkean  muistin  alue. 

Taaksepäin  yhteensopivuuden  ta¬ 
kaamiseksi  IBM:n  täytyi  vielä  lisätä  vi¬ 
ritys  AT:n  emolevylle.  Jos  8088  tai  8086 
yrittää  osoittaa  osoitetta  FFFF:0010, 
sen  sisäiset  laskurit  pyörähtävät  ym¬ 
päri  osoitteeseen  0000:0000.  Uuden 
80286-prosessorin  oli  tarkoitus  käyn¬ 
nistyä  täysin  8086-yhteensopivassa  ti¬ 
lassa,  mutta  siihen  olikin  jäänyt  bugi, 
joka  ei  nollannut  osoitelinjaa  A20. 

Luonnollisesti  osa  DOS -ohjelmista 
oli  kuitenkin  ohjelmoitu  hyväksikäyt¬ 
tämään  osoiteavaruuden  ylivuotoa. 
IBM:n  ratkaisuna  oli  lisätä  AT:n  näp- 
päimistöohj  aimeen  ohj  elmallisesti 

ohjattava  portti,  jolla  voitiin  eristää 
prosessorin  A20-osoitelinja  muusta 
emolevystä.  Kun  portti  avattiin,  myös 
286  pyörähti  muistin  alkuun,  kun  oh¬ 
jelma  osoitti  korkeaa  muistia. 

A20-ohjain  on  jossain  muodossa 
mukana  kaikissa  nykyisissäkin  PC-tie- 
tokoneissa,  jotta  taaksepäin  yhteenso¬ 
pivuus  voidaan  edelleen  turvata,  mutta 
Intel  ei  enää  virallisesti  tue  sen  käyttöä 
alkaen  Haswell-prosessoriperheestä. 

Korkeaa  muistialuetta  haluttiin 

C: \>type  conf ig. sys 

DEU I CE=C : \DOS\H I MEM .SVS  /testnen:off 

DEU I CE=C : \DOS\EMM386 . EXE  on  pan  highscan  noei 

DEU I CEH I GH=C : \DOS\SETUER . EXE 

DEU I CEH IGH=/L:2  C : \DOS\ANS I .SVS 

DOS  =  H  I GH ,  UMB 

F I  LES  =  8 

LASTDRI UE=C 

FCBS  =  1 

BU  FFEBS  =  1 O 


is  i=d000-dfff  yerbose 


c:N>tUgc 


_  _  _  autoexec.bat 

PECHO  ÖFF 

C: \DOS\SMARTDRU . EXE  ^X 
PROMPT  $P$g 
PflTH  C:\DOS 
SET  TEMP=C: NDOS 

lh  KEVB  SU. .C:\DOSNKEVBOflRD.SVS 
lii  C:  NDOSNDOSKEV  .  COM  /INSERT 
hode  co80, 50 

c :  \>_ 


C  :  N  >  ne  n  /‘c 

Modules  using  nenopy  belou  1  MB: 


Nane 

To  tai 

= 

Conyentional  + 

Upper  1 

Me  no  py 

MS  DOS 

12,  S  3  7 

(  12K> 

12,637 

(  12K> 

0 

(0K) 

H  I  MEM 

1 , 120 

(1K) 

1 , 120 

(1K) 

0 

(  0K) 

EMM386 

4,144 

(4K) 

4,144 

(4K) 

0 

(0K) 

COMMiR  ND 

2 , 928 

(3K) 

2 , 928 

(3K) 

0 

<  0K) 

SETUER 

480 

<  0K) 

3 

<  0K) 

480 

C  0K) 

A  NS  I 

4,258 

(4K) 

0 

(0K) 

4,256 

(4K) 

SMARTDRU 

29 , 024 

(28K) 

0 

(  0K) 

29 , 024 

(28K) 

KEVB 

6,944 

(7K) 

0 

(0K) 

6,944 

(  7K) 

DOS  KE V 

4,  144 

(  4K> 

0 

(  0K) 

4,  144 

(  4K> 

Free 

658 , 032 

C643K) 

634, 448 

C620K) 

23 , 584 

(23K) 

Menopy  Sunnapy : 


Type  of  Menopy 

Total  = 

Used 

+ 

Fre  e 

Conventional 

655,360 

20, 

912 

634, 448 

U  ppe  p 

68 , 432 

44, 

848 

23 , 584 

Re  s e  pv  e  d 

393,216 

393  , 

216 

0 

Extended  (XMS) 

32 , 437 , 424 

2 , 372  , 

784  30, 

064, 640 

To  tai  nenopy 

33 , 554, 432 

2,831, 

760  30, 

722,672 

Total  undep  1  MB 

723,792 

65  , 

760 

658,032 

Lapgest  executabl e 

ppogpan  size 

634, 352 

(61910 

Larges t  f  pe  e  upper 

nenopy  Block 

19,536 

(19K) 

MS-DOS  is  resident 

in  t  he  h i y h 

ne  no  py 

apea  . 

C  :  \>_ 


päästä  hyödyntämään  prosessorin  re¬ 
aalitilaa  käyttävissä  ohjelmissa,  joten 
muistinhallinta-ajuriin  lisättiin  tuki 
A20 -portin  tilan  muuttamiselle  tarvit¬ 
taessa.  A20-portista  tietävät  reaalitilan 
ohjelmat  pystyivät  täten  pyytämään 
portin  haluamaansa  asentoon  ja  lataa¬ 
maan  itsensä  korkeaan  muistiin  siirtä¬ 
mättä  prosessoria  suojattuun  tilaan. 

HMA-muistiin  ei  yleensä  ladata 
ajureita,  ja  sitä  saa  käyttää  vain  en¬ 
simmäiseksi  alueen  varannut  oh¬ 
jelma.  Esimerkiksi  MS-DOS  pystyy 
lataamaan  osan  itsestään  sinne,  kun 
muistinhallinta-ajuri  on  ladattu  ja 
config.  sys -tiedostossa  on  määritelty 
asetus  D0S=HIGH. 

Upper  Memory  Area 

Ylämuisti  on  pääasiassa  laajennuskort- 
tien  temmellysaluetta,  minkä  johdosta 
siellä  olevat  tyhjät  alueet  ovat  sirpa¬ 
loituneet  pieniksi  lohkoiksi.  Lohkojen 

4  ,  128 

C  4K) 

EMMQXXX0 

nstal led  De v i o e = EMM3 8 6 

192 

C  0K  > 

F 1  LES  =  8 

80 

(  0K) 

FCBS  =  1 

512 

(1K) 

BUFFERS=15 

272 

C  0K  > 

LASTDRI UE=C 

1 , 856 

(2K) 

STACKS=9, 128 

00458 

80 

t  0K) 

MS  DOS 

System  Fr o  y r am 

0045  D 

2 , 656 

(3K) 

COMMA ND 

Pro  y  r  am 

00503 

80 

C  BK) 

MS  DOS 

—  Free  — 

00508 

272 

C  0  K 

COMMA ND 

En  v  i  ro  n  me  n  t 

00519 

96 

t  0K) 

M  E  M 

En  v  i  ro  n  me  n  t 

005  1  F 

88, 992 

(87K) 

MEM 

Pro  y  r  am 

01AD9 

545 , 376 

(533K) 

MS  DOS 

—  Free  — 

Upper  Memory  Deta.il 

Seyment  Region 

To  tai 

Name 

Type 

0C801  1 

96 

€  0K) 

MS  DOS 

—  Free  — 

0C807  1 

3 , 952 

C  4K) 

MS  DOS 

—  Free  — 

0D14A  2 

4 ji  704 

(5K) 

I  O 

System  Dat  a 

464 

C  0K) 

SETUERXX 

Instal  1  e  a  De o i o e  =  S ET U ER 

4  ji  192 

t  4K) 

COM 

Installea  Device=ANSl 

0D270  2 

29, 024 

(2810 

S  MA  RT  DRU 

Pro  y r am 

0D986  2 

6,944 

(7K) 

KEVB 

Pro  y r am 

0DB38  2 

4  ,  144 

C  4K) 

DOS  KE V 

Pro  y  r  am 

0DC3B  2 

19, 536 

(19K) 

MS  DOS 

—  Free  — 

Memory  Summary : 

Type  of  Memory 

To  tai 

= 

Used  + 

Fr  e  e 

Co  nventional 

655, 360 

20, 

.  912 

634, 448 

U  ppe  r 

68  432 

44, 

.  848 

23 , 584 

Pp  -q  p  r^u  p  rl 

393, 216 

393  , 

.  216 

0 

Ex  t  e  n  ae  a  (XMS) 

32 

, 437, 424 

2 , 372  , 

.  784 

30, 

064, 640 

T  o  t  a  1  me  mo  ry 

33 

, 554, 432 

2 , 831  , 

.  760 

30, 

722 , 672 

Total  li  n  a  e  r  1  MB 

723, 792 

65  , 

.  760 

658 , 032 

Memory  accessible 

us 

iny  Int  1 5  li 

0 

(0R) 

Laryest  executable 

pro  yr am  s i z  e 

634, 

352 

(619K) 

Laryest  free  upper 
MS-DOS  is  resident 

me  mo  r y  Block 

19, 

536 

(19K) 

l 

n  t  lie  li  i  yli 

me  mo  r y 

ar  e  a  . 

XMS  version  3.00;  driyer  version  3.16 
C  :  \>_ 


C  :  N  >  Me  m  /"f 

F ree  Conventional 

Me  mo  ry : 

S egne n  t 

Total 

80503 

80  (0K) 

00519 

96  (0K) 

005  1  F 

88, 

992  (8710 

01AD9 

545  , 

376  (53310 

Total  Free:  634, 

544  (62010 

Free  Upper 

Me  mo  ry : 

Reg i o  n 

Large s  t 

Fr e  e  Total 

Free 

Total 

S  i  z  e 

1 

3,952 

(410  4, 

048 

(  410 

4,  048 

(  410 

2 

19,536 

(1910  19, 

536 

(19K) 

64, 384 

(63K> 

c :  \>_ 

sijainti  ja  koko  riippuvat  tietokoneen 
emolevyn  mallista  ja  siihen  kytketyistä 
laaj  ennuskorteista. 

Käyttämäsi  muistinhallinta- ajuri 
tutkii  ylämuistin  ja  pyrkii  tunnista¬ 
maan  sieltä  vapaat  muistialueet.  Ajuri 
myös  tarjoaa  rajapinnan,  jonka  kautta 
ohjelmat  voivat  varata  ylämuistia  käyt¬ 
töönsä.  Useimmat  ylämuistilohkoja 
tarjoavat  ajurit  käyttävät  hyväkseen 
80386-prosessorin  myötä  esiteltyä 
virtuaalista  8086-tilaa,  jolloin  laajen- 
nusmuistia  voidaan  tuoda  prosesso¬ 
rin  muistinhallintayksikköä  käyttäen 
ylämuistista  löytyviin  tyhjiin  alueisiin. 
Todellisuudessa  muistin  palaset  ovat  1 
megatavun  haamurajan  toisella  puo¬ 
len,  mutta  reaalitilan  ohjelmat  pysyvät 
edelleen  siinä  luulossa,  että  pyöritään 
ensimmäisen  megatavun  sisällä. 


Sitten  säätelemään 

Kun  asennat  MS-DOS  6.22:n,  config. 
sysissä  ladataan  oletuksena  XMS-ajuri 
himem.sys  käskyllä  DEVICE=C:  \D0S\ 
HIMEM.SYS  ja  korkea  muistialue  an¬ 
netaan  DOSin  käyttöön  määrityksellä 
D0S=HIGH.  DOS  pystyy  lataamaan  it¬ 
sestään  noin  44  kt  korkeaan  muistiin, 
jonka  johdosta  perusmuistiin  jää  vain 
14  kilotavun  verran  koodia.  Tämä  on 
hyvä  alku,  mutta  ei  riitä  meille. 

Jotkin  vanhat  hyötyohjelmat  saat¬ 
tavat  tarvita  EMS:ää,  mutta  harvempi 
peli  vaatii  sitä.  Vastaavasti  pelit  ja  de¬ 
mot  vaativat  usein  paljon  perusmuis¬ 
tia.  Jos  on  tiedossa,  että  EMS:ää  ei  tulla 
käyttämään,  kannattaa  aloittaa  DOSin 
muistihallinnan  virittäminen  kääntä¬ 
mällä  EMS-tuki  kokonaan  pois,  jolloin 
sen  tarvitsema  muisti-ikkuna  ei  tur¬ 


haan  vie  ylämuistia. 

Ylämuistin  käyttöön  saamiseksi 
yleensä  riittää,  että  lisäät  config.  sys- 
tiedostoon  heti  himem-ajurin  lataa¬ 
van  rivin  jälkeen  DEVICE=C : \D0S\ 
EMM386.EXE  NOEMS  RAM.  Lisäksi 
DOS -määritys  pitää  muuttaa  muotoon 
D0S=HIGH , UMB. 

NOEMS-vipu  kääntää  EMS-tuen 
pois,  RAM-valinta  ilman  erikseen 
määriteltyä  muistialuetta  yrittää  luoda 
maksimimäärän  ylämuistilohkoja.  Mi¬ 
käli  EMM386  ei  kykene  itse  löytämään 
sopivia  muistialueita,  voit  itse  myös 
määrittää  sille  käytettäviä  alueita  I- 
valinnalla,  esimerkiksi  I=d000-dfff. 
Myös  alueella  eOOO-efff  saattaa  olla 
tyhjä  kolo.  Kokeile  ja  katso,  kaatuuko 
kone. 

Kun  DOS  on  käynnistynyt,  antamal- 

la  käskyn  me  m  /c/p  voit  nähdä,  miten 
paljon  ylämuistia  onnistuit  saamaan. 

Hieman  tarkemman  tiedon  ylämuis- 
tilohkoista  saat  käskyllä  mem  /f/p, 
josta  käy  ilmi,  minkä  kokoinen  lohkare 
on  minkäkin  numeroisella  alueella. 

Ajureita  voi  ladata  ylämuistiin  vaih¬ 
tamalla  config.sys-tiedoston  DEVICE- 
määritteet  DEVICEHIGH-määritteiksi  ja 
lisäämällä  autoexec.bat:ssa  ajuririvien 
eteen  LH -käsky. 

Jos  et  erikseen  määritä  ylämuis- 
tilohkoa  DEVICE-määritteessä  tai 
LH-käskyn  yhteydessä,  DOS  yrittää 
ladata  ajurin  aina  suurimpaan  saata¬ 
villa  olevaan  ylämuistilohkoon.  Tässä 
yhteydessä  ajurien  lataamisjärjestystä 
kannattaa  hieman  miettiä,  jotta  saat 
lohkot  täytettyä  mahdollisimman  hy¬ 
vin.  Toinen  vaihtoehto  on  toki  kertoa 
suoraan  /L -valinnalla,  mihin  lohkoon 
kyseinen  ajuri  halutaan.  Esimerkiksi 
ANSI.SYS-ajuri  ladataan  lohkoon  kak¬ 
si  seuraavasti:  DEVICEHIGH=/L :  2  C :  \ 
DOSXANSI . SYS. 

Ajurit  saattavat  viedä  muistinva¬ 
raisina  eri  määrän  muistia  kuin  ne 
vievät  levytilaa.  Kannattaakin  tar¬ 
kastella  käskyillä  mem  /c  ja  mem  /m 
MODUULINIMI,  viekö  ajuri  yhden  vai 
useamman  muistilohkon  ja  kuinka 
monta  tavua  se  kuluttaa.  Jos  ajuri  vie 
muistissa  enemmän  tai  vähemmän 
tilaa  kuin  levyllä,  kannattaa 
se  ladata  ensimmäisten  jou¬ 
kossa,  mikäli  mahdollista. 

DOS  vertaa  vapaan  muistin 
määrää  tiedoston  kokoon. 

Jos  ajuri  vie  useamman 
muistilohkon,  voit  määritel¬ 
lä  /L -vivulle  puolipisteillä 
erotettuina  kohdelohko- 
jen  numerot,  esimerkiksi 
/L :  2;  3.  & 


Tässä  vielä  muutama  helppo  tapa  nipistää 

ylimääräisiä  tavuja: 

•  Jos  sinulla  on  vain  yksi  osio  kiintolevyl¬ 
läsi  eikä  optista  asemaa,  voit  säästää 
tilaa  määrittämällä  LASTDRIVE=C.  Ole¬ 
tusarvolla  E  varataan  448  tavua  muistia, 
kun  taas  viimeisen  aseman  vaihtaminen 
C:ksi  varaa  vain  272  tavua. 

•  FILES-määritteellä  kerrotaan  tiedosto- 
kahvojen  enimmäismäärä.  Oletuksena 
DOS  määrittelee  30  tiedostokahvaa, 
joka  vie  1  488  tavua.  Jos  kutistat  sen 
minimiin,  eli  kahdeksaan,  tarvitaan 
enää  vain  192  tavua  muistia. 

•  Vanhat  file  Control  blockit  on  oletukse¬ 
na  säädetty  neljään,  joka  vie  256  tavua 
muistia,  mutta  voit  kokeilla  kutistaa 
tämän  arvon  yhteen  määrittelemällä 
FCBS=1 ,  jolloin  muistia  vaaditaan  vain 
80  tavua. 

•  Joissain  tilanteissa  voit  pienentää 
laitteistokeskeytyksiin  käytetyn  pinon 
nollaan  määrittelemällä  STACKS=0,0. 
Jos  saat  viestin  "Stack  overflovv"  tai 
"Exception  error  12",  joudut  kokeile¬ 
maan  suurempaa  arvoa.  Oletusarvo  on 
9,1 28  ja  muistinkulutus  1 856  tavua.  En¬ 
simmäinen  numero  on  pinojen  määrä, 
toinen  on  kunkin  pinon  koko  tavuina. 

•  Lisäksi  voit  vielä  kutistaa  käyttöjär¬ 
jestelmän  levypuskurin  pienemmäksi 
määrittelemällä  BUFFERS=1 .  Oletus  on 


1 5,  joka  vie  7984  tavua.  Puskurien  vä¬ 
hentämisestä  seuraa  hieman  pienempi 
suorituskyky  levytoimintojen  osalta. 
Etenkin  SMARTDRV-välimuistia  käy¬ 
tettäessä  kannattaa  käyttää  enintään 
arvoa  10,  suuremmista  arvoista  ei  ole 
havaittavaa  nopeuseroa. 

•  Kannattaa  myös  kokeilla  lisätä  HIGHS- 
CAN-vipu  EMM386.EXE:n  lataavalle 
riville  config. sysiin.  Jos  tietokoneesi 
on  yhteensopiva,  saatat  saada  hieman 
lisää  ylämuistia  käyttöösi.  Epäyhteenso¬ 
pivat  tietokoneet  kaatuvat  käynnistet¬ 
täessä  tämän  vivun  kanssa,  jolloin  kone 
pitää  käynnistää  F5:ttä  naputellen  tai 
shiftiä  pohjassa  pitäen,  jotta 
config. sys  ja  autoexec.bat  jätetään 
suorittamatta.  Tuo  asetustiedostot  ohit¬ 
tava  näppäin  saattaa  tulla  muutenkin 
tarpeeseen,  mikäli  osa  ajureistasi  ei 
halua  latautua  muistiin  haluamassasi 
järjestyksessä  tai  kaataa  koneesi  jou¬ 
tuessaan  ylämuistiin. 

Lopuksi  mainittakoon,  että  jos  ajat  DOSin 
versiota  6.xx,  on  sinulla  käytettävissäsi 
MEMMAKER.EXE,  joka  automatisoi  tätä 
prosessia  jonkin  verran.  Valitettavasti 
tämä  käsky  pudotettiin  pois  Windows 
95:een  siirryttäessä.  Joissain  tilanteissa 
käsin  optimoimalla  saa  kuitenkin  ladattua 
enemmän  tavaraa  ylämuistiin  kuin  mihin 
MEMMAKER  pystyisi. 

Internet 


ini 


GOOGLETTAMALLA  VOI  LÖYTÄÄ  JOS  ON  TARKKAAVAINEN  KATSE, 
MITEN  NIIN  TÄLLÄ  TAVOIN  TOIMIMALLA  ET  TULISI  VIISAAMMAKSI  ?! 

◄  B 


Something  Avvful 

-vuosituhannen  vaihteen  meemitehdas 


Nykyään  Internetin  henkinen  selkäranka  lienee  Reddit ,  tuo  keskustelupalstojen  titaani. 
Suuren  suosionsa  ja  avoimen  rakenteensa  ansiosta  se  toimii  oivana  kasvualustana  monille 
trendeille ,  villityksille  ja  meemeille.  Jos  matkustaisimme  ajassa  taaksepäin  15  vuotta,  samaa 
virkaa  olisi  toimittanut  eräs  toinen  keskustelupalsta  vähän  erilaisella  asenteella.  Tuo  paikka 
oli  Something  Awf  ui 

Teksti:  Miikka  Lehtonen  Kuvat:  Mikko  O.  Torvinen,  Toni  Kortelahti 


Richard  ”Lowtax”  Ky- 
ankan  vuonna  1999  pe¬ 
rustama  komediasivus- 
to  on  vuosien  varrella 
tuottanut  etusivunsa 
välityksellä  paljonkin  erinomaisen 
hauskaa  materiaalia  sarjakuvien,  ly¬ 
hytelokuvien  ja  erilaisten  kolumnien 
muodossa.  Saitin  todellinen  perintö 
Internet-kulttuurille  löytyi  kuitenkin 
komediasivuston  kylkeen  perustetuis¬ 
ta  foorumeista,  joista  tuli  vuosituhan¬ 
nen  vaihteen  kieppeellä  nettikulttuu¬ 
rin  sykkivä  sydän. 

Suuruutensa  vuosina  Something 
Awful  takoi  jatkuvalla  syötöllä  esiin 
erilaisia  meemejä,  tai  kuten  ne  saitilla 


tunnettiin,  ”kuvamakroja”,  vitsejä  ja 
luomuksia,  jotka  sitten  levisivät  kulo- 
valkean  lailla  netin  kaikkiin  kolkkiin. 
Vuosituhannen  vaihteen  kieppeillä 
nettiä  käyttäneet  törmäsivät  varmasti 
”A11  Your  Base  Are  Belong  To  Us”  -vi¬ 
deoihin  ja  -meemikuviin,  vaikka  eivät 
olisi  koskaan  itse  saitille  eksyneetkään. 
Ja  todennäköisesti  eivät  eksyneetkään, 
sillä  saitilla  oli  alusta  saakka  hieman 
pelottava  ja  elitistinen  maine. 

Tämä  ei  ollut  suinkaan  sattumaa, 
vaan  Lowtax  halusi  alusta  saakka  pe¬ 
rustaa  foorumin,  joka  olisi  parempi 
kuin  keskiverrot  netin  rupattelupalstat. 
Saitin  tunnuslause  ”The  Internet  ma- 
kes  you  stupid”  kertoo  jo  paljon  siitä 


asenteesta,  jota  saitin  käyttäjät  vaalivat 
ja  johon  he  nojasivat.  Ensimmäisenä 
potentiaalisen  käyttäjän  ylitettävissä 
olevana  esteenä  toimi  se,  että  sangen 
ainutlaatuisesti  Something  Awful  on 
ollut  miltei  alusta  saakka  maksullinen 
palsta.  Rekisteröityminen  maksaa  9,95 
taalaa  ja  jos  onnistuu  saamaan  bännit, 
se  täytyy  maksaa  uudelleen. 

Bännien  saaminen  on  myös  hyvin 
helppoa,  sillä  saittia  on  alusta  saakka 
moderoitu  tiukasti.  Viesteiltä  vaadit¬ 
tiin  luettavaa  ja  hyvää  kieliasua  ja  li¬ 
säksi  potentiaalisen  käyttäjän  täytyi 
olla  tiukasti  perillä  saitin  sisäisestä 
kulttuurista.  Liian  vanhojen  ja  väsy¬ 
neiksi  taottujen  vitsien  viljeleminen, 


60  5KRDLLI  2016.2 


tiettyjen  kuvien  postailu  ja  muut  kult- 
tuuririkkeet  johtivat  nimittäin  myös  10 
taalan  tyhmyyssakkoon.  ”Lurk  more” 
olikin  tiukka  ja  arvokas  ohje  käyttä¬ 
jäksi  haluavalle:  ”ole  hiljaa  ja  lue  foo¬ 
rumeita  muutaman  kuukauden  ajan 
ennen  kuin  kirjoitat  yhtään  mitään”. 

Voisi  kuvitella,  että  tällä  asenteella 
foorumi  ei  pitkälle  pötkisi,  mutta  ken¬ 
ties  Something  Awfulin  tapauksessa 
koettiin  ainutlaatuinen  poikkeus,  sil¬ 
lä  sille  kävi  juuri  päinvastoin.  Sakil¬ 
le  muodostui  maine  paikkana,  jossa 
oli  vähän  parempaa  väkeä.  Oikeasti 
hauskoja,  kiinnostavia  ja  luovia  ihmi¬ 
siä,  jotka  jaksoivat  jakaa  luovuutensa 
tuloksia  vertaistensa  kanssa.  Vaikka  ei 
olisi  itse  ollutkaan  ihan  niin  hauska, 
kiinnostava  ja  luova,  kympin  mak¬ 
samalla  sai  silti  tuntea  olevansa  osa 
yhteisöä  ja  pystyi  katsomaan  pitkin 
nokkaansa  niitä  vähäisempien  saittien 
käyttäjiä,  jotka  sitten  viikkoja  tai  kuu¬ 
kausia  myöhemmin  nauroivat  Somet¬ 
hing  Awfulista  pökityille  vitseille. 

Niille,  jotka  sopivat  saitin  kulttuu¬ 
riin,  Something  Awfulista  tuli  keidas 
netin  harmaan  kohinan  keskellä.  Oli¬ 
pa  sitten  kiinnostunut  politiikasta,  ur¬ 
heilusta,  kirjoista,  peleistä  tai  vaikka 
tyhmistä  vitseistä,  saitilta  löytyi  toden¬ 
näköisesti  alifoorumi,  jossa  oli  tarjolla 
järkevää  tai  ainakin  hauskaa  keskus¬ 
telua  aiheesta.  Niin  ylläpitäjät  kuin 
käyttäjät  kannustivat  ja  ylläpitivät  ”me 
vastaan  maailma”  -henkistä  kulttuuria. 
Käyttäjillä  oli  omaa  slangia,  oma  salai¬ 
nen  nimi  itselleen  -  foorumin  käyttäjät 
kutsuvat  itseään  ”gooneiksi”  -  ja  jopa 
salainen  kysymys  ja  vastaus  -pari,  jol¬ 
la  voi  vaivihkaa  tiedustella,  onko  joku 
muukin  goon. 

Räävitön  salaseura 

Toistaiseksi  artikkelista  on  voinut  saa¬ 
da  sellaisen  kuvan,  että  Something  Aw- 
ful  oli  hienostuneiden  intellektuellien 
kokoontumispaikka.  Totuus  oli  oikeas¬ 
ti  vähän  toisenlainen,  sillä  tyypillinen 
saitin  käyttäjä  oli  nuori  mies,  jolla  riitti 
kyllä  älliä,  mutta  jolla  oli  myös  hyvin 
musta  huumorintaju  ja  mielipiteitä, 
jotka  olivat  kaikkea  muuta  kuin  poliit¬ 
tisesti  korrekteja. 

Minulle  saitin  huumorintajun  tiivis¬ 
tää  parhaiten  ehkä  tämä  tarina.  Alku¬ 
syksystä  2001  saitin  uusin  vimma  oli 
Benny  Hill  -ohjelmasta  tuttu  riemukas 
saksofonibiisi  Yakety  Sax.  Silloisen 
meemin  mukaan  Yakety  Sax  teki  mistä 


tahansa  välittömästi  hauskaa.  Teoriaa 
testattiin  erilaisilla  kamaluuksia  ku¬ 
vaavilla  videoilla,  joita  nopeutettiin  ja 
päälle  lyötiin  Yakety  Sax  -biisi. 

Ilmiön  huipentuma  saatiin  syys¬ 
kuun  puolivälissä.  Saitilla  oli  vielä  auki 
ja  aktiivisena  pitkä  keskusteluketju, 
jossa  monet  reagoivat  shokin  ja  häm¬ 
mennyksen  tunnelmissa  syyskuun 
11.  päivän  terrori-iskuihin,  kun  goon 
DrScorp  otti  ja  löi  Yakety  Saxin  World 
Trade  Centerin  kaatuvien  tornien 
päälle.  Ihmiset  juoksevat,  tornit  kaatu¬ 
vat,  savu  leviää  ja  Yakety  Sax  soi.  Foo¬ 


rumien  reaktio  tapahtuneeseen  oli  rie¬ 
mastunut,  useampikin  käyttäjä  tienasi 
itselleen  pikalipun  suoraan  helvettiin 
ja  video  -  ”tribute.wmv”  -  jäi  histori¬ 
ankirjoihin.  Etsivä  muuten  löytää  sen 
vieläkin  netin  syövereistä. 

Tämän  roisin  menon  vastapainona  - 
tai  bonuksena  sen  päällä,  katsomiskan- 
nasta  riippuen  -  Something  Awfulissa 
vallitsi  2000-luvun  alkuvuosina  todella 
tiivis  ja  veljellinen  kunnia.  Vaikka  ul¬ 
kopuolisia  sai  vedättää,  trollata  ja  kiu¬ 
sata,  goonit  puhalsivat  yhteen  hiileen. 
Something  Awfulin  käyttäjät  keräsivät 


Hyvä  esimerkki  pienemmästä  Something  Avvfulissa  alkunsa  saaneesta  ilmiöstä  on  generaattori, 
jolla  voi  tehtailla  keskiaikaisia  seinävaatteita.  Keksintö  valjastettiin  välittömästi  huumorikäyt- 
töön. 


Kenties  ensimmäinen  Something  Avvfulin  kuuluisista  meemeistä  oli  japanilaisen  ZeroVVing  -pe¬ 
lin  luokattoman  huonosti  käännetty  intro.  Somebody  set  up  us  the  bomb! 

Eräs  goonien  suosikkipuuhista  on  vääntää 
vitsiä  vanhojen  kirjojen,  sarjakuvien  ja  mui¬ 
den  teosten  joskus  hieman  hämmentävästä 
kuvituksesta.  Mitähän  tämänkin  sarjakuvan 
kansi  on  alunperin  esittänyt? 


Vaikka  saitti  tulikin  tunnetuksi  laadukkaista  photoshopeistaan,  goonit  osaavat  arvostaa  myös 
vasurilla  väännettyä  kuvaa,  kunhan  sen  idea  on  hyvä  ja  hauska. 


muun  muassa  kymmeniä  tuhansia 
taaloj  a  hyväntekeväisyyskohteisiin, 
tukivat  omiaan  näiden  kohdattua  vai¬ 
keuksia  ja  laskeutuivat  heinäsirkka- 
parven  tavoin  saittia  tai  sen  käyttäjiä 
uhanneiden  kimppuun. 

Omat  parhaat  muistoni 
saitin  tiimoilta  ovatkin  juu¬ 
ri  tätä  mahtavaa  yhteisölli¬ 
syyttä.  Eräänä  vuonna  toi¬ 
min  itsekin  isäntänä,  kun 
pari  norjalaistyyppiä  halu¬ 
si  tulla  Suomeen  tutustu¬ 
maan  Assembly-tapahtu- 
maan.  Kavereita,  joiden 
kanssa  emme  olleet 
vaihtaneet  kuin  pari 
sanaa  nettifoorumil- 
la.  Silti  luottamusta 
ja  uskallusta  riitti  niin 
paljon,  että  he  lähtivät 
vieraaseen  maahan  il-  n 
man  sen  suurempaa 
tietoa  vastaanottajista. 

Mutta  se  tärkein  tiedettiin: 
kyseessä  oli  goon-veli. 


Aika  aikaa  kutakin 

Jutussa  Something  Awfulista 
on  puhuttu  lähinnä  mennees¬ 
sä  aikamuodossa,  mikä  voi 
tuntua  vähän  erikoiselta,  sil¬ 
lä  sahtihan  on  yhä  olemassa. 
Foorumit  pyörivät  ja  käyttäjiä 


riittää  edelleen  reippaasti.  Ei  ehkä  niin 
paljon  kuin  kunnian  vuosina,  mutta 
kyseessä  on  silti  aktiivinen  foorumi. 
Mikä  siis  mättää? 

Asian  voisi  tiivistää 
vaikka  sanomalla,  että 
Something  Awful  ei 
ole  enää  Something 
Awful.  Henki  kyllä 
pihisee,  mutta  sielu  on 
kadonnut  jo  vuosia  sit¬ 
ten.  On  mahdoton  sanoa 
yksiselitteisesti,  mitä  tapah¬ 
tui.  Ehkä  osasyy  on  siinä, 
että  saitin  kultainen  suku¬ 
polvi  kasvoi  aikuiseksi. 
Aikanaan  parikymppiset 
luovat  ja  fiksut  ihmiset 
ovat  nyt  yli  10  vuotta  van¬ 
hempia.  Kun  energiat  kana¬ 
voidaan  työhön,  perheeseen 
ja  muihin  arkisiin  asioihin, 
netissä  hengailulle  ei  jää  niin 
paljon  tilaa  ja  aikaa.  Muut 
saitit  ovat  myös  ottaneet 
Something  Awfulin  paikan 
yleisessä  nettikulttuurissa, 
joten  uusi  sukupolvi  suuntaa 
muualle. 

Muitakin  syitä  voisi  toki 
kaivella,  mutta  ehkä  tämä 
juttu  ei  ole  oikea  paikka  niil¬ 
le.  Muistellaan  mielummin 
niitä  hyviä  vuosia  ja  hyviä 
hetkiä,  sillä  niitä  saitin  paris¬ 
sa  on  riittänyt  yllin  kyllin. 

Koska  alkuperäistä  kuvaa  ei  luonnollisesti  voi  Skrollin  sivuilla  toistaa,  annettakoon  tämän  kak- 
kuversion  toimia  osviittana  siitä,  mitä  kuuluisassa  Goatse-kuvassa  tapahtuu. 


Kotoisin  Something  Avvfulista 


Goatse 

Eräs  ensimmäisistä  ja  pitkäikäisimmis- 
tä  luomuksista  on  myös  niitä,  joita  ei 
kannata  ainakaan  töissä  katsella.  Tai 
ruokapöydässä.  Jos  ihan  tarkkoja  ol¬ 
laan,  kyse  ei  ole  varsinaisesti  myöskään 
Something  Awfulin  käyttäjien  itsensä 
teoksesta,  vaan  ”A11  Your  Base”  -videon 
tavoin  jutusta,  jonka  he  vain  takoivat 
yleiseen  tietoisuuteen. 

Kuva  takapuolensa  anatomiaa  hyvin 
graafisesti  esittelevästä  miekkosesta  oli 
aikanaan  foorumeilla  todellinen  muo¬ 
tivillitys.  Ei  ollut  sellaista  keskustelua 
tai  ketjua,  johon  Goatse-kuvaa  ei  oltai¬ 
si  postattu  useampaan  kertaan,  ja  moni 
käyttäjä  oppikin  kantapään  kautta  var¬ 
mistamaan  pariinkin  kertaan,  mihin 
mikäkin  linkki  oli  viemässä. 

Kuten  niin  usein  muulloinkin,  mo- 
deraattorit  kyllästyivät  muutaman 
viikon  spämmäyksen  jälkeen  katse¬ 
lemaan  maan  rakoon 
taottua  kuvaa.  Goatsen 
postaamisestakin  tuli 
bännien  arvoinen  suo¬ 
ritus  -  ellei  kyseessä  ollut  hyvin,  hyvin 
hauska  ja  kekseliäs  tempaus.  Tämä  ei 
hidastanut  tahtia  kovinkaan  paljon, 
sillä  moni  oli  valmis  lahjoittamaan 
kympin  tai  parikin  Lowtaxin  kukka¬ 
roon. 

Kuva  elää  edelleen  omaa  rikasta  sie¬ 
lunelämäänsä  netissä  ja  onpa  viittauk¬ 
sia  siihen  nähty  myös  lukuisissa  TV- 


ohjelmissa,  sarjakuvissa  ja  peleissäkin. 
Kyseessä  ei  toki  ollut  läheskään  ainoa 
samanlainen  ”haa,  yllätänpä  muut  vai¬ 
vihkaa  jollain  ällöllä  kuvalla”  -meemi, 
joka  saitilla  sai  suosiota.  Beecock,  Le¬ 
inon  Party,  Tubgirl,  pain.jpg  ja  monet 
muut  nauttivat  omasta  ajastaan  valo¬ 
keilassa  ja  ovat  myös  syy  siihen,  miksi 
en  itse  ole  koskaan  voinut  suhtautua 
esimerkiksi  rickrollaukseen  kovinkaan 
vakavasti.  Voi  ei,  pistit  minut  kuunte¬ 
lemaan  iskevää  biisiä?  Onpa  kamalaa! 

4chan 

Something  Awfulin  eräänlainen  mant- 
telinperijä,  4chan,  sai  alkunsa  saitin 
animefoorumeilta.  ”Anime  Death  Ten- 
tacle  Rape  Whorehouse”  nimenä  ker¬ 
too  jo,  että  touhu  foorumilla  oli  sangen 
värikästä.  Moderaattorit  eivät  sinne 
juuri  menneet,  joten  sen  käyttäjät  sai¬ 
vat  mellastaa  aika  rauhassa,  kunhan 
nyt  eivät  suoranaisesti 
lakia  rikkoneet. 

Vuosituhannen  vaih¬ 
teessa  animea  levitettiin 
länsimaissa  pääosin  tiedostoja  vaihte¬ 
lemalla,  ja  tätä  tarkoitusperää  varten 
ADTRW-aktiivit  löivät  pystyyn  oman 
DirectConnect-hubinsa.  Kuten  niin 
usein  käy,  tämän  hubin  kautta  alkoi 
muodosta  uutta  alakulttuuria,  joka 
sai  rehottaa  ilman  mitään  moderaat- 
torien  tai  viranomaisten  valvontaan. 
Kun  kulttuuri  sitten  alkoi  valumaan 


takaisin  Something  Awfulin  suuntaan, 
moderaattorit  havahtuivat  ja  panivat 
touhulle  lopun  foorumeilla.  Kuten  niin 
usein,  tykkiin  ladattiin  vähän  turhan 
paljon  ammuksia,  sillä  suoranaisen 
laittoman  materiaalin  ja  sen  levittäjien 
ohella  moni  muukin  ADTRW- aktiivi 
sai  bännivasarasta  ohimoonsa. 

Uusi,  aktiivisempi  ja  tiukempi  mo- 
derointiote  ei  ollut  kaikkien  mieleen. 
Eräs  näistä  oli  käyttäjänimi  moot,  joka 
otti  ja  kopioi  Japanista  muutakin  kuin 
animea.  Siellä  suosittu  2chan -keskus¬ 
telupalsta  sai  länsimaisen  vastineen, 
4chanin,  jonka  ideana  oli,  että  aivan 
kaikki  oli  sallittua.  Käyttäjät  olivat  ano¬ 
nyymejä  ja  vain  taivas  oli  hyvän  maun 
rajana. 

4chanin  saadessa  räjähdysmäisesti 
suosiota  varsinkin  nuorempien  net- 
tikäyttäjien  keskuudessa  Something 
Awful  -käyttäjien  reaktio  oli  odotettu: 
viha.  4chan  oli  vihollinen,  ja  sen  tun¬ 
nustaminen,  että  käytti  saittia  tai  edes 
vieraili  siellä,  johti  vähintään  julkiseen 
paheksuntaan  ellei  suoraan  bänneihin. 
Sama  ilmiö  on  toistunut  sittemmin 
muidenkin  suosittujen  nettifoorumien 
kohdalla. 

Let's  Play 

Yleisen  nettikulttuurin  kannalta  So¬ 
mething  Awfulin  merkittävin  lahja 
maailmalle  lienevät  niin  sanotut  Lets 
Play  -videot.  Kyseessä  ovat  yksinker¬ 
taistettuna  ja  yleistettynä  pelivideot  tai 
-artikkelisarjat,  joissa  joku  pelaa  jotain 
peliä  ja  kommentoi  mennessään  ta¬ 
pahtumia.  Joskus  taustalla  on  käsikir¬ 
joitus,  toisinaan  vedetään  fiilispohjalta. 
Lets  Play  -videoilla  ja  pelien  streama- 
uksella  itsensä  elättävien  nettistarojen 
väliin  voi  muodostaa  aika  selkeän  syy- 
seuraussuhteen,  joten  kyse  on  todella¬ 
kin  hyvin  merkittävästä  jutusta. 

Merkittävyyden  huomioiden  on  vä¬ 
hän  hämmentävää,  että  ilmiön  alkupe¬ 
rä  on  hieman  epäselvä.  Suositun  teori¬ 
an  -  ja  oman  muistini  -  mukaan  kaikki 
sai  alkunsa  goon  Slowbeefin  ketjusta 
”Lets  play  The  Immortal”.  Tekstimuo¬ 
toisessa  ketjussa  Slowbeef  pelasi  The 
Immortalia,  80-luvun  lopussa  julkais¬ 
tua  ja  armottoman  vaikeaa  luolasto - 
seikkailua.  Hauska  kirjoitustyyli  ja 
pelin  lukuisat  outoudet  yhdistettyinä 
brutaaliin  väkivaltaan  tekivät  ketjusta 
välittömästi  megasuo sikin,  jolla  riitti 
myös  lukuisia  kopioijia.  Goonit  ovat 
nimittäin  aina  olleet  oikein  hyviä  aja- 


The  Internet  makes 
you  stupid" 

maan  kaikki  vitsit,  ilmiöt  ja  meemit 
täysillä  maan  rakoon.  Ketjuja  alkoi  il¬ 
mestyä  siihen  tahtiin,  että  lopulta  niil¬ 
le  perustettiin  oma  alafoorumi,  jotta 
muu  pelikeskustelu  ei  olisi  hukkunut 
loputtomien  Let  s  Play  -tarinoiden  alle. 

Vuosia  myöhemmin  Something 
Awful  nousi  taas  maailmankartalle, 
kun  eräs  saitille  postatuista  Lets  Play 
-ketjuista  sai  hämmentävän  suurta 
suosiota.  Ketjussa  pelattiin  Dangan- 
ronpa-peliä,  jossa  japanilaiset  teinit 
yrittävät  selvitä  mystisen  murha-aka¬ 
temian  kauhuista.  Jotenkin  ketju  vain 
sattui  päätymään  oikeiden  ihmisten 
näkyville  Something  Awfulin  maksu- 
muurin  ollessa  väliaikaisesti  alhaalla, 
ja  kun  saitti  taas  katosi  ”maksa  kymppi 
tai  häivy”  -ilmoitusten  taakse,  itku  ja 
poru  olivat  kamalia. 

Slenderman 

Lets  Play  -videoiden  ja  Goonswarmin 
ohella  Something  Awfulin  näkyvimpiä 
tuotoksia  on  Slenderman,  netin  viime 
vuosien  suurin  kauhumeemi.  Kaikki 
sai  alkunsa  kesäkuussa  2009,  jolloin 
Something  Awfulin  yleiselle  pulina- 
foorumille  postattiin  Photoshop-ketju, 
jonka  tarkoituksena  oli  tehdä  para¬ 
normaaleja  kuvia.  Goon  Victor  Surge 
postaili  ketjuun  useita  kuvia,  joiden 
taustalla  näkyi  viittauksia  outoon  pit- 
känhuiskeaan  hahmoon. 

Kuvat  olivat  välitön  hitti  ketjussa, 
jossa  muutkin  ryhtyivät  tehtailemaan 
paitsi  omia  Slenderman-kuviaan,  myös 
lehtileikkeitä  ja  tarinoita  mystisestä 
pahuuden  voimasta,  joka  vaani  ihmisiä 
ja  lapsia  pimeissä  nurkissa.  Slenderma- 
nista  tuli  välitön  foorumimeemi,  eikä 
sellaista  Photo  shop -ketjua  ollutkaan, 
jonka  ensimmäisellä  sivulla  ei  olisi  jo 
nähty  Slenderman-väännöksiä. 

Sitten  Marble  Hornets  tapahtui. 

Marble  Hornets  oli  sarja  YouTube- 
videoita,  jotka  kertoivat  Slendermanin 
vaanimista  nuorista.  Videoiden  ympä¬ 
rille  oli  kudottu  eeppinen  vaihtoehto- 
todellisuuspeli  (engl.  alternate  reality 
game ,  ARG),  joka  sai  näkyvyyttä  lukui¬ 
silla  saiteilla.  Slenderman  levisi  Somet¬ 
hing  Awfulin  ulkopuolelle  kulovalkean 
tavoin  ja  valloitti  nuorten  nettikäyttä- 
jien  mielikuvitukset.  Osa  seurauksista 
oli  positiivisia,  osa  negatiivisempia. 

Positiivisiin  voitaneen  laskea  useat 
Slendermanin  ympärille  tehdyt  pelit, 
sarjakuvat,  lyhytelokuvat  ja  jopa  täy¬ 
simittaiset  pienen  budjetin  elokuvat. 


Tästä  se  alkoi.  Osa  kuvasarjaa,  jossa  vuosien  varrella  monia  ahdistanut  Slenderman  on  jemmat- 
tu  kohtalaisen  hienovaraisesti  arkiselta  vaikuttavan  kuvan  osaksi. 


Ainakin  Victor  Surge  lienee  nauranut 
koko  matkan  pankkiin,  sillä  siinä  mis¬ 
sä  useat  nettimeemit  eivät  ikinä  tuota 
kehittäjilleen  penniäkään,  Victor  Surge 
otti  ja  hankki  idealleen  jo  alkuvaiheissa 
tekijänoikeussuojan,  jonka  avulla  hän 
on  tiettävästi  tehnyt  jonkin  verran  ra¬ 
haa  ja  lisäksi  torppaillut  kaikkein  huo- 
noimpia  ja  noloimpia  projekteja. 

Slenderman  sai  myös  ikävää  näky¬ 
vyyttä,  kun  pari  henkisesti  epävakaata 
amerikkalaisteiniä  päätti  ilmeisesti  uh¬ 
rata  ystävänsä  Slendermanille.  Kaksik¬ 
ko  ei  onneksi  onnistunut  tappamaan 
ystäväänsä,  mutta  tapaus  sai  silti  run¬ 
saasti  näkyvyyttä  ja  huomiota.  Tekeil¬ 
lä  on  tiettävästi  myös  suuren  budjetin 
HB  O -dokumentti  tapauksesta,  sekä 
Slenderman- ilmiöstä  yleensäkin. 

YOGScast 

Jos  tykkää  katsella  netin  pelivideo- 
kanavia,  YOGScast  lienee  tuttu  aina¬ 
kin  käsitteenä.  Kourallinen  pelureita 
on  löytänyt  itselleen  miljoonapäisen 
yleisön  hauskoilla 
ja  lupsakoilla  peli- 
videoillaan,  joissa 
pelaillaan  kaikkea 
mahdollista  Minec- 
raftista  uusimpiin 
hittijulkaisuihin  saakka.  Koko  poruk¬ 
ka  on  saanut  videoiden  tekemisestä 
itselleen  elannon,  jolla  elätetään  useita 


Ye  Olde  Goone  Squade, 
tai  YOGS ,  oli  myös  YOGS- 
castin  syntypaikka. 


perheitäkin. 

Mutta  tiesitkö,  että  YOGS  eastkin  sai 
alkunsa  Something  Awfulista?  Erilai¬ 
set  Goon  Squad  -killat  ovat  olleet  So¬ 
mething  Awfulin  perinne  jo  ties  miten 
pitkään.  Kun  Blizzard  avasi  loppuvuo¬ 
desta  2005  ensimmäiset  roolipelaajille 
tarkoitetut  PVP- serverinsä  World  of 
Warcraftissa,  hyppäsimme  toki  mu¬ 
kaan. 

”Ye  Olde  Goone  Squade”  oli  hauska 
kilta,  jossa  järjestimme  jos  jonkinlaisia 
iloisia  tempauksia.  Eräänä  viikonlop¬ 
puna  esimerkiksi  kaikki  killan  sadat 
pelaajat  tekivät  itselleen  mahdollisim¬ 
man  söpöt  menninkäishahmot,  jotka 
sitten  yrittivät  valtavana  söpöyden  aal¬ 
tona  pyyhkäistä  orkkien  pääkaupun¬ 
kiin  halaamaan  näiden  ylipäällikköä 
samalla  kun  hämmentyneet  Horde- 
pelaajat  yrittivät  harventaa  loputonta 
tonttujen  massaa. 

Ye  Olde  Goone  Squade,  tai  YOGS, 
kuten  sen  nimi  helppouden  nimissä 
lyhennettiin,  oli  myös  YOGScastin 
syntypaikka.  Muu¬ 
tama  kiltalainen 
ryhtyi  tehtaile¬ 
maan  humoristisia 
World  of  Warcraft 
-videoita,  jotka 
oli  alkujaan  tarkoitettu  vain  killan  jä¬ 
senten  viihdyttämiseksi.  Luontainen 
karisma  loisti  kuitenkin  läpi  siinä 

koko  operaation  sisältäpäin  aiheuttaen 
kanssapelaajilleen  oikeassa  rahassa  mi¬ 
tattuna  kymmenien  tuhansien  taalojen 
menetyksiä  ja  tappioita. 

Kun  killan  touhuista  ja  käänteistä 
on  kirjaimellisesti  kirjoitettu  kirjoja¬ 
kin,  voitaneen  jo  puhua  merkittävästä 
kontribuutiosta  EVE  Onlinen  maail¬ 
maan  ja  pelaajien  muodostamaan  his¬ 
toriaan.  & 


Runsasta  graafista  osaamista  on  hyödynnetty  erityisen  aktiivisesti  Goonsvvarm-killan  propa- 
gandajulisteissa,  joissa  killan  jäseniä  kuvaavat  mehiläishahmot  on  yhdistetty  milloin  mihinkin 
propaganda-aiheisiin. 


määrin,  että  videoille  löytyi  nopeas¬ 
ti  laajempikin  yleisö.  Kun  porukka 
sitten  laajensi  World  of  Warcraftista 
Minecraft-videoihin,  yleisö  paukahti 
verrattain  nopeassa  ajassa  tuhansista 
satoihin  tuhansiin  ja  lopulta  miljoo¬ 
niin  katsojiin. 

Sivumennen  voin  myös  todeta,  että 
on  kohtalaisen  outoa  lukea  nuorten 
YOGScast-fanien  kirjoittamia  wikiar- 
tikkeleita,  joissa  puhutaan  miltei  my¬ 
tologiseen  sävyyn  World  of  Warcraft 
-killasta,  jota  olin  itse  perustamassa  ja 
jonka  käänteet  muistan  edelleen  erin¬ 
omaisen  hyvin. 

Goonsvvarm 

Something  Awfulin  ylväät  goon-kilto- 
jen  perinteet  elävät  Goonswarmissa, 
joka  on  varmasti  tuttu  nimi  kaikille 
EVE  Online  -massiivimoninpelin  pe¬ 
laajille.  EVE  Online  on  todella  avoin 
avaruusooppera,  jossa  pelaajat  pyö¬ 
rittävät  galaksia  ja  elävät  siellä  hyvin 
vapaasti  omaa  elämäänsä,  rakentaen 
suunnattomia  imperiumeja,  käyden 
kauppaa,  sotien  keskenään  ja  yleisesti 
säheltäen. 

Kaikkea  tätä  on  myös  tehty  Goons- 
warmin  nimissä  vuosien  varrella.  Al¬ 
kujaan  pieni  ja  mitätön  EVE  Online 
-kilta  nousi  pelin  kartalle,  kun  sen 
silloiset  johtajat  päättivät  hyödyntää 


Something  Awfulin  yli  100  000  jäse¬ 
nen  varastoa.  He  aloittivat  aktiivisen 
rekrytointikampanjan,  jossa  neuvos- 
toliittolaistyyliset  propagandajulisteet 
houkuttelivat  foorumisteja  mukaan 
peliin.  Mitään  ei  tarvinnut  osata,  riitti 
vain,  kun  tuli  paikalle.  Kilta  antoi  aluk¬ 
set,  kilta  antoi  koulutuksen,  ja  kaikille 
oli  käyttöä. 

Kampanja  oli  jättimenestys  ja  poi¬ 
ki  Goonswarmiin  hillittömät  määrät 
uusia  jäseniä.  Monet  tuolloin  EVE 
Onlineä  pelanneet  muistavat  vielä 
kauhulla  loputtomilta  tuntuneet  goon- 
aallot,  jotka  pyyhkivät  ehkä  taitavam¬ 
pien  pelaajien  alusten  ja  laivastojen 
yli  murhaavalla  miesylivoimallaan. 
Galaksi  joutui  nöyrtymään  goonien 
armadan  edessä,  ja  Goonswarmista 
tuli  vääjäämättä  EVE  Onlinen  suurin 
kilta.  Pelissä,  jossa  pelaajilla  on  hyvin 
paljon  vaikutusvaltaa  pelin  sisäisessä 
maailmassa,  tämä  ei  välttämättä  ollut 
kaikille  muille  mieleen. 

Goonswarm  päätyi  myös  lehtien  ot¬ 
sikoihin  todella  erikoisilla  tempauksil¬ 
laan.  Joskus  porukka  itsemurhapom- 
mitti  galaksin  keskusta.  Toisinaan  taas 
pistettiin  pystyyn  kuukausia  kestänyt 
soluttautumisoperaatio,  jossa  goon- 
agentit  soluttautuivat  vastapuolen 
megayhtiöön  ja  ahersivat  tiensä  vas¬ 
tuullisiin  asemiin.  Sitten  he  sabotoivat 

Pelit 


ALIEN  -  YSTÄVÄMME  AVARUUDESTA 


Alien  on  elokuvahistorian  hirvittävin  hirviö.  Mutta  ksenomorfi  on  tähdittänyt  myös  monia 
pelejä.  Miten  pedon  merkki  on  loistanut  videopeliruuduilla?  Poimimme  vuosikymmenten  var¬ 
relta  kuusi  merkittävää  ja  erikoista  Alien-peliä. 

Teksti:  Jukka  O.  Kauppinen 

Kuvat:  Manu  Pärssinen,  Jukka  O.  Kauppinen,  VVikimedia  Commons,  Mobygames,  pelitalot 


Alien 

Vuosi:  1982 

Julkaisija:  Fox  Video  Games 
Alustat:  Atari  2600 

Lisenssipelit  saapuivat  pelialalle  varhain.  Alien  ei  ollut  edes 
ensimmäinen  elokuvan  pohjalta  tehty  videopeli,  mutta  en¬ 
simmäisten  joukossa  kuitenkin.  Harmi  vain,  että  pedon 
merkki  ei  juurikaan  näytä  itseltään.  Alienia  oli  eniten  kansi¬ 
kuvassa,  sen  jälkeen  mentiinkin  yllättävään  suuntaan. 

1980-luvun  alussa  ei  ollut  vielä  käyty  oikeudenkäyntejä, 
joissa  tuomarin  nuijalla  määriteltiin  itsenäisen  teoksen  ja 
kopion  välinen  raja.  Niinpä  Alien  oli  suoraviivainen  Pac- 
Man-kopio,  jonka  välipeliin  heitettiin  vielä  ripaus  Frog- 
geria.  Sokkelo  kuvasi  avaruusalusta  ja  pelaaja  oli  tietenkin 
sankaritar?),  joka  kierteli  aluksessa  tuhoamassa  (syömässä) 
alieninmunia. 

Alien  oli  muuten  parempi  Pac-Man  kuin  Atari  2600:lle 
julkaistu  virallinen  Pac-Man  ikinä. 


Aliens 

Vuosi:  1987 

Julkaisija:  Electic  Dreams 

Alustat:  Amstrad  CPC,  Commodore  16,  Plus/4,  Commodore  64,  MSX 
ja  ZX  Spectrum 

1980-luku  oli  vilkasta  aikaa  Alien-pelifaneille.  Lisenssipele¬ 
jä  julkaistiin  tiuhaan  tahtiin,  välillä  samalla  nimellä  samalle 
alustallekin.  Yksi  paremmista  oli  räiskintää  ja  roolipeliä  se¬ 
koittanut  Electric  Dreamsin  Aliens. 

Naamaperspektiiviseikkailussa  kauko- ohjataan  kuutta 
hahmoa,  jotka  etsivät  alieneiden  valtaamasta  tukikohdasta 
näiden  kuningatarta.  Yhtä  hahmoa  ohjatessasi  muut  nököt¬ 
tivät  paikallaan,  toisin  kuin  ksenomorfit.  Jos  joku  hahmo 
oli  jätetty  suojattomaan  paikkaan,  saattoi  hän  päätyä  alienin 
lounaaksi.  Kyllä  siinä  itku  purskahtaa,  kun  huomaat  tehnee¬ 
si  Ripleystä  lastenruokaa. 

Aikaisekseen  Aliens  oli  taitavasti  rakennettu,  tunnelmal¬ 
linen  ja  avoin  scifi-toiminta,  jonka  läpäisyyn  oli  monia  eri 
keinoja.  Avaruusvertakin  tarjoiltiin  avokätisesti.  Peli  onkin 
siitä  harvinainen  Alien-peli,  että  se  tavoitti  oivallisesti  elo¬ 
kuvien  tunnelman  eikä  sortunut  halpoihin  kikkailuihin. 

Alien  vs  Predator  /  Aliens 
versus  Predator  /  Aliens 
versus  Predator  2 

Vuosi:  1994, 1999,  2001 
Julkaisija:  Atari,  Fox  Interactive 
Alustat:  Atari  Jaguar  ja  PC 
Atarin  surullisen  kuuluisalle  Jaguar- 
konsolille  ehdittiin  julkaista  muutamia 
upeita  pelejä.  Etenkin  Alien  vs  Pre¬ 
dator  hämmästytti  hurjalla  ideallaan, 
sillä  siinä  pelaaja  pystyi  olemaan  joko 
avaruusmerij  alkaväen  ihmissotilas, 
Predator  tai  Alien.  Kaikille  oli  omat 
kampanjansa  ja  jopa  moninpeli.  Mutta 
Jaguarille  kävi  miten  kävi,  ja  peli  katosi 
tapahtumahorisontin  tuolle  puolen. 

Mutta  Rebellion-kehittäjä  ei  pääs¬ 
tänyt  luomustaan  kadoksiin,  vaan  se 
naarattiin  mustasta  aukosta  takaisin 
tähän  ulottuvuuteen.  1994  PC:lle  saa¬ 
punut  remasterointi  oli  välitön  hitti. 
Nyt  loistava  idea  pääsi  suuren  yleisön 
käsiin,  ja  internet-moninpelaaminen  nosti  AvP-hirviöinnin 
uuteen  kukoistukseen.  Monolithin  tekemä  jatko-osa  panosti 
Aliens  Online  lisää  nettipeluuseen,  ja  kolmen  täydellisen  erilaisen  rodun 

Vuosi:  1 998  taistelut  kasvoivat  osaksi  videopelaamisen  historiaa. 

Julkaisija:  Kesmai 
Alustat:  PC 

Jenkkiläinen  Kesmai  oli  1990-luvulla  yksi  maailman  koke¬ 
neimmista  online-pelitaloista.  Firma  julkaisi  ensimmäiset 
Online-  ja  nettipelinsä  jo  1980-luvulla,  ja  vuonna  1998  firma 
loikkasi  Pedon  kyytiin. 

Aliens  Online  oli  useiden  kymme¬ 
nien  ihmispelaajien  nettiräiskintä, 
jossa  toinen  tiimi  oli  avaruussolttu- 
ja,  toinen  ksenomorfeja.  Molemmilla 
oli  useita  hahmoluokkia,  ja  alienina 
saattoi  pelata  jopa  kuningattarena  ja 
facehuggerina.  Jännittävästi  peli  olikin 
rakennettu  reilun  epäreiluksi,  epäsym¬ 
metriseksi  toiminnaksi. 

Tulos  oli  erikoinen  ja  mieliinpainu- 
va  nettiräiskintä,  jonka  epäsymmetri- 
syys  tosin  heittelehti  laidasta  laitaan. 

Välillä  ksenomorfien  ominaisuudet 
olivat  ylivertaisia,  sitten  soltuille  an¬ 
nettiin  uusia  varusteita,  joita  pystyikin 
väärinkäyttämään  vängän  odottamat¬ 
tomilla  tavoilla. 

Aliens  Online  oli  huikea  ja  uskalias 
peli,  joka  ei  kuitenkaan  ehtinyt  kyp¬ 
syä  valmiiksi  tuotteeksi.  Kesmai  näet 
myytiin  Electronic  Artsille,  joka  puo¬ 
lestaan  sulki  nopeasti  suurimman  osan 
firman  peleistä. 

Alien:  Isolation 

Vuosi:  2014 
Julkaisija:  Sega 
Alustat:  PC,  Playstation  3, 
Playstation  4,  Xbox  360  ja 
Xbox  One 


mensi  soppaa  liian  kauan, 
ilman  keittokirjaa.  Välillä 
pata  kaatui,  sitten  reseptiä 
vaihdettiin  kesken  kaiken  ja 
jotenkin  se  vain  pääsi  vielä 
palamaan  pohjaankin.  Lop¬ 
putulos  on  surullinen  tarina  pelistä,  jossa  oli  ideaa  mutta  ei 
pelattavaa. 

Colonialissa  unohdettiin  myös  Aliensin  kauhuelementti, 
ja  peli  taantui  älyttömäksi  räiskinnäksi.  Siihen  päälle  tekni¬ 
siä  ongelmia  ja  ksenomorfeja,  joiden  tekoäly  on  puhdasta 
idiotismia.  No,  ainakin  promokuvat  näyttävät  tosi  hyviltä! 


Aliens:  Colonial 
Marines 

Vuosi:  201 3 
Julkaisija:  Sega 
Alustat:  PC,  Playstation  3  ja 
Xbox  360 

Colonial  Marinesin  tulkinta 
Aliensista  on  yksi  kuluvan 
vuosikymmenen  suurim¬ 
mista  AAA-peliflopeista. 
Liian  monta  kokkia  häm- 


Legendaarisen  leffahirviön 
kaikkien  aikojen  onnistu¬ 
nein  peliesiintyminen  on, 
yllättävää  kyllä,  tuore  tapa¬ 
us.  Total  War  -peleistään 
tunnettu  brittiläinen  The 
Creative  Assembly  näet  loi 
unelmiensa  avaruuspelin, 
joka  ammensi  inspiraatio¬ 
taan  suoraan  ensimmäisestä 
elokuvasta.  Avaruusseikkai¬ 
lun  painopiste  oli  kauhussa 
ja  petoja  oli  vain  yksi.  Pe¬ 
laajakaan  ei  ollut  asehullu 
avaruusmariini,  vaan  hiivis- 
kelyyn  ja  aivoihinsa  turvau¬ 
tuva  tutkija. 

Lopputulos  oli  peli,  joka 
oikeasti  pelotti.  Avaruusase¬ 
man  äänimaailma  ja  visuaa¬ 
linen  tyyli  rakennettiin  Ali¬ 
en- elokuvaa  lainailevaksi, 

samoin  pelinsisäinen  tekno¬ 
logia.  Tämä  ei  ollut  nykyajan 

hologrammi-ihmeinen  tulevaisuudennäkymä,  vaan  vahvasti  Gigerin  ja  kumppa¬ 
neiden  1970-luvun  tulevaisuusvisioihin  nojaava  retrofuturistinen  elämys. 

Vaikka  Isolationissa  on  ongelmansakin,  on  se  parhaimmillaan  hyytävä  ja  pelot¬ 
tava  kokemus.  Se  tunne,  kun  kokit  pöydän  alla  piilossa  ja  yhtäkkiä  tajuat,  että  Ali¬ 
en  onkin  pöydän  päällä  ja  sen  häntä  putoaa  vierellesi  lattialle. . .  Se  hetki,  kun  ko¬ 
kit  komerossa  ja  pidätät  hengitystäsi  (!)  ja  näet  Alienin  askeltavan  kopsahdellen 
piilopaikkasi  ohi.  Se  paniikki,  kun  juokset  kohti  pelastavaa  ilmalukkoa  ja  ehdit 
juuri  ja  juuri  painaa  oven  sulkemisnappia,  ja  kuulet  kuinka  ksenomorfi  tömähtää 
raskaasti  sulkeutuvaa  ovea  vasten. 

Ne  ovat  hetkiä,  joina  tuntee  elävänsä. 

Kolumni 


Aikamatka  ankeuteen 

Asensin  Windows  ME:n.  Nyt  teidän  ei  tarvitse. 


Pidän  tietotekniikkaan 
liittyvästä  rakentelusta, 
ja  suuri  huvini  on  kasa¬ 
ta  erilaisia  laitteistoja  eri 
aikakausilta.  Varaston 
hyllyiltä  löytyy  monenlaista  Amigaa 
ja  Ataria  eri  varusteluilla,  pelivalmis 
Commodore  64  ja  sen  seitsemän  eri¬ 
laista  pelikonsolia. 

Windows  ME  -tietokonetta  minulla 
sen  sijaan  ei  ole  toistaiseksi  ollut.  Hyp¬ 
päsin  aikanaan  koko  välimalliksi  hau¬ 
kutun  version  yli,  ja  muistot  sen  edel¬ 
täjästä  Windows  98:sta  olivat  hataria 
mutta  jokseenkin  epämiellyttäviä.  PC- 
koneita  sinällään  on  tullut  säädettyä, 
koska  innostuimme  DOS-retroiluun 
kaveriporukalla  jo  vuosia  sitten,  mut¬ 
ta  raja  on  kulkenut  ajassa  ennen  Win¬ 
dows  95:ttä. 

Nyt,  kun  vuosituhannen  vaihtees¬ 
ta  on  kulunut  jo  yli  15  vuotta,  päätin 
ajan  olevan  kypsä.  Kaivoin  varastos¬ 
ta  komponentteja,  täydentelin  niitä 
verkkohuutokaupoista  ja  kaveripiiris¬ 
tä  ja  kokosin  äärimmäisen  Pentium 
III  -unelman  noin  vuosimallia  2000, 
Geforce  2  -kiihdytinkortteineen  päivi¬ 
neen.  Käyttöjärjestelmäksi  valitsin  sen, 
jolla  moinen  kone  olisi  todennäköises¬ 
ti  peleistä  kiinnostuneen  satunnaisen 
ostajan  kotiin  toimitettu:  Windows 
Millennium  Editionin. 

Happamia  korppuja 

Vaikeudet  alkoivat  oikeastaan  jo  ennen 
asennuksen  alkua.  En  ollut  asentanut 
koneeseen  levykeasemaa,  koska  en 
aikonut  käyttää  sitä  mihinkään.  Löy¬ 
tämäni  Windowsin  asennuslevy  taas 
ei  osannut  bootata  CD-asemalta,  vaan 
olisi  tarvinnut  erillisen  käynnistyskor- 
pun.  Hetken  nettiselailu  tuotti  onneksi 
CD-levykuvan,  jonka  levylle  poltta¬ 
malla  pääsin  DOS -kehotteeseen  ja  sain 
asennusohjelman  käyntiin. 

Asennus  sinällään  sujui  sutjakkaas¬ 
ti,  sillä  olin  kierrättänyt  koneeseen 
ylimääräiseksi  jääneen  SSD-levyn. 
Pullonkaulana  oli  lähinnä  CD:n  lu- 
kunopeus.  Ensimmäisen  uudelleen- 


Mikko  Heinonen 

käynnistyksen  jälkeen  sain  työpöydän 
näkyviin  nopeasti,  mutta  havaitsin  sa¬ 
malla,  että  juuri  mikään  lisälaite  ei  toi¬ 
minut:  äänet  eivät  kuuluneet  ja  tehokas 
näytönohjain  käyttäytyi  kuin  perusta¬ 
son  SuperVGA.  Siispä  toisella  koneella 
verkkoon  ajureita  metsästämään.  Vii¬ 
meiset  WinME-ajurit  eri  laitteille  löy¬ 
tyvätkin  nopeasti  verkon  arkistojen 
kätköistä.  Tai  niin  ainakin  luulin. 

Voi  VXD 

Lukuisia  muistoja  menneestä  tulvi 
mieleeni,  kun  näin  ensimmäisen  ker¬ 
ran  ilmoituksen  rikkinäisestä  VXD- 
tiedostosta.  Päällimmäinen  niistä  oli 
”tämä  on  nyt  huono  asia”.  Ja  olihan  se. 
Jokin  niistä  ajureista,  jonka  olin  juuri 
asentanut,  oli  lahottanut  koko  systee¬ 
min.  Ehkä  se  oli  äänikortin  ajuri,  ehkä 
näyttökortin,  ehkä  emolevyn  USB- 
liittimien.  Lopputulos  oli  joka  tapauk¬ 
sessa  se,  että  äsken  toiminut  käyttöjär¬ 
jestelmä  vilkutti  nyt  kursoria  mustalla 
ruudulla. 

Tosihakkeri  olisi  tietenkin  lähtenyt 
peitsi  tanassa  vianmääritykseen.  On¬ 
gelman  olisi  ehkä  voinut  ratkaista  työ¬ 
läillä  komentoriviseikkailuilla,  rekis¬ 
terin  puukotuksella  ja  vikasietotilalla. 
Sitä  lajia  tuli  harjoiteltua  tuolloin  15 
vuotta  sitten  Windows  98  Second  Edi¬ 
tionin  kanssa.  Mutta  nyt  oltiin  vuodes¬ 
sa  2016  ja  minua  laiskotti,  joten  jyräsin 
levyn  ja  asensin  käyttöjärjestelmän 
uudelleen.  Sen  jälkeen  irrotin  SSD:n 
koneesta  ja  tein  siitä  levykuvan  nyky- 
PC:lle.  Kun  sama  tapahtui  uudelleen, 
tyydyin  palauttamaan  imagen  ja  palaa¬ 
maan  lähtöruutuun. 

VIAIIinen  emolevy 

Lopulta  sain  sisään  yhdistelmän,  jolla 
äänet  kuuluivat,  näytölle  sai  värejä  ja 
tietokone  pysyi  pystyssä.  3 D -kiihdy¬ 
tys  kieltäytyi  kuitenkin  toimimasta. 
Hetken  selvittelyn  jälkeen  syyllisiksi 
paljastuivat  vanhat  tutut  vuosien  ta¬ 
kaa:  viritys  nimeltä  näytönohjaimen 
AGP- väylä  ja  VIA-piirisarjavalmistaja. 
AGP  oli  Intelin  keksintö,  eikä  se  jaellut 


tietojaan  ulkopuolisille.  VIA  joutui  to¬ 
teuttamaan  oman  ratkaisunsa  reverse 
engineeringin  keinoin,  ja  lopputulos 
oli  kaamea  sotku. 

Ystävällisen  kanssairkkaajan  ar¬ 
kistosta  sain  haltuuni  kasan  eri  ajuri- 
versioita  sekä  evästyksen,  että  sitten 
kun  kone  ei  enää  lahoa,  olen  löytä¬ 
nyt  oikean  version.  Tämä  piti  täysin 
paikkansa:  jos  asensin  väärän  version, 
Windows  meni  jälleen  perätilaan.  Ai¬ 
emmin  kopioimastani  levykuvasta  oli 
tässä  kohtaa  melkoisesti  hyötyä.  Vas¬ 
toin  kaikkia  odotuksia  homma  kui¬ 
tenkin  onnistui  alle  tunnissa  ja  pääsin 
pelaamaan  autenttista  Midtown  Mad- 
nessia,  mikä  olikin  toiminut  koko  ope¬ 
raation  motivaattorina. 

Iloitaan  nykyhetkestä 

Yksi  ilta  Windows  ME:n  parissa  muis¬ 
tutti,  mitä  kaikkea  hyvää  nykyajassa 
on.  Ellei  rauta  ole  todella  eksoottista, 
nyky-Windowsin  asennusta  ei  tarvitse 
edes  valvoa:  kunhan  koneella  on  verk¬ 
koyhteys  käytettävissä,  se  kyllä  hakee 
laiteajurit  ja  päivittää  itsensä.  Jos  Win¬ 
dows  ei  maita,  voit  aina  hankkia  Mac 
OS:llä  toimivan  laitteen,  joka  toimii 
vähintään  yhtä  helposti.  Myös  GNU/ 
Linuxista  löytyy  kattava  tuki  erilaiselle 
laitteistolle,  ja  jos  ei  löydy,  käytettävissä 
on  internetillinen  helppoja  vianetsin  - 
täkeinoja  ja  yhteisön  tekemiä  ajureita. 

Vaikka  Windows  ME  yritti  sitä  kai¬ 
kin  keinoin  piilotella,  se  oli  edelleen 
käytännössä  DOS -laajennus  ja  sellai¬ 
senaan  potentiaalisesti  erittäin  epäva¬ 
kaa.  Samaan  aikaan  pääkilpailij  alla  oli 
tarjota  kankea,  pommittava  OS  9,  jota 
piti  ajaa  kalliilla  PowerPC-raudalla. 
Työpöytä-Linux  sopi  lähinnä  propel- 
lihatuille. 

Koomista  sikäli,  mutta  varteenotet¬ 
tavin  vaihtoehto  oli  MS:n  oma  Win¬ 
dows  2000,  jota  kaupattiin  lähinnä 
yrityskäyttöön.  Redmond  tajusi  itsekin 
tilanteen  puupäisyyden  vuodessa,  ja 
yhdisti  haarat  Windows  XP:ksi.  Se  oli 
sentään  jo  vaikeampi  rikkoa  kokonaan 
yhdellä  ainoalla  ajurilla.  & 

Kulttuuri 


Pehmomikrofoni  lensi  puhujalta  toiselle  nopeaan  tahtiin,  kun  Futurice-yrityksen  auditori¬ 
oon  kokoontui  joukko  ihmisiä  keskustelemaan  naisten  ja  vähemmistöjen  asemasta  IT-alalla. 
Tapahtuman  alulle  pannut  Matti  Nelimarkka  oli  havahtunut  siihen,  että  hänen  tutkimusryh 
mässään  Helsinki  Institute  for  Information  Technologyssä  (HIIT)  ei  ollut  yhtään  naistutkijaa, 
ja  saanut  kipinän  selvittää,  mitä  asialle  voisi  tehdä. 

Teksti:  Valhe  Kouneli  Kuvat:  Nasu  Viljanmaa,  Janne  Siren 


Tapahtuman  vetonaulana 
toimi  yhdysvaltalaisen 
Debugging  the  Gen- 
der  Gap  -dokumentin 
näytös,  joka  järjestet¬ 
tiin  Helsingin  yliopiston  ja  Aalto -yli¬ 
opiston  alaisuudessa  toimivan  HIITin 
tuella.  Paikalle  oli  kutsuttu  kaikkien 
kolmen  tahon  työntekijöitä  ja  opiske¬ 
lijoita,  samoin  Skrollin  lukijoita  Face- 
bookin  kautta.  Kutsu  löysi  tiensä  myös 
Geek  Women  Unite  -ryhmään  ja  tieto¬ 
jenkäsittelytieteen  naisopiskelijajärj  es¬ 
toille.  Ensisijaisesti  Nelimarkka  kertoi 
toivoneensa  tapahtumaan  saapuvan 
opettajia  ja  toiseksi  miehiä. 

Uuden  sukupolven  koodaajat 

Naisten  vähäinen  määrä  IT-alalla  on 
tuskin  jäänyt  keneltäkään  huomaa¬ 
matta.  Myös  monet  yritykset  ovat  ha¬ 
vahtuneet  siihen,  usein  kuitenkaan 
keksimättä  keinoa  vaikuttaa  asiaan. 
Elokuvassa  esitettiin,  että  siinä  missä 
Yhdysvalloissa  57  %  it-alalta  valmis¬ 
tuneista  on  naisia,  it-alan  yrityksissä 
työskentelevistä  naisia  on  vain  18  %. 


Kaikki  tuntuivat  olevan  samaa  miel¬ 
tä  siitä,  että  on  tärkeää  ruokkia  lasten 
kiinnostusta  tietokoneharrastukseen  ja 
tiedealaan  yleensä,  sukupuolesta  riip¬ 
pumatta.  Toisaalta,  koska  sukupuo- 
listereotypiat  ovat  yhä  vahvoja,  tyttöjen 
tukemiseen  tulee  kiinnittää  erityistä 
huomiota.  Tasapuolisella  kannusta¬ 
misella  pääsee  jo  pitkälle,  mutta  myös 
roolimallit  ovat  erityisen  tärkeitä. 

Tapahtumaan  osallistunut  Tuuli 
Siiskonen  ottikin  esiin,  kuinka  tärke¬ 
ää  on,  että  lapset  näkevät  pienestä  pi¬ 
täen  erilaisia  ihmisiä  tekemässä  aivan 
kaikenlaisia  asioita.  Hän  toimii  itse 
tietoturva-alalla  mutta  toimii  vapaa- 
aj allaan  lasten  ja  nuorten  parissa  me- 
ripartiossa.  Toimenkuvaan  kuuluu 
kipparina  toimimisen  ja  purjehduksen 
opettamisen  lisäksi  muun  muassa  3D- 
tulostimen  käytön  esittelyä. 

Tietotekniikan 
opetuksen  ongelmat 

Kaikki  keskustelijat  tuntuivat  olevan 
yksimielisiä  siitä,  että  lasten  ja  nuorten 
tietotekniseen  opetukseen  tulisi  panos¬ 


taa  enemmän  ja  sitä  tulisi  lisätä.  Erityi¬ 
sesti  tyttöjen  opettamisesta  ei  aina  pu¬ 
huttu,  vaan  enemmänkin  siitä,  kuinka 
useammat  lapset  saataisiin  mukaan 
tietokoneharrastukseen  jo  varhaisesta 
iästä  asti.  Niin  kauan  kun  sukupuolen 
ei  anneta  vaikuttaa  siihen,  mitä  kohti 
lapsi  ohjataan,  sekä  pojat  että  tytöt  ovat 
yhtä  kiinnostuneita  teknisistä  aloista. 

Opettaja  Suvi  Lahtonen  huomaut¬ 
ti,  että  vaikka  nykyisessä  peruskoulun 
opetussuunnitelmassa  on  ohjelmoin¬ 
nin  opetusta,  siinä  ei  ole  eritelty,  mi¬ 
ten  se  käytännössä  toteutetaan.  Asi¬ 
asta  kiinnostuneella  opettajalla  ei 
välttämättä  ole  tarpeellisia  rakenteita 
tukenaan,  ja  ohjelmoinnin  opetuksen 
toteutuminen  riippuu  pitkälti  yksit¬ 
täisten  rehtorien  näkemyksestä,  tai 
opetustyötä  on  tehtävä  pro  bono. 

Toisaalta  Emilia  Hjelmillä  oli  po¬ 
sitiivisia  kokemuksia  vain  tytöille 
suunnattujen  ohjelmointikerhojen  jär¬ 
jestämisestä.  Hjelm  on  koordinoinut 
Helsingin  yliopiston  Linkki-resurs¬ 
sikeskusta,  joka  järjestää  tapahtumia 
lapsille  ja  nuorille.  Hjelmin  Pro  gra- 

du  -työn1  yhteydessä  tehty  tutkimus 
tuo  esiin,  että  tyttöjen  itsetunnolle  on 
hyväksi  oppia  tietojenkäsittelyä  ja  oh¬ 
jelmointia  sukupuoliryhmissä,  sillä 
pojilla  on  usein  enemmän  taustaa  tie¬ 
tokoneiden  parissa. 

Niin  Hjelmin  gradussa  kuin  myös 
käydyssä  keskustelussa  tulee  ilmi,  että 
ilmiö  ei  koske  pelkästään  lapsia  ja 
nuoria  vaan  yltää  yliopistotasolle  asti. 
Naiskeskustelijat  ottivat  esiin  sen,  että 
it-alalla  opiskele¬ 
villa  samanikäisillä 
miehillä  on  usein 
enemmän  taustaa 
tietokoneiden  parissa,  mikä  saattaa 
aiheuttaa  itsetunto -ongelmia  vähem¬ 
män  kokeneelle  osapuolelle.  Itsetunto - 
ongelmat  puolestaan  saattavat  johtaa 
siihen,  että  naiset  tippuvat  tietojenkä¬ 
sittelytieteen  opinnoista  tai  päätyvät 
olemaan  hakematta  uralle.  Tapah¬ 
tumassa  jaetussa  Aura  Paloheimon 
väitöskirjan2  osakopiossa  vahvistetaan 
näkemys. 

Pahoinvointia  työpaikalla 

Keskustelua  käytiin  myös  siitä,  että 


1  Hjelm.  Tytöt,  pojat  ja  tietojenkäsittelyn 
opettaminen.  Helsingin  yliopisto,  pro 
gradu  -työ  (2016). 

2  Paloheimo.  Women  and  Higher  Engi¬ 
neering  Education  -  Supporting  Strategies. 
Aalto  University  Doctoral  dissertations 
(2015). 


vaikka  olisi  yhtä  osaava  kuin  vertaisen- 
sa,  naisena  it-alalla  saattaa  sukupuo- 
listereotypioiden  takia  tuntea  painetta 
todistaa  kuuluvansa  joukkoon.  Yhäkin 
saatetaan  ajatella,  että  sukupuoli  vai¬ 
kuttaa  esimerkiksi  ohjelmointitaitoi¬ 
hin,  mutta  ainakaan  neurobiologista 
pohjaa  ei  uskomukselle  ole,  kuten  do¬ 
kumentissa  esiintyvät  aivotutkijat  vah¬ 
vistavat. 

Siiskonen  kertoo  allekirjoittavansa 
väitteen,  että  jos  on 
nainen  it-alalla,  ei 
riitä,  että  on  hyvä. 
Hän  tosin  tunnus¬ 
taa  asian  monimutkaisuuden  ja  sen, 
että  ongelmaa  ei  esiinny  kaikkialla. 

”Siellä  missä  sitä  esiintyy,  on  luulta¬ 
vasti  myös  muita  pahoinvoinnin  syitä, 
jotka  eivät  liity  sukupuoleen  tai  yli¬ 
päätään  erilaisuuteen.  Niinpä  muiden 
pahoinvoinnin  syiden  käsittely  kana¬ 
voituu  väärällä  tavalla.  En  osaa  millään 
muulla  tavalla  järkevästi  selittää  tuossa 
dokumentissakin  kerrottua  esimerkkiä 
yksittäiseen  naisko  o  daaj  aan  [GitHubin 
Julie  Ann  Horvathiin]  kohdistuvasta 
hyökkäyksestä.” 

Elokuvan  kirvoittamana  käytiin  fish- 
bowl-mallista  paneelikeskustelua,  jossa 
vuoroin  kukin  halukas  pääsi  istumaan 
panelistin  penkille.  Moni  nainen  ker¬ 
toi  kohdanneensa  ennakkoluuloja  ja 
syrjintää  opiskelu-  ja  työpaikalla,  niin 
opettajien,  opiskelu-  ja  työtovereiden 
kuin  esimiesten  taholta.  Toisaalta  mo¬ 


nella  oli  myös  erittäin  positiivisia  ko¬ 
kemuksia,  mutta  yksittäiset  esimerkit 
vahvistivat,  että  sukupuolella  on  merki¬ 
tystä  myös  suomalaisella  it-alalla. 

Välittömiä  vaikuttamiskeinoja 

Sen  sijaan,  että  jäätäisiin  odottamaan 
sukupolven  vaihtumisen  tuomaa  rat¬ 
kaisua  ongelmaan,  haluttiin  löytää 
keinoja  vaikuttaa  sukupuolten  epätasa¬ 
painoon  työpaikoilla  nyt  ja  heti.  Neli- 
markka  toivoi  apua  siihen,  miten  hän 
saisi  tytötkin  kiinnostumaan  HIIT:n 
tutkimusryhmässä  tarjolla  olevasta 
TET-työpaikasta.  Tällä  hetkellä  vain 
kaksi  tyttöä  oli  hakenut  paikkaa.  Hjelm 
ehdotti  työpaikkailmoituksen  arvioi- 
tuttamista  edes  yhdellä  naispuolisella 
ihmisellä.  Nelimarkan  ilme  hänen  ta¬ 
jutessaan,  ettei  niin  tosiaan  ollut  vielä 
kertaakaan  tehty,  aiheutti  yleisössä 
lempeän  naurukohtauksen. 

Myös  Futuricen  Daniel  Landau  oli 
kiinnostunut  keinoista  rekrytoida  li¬ 
sää  naisia.  Yksityisen  sektorin  yrityk¬ 
sissä  uudet  työntekijät  palkataan  yhä 
useammin  vanhojen  työntekijöiden 
suosittelemana  tai  erilaisten  rekry- 
tointitapahtumien  kautta.  Yleisöstä 
ehdotettiinkin  vain  naisille  suunnat¬ 
tujen  rekrytointi-  ja  verkostoitumista- 
pahtumien  järjestämistä.  Se  ei  toisaalta 
auttanut  Landaun  kokemaan  voimat¬ 
tomuuteen  ongelman  edessä,  sillä  mie¬ 
henä  hän  ei  itse  pystyisi  osallistumaan 
vain  naisille  rajattuun  tapahtumaan. 


Jos  on  nainen  it-alalla,  ei 
riitä,  että  on  hyvä. 

Matti  Nelimarkka,  Emilia  Hjelm  ja  Mehackit-koodauskoulun  Reetta  Heiskanen  paneelikeskustelemassa. 


Tässä  vaiheessa  on  hyvä  korostaa,  et¬ 
tei  kukaan  yleisöstä  ilmaissut  millään 
tavalla,  että  naiset  tulisi  asettaa  mie¬ 
hiä  parempaan  asemaan  työnhaussa. 
Heitin  kokeeksi  ilmoille  ajatuksen  su- 
kupuolikiintiöistä,  mutta  se  tyrmättiin 
lyhyesti.  Muiden  joukossa  tietojenkä¬ 
sittelytieteen  maisterinopintoja  Hel¬ 
singin  yliopistossa  suorittava  ja  it-alan 
yrityksessä  työskentelevä  Anniina  Sal¬ 
linen  totesi,  ettei  itse  tahtoisi  tulla  pal¬ 
katuksi  sukupuolensa  vaan  taitojensa 
takia. 

”Jos  työtä  hakiessani  mieskandidaat- 
ti  on  parempi,  hänet  tulee  palkata.” 

Itä-Aasian  tutkimuksesta  maisteriksi 
valmistunut  Suvi  Väistä  ehdotti,  että 
yritysten  kannattaisi  etsiä  osaamista 
humanististen  alo¬ 
jen  oppilaitoksis¬ 
ta.  Sen  lisäksi,  että 
humanististen  alo¬ 
jen  osaajien  panos  voisi  auttaa  ehkäi¬ 
semään  koko  väestölle  suunnattujen 
ohj  elmistoj  en  ”insinöör  toteutuksia”, 

humanistististen  alojen  sukupuolija¬ 
kauma  on  vinoutunut  it- alaan  nähden 
vastakkaiseen  suuntaan,  joten  suku¬ 
puoliasiaankin  voisi  saada  helpotusta. 


Haetaan  tiimiin  sopivaa 

Muita  mielenkiintoisia  esille  nostettuja 
asioita  oli  niin  kutsuttu  huijarisynd- 
rooma.  Huijarisyndroomassa  esimer¬ 
kiksi  työssään  hyvin  suoriutuva  ihmi¬ 
nen  kokee,  että  on  saanut  asemansa 
vain  antamalla  vilpillisen  kuvan  osaa¬ 
misestaan.  Huijarisyndro omasta  kärsi¬ 


vät  tutkimusten  mukaan  keskimääräis¬ 
tä  useammin  naiset.  Moni  tapahtuman 
osallistujista  tunnisti  huijarisyndroo- 
man  kuvaavan  omia  tuntemuksiaan. 

Toinen,  konkreettisemmin  ratkaista¬ 
vissa  oleva  asia  liittyi  työpaikkailmoi¬ 
tuksiin.  Useissa  työpaikkailmoituksis¬ 
sa  nykyään  näkee  maininnan  siitä,  että 
paikkaan  haetaan  henkilöä,  joka  on 
”tiimiin  sopiva”  tai  muuten  samanmie¬ 
linen  olemassa  olevien  työntekijöiden 
kanssa.  Eräs  keskustelija  huomautti, 
että  siinä  missä  samanhenkisten  ih¬ 
misten  hakeminen  on  ymmärrettävää, 
se  voi  tutkimusten  mukaan  olla  haital¬ 
lista  yritykselle.3 

Vaikka  samanhenkisyys  ei  tarkoi¬ 
takaan  samaa  sukupuolta,  ennestään 
miesvaltaisella  työ- 

•  ••JOS  USlUUtl  saa  paikalla  saattaa  vai- 

” hankalan  akan”  leiman.  Iita  kulttuuri,  jossa 

naisen  on  vaikea 
tuntea  oloaan  mukavaksi.  Sekä  eloku¬ 
vassa  että  sen  jälkeisessä  keskustelussa 
nousee  esille  miesvaltaisten  alojen  äijä- 
kulttuuri,  jossa  esimerkiksi  on  hyväk¬ 
syttyä  laukoa  seksistisiä  vitsejä.  Isolle 
osalle  keskustelijoista  tämä  on  tuttua. 
Monia  turhauttaa  se,  että  jos  asiaan 
puuttuu,  saa  "hankalan  akan”  leiman. 
Työpaikan  henkilöstöosastostakaan  ei 
aina  ole  ollut  apua. 


3  Ei  tullut  esiin,  mihin  tutkimuksiin  kes¬ 
kustelija  viittasi,  mutta  esim.  Phillips  et  ai. 
Is  the  Päin  Worth  the  Gain?  The  Advan- 
tages  and  Liabilities  of  Agreeing  With 
Socially  Distinct  Newcomers.  Personality 
and  Social  Psychology  Bulletin  (2009). 


Kyse  ei  ole  vain  naisista 

Elokuvaa  katsomaan  ja  sen  aiheesta 
keskustelemaan  oli  saapunut  nelisen¬ 
kymmentä  ihmistä,  joista  noin  kol¬ 
mannes  oli  miehiä.  Keskustelussa  oli 
äänessä  suhteellisesti  enemmän  nai¬ 
sia.  Noin  neljännes  opiskeli  tietojen¬ 
käsittelytiedettä  ja  toinen  neljännes 
työskenteli  it- alalla.  Pari  osallistujista 
oli  jollain  tavalla  tekemisissä  jonkin 
alan  toimijärj eston  kanssa,  pari  toimi 
opettajana  peruskoulussa  tai  lukiossa 
ja  kolmisen  opetti  yliopistossa.  Lähes 
kaikki  yleisöstä  olivat  vaaleaihoisia. 

Elokuvassa  käsitellään  naisten  ase¬ 
man  lisäksi  myös  tummaihoisten  ase¬ 
maa  it-alalla,  mutta  jälkikeskustelussa 
huomio  kohdistui  selvästi  enemmän 
naisten  asemaan.  Tähän  varmasti  vai¬ 
kutti  se,  millaisia  henkilöitä  tapahtu¬ 
maan  osallistui,  mutta  myös  se,  että 
tummaihoisten  asema  it-alalla  ei  ole 
noussut  vielä  Suomessa  samanlaisen 
huomion  kohteeksi  kuin  Yhdysvallois¬ 
sa.  Yhdysvalloissa  huomattavasti  suu¬ 
rempi  osa  väestöstä  on  tummaihoisia 
kuin  Suomessa.  Keskustelua  käytiin 
kuitenkin  myös  tummaihoisten  ase¬ 
masta,  ja  ehdotuksia  tehtiin  muiden¬ 
kin  vähemmistöjen  aseman  paranta¬ 
miseksi. 

Yleinen  konsensus  tuntui  olevan, 
että  olisi  kaikille  edullista,  jos  ste¬ 
reotyyppisen  valkoihoisen  ja  mies¬ 
puolisen  nörtin  rinnalla  ohjelmoijan 
roolissa  esiintyisi  useammin  vaihtele- 
vanlaisia,  kaikenlaisia  ihmistyyppejä 
edustavia  henkilöitä.  & 

Simulaatio 

-  Suomen  viimeiset  demopartyt 

Mistä  demoskenessä  on  kysymys,  ja  millaista  on  olla  Suomen  ’ viimeisillä  aidoilla  demopar- 
tyillä”  värikkään  maineen  omaavassa  hotelli  Joronjäljessä  Joroisissa. 

Teksti:  Valhe  Kouneli  Kuvat:  Antti  Kiuru,  Terho  Tanskanen,  Matti  Hämäläinen 

ta  mukaan  jäätelön,  joka  syödään  siis- 


Bussi  Helsingistä  kohti 
Joroisia  lähtee  liikkeel¬ 
le  iltaviiden  tienoilla, 
mukanaan  lastillinen 
äänekkäitä  ja  juhlatun¬ 
nelmaan  jo  nousseita  demoskenereitä. 
Toinen  samanlainen  bussi  kiertää  Jy¬ 
väskylän  ja  Tampereen  kautta. 

Simulaatio -demopartyt  on  järjestet¬ 
ty  jo  kuusi  kertaa,  mutta  nämä  partyt 
ovat  vasta  toiset,  jotka  järjestetään  Jo¬ 
roisten  kuuluisassa  "kauhuhotellissa”. 
Viime  vuoden  partyt  olivat  menes¬ 
tys,  ja  tänäkin  vuonna  majoituspaikat 
myytiin  loppuun  hetkessä.  Viime  het¬ 
kellä  hotellista  on  vapautunut  pari  lisä- 
huonetta,  ja  siksi  minäkin  istun  tässä 
Helsingistä  lähteneessä  bussissa. 

Helsinki  jää  kuitenkin  pian  taakse, 
ja  vELiKANi  toivottaa  bussin  sisäisel¬ 
lä  kovaäänisellä  kaikki  tervetulleiksi. 
Vihreät  tervetuliais-jelloshotit  jaetaan 
pahvimukeissa.  Bileet  ovat  alkaneet. 

Voikukkaisten  tienvierusten  ja  ke¬ 
väisten  koivujen  viuhuessa  ohi  yhä 
useampi  ilmaiseksi  tarjottu  ja  mukaan 
otettu  tölkki  avataan,  ja  viinapullot 
kiertävät  kädestä  toiseen.  Tämä  ei  ole 
hiljainen  bussimatka.  Puheensorinaa 
kuuluu  sekä  suomeksi  että  englannik¬ 
si  -  osa  vakiokävij  öistä  tulee  Ruotsista, 
Norjasta,  Saksasta  ja  Hollannista. 


Hallittua  matkantekoa 

Suomalaisen  demoskenen  vakionaama 
Kakka  on  kuuluisa  tietovisoistaan,  ja 
sellainen  pidetään  bussissakin.  Palkin¬ 
tona  on  perinteisesti  viinaa  ja  huonoa 
pornoa. 

"Mitä  muuta  voisi  nuori  mies  tarvi¬ 
ta”,  kuten  vELiKANi  toteaa. 

Jorois-aiheisen  visan  jälkeen  bussin 
kaiuttimiin  vaihtuu  italo disko,  demo¬ 
skenen  vakiogenre.  Jotkut  nousevat 
paikoiltaan  sosialisoimaan  bussin  toi¬ 
sessa  päässä  istuvien  ihmisten  kanssa. 
Kaikki  vaikuttavat  hyväntuulisilta,  ja 
suurin  osa  tuntee  toisensa  jo  ennes¬ 
tään. 

” Simulaatiot  tai  demopartyt  yleisesti 
on  semmosia  fyysisen  sosialisoinnin 
tapahtumia,  joissa  näkee  semmosia 
naamoja  mitä  ei  muuten  näe.  Ja  siis 
kyllähän  siihen 

tämä  demoskene- 
kilpailupuolikin 
liittyy,  mutta  itselle 
se  ei  ole  semmonen 
hirveen  tärkeä  asia, 
enemmin  tulee 
kattoo  ystäviä”,  ccr  osaa  kertoa  minul¬ 
le. 

Lahden  ABC  Renkomäellä  tehdään 
pikapysähdys,  ja  ihmiset  täydentävät 
juomavarastojaan.  Osa  nappaa  kaupas- 


tisti  pihalla.  Ilma  on  toistaiseksi  vielä 
aurinkoinen  ja  leuto. 

Vartin  kuluttua  ihmisjoukko  siir¬ 
tyy  järjestelmällisesti  takaisin  bussiin 
-  humalassakin  tämä  joukko  demo¬ 
skenereitä  toimii  yllättävän  kurinalai¬ 
sesti.  Jopa  bussikuski  kehuu,  kuinka 
hyvin  organisoituja  olemme! 

Jo  hyvin  maistissa  oleva  Thoron 
käsketään  tiukasti  pois  matkanjohta- 
janpaikalta.  VELiKANi  käskee  vahtia, 
ettei  Astu  aloita  juomista  bussissa. 

Thoronille  demoskene  tarkoittaa 
"hauskoja  ihmisiä,  hyvää  meininkiä, 
viihdettä,  onnellisuutta,  hyviä  ystäviä, 
hyviä  tapahtumia,  yhdessä  oloa  ja  tai¬ 
detta”.  Astua  en  ehtinyt  haastatella  sil¬ 
loin  kun  se  oli  vielä  mahdollista. 

Joroisiin  on  enää  matkaa  kahdek¬ 
sankymmentä 
kilometriä.  Kau¬ 
punkimaisemaa 
on  nähty  viimeksi 
Vantaalla,  ja  ale¬ 
taan  olla  siellä  päin 
Suomea,  missä  on 
todennäköisempää  törmätä  traktoriin 
kuin  hipsteriin. 

Tämä  on  niitä  harvoja  suo¬ 
malaisia  demopartyjä,  joissa 
ryyppäämisen  voi  aloittaa  jo 
bussissa .”  -InvalidCo 


Kakka-visa. 

Hotellin  omistaja  Auvo  lyö  Ritarin  ryyppy  -nimisen  shotin  nauttineet  asiakkaat  baariritareiksi. 
Ritariksilyömisseremoniaan  kuuluu  tietysti  oikea  miekka. 


TV:stä  tuttu 

Osa  on  ostanut  vain  sisäänpääsyn,  osa 
varannut  myös  hotellihuoneen.  Huo- 
neettomille  varalla  on  lattiamajoitus. 
Koko  hotelli  on  varattu  tapahtuman 
käyttöön. 

”On  se  vähän  oma  fiilis,  kun  ei  oo 
ketään  ulkopuolisia  ihmisiä”,  kuvaa 
InvalidCo.  Toisin  kuin  esimerkiksi 
Assembyillä,  täällä  koko  tapahtuma 
on  demoskeneä,  eikä  sen  olemassaolo 
riipu  samaan  aikaan  järjestettävästä 
pelitapahtumasta. 

Bussilastillisen  saapuessa  hotellille 
parkkipaikalle  on  syntynyt  jo  ryyppy¬ 
jä  tupakkaporukoita  -  sisätiloissa  ei 
ole  sallittua  juoda  omia  alkoholijuo¬ 
mia.  Mustilla  jätesäkeillä  pimenne¬ 
tyssä  partysalissa  omilla  kyydeillään 
saapuneet  koodaavat  jo  ahkerasti  ki- 
sateoksiaan  värillisten  spottivalojen 
kajossa. 

Hotelli  Joronjälki  on  esiintynyt  Ho¬ 
tellit  kuntoon ,  Jyrki  Sukula  -ohjelmas¬ 
sa,  joka  toi  suurelle  yleisölle  tutuksi 
sen  eriskummallisen  arkkitehtuurin  ja 
sisustuksen  lisäksi  omalaatuisen  omis¬ 
tajan,  Auvo  Puurtisen.  "Joronjäljen- 
Auvo”  tunnetaan  taiteen  ystävänä, 
ja  hän  on  julkaissut  omakustanteena 
rakkausrunokokoelman  Sinulle ,  rak¬ 
kaudella. 

On  vaikea  sanoa,  voittaako  Auvo 
omituisuudessaan  itse  hotellin,  jota 
Jyrki  Sukula  vertasi  Twin  Peaksiin  ja 
Iltasanomat  on  kuvannut  muun  muas¬ 
sa  sanoin  "sotkuinen  sekoitus  hotellia, 
horroria  ja  kaatopaikkaa”  Kaatopaikka 


luultavasti  viittaa  hotellin  ympäristös¬ 
tä  löytyvään  ruostuneeseen  bussiin, 
moottoriveneeseen  ja  erilaisten  ho¬ 
tellin  tiloissa  toimivien  enemmän  tai 
vähemmän  kuolleiden  liikkeiden  ta¬ 
varoihin.  Tämä  ympäristö  on  omiaan 
ikimuistoisille  demopartyille. 

Ensikertaa  Simulaation  ja  Joronjäl- 
jen  kokeva  Adellan  kuvaa  kokemuksi¬ 
aan  seuraavasti: 

"Oikeastaan  odotin  lähes  pahinta 
mahdollista,  että  suurin  piirtein  olis 
vain  katto  pään  päällä.  Partyinä  nää 
on  tälleen...  yllättävän  rauhalliset,  mitä 
o  on  ite  havainnut.  ” 

Ennen  illan  ohjelmaa  on  vielä  ai¬ 
kaa  käydä  läheisessä  Jari-Pekka-os- 


toskeskittymässä  hampurilaisella  ja 
ruokakaupassa.  Vuorokauden  ympän¬ 
nen  ruokakaupan  aukioloaika  tuntuu 
epätodelliselta  paikkakunnan  asukas¬ 
tiheyteen  nähden,  mutta  on  erittäin 
kätevää  partyjen  kannalta.  Hauskana 
yksityiskohtana  ostoskeskittymässä  ei 
myydä  edes  mietoja  alkoholijuomia, 
mutta  erilaisia  pikaruokaketjujen  ra¬ 
vintoloita  on  jopa  kolme. 

Skenessä  kaikki  käy 

Photo  compo  aloittaa  kompojen  sar¬ 
jan.  Laatu  on  sekalaista,  kuten  pienil¬ 
lä  partyillä  sopii  odottaa.  Kuvat  ovat 
kaikkea  kännykkäkameraräp  syistä 

vakavasti  otettuihin  ammattitasoisiin 
kuviin. 

Text  mode  -kompo  muistuttaa  ske- 
nen  juurista,  mutta  vasta  short  wildissa 
päästään  lähelle  skenen  ydintä  -  mo¬ 
derneja,  vakavastiotettaviakin  taide- 
pläjäyksiä,  joihin  sekoittuu  yhtä  lailla 
huumori  ja  politiikka  kuin  sisäpiirin 
paskat  vitsit.  Teknisestä  kilvoittelusta 
lähtenyt  videotaiteen  alalaji  on  kehitty¬ 
nyt  täysin  omaan  muotoonsa  erilaisten 
tekijöiden  käsissä.  Sääntöjen  väljyys 
mahdollistaa  monimuotoisten  teosten 
syntymisen,  ja  se,  ettei  lajia  oteta  ske- 
nessäkään  liian  vakavasti,  mukavasti 
vapauttaa  short  Wild  -videoiden  sisäl¬ 
lön  liian  yrittämisen  kahleista.  Tässä 
kategoriassa  jos  jossain  nähdään  ko¬ 
keilevia  teoksia. 

"Demoskene  on  sitä  että  saa  teh¬ 
dä  asioita  tietokoneella  ilman  mitään 
kaupallisia  paineita  tai  muutakaan. 
Ja  usein  vielä  silleen,  että  tekee  niitä 


Vastaanottotiski  toimii  myös  kioskina;  teetä  saa  ja  mikroaaltouunia  voi  käyttää  ilmaiseksi. 

jamihengessä.  Yhdistäisin  demoske- 
nen  tosi  lähelle  pelijamiskeneä  [game 
jam].  Toisessa  tehdään  paikan  päällä, 
toisessa  tehdään  ennakkoon  ja  paikan 
päällä.  Jos  ne  on  vähän  kesken”,  selittää 
wide  load  -ryhmän  exca. 

Kompon  keskivaiheella  nähtävä  Su- 
padupan  mustavalkoinen,  abstrakti 
viivatanssi  nostaa  rimaa  jälkeensä  tu¬ 
leville  teoksille.  Vähemmän  kokeelli¬ 
nen  ja  estetiikkaan  painottava  teos  on 
miellyttävä  tauko  levottomien  kevytvi- 
deoitten  lomassa.  Seuraava  teos  onkin 
sitten  ihan  jotain  muuta. 

Wamman  poliittisesti  latautunut 
War  Against  the  World  alkaa  vahvasti: 
Suomen  lippu  palaa.  Taustalla  soi  ISIS- 
järj eston  propagandalaulu  ”Saleel  sa- 
warim”,  joskin  sen  tunnistaa  siksi  vasta 
myöhemmin.  Suomi-viinaa,  poliisi¬ 
autoja,  Suomen  poliisin  tunnus.  Kar¬ 
jalan  vaakunasta  poistetaan  kruunu. 
Kamera  zoomaa  punaiseen  taustaan  ja 
punainen  muuttuu  nestemäiseksi.  Suo¬ 
men  leijona,  jolta  poistetaan  miekka  ja 
kruunu,  ja  sama  neste-efekti  toistuu 
jälleen  punaisena. 

Tässä  vaiheessa  videon  kesto  on  jo 
ylittänyt  sallitut  rajat,  mutta  sen  näyt¬ 
täminen  jatkuu.  Verotalo  ja  Veron 
symboli.  Musta  ISISin  lipun  näköiseksi 
tehty  Wamma-lippu  liehuu.  Sinivalkoi¬ 
nen  kuulla  ja  tähdellä  varustettu  lippu 
palaa.  Huivilla  kasvonsa  peittänyt  mies 
heiluttaa  mustaa  viiriä  suomalaisen 
kerrostalon  takapihalla.  Lopussa  mus¬ 
ta  lippu  liehuu  salossa. 

Yksi  järjestäjistä  huomauttaa  videon 
päätyttyä,  että  he  eivät  ehtineet  esikat- 
sella  videota,  sillä  se  toimitettiin  kilpai¬ 
luun  viime  hetkellä. 

Hotellin  pihamaalla  keskustellaan 
videosta  kompojen  päätyttyä.  On  sel¬ 
vää,  että  kaikkia  se  ei  miellyttänyt.  Se 
tullaan  todennäköisesti  diskaamaan 
aikarajan  ylittämisen  vuoksi,  mutta 
myös  sisältö  saa  kritiikkiä.  Eräs  tapah¬ 
tuman  osallistuja  kokee,  että  siinä  mis¬ 
sä  video  alkoi  hyvin,  se  hajosi  lopussa 
kokonaisuuteen  sopimattomiin  kohta¬ 
uksiin.  Mies  korostaa,  että  kyse  ei  ole 
siitä,  että  hän  olisi  loukkaantunut,  vaan 
siitä  että  loppuosa  oli  huonoa  huumo¬ 
ria. 

Saksalainen  drb  selittää  minulle 
myöhemmin  muun  keskustelun  yhtey¬ 
dessä,  että  demoskenessä  voit  olla  kuka 
tahansa,  kaikki  käy.  Voit  olla  näkemyk- 
siltäsi  tai  poliittiselta  kannaltasi  mitä 
tahansa.  Ihmisiä  ei  rajoiteta.  Teoksissa 


näkyy  kaikenlaista  kannanottoa  ja  si¬ 
sältöä,  itse  kullekin  huonoa  tai  hyvää. 

Ainoat  aidot  partyt 

Pienen  tauon  jälkeen  kuullaan  dance 
music  -kompon  teokset.  Eniten  kap¬ 
paleista  jäävät  mieleeni  nimet,  jotka 
kaikessa  mielikuvituksellisuudessaan 
tuntuvat  vain  löyhästi  liittyvän  kappa¬ 
leeseen  itseensä.  Vaikka  en  itse  ole  mu- 
siikkikompojen  ystävä,  muun  muassa 
jaffalle  dance  music  -kompo  on  yksi 
tapahtuman  pääkohdista. 

”Parhaat  Simulaatio -muistot  liitty¬ 
vät  dance  music  -kompoon.  Yhtäkkiä 
lauantaina  [aamuyöllä]  tulee  dance 
music  -kompo,  ja  kaikilla  on  ollut  hyvä 
fiilis,  ja  sit  on  bi¬ 
leissä  alkanut  sel¬ 
lainen  hyvä  reivai- 
lumeinki.” 

Cos,  jonka  teos 
osallistui  mus- 
akompoon,  kutsuu 
Simulaatioita  Suomen  viimeisiksi  ai¬ 
doiksi  demopartyiksi. 

”Assemblyjä  ei  lasketa.  Streameistä 


mä  tykkäsin  hirveesti,  mutta  tällä  het¬ 
kellä  nää  on  ainoot  skenen  aidot  de- 
mopartyt,  mitä  on.” 

”Demoskene  merkkaa  luovuutta 
yleisesti,  että  siinä  on  syy  tehdä  mu¬ 
siikkia  tai  graffaa  tai  koodata  huvin 
vuoksi...  Ja  pakko  myöntää,  että  myös 
nuoruutta,  että  nuorena  oli  demot 
niinku  hienointa  mitä  on  nähny  ruu¬ 
dulla.  Nykyään  on  pakko  myöntää,  että 
mä  oon  vähän  niinku  retrosetä.  Mutta 
silti,  tällä  kertaa  mullakin  oli  musaent- 
ry  tuolla,  että  jos  mä  en  olisi  lähtenyt, 
niin  mä  en  olisi  tehnyt  sitä  biisiä.  Eikä 
sen  tarvi  olla  mikään  hyvä,  että  tarvii 
osallistua,  mutta  se  on  just  hyvä  asia.” 

Kappaleet  vetävät  aina  pari  tanssijaa 
kerrallaan  scree- 
nin  eteen  jaloil¬ 
leen.  Moptimin 
sanoin:  tanssi- 

musiikkikompon 
kappaleihin  ei 
niinkään  keskity, 
vaan  ne  menevät  suoraan  lihaksiin.  Jo¬ 
kainen  kappale  saa  päättyessään  myös 
pienet  aplodit  harventuneesta  yleisöstä. 


Demoskene  on  helvetin 
häiriintynyt  kasvuympä 
ristö  ja  perhe.”  -Kisu 

On  sanottava,  että  koskaan  en  ole 
nähnyt  nuorten  ja  lähes  keski- ikäis¬ 
ten  miesten  tanssivan  keskenään  niin 
vapautuneesti  kuin  demopartyillä. 
Toisaalta  harvassa  muussa  paikassa 
tanssiminen  tapahtuu  kylpytakissa  tai 
alasti,  eikä  tanssiliikkeisiin  usein  kuulu 
kylpytakin  availua  tanssikumppanille. 

Tunnelma  ei  ole  intiimi  vain  tanssi¬ 
lattialla,  vaan  myös  aulatilassa  näkyy 
alakerran  paljusta  vilvoittemaan  tul¬ 
leita,  alastomia  miehiä.  Kello  yhden 
aikaan  yöstä  etupihalla  tunnustel¬ 
laan  miesten  välistä,  ystävyydellistä 
rakkautta  humalatilan  auttamana. 
Kaukana  asuvien  ystävien  näkemi¬ 
nen  demopartyjen  yhteydessä  on  osa 
tapahtumien  iloa  ja  syy  tulla  paikan¬ 
päälle. 

Mikä  siinä  skenessä 
koukuttaa? 

Demopartyillä  hotelliaamiainen  alkaa 
vasta  kymmeneltä,  vierailijoiden  uni¬ 
rytmejä  mukaillen.  Aamiaispöydässä 
soi  jukeboxista  valittu  suomalainen 
rocknroll  80-luvulta,  ja  monella  on 
aamukahvin  rinnalla  jotain  teräväm¬ 
pää.  Aamiaispöydässä  on  tarjolla 
paahtoleipää  erilaisine  lisukkeineen, 
purkkijogurtteja  ja  keitettyjä  kanan¬ 
munia.  Kahvia,  pussiteetä,  mehua  ja 
vettä. 

Partysalissa  moni  on  jo  ahkerana 
koodaamassa,  tosin  suurin  osa  puu¬ 
haa  koneellaan  (moderni  läppäri  tai 
8 -bittinen)  jotain  muuta,  kuten  pelaa 
tai  selaa  nettiä.  Ilma  on  sateinen,  jo¬ 
ten  piha  on  tyhjentynyt  tupakoijista 
ja  ryyppyporukoista.  Palju  on  tyhjä, 
mutta  katettu  terassi  tarjoaa  turvaa  ni- 
kotiiniriippuvaisille. 

80-luvun  musiikki  ja  kasibittiset 


koneet  ovat  molemmat  hyvin  demo- 
skenen  tunnelmissa,  koska  iso  osa  sii¬ 
tä  keskittyy  nimenomaan  skenereiden 
nuoruuden  ajan  koneiden  fiilistelyyn. 

”Se  on  tietysti  sitä  omaa  lapsuutta 
mitä  täs  haikaillaan  semmosen  kol¬ 
menkymmenen  vuoden  jälkeen”,  tun¬ 
nustaa  moonQ. 

DrDoom  Paranoidsista  on  ollut 
demoskenessä  mukana  aktiivisesti  jo 
90-luvulta  asti.  Hänelle  demoskenestä 
on  tullut  kiinteä  osa  rakasta  atk-har- 
rastusta. 

Pyksyn  veti  aikanaan  demoskeneen 
ällistys  siitä,  miten  ”raudasta  otettiin 
tavaraa  irti”. 

"Näennäisesti  kilpaillaan  keskenään, 
mutta  täällä  ollaan  ystäviä  silti”,  hän 
toteaa. 

Salin  kauimpaan  päähän  paistaa  au¬ 
rinko  ainokaisesta  peittämättömästä 
ikkunarivistä.  Auringonvalossa  sopii 
ihailla  huoneen  kullanruskeita,  ku¬ 
vio  sametilla  verhoiltuja  tuoleja  ja  vii¬ 
ninpunaista  kokolattiamattoa,  joka  on 
yhtä  lailla  prameasti  kuvioitu  mutta 
täysin  yhteensopimaton.  Seiniä  koris¬ 
tavat  pölyyntyneet,  luultavasti  Kiinas¬ 
sa  valmistetut  silkkikukkaseppeleet. 
Lattialta  löytyy  epäilyttävän  todenoloi- 
nen,  nukkuvaa  ihmistä  muistuttavaa 
möykky.  Lähempää  valkokangasta 
löytyy  lisää  yhtä  eläviä  otuksia,  kuten 
täytettyjä  petolintuja  ja  peura. 

Saan  kuulla,  että  yöllä  on  tapeltu  ja 
joku  on  oksentanut.  Kahden  aikaan 
musiikkia  on  kuulemma  käsketty  lait¬ 
taa  hiljemmalle  "jotta  naapurin  lehmät 
eivät  säiky”. 

Kompoja  ja  sisäpiirivitsejä 

Kovaääninen  tiedottaa  bussiekskursi- 
on  Varkauden  KGB-grillille  lähtevän 


pian.  Simulaatio -partyj en  alkuperäi¬ 
nen  sijaintipaikka  on  Varkaus,  ja  sitä 
kautta  tutuksi  tullut  syömälä  saa  yhä 
asiakkaakseen  Simulaatioiden  demo- 
skenerit,  vaikka  partyt  ovatkin  siirty¬ 
neet  Joroisiin. 

Kello  tulee  viisi.  Musakompo  alkaa 
tiny  musicilla,  jossa  alle  128  kilotavul¬ 
la  yritetään  luoda  miellyttävä  kuunte- 
lukokemus  yleisölle.  Poistun  terassille 
haastattelemaan  ihmisiä  vapaamuo¬ 
toisemman  listening  music  -kompon 
aikana.  (Pahoitteluni  kilpailuun  osal¬ 
listuneille.) 

Tupakoimisalueella  on  lähes  kaksi¬ 
kymmenhenkinen  porukka,  josta  to¬ 
sin  vain  osa  tupakoi.  Keskustelu  käy 
vilkkaasti,  ja  koleasta  säästä  huolimatta 
ainakin  Thoron  viihtyy  uimahousuissa 
ja  on  erittäin  hyväntuulinen.  Tämä  on 
jo  toinen  kerta,  kun  hän  tyrkyttää  pul- 
lonkorkkiin  kaadettua  salmarishottia 
monista  vastusteluista  huolimatta.  Pa¬ 
remman  vastaanoton  saa  haohmarun 
ojentama  stroopwafel,  Hollannista 
saakka  tuotu  siirappivohveli.  Hollan- 
tailaiset  demoskenerit  ja  stroopwafelit 
tuntuvat  olevan  erottamaton  yhdistel¬ 
mä. 

Ass  N  Titties  -kappaleen  soidessa 
taustalla  hollantilainen  haohmaru  ker¬ 
too,  että  hänelle  demoskenessä  on  kyse 
ihmisistä,  luovuudesta  ja  kaljoittelusta. 
Saksalainen  ohli  on  samoilla  linjoil¬ 
la  -  hän  tosin  mainitsee  myös  demot. 
Anonyymi  vastaaja  lisää  listaan  viinan, 
huumeet  ja  karvaiset  sedät. 

Terassilta  palatessani  salissa  soi  yhä 
listening  music.  Ruotsalaisen  kisate- 
oksessa  on  mukana  ruotsinkielistä, 
uskottavan  kuuloista  rappia.  Muistan, 
että  siinä  missä  itse  en  jaksa  kuunnella 

Haohmaru. 


Epochin  edustaja  esittää  neuroverkoilla  generoidun  runon. 


Väliohjelmaan  kuuluvassa  Gruen  tietovisassa  arvuutellaan,  minkä  kuusnelospelin  ruutu  on  ky¬ 
seessä. 


kompoa  alusta  loppuun,  se  on  kuiten¬ 
kin  vakavasti  otettava  laji,  jonka  osal¬ 
listujat  käyttävät  teoksiinsa  huomatta¬ 
vastikin  aikaa. 

Kuuden  jälkeen  alkaa  oldschool 
graphics,  newschool  graphics  ja  ani- 
mated  gif.  Yleisö  on  melko  harvassa 
samaan  aikaan  pelattavan  Suomen  jää- 
kiekkosemifinaalin  takia,  mutta  täyte¬ 
tyt  eläimet  pitävät  puuttuvien  ihmisten 
paikkaa  baaritiskin  takana.  Teokset  ei¬ 
vät  jää  silti  vaille  kunnon  aplodeja,  eikä 
teosten  taso  ole  missään  tapauksessa 
yhteydessä  yleisön  vähyyteen. 

Tänä  vuonna  newschool  graphicsilla 
on  selvä  voittaja  -  kilpailuteoksia  on 
vain  yksi.  Animated  gif  on  saanut  eni¬ 
ten  osallistujia,  joista  yhdessä  esiintyy 
hieno,  C64-grafiikoilla  tehty,  pyörivä 
Pirkka-oluttölkki.  Tämä  lienee  yksi 


niistä  sisäpiirin  vitseistä,  joista  jaffa  on 
kertonut  minulle.  Kaksi  animaatioista 
on  tehty  selvästi  paikan  päällä:  kädessä 
hyllyvä  jelloshotti  ja  hotellihuoneessa 
päällishousut  kinttuun  vetävä  ja  tans¬ 
siva  tft.  Jälkimmäinen  on  kieltämättä 
erittäin  hauska. 

”Astu  hukkaa 
kengät  aina  bileis¬ 
sä”,  kuulen  jon¬ 
kun  sanovan,  kun 
poistun  takaisin 
omaan  hotellihuo¬ 
neeseeni  kompon 
loputtua.  En  voi  sanoa  olevani  yllätty¬ 
nyt,  että  niin  on  nytkin  ilmeisesti  pääs¬ 
syt  käymään. 

Palaan  juuri  sopivasti  runokompoa 
varten.  Kyseessä  on  Simulaatioiden 
erikoisuus  -  ”perinne”,  joka  aloitettiin 


viime  vuonna  Auvon  kunniaksi.  Vii¬ 
den  lausujan  jälkeen  lavalle  ilmestyy 
vielä  kolmisen  mustaa  hevosta,  joista 
viimeinen  tiputtaa  mikrofonin  -  rik¬ 
koen  sen.  Tämä  viimeinen  on  Astu. 

Lopuksi  käydään  improvisoitu  ru- 
nokaksintaistelu  kahden  voittajaeh¬ 
dokkaan  välillä.  Vastakkain  ovat  ston- 
da  runollaan  Homo  homo  thg  (viittaus 
jälleen  yhteen  sisäpiirin  vitsiin)  ja  ryh¬ 
mä  Epoch,  jonka  runo  on  generoitu 
jäsenten  IRC -kanavan  logeista  Marko¬ 
vin  ketjuja  käyttäen.  Ihminen  vastaan 
kone,  ja  tällä  kertaa  raati  ratkaisee  kil¬ 
van  ihmisen  eduksi. 

Stonda  voittaa  paljun  polttopuun, 
johon  nosfe  on  raapustanut  hävinneen 
kilpailuteoksensa,  mutta  varsinainen 
palkinto  on  Auvon  itsekustantama  ru¬ 
nokirja  omistuskirjoituksella. 

Höyryävä  palju  palkitsee 

Illan  päänumero  demokompo  vetää 
salin  täyteen  ihmisiä.  Istumapaik¬ 
koja  riittää  vain  niille,  jotka  osasivat 
varata  ne  ajoissa,  ja  taaimmaiset  jou¬ 
tuvat  varvistelemaan  eivätkä  silti  vält¬ 
tämättä  näe  aivan  kaikkea.  Onneksi 
valkokankaan  tapahtumat  välittyvät 
suorana  lähetyk¬ 
senä  Scenesatin 
videostreamiin  ja 
televisioihin  ym¬ 
päri  partypaikkaa. 
Paljussa  voisi  olla 
tilaa  kompojen 
katselulle.  Demot  voi  myös  katsoa  jäl¬ 
kikäteen  omalta  koneelta,  mutta  ää¬ 
nestämistä  varten  ne  olisi  kiva  nähdä 
saman  tien. 

Oldschool  intro.  Nyt  uidaan  demos- 
keen  syvässä  päässä. 


Odotin  tulevani  vuoden 
parhaille  demopartyille , 
vaikkakaan  en  isoimmille. 
En  pettynyt  ”  -drh 

Commodoren  ja  MS-DOSin  aikana 
demoskenessä  oli  kyse  eniten  kilvoit¬ 
telusta  siinä,  kuka  pystyy  tekemään 
mitäkin  rajoitetulla  laskentateholla  ja 
olemassaolevalla  raudalla.  Myöhem¬ 
min  mukaan  on  tullut  yhä  enemmän 
taiteellinen  puoli,  kun  uusi  teknologia 
ei  enää  ole  rajoittanut  ilmaisua  niin 
paljon.  Kyse  on  silti  yhä  molemmista. 

”Demoskene  on  tasapainottelua  tie¬ 
teen  ja  taiteen  välillä”,  selittää  Invali- 
dCo.  ”Demoissa  tehdään  trade-offeja 
tekniikan  ja  taiteellisen  näkemyksen 
välillä.” 

Gruen  mukaan  demoskene  on 
muuttunut  alkuajoista. 

”Demoskenessä  on  kyse  sapelien 
kalistelusta,  kilpailusta.  Ainahan  on 
aina  hienoa  nähdä,  kun  joku  ylittää 
edellisen  suoritukset.  Sitähän  koko  de¬ 
moskene  on.  Nykyään  on  ehkä  menty 
enemmän  artsun  puolelle;  siitä  mä  en 
niin  tykkää.  Mutta  kova  koodi  saa  kyl¬ 
lä  sapelin  kovettumaan.” 

Kovasta  koodista  on  todellakin  kyse, 
kun  demoa  tehdään  vanhalle  alustalle, 
kuten  Commodore  64:lle,  PETille  tai 
Amigalle,  ja  teoksen  kokokin  on  ra¬ 
joitettu  -  oldschool  intron  tapauksessa 


64  kilotavuun. 

Kompon  avaa  oobc-kaksikon  PETil¬ 
le  tekemä  Ignition ,  vihreämusta  abst¬ 
rakti  ja  pliip-äänimaailmalla  varus¬ 
tettu  pläjäys.  PET- estetiikkaa  oobc:n 
jo  aiemmilta  partyiltä  tuttuun  tyyliin. 
Muiden  teosten  näyttämisjärjestys 
hukkuu  jo  mielestäni,  mutta  verkko¬ 
kalvoille  tallettuu  näkyjä  Damone- 
sin  Grizzly  Bearistä  ja  BooZombiesin 
Greetings  to  Saunasta.  ISOn  Vermeri 
tapaa  asioita  ei  petä. 

ISO  on  ilmiö,  josta  on  tässä  välissä 
mainittava.  Kyseessä  on  demoryhmä, 
johon  lähes  jokainen  suomalainen 
demoskeneaktiivi  kuuluu  ellei  ole  on¬ 
nistunut  jotenkin  maagisesti  sitä  vält¬ 
tämään.  Sisäänpääsyvaatimuksia  ei  ole 
eikä  myöskään  laatuvaatimuksia.  Sillä 
on  tietenkin  seurauksensa. 

Koska  ISOn  jäseniä  on  kymmeniä, 
kenties  sata,  sen  teoksia  näkee  kaik¬ 
kialla.  Tyypillinen  ISO-demo  on  MS 
Paintilla  tai  vastaavalla  piirrettyä  puh¬ 
dasta  dadaa,  ja  äänimaailma  on  yhtä 
laadukas.  ISOn  nimissä  voi  esittää 
teoksen,  jota  ei  millään  muulla  taval¬ 
la  kehtaisi  jakaa.  ISO  ihastuttaa  ja  vi¬ 
hastuttaa  ja  aiheuttaa  yleensä  yleisössä 


kovaäänisiä  ISO -huutoja.  Mieleni  te¬ 
kee  teoretisoida,  että  ISOn  toiminta  it¬ 
sessään  on  performanssitaideteos,  joka 
jatkuu  sitä  mukaa  kun  ISOn  jäsenet 
sitä  jatkavat. 

Palatkaamme  kuitenkin  demokom- 
poihin. 

Newschool  intro  -kilpailun  demot 
on  tehty  nykyaikaiselle  raudalle,  mut¬ 
ta  niissäkin  on  kokorajoitus  -  sama  64 
kilotavua.  Neljästä  osallistujasta  eniten 
sävähdyttää  Prismbeingsin  nelikiloi¬ 
nen  Whitespace ,  jossa  liikutaan  unen¬ 
omaisessa  valkoisessa,  geometristen 
arkkitehtuurimallien  maailmassa  Erik 
Satien  pianomusiikin  soidessa  taustal¬ 
la.  Ei  ole  varmaa,  onko  Prismbeingsillä 
lupa  käyttää  Satien  musiikkia,  mutta 
demoskenen  teoksia  harvoin  rajoittaa 
murhe  tekijänoikeuksista.  Kokonaan 
itse  tehtyä  kokonaisuutta  arvostetaan 
kuitenkin  enemmän. 

Pääsemme  oldschool  demoihin. 
Demon  kokoa  ei  ole  rajoitettu,  mutta 
alustan  on  oltava  ennen  vuotta  1995 
valmistettu  tietokone. 

ISOlla  on  tässä  kategoriassa  kolme 
teosta,  jotka  saavat  kolmannen,  neljän¬ 
nen  ja  viidennen  sijan  Yleisradio  Me- 
gademon  jäädessä  hännille.  Tämä  siitä 
huolimatta  tai  ehkä  juuri  siksi,  että 
ISOn  demo  ”Mikon  ihmissoppa”  jou¬ 
dutaan  katsomaan  ainakin  kolmeen 
kertaan,  koska  kahdella  ensimmäisellä 
kerralla  se  ei  näy  oikein. 

Kompon  voittajaksi  selviää  sun¬ 
nuntaina  Terwizin  (Alumni- ryhmä) 
Three  Shades  of  Gray ,  joka  näyttää 
myös  harjaantumattomaan  silmää¬ 
ni  hyvältä  merkkigrafiikalla  tehtyine 
pyörivine  pääkalloineen.  Toiseksi  tulee 
Ivory  Labsin  Assembly  2016  Oldschool 
Demo  Compo  Invitation ,  joka  toimii 
siis  samalla  kutsuna  osallistua  kesän 
Assembly)  en  oldschool-kilpailuihin. 
Kilpailutyömuotoinen  kutsu  saatiin 


Kolmanneksi  Nevvschool  Demo  -kompossa  tullut  Jumalaudan 
HELLRIDE  2000. 


Tervviz/Alumnin  Three  Shades  of  Gray  8MHz  8086  Armstrad-PC:lle 
ja  Hercules-näytölle. 

urs  juhlii  Nevvschool  Demo  -kompon  voittoa. 


urs  nauttii  paljusta. 


Linkkejä 

•  demoparty.net  -  kalenteri  tulevista  demoskenen  tapahtumista 

•  ftp.scene.org/pub/parties/201 6/simulaatiol  6/ 

-  Simulaation  kilpailuihin  osallistuneet  työt 

•  www.pouet.net/party  j'esults.php?which=1 099&when=201 6&font=none 

-  Simulaation  kilpailujen  tulokset 

•  simulaatio.org -Tapahtuman  kotisivut 


myös  Chimpmemblyyn  ja  norjalaisille 
Solskogen-demopartyille. 

Demot  eivät  ole  vain  taideteok¬ 
sia  siinä  missä  ne  eivät  myöskään  ole 
pelkkiä  teknisen  taidon  näytteitä.  Ne 
voivat  toimia  yhtä  lailla  kutsuina,  ku¬ 
ten  tässä,  ja  on  hyvin  tyypillistä  sisäl¬ 
lyttää  demoon  terveisiä  muille  demo- 
skenereille  ja  -ryhmille,  mikä  tekee  yhä 
vaikeammaksi  verrata  demoa  vaikkapa 
VJ:n  musiikkivideoihin  tai  moderniin 
videotaiteeseen.  Demo  ei  suostu  me¬ 
nemään  muiden  muotteihin. 

Kilpailut  päättää  kahdeksan  teos¬ 
ta  kattava  newschool  demo,  joka  on 
täynnä  toinen  toistaan  upeampia  au¬ 
diovisuaalisia  elämyksiä.  Huomenna 
voittajaksi  kruunattaisiin  Deluxen  ja 
Premiumin  Joroinen ,  joka  juhlii  samaa 
tapahtumaa,  joilla  se  esitettiin. 

Demojen  jälkeen  kenenkään  ei  tar¬ 
vitse  enää  huolehtia  kisakunnosta, 
kunhan  sunnuntain  palkintojenjakoon 
pääsisi  omin  avuin.  Kuumana  höyry¬ 
ävä  palju  ja  saunan  lauteet  täyttyvät 
ihmisistä,  ja  hetken  aikaa  tummana 
pysyvää  yötä  valaisee  grillissä  palava 
hiillos.  Takapihan  seinälle  heijastetaan 
projektorilla  vanhoja  demoja,  ja  jotkut 
katselevat  niitä  ”demokaaran”  eli  Ter- 


wizin  matkailuauton  suojista. 

Suomessa  asuva  saksalainen  urs  ker¬ 
too,  että  demojen  tekeminen  tekee  hä¬ 
net  onnelliseksi. 

”Minulle  demoskenessä  on  kyse  en¬ 
sisijaisesti  demojen  tekemisestä.  Hel¬ 
poin  tapa  olla  onnellinen  on  tehdä  de¬ 
moja.  Tai  ei  ehkä  helpoin...  no  mutta 
kuitenkin.” 

Palju  tekee  Ursille  Simulaatiot  erityi¬ 
seksi. 

”Näillä  partyillä  on  sauna  ja  näillä 
on  palju.  Muilla  demopartyillä  on  vain 
sauna.” 

Tiedon  sisäpiiri 
kohtaa  Joroisissa 

On  suomalaisen  demoskenen  ansiota, 
että  moni  suomalainen  yritys  on  yli¬ 
päätänsä  olemassa.  Damonesin  mov 
kutsuu  demoskeneä  on  the  edge  -tie¬ 


don  sisäpiiriksi  -  täältä  löytyvät  asian¬ 
tuntijoista  asiantuntevimmat. 

Muun  muassa  IRC -gallerian  perus¬ 
tanut  jaffa  kiittää  demoskeneä  mones¬ 
ta  hyvästä. 

”Demoskene  on  oikeestaan  omat 
juuret,  mitä  kautta  on  päätynyt  tapaa 
ihmisiä,  ja  sitä  kautta  on  päätynyt  oi¬ 
keestaan  alalle.  Ja  oikeestaan  kaikki  tosi 
tärkeet  kontaktit  on  luotu  demoskenen 
kautta.  Ilman  demoskeneä  ei  varmaan 
ois  IRC-galleriaa  eikä  varmaan  mitään 
noista  nykyisistä  yrityksistä,  missä  mä 
oon  mukana.” 

”Demoskene  on  tämmönen  aktiivi¬ 
nen  harrastusyhteisö,  ja  demoskene  on 
nimenomaa  tarjonnut  sen,  että  itsekin 
on  aktivoinut  nuorena  tekee  produja. 
Kun  on  silloin  lukioikäisenä  osallis¬ 
tunut  demopartyille  ja  tehny  musat  ja 
muut  jutut,  on  päässy  meininkeihin 
sisälle.” 

Jaffan  mukaan  Simulaatioille  kan¬ 
nattaa  tulla. 

” Simulaatiot  on  demoparty,  joka 
edustaa  hyvin  suomalaista  demokult- 
tuuria,  ja  on  mahtavaa  tulla  aina  jon¬ 
nekin  kauas  tänne  vaikka  pysytäänkin 
Suomen  sisällä.  Täällä  näkee  paljon 
vanhoja  ja  uusia  tuttuja.  Simulaatioi¬ 
hin  liittyy  paljon  inside -juttuja,  mitkä 
vain  Simulaatioilla  käyneet  ymmär¬ 
tävät  ja  pystyvät  kokemaan.  Jokaisen 
kannattaa  kokea  Simulaatiot.”  & 

Läppärit  vs.  tabletit 

Olen  vieläkin  katkera  siitä  2015.3-numeron  Mikrokivikau- 
desta.  Siitä,  jossa  pistettiin  mobiili  ja  läppäri  vastakkain.  Sen 
alkuasetelma  oli  niin  epäreilu  kuin  olla  ja  voi.  Mobiililaite 
oli  jo  valmiiksi  päällä,  läppäri  ei.  Lisäksi  läppärissä  ei  selväs¬ 
tikään  ollut  SSD -levyä,  kuten  modernissa  koneessa  pitäisi 
olla,  ja  itse  asiassa  ulkonäön  perusteella  se  oli  muutenkin 
vuosimallia  -96,  eli  käyttiksenä  oletettavasti  Windows  95, 
joka  oli  ihan  helvetin  hidas  käynnistymään.  Moderni  läppä¬ 
ri  SSD-levyllä,  ja  mobiilikin  sammuksiin  ennen  testiä.  Kat¬ 
sotaan  sitten  kuinka  käy. 

Aika  tyhmä  mies  tuo  Guru  kun  ei  yhtään  nostanut  meteliä 
tästä  ilmiselvästä  kusetuksesta. 

Totinen  torvensoittaja 


Kadonneet  sarjakuvat 

Skrolli  2016.1:  Wallun  sarjakuvat  olivat  kadonneet  -  miten 
jatkossa? 

Arto  Suvitie 

Wallun  sarjakuvien  julkaisu  Skrollissa  oli  niin  kova  jut¬ 
tu ,  että  sarjiksen  alkujaan  hylännyt  lehti  halusikin  sen  yk¬ 
sinoikeudella  takaisin.  Pidämme  tätä  voittona.  :)  Toivo¬ 
tamme  myös  korvaavat  sarjakuvatarjoukset  tervetulleiksi: 
toimitus  @  skrolli.  fi 

Skrollin  toimitus 


Jatka  ketjua! 

Tässä  on  peli  sinulle.  Kun  olet  lukenut  tämän  kirjeen,  jatka 
ketjua.  Ketju  on  ollut  katkeamaton  jo  vuodesta  2013.  Lähetä 
kirje  kahdeksalle  ihmiselle,  jotka  tarvitsevat  laadukasta  atk- 
journalismia  elämäänsä. 

Tämä  ei  ole  vitsi!  Temppu  on  toiminut  jo  monen  vuoden 
ajan.  Jos  katkaiset  ketjun  tulet  kärsimään  huonosta  atk- 
journalismista  ikuisesti.  Englanninkielinen  ketjukirje  alkoi 
vuonna  2016.  Ei  kovin  kauan  sitten,  mutta  SEKIN  TOIMII! 

Tilaa  siis  Skrolli  suomeksi  osoitteessa  skrolli.fi/kauppa 
tai  englanniksi  osoitteessa  skrolli.fi/international  ja  lähe¬ 
tä  kielellisesti  sopivin  näistä  urleista  kahdeksalle  ihmiselle. 
Huom!  Lähetä  urlit  heti  luettuasi  tämän,  muuten  temppu  ei 
toimi. 


.FI  -laki 
uudistuu 
5.9.2016 


5.9.201 6  jälkeen  fi-verkkotunnuksia  ei 
voi  rekisteröidä  suoraan  Viestintävirastolta 
vaan  kaikki  verkkotunnuksiin  liittyvät  asiat 
hoidetaan  verkkotunnusvälittäjän  kautta. 

Myös  fi-verkkotunnusten  varausrajoitukset 
poistuvat  uudistuksen  myötä.  Lue  lisää: 


fi-uudistuu.fi 


Toimi  ajoissa! 


Valitse  Domainmaailma 
verkkotunnusvälittäjäksi 

Rekisteröi  Domainmaailmassa 
uusi  fi-verkkotunnus  ennen  kuin 
ne  vapautuvat  kansainvälisesti 
rekisteröitäväksi 


Do main maali aa . 

Trollin  skoimitus 


Domainmaailma  on  1 00  %  suomalainen  yritys, 
jolla  on  yli  1 5  vuoden  kokemus  verkkotunnusasioista. 


Kolumni 


Elämäni 

kuolleet 

pikselit 

Näyttöongelmien  lyhyt  historia  put¬ 
kista  plasmaan ,  takavaloista  etuva- 
loihin,  videotykeistä  littunäyttöihin. 
Taistelun  voi  voittaa,  sodan  häviää 
varmasti. 

Janne  Siren 


Esimakua  näyttöongelmistani 
sain  1995,  kun  raahasin  Trini- 
tron-putkinäytön  huoltoon 
ruutua  halkovan  vaakaviivan  vuoksi 
-  vain  kuullakseni  sen  olevan  näyt- 
tötyypille  normaali  vaimenninlanka. 
Tässä  tapauksessa  oppi  vielä  helpotti. 
Sittemmin  tieto  on  sanonnan  mukai¬ 
sesti  lisännyt  tuskaa. 

Toinen  putkinäyttöhankintani  oli 
liiankin  hyvä.  Laadukas  bnc-kaapeli- 
kytkentä  ja  skarppi  näyttö  yhdistettynä 
tiiviisti  integroituun  tietokoneeseen 
paljasti  kuvassa  mikroskooppista  häi- 
riöväreilyä.  Lopulta  näyttö  vaihdettiin 
huonompaan,  jonka  lievä  sameus  pii¬ 
lotti  suurimman  väreilyn. 

Digitaalisten  näyttöjen  myötä  epä¬ 
täydellisyys  näyttäytyy  vieläkin  täydel¬ 
lisemmin. 

Kauhistusten  kanahäkki 

Ensimmäinen  litteä  näyttöni  vuositu¬ 
hannen  vaihteessa  oli  lcd-näyttö,  joi¬ 
den  piina  ovat  kuolleet  tai  jumiutuneet 
pikselit.  Mustaksi  tai  pahimmillaan 
värilliseksi  jämähtäneet  pisteet  ovat 
valmistusvirheitä,  joita  takuu  ei  aina 
korjaa.  Jotkut  väittävät  herättäneensä 
jumiutuneita  pikseleitä  hieromalla  - 
itse  en  ole  onnistunut. 

Pelkäsin  viallisia  pikseleitä  etukä¬ 
teen,  joten  pyysin  myyjää  käynnistä¬ 
mään  näytön  ennen  ostosta.  Kuinka 
ollakaan:  kirkkaan  vihreä  kiintopiste 
möllötti  näytön  keskellä.  Kun  näyttö¬ 
jen  pystyviivojen  määrä  mitattiin  vielä 
sadoissa  eikä  tuhansissa,  jumiutunut 
piste  oli  iso.  Seuraava  yksilö  varastosta 
oli  parempi. 

Vähän  myöhemmin  vaihdoin  televi¬ 
siota  litteämpään.  Lcd-televisiot  olivat 
kalliita,  joten  valitsin  plasmatelkkarin. 


Plasma  osoittautui  todella  herkäksi 
kuvan  pysyvälle  palamiselle  (haamu- 
kuvavaiva  piinasi  vähemmän  putki- 
näyttöjäni)  ja  näyttö  sirisi  aina  kun 
kuva  oli  vaalea.  Vaalean  kuvan  siri¬ 
nään  olen  törmännyt  plasmanäytöissä 
muuallakin.  Huolto  oli  voimaton. 

Plasmatelkkarin  korvannut  lcd- 
televisioni  oli  parempi.  Vaikka  lcd:n 
mustat  olivat  enemmänkin  harmaita, 
oli  kuva  tasalaatuinen.  Tämän  lcd- 
television  jälkeinen  led- seuraaja  ei 
ollut  yhtä  täydellinen:  sininen  kuollut 
pikseli  heti  2,4:l-kuvasuhteen  mustien 
palkkien  vieressä  ja  laidoilla  runsaasti 
valovuotoa.  Huomaan  viat  vielä  vuo¬ 
sienkin  jälkeen. 

2000-luvulla  kotiteatterivideotykit 
toivat  mukanaan  oman  ongelmakent¬ 
tänsä.  Etenkin  HD  Ready  -tykkien 
kookkaiden  piks eleiden  verkkoraken¬ 
ne  näkyi  kuvassa.  Koin  ”kanaverk- 
koilmiön”  karvaasti  ensimmäisen 
videotykkini  kohdalla,  eikä  kuvan 
epätarkentaminen  ollut  tyydyttä¬ 
vä  ratkaisu.  Panasonicin  videotykit 
smoothscreen-diffuusoreineen  pelas¬ 
tivat  lopulta.  Ainakin  kunnes  kana- 
verkot  palasivat  virtuaalilasien  myötä 
verkkokalvoille. 

Kanaverkko  ei  jäänyt  ainoaksi  pro- 
j  ektiohaasteeksi.  Led- videotykkien 
väripaneelien  kohdistusongelmat  ovat 
kiusallisia.  Jos  kaikki  väripaneelit  ei¬ 
vät  ole  aivan  kohdallaan,  väripinto- 
jen  laidat  vuotavat.  Ajoin  yhtä  tykkiä 
ylösalaisin,  koska  tällöin  sen  paneelit 
osuivat  paremmin  kohdalleen  linssiä 
säädettäessä. 

Tahroja  e-paperilla 

Nykyvuosikymmenellä  kuvittelin  löy¬ 
täneeni  täydellisen  näyttötekniikan 


e-lukij öistä,  kuten  Amazon  Kindles- 
tä.  Itse  e-ink-näytöissä  onkin  harvoin 
vikoja,  mutta  olen  huomannut  saman 
laiteversion  sisällä  suuria  eroja  taustan 
vaaleudessa  ja  musteen  tummuudessa. 
Tämä  tekee  e-ink-näyttöyksilön  kont¬ 
rastista  arpapeliä.  Joskus  näytöt  on 
myös  asennettu  vinoon. 

Suurimmat  ongelmat  liittyvät  kui¬ 
tenkin  valaistuihin  e-ink-laitteisiin, 
kuten  Kindle  Paperwhiteen.  Koska  e- 
ink-näyttö  on  läpinäkymätön,  valais¬ 
tus  toteutetaan  etuvalolla  eli  ohjainkal- 
volla  näytön  päällä.  Kalvon  virheet  ja 
sen  alle  jäävät  epäpuhtaudet  näyttäy¬ 
tyvät  pimeinä  tai  kirkkaina  pisteinä. 
Laidan  ledeistä  tuleva  valaistuskin  on 
usein  epätasaista  ja  pahimmillaan  vä- 
rilaikkuista. 

Värilämpötilaankin  liittyy  ongel¬ 
mia:  Paper whiten  seuraajassa  Kindle 
Voyagessa  on  kellertävämpi  valaistus 
sivun  yläreunassa  ja  vuoden  2016  Kin¬ 
dle  Oasiksessa  näen  saman  värieron 
sivuttain.  Ikävintä  on,  että  laitteiden 
yksilöerot  ovat  suuria,  joten  Kindle  - 
ostos  sisältää  helposti  pari  laitevaihtoa. 
Kindlejä  tasalaatuisempi  e-ink-valo 
löytyy  Koho  Aura  H20:sta. 

Näytön  värierot  ovat  toki  erityisen 
häiritseviä  mustavalkoisella  tekstinäy¬ 
töllä,  mutta  osaavat  ne  värinäytötkin. 
Eräs  historiani  iMac  kuumensi  integ¬ 
roitua  led-näyttöään  niin,  että  puolet 
näytön  kuvasta  värjäytyi  kellertäväksi. 
Tyyppivikaan  auttoi  ajaa  tuulettimia 
ylikierroksilla. 

Osa  epätäydellisyyksistä  on  ollut  il¬ 
meisiä,  osasta  on  tullut  ongelma  vasta, 
kun  niistä  on  kuullut.  Ei  siis  kannata 
lukea  tuotearvioita  enää  hankinnan 
jälkeen.  Eikä  ainakaan  kannata  lukea 
kolumneja  näyttöongelmista.  & 

Great  software  needs  great  people. 
Not  big  egos.  Or  gimmicky  ads. 


